
Philoxenus, primum quidem Xenaias dictus, Tahal in 
oppido provinciae Garmaeorum, Persarum dicione. natus 
est ante medium saeculum v. Eum fuisse condicione ser- 
vum et baptismatis exsortem fabula est in odium viri haere- 
tici ab orthodoxis excogitata. 

Cum fratre suo, Addai nomine, disciplinis studiorum 
operam navavit Edessae, in celebri Schola. duin Ibas urbis 
episcopatum. gerebat (135-457). Quo autem anno Edessain 
reliquerit nobis incompertum est. 

Scimus tamen eum confessionem unius in Christo na- 
turae, summo ardore propagavisse et concilium Chalee- 
donense acriter impugnavisse. tum in Mesopotamia tum in 
Syria; monachos praesertim sibi conciliare studuit. et apud 
eos magnum favorem assecutus esse videtur. 

Calandion, patriarcha orthodoxus Antiochiae (482-485). 
e sua dioecesi, quam praedicationibus perturbabat. Philoxe- 
num expulit. Sed mox patriarcha, eum Aenotico Zenonis 
subscribere constanter recusaret. in Aegyptum relegatus 
est, ac sedem Antiochenau tertia vice accepit Petrus Fullo. 

Is autem, Hierapoleos (quam civitatem Svri Mabbug, 
hodierni vero Arabes Manbidj dicunt) episcopum instituit 
Philosenum, anno 485. 


SYR. — B. — XXVII. 

Episcopatum adeptus. totus in id incubuit ut doctrinam 
henotici coutirmaret, concilium Chaleedonense abrogaret, 
orthodoxos persequeretur, faventibus Petro l'ullone eiusque 
successore Palladio. Cum autem Flavianus II in Palladii 
locum substitutus. anno 408, spem Monophysitarum fefel- 
lisset, eum. exagitare coepit Philoxenus; auno 499, ut 
videtur. Urbem regiam petiit ut „\nastasium imperatorem 
adversus patriarcham concitaret. 

Bellum persicum, amis 502-505 gestum, animum impe- 
ratoris a dogmaticis disquisitionibus, paullulum divertit; 
sed, rebus compositis. iterum Constantinopolim profectus est 
Philoxenus et Anastasium ita commovit, ut Flavianus Ae- 
notico iterum subscribere. episcopos nonnullos nominatim 
anathematizare. concilium Chalcedonense reprobare coactus 
est: quibus tamen peractis. odium Philoxeni minime placavit 
neque is requiem habuit donec Flavianus, e sede electus. 
Petras relegatus est. anno 212. Philoxenus autem et amici 
eius episcopi sine mora patriarcham Antiochenum insti- 
tuerunt. famosum Severin. 

Anno 218. mortuo Anastasio. lustinus L orthodoxus. 
huperitumn obtinuit. Anno sequenti, plerosque episcopos Mo- 
nophysitae doctrinae fautores in exilium expulit. et inter eos 
Philoxenum. Js vero primuin Philippopolim in urbem Thra- 
ciae deportatus est. unde anno 222 epistulam scripsit ad 
monachos Nenunenses. Brevi post. Gangra in Paphlagoniiun 
translatus est. ibique fumo suffocatus interiit, anno 223. 
annos natus plus quam octoginta. 


H i 
Philoxeni opera saepius a suis Monophysitis descripta 
esse testes sunt multi codices in quibus ad nos pervene- 


runt. etsi non onmia. saltem eorum partes maximae. Ei 
adscribuntur: 


I. OPERA EXEGETIGA : 

Translatio Veteris et Novi Testamenti ab eius nomine Phi- 
loxeniana dicta; 

Commentarii in Novum Testamentum. 


ll. OPERA LITURGICA: 


Anaphorae tres; 

Ordo baptismi, — et Ordo brevis consecrandae aquae Bap- 
lismi ; 

Preces kucharislicae. 


lll. Opera rHEOLOGICA : 1) Dogmatica: 
De Trinitate et Incarnatione, tractatus I; 
De uno ex Trinitate incarnato et passo, tractatus x: 
Disputatio cum quodam Nestorianorum doctore; 
Tractatus adversus Nestorvianos et Eutychianistas ; 
Tractatus de Fide; 
Sermo de annunciatione Beatae Mariae. 


Aliaque breviora, nempe: Tractatus adversus haereses; Ca- 
pita XII adversus eos qui profitentur duas naturas et 
unam personam in Christo; — Capita XX adcersus Ne- 
siorianos; — Capita VIII adversus quemlibet Nestoria- 
num; — Capita V adversus Nestorianos; — Capita X 
adversus eos qui dividunt Christum post unionem: — 
Capita VII adversus eos qui dicunt propositiones pravas 
haereticorum, non aulem. ipsos et totam eorum doctri- 
nam, condeinandas esse; — Capita III adversus haere- 
ses; — Demonsiratio de una natura in Christo — De 
unione duarum naturarum; — Confessio fidei adversus 
concilium, Chalcedonense; — Responsio ad interrogan- 
iem: Quomodo credis? — Variae fidei professiones. 


2) Moralia: 
De institutione morum, tractatus XIII: 
Expositio parabolae decem talentorum; 


Num recedat Spiritus sanctus ab homine peccante: 
Exhortatio ; 

De fratre defuncto: 
Regulae monasticae ; 
Precationes variae. 


IV. ErrrvLaE (pleraeque doginaticae et polemicae), sci- 


licet: 
ad 
ad 
al 
ad 
ad 
ad 


monachos Gaugalenses, duae; 
monachos Amidenses ; 
monachos Telledenses; 
monachos Senunenses ; 
monachos orthodoxos ; 
Arzunitas : 


ad fratres reclusos; 


ad 
ad 
ad 
ad 
ad 
ad 
ad 


Zenonem imperatorem ; 

Abraham et Orestem, presbyteros Edessenns ; 
Patricium, Edessenum ; 

Abu Nafir, stratelatem ; 

Iohannem Il, Alexandrinum; 

Marun, lectorem ; 

Simeonem, archimandritam Telledensem; 


adversus Habibum; 


ad 
ad 
ad 
ad 


monachum novitium ; 
quemdam discipulum ; 

viruii e Tudaismo conversum; 
quemdam e discipulis suis; 


ad amicum, de fuga mundi; 
ad iurisperitum qui monachus factus est. 


HI. 


De vita. scriptis et doctrina Philoxeni fuse scripserunt : 
J. S. AssEMANI, Bibliotheca orientalis, t. II, p. 10-46; 
E. W. Bunce, The Discourses of Philoxenus, bishop of Mab- 


bógh, 


London, 1894, vol. II, pp. xvrr-Lxv; 


A. VASCHALDE, Three Letters of Philoxenus, bishop of Mab- 


bogh. 


Romae, 1902. 


Vide praeterea scriptores de re Syrorum litteraria, et 
de historia ecclesiastica. 

Ex operibus Philoxeni hucusque haec edita sunt: 


Fragmenta versionis Philoxenianae Isaiae prophetae, apud CE- 
RIANI, AMowwmenia sacra et profana, vol. V, p. 1-40; 
et eiusdem Apocalypsis, coniiciente editore M. GwyNN, The 
apocalypsis of st. John in a syriac rersion hitherto un- 
known, Dublin, 1897. 

Anaphorae duae, latine tantum, apud RENAUDOT, Liturgiaruim 
orientalium. collectio, t. Y, p. 300, 309. 

Epistula ad Abū Nafir, apud Martis, Syro-Chaldaicae insti- 
lutiones ; 187:3, p. 71-78. 

Epistula ad monachos Telledenses: Iex. Guipi, La lettera di 
Filosseno ai monaci di Tel! Adda; Romae, 1886. 

Epistula ad Abraham et Orestem, apud FROTHINGHAM, Stephen 
Bar Sudaili, the Syrian mystic, and the book of Hiero- 
theos; Leiden, 1886. 

De institutione morum tractatus xir, edidit E. W. BUDGE, 
in opere supra laudato, adiecta anglica versione. In eodem 
opere dedit quoque editor scripta minora septem, nempe: 
Tractatus adversus haereses; — Capita XII adversus eos 
qui profitentur duas naturas et unam personam in Chri- 
sto; — Capita XX adversus Nestorianos; — Capita VIT 
adversus quemlibet Nestorianum ; — Capita X adversus 
eos qui dividunt Christum post unionem; — Confessio 
fidei adversus concilium Chalcedonense; — Responsio ad 
interrogantem : « Quomodo credis? ». 

A. VASCHALDE in opere supra laudato, tres edidit epistulas, 
nempe: Epistulam ar monachos orthodoxos ; — Epistuam 
priorem ad monachos Gaugalenses; — et Epistulam ad 
Zenonem imperatorem. 

DE TRACTATIBUS 


DE TRINITATE ET INGCARNATIONE 


Tractatus Philoxeni tres de Trinitate et Incamatione, 
quos naue publici iuris facimus. in unico codice, Vaticano 
svriaco oXXXVIL. ud nos pervenerant, ut in praefatione ad 
textui iam dixüinus. Quid. vero. de isto opere sentiendum 
sit. satis bene exposuit Ysseuianus, euius versa hic exsceri- 
bere iuvat: 

« In tractatu de Trinitate. inquit’. nihil notatu dignuin 
occurrit. si eun errorem excipias, quem circa Spiritus Sancti 
processioneui admittit Nenaias. 

« [u tractatu vero de Incarnatione, nec orthodoxum gerit 
nec Eutvcehianum. sed mediam quandam init viam, «quam 
lacobitae post ipsum tenuere, et usque in hodiernum diein 
tenent: unam scilicet in Christo esse naturam ex divini- 
tate et humanitate compositam. conversionis tamen, con- 
fusionis et commistionis omnino expertem. Sie enim ille 
le Incarnationis mysterio. Filius, inquit, qui unus ex Tri- 
nitate est. univit sibi personaliter corpus. anima rationali 
et mente praeditum, in utero Deiparentis. Non ante for- 
matun: corpus quam Verbo unitum, sed in puncto temporis 
et formatum et unitum. In hoc Christus natus, in hoc enu- 
tritus. in hoc passus, in hoc mortuus. Divinitas Filii nec 
passa. nec mortua. Haec autem oinnia non apparenter, uon 
phantastice, sed vere et naturaliter gesta. Denique Verbum 
non in carne conversuni, aut cum ea commistum, vel con- 


! Bibl. orient., M, p. 25-26. 

fusum, neque ab ea divisum el vice versa: sed eo incedo 
humanitati uuituin quo anima rationalis corpori: et quemad- 
modum ex anima rationali et corpore una conflatur iniu 
natura ; ita ex humanitate Christi et divinitate una consargit 
natura, non quidem simplex. sed composita. seu. ut recen- 
tiores Tacobitae loquuntur : una natura dupler ..... Piura 
autem exempla producit. sed potissimum uuionls aniuiae 
cum corpore. Hinc ab Eutyehimis shnul et catholicis Ne- 
naias recedit: ab illis quidem. quia carneni Christi veran 
esse et ex Virgine sumptam et divinitati citra confusionetuü 
aut mutationem aut divisionem unibun atfirinat: a Catho- 
licis vero. quia non duas asserit post uuitionen mansisse 
naturas, sed ex duabus unam compositam: quod anima- 
rationalis et corporis exemplo. ut supra dixi. ostendere 
frustra conatur ». Et haec de doctrina huius operis stis. 

Quod vero coniecit Vssemanus. nempe. opus uuucupa- 
tum fuisse monachis fortasse Nestorianis. nobis parun pro- 
babile videtur. Coniectura enin fundamento nimis intirmo 
innititur. Leguntur in tractatu secundo haec verba: « Et is 
qui inter vos Doctor nuncupatur. quem dicunt prae quovis 
alio Interpretem Librorum, Theodorus. inquam. pater et 
causa huius haereseos. sine pudore duos filios demonstra- 
vit». Re quidem vera, habet codex inter vos. (aS Na3. 
non autem qoo Sao, inter eos, sicuti lapsu edidimus, p. 1:6. 
l. 25. Sed videtur e contextu hic mendum esse amauuensi 
adscribendum , neque in toto opere locus e quo haee opinio 
firmari possit invenitur. Immo. ex his quae habet initio 
eiusdem tractatus secundi (cf. infra, p. 31) dubium vix esse 
potest quin a monophysitis viris rogatus opus conscripserit 
Philoxenus. 


Scribebam kal. iuniis anni MDCCCCVI. 

PILILONENI MABDBUGINSIS 


TRACTATUS THEOLOGICI. TRES 


[TRACTATUS PRIMUS 
DE TRINITATE] '. 


Buat cogitationis eius se vertit ad labores, ut 
inspiciat thesaurum scientiae mysteriorum altissimi, quia intui- 
tum suum ad suos pedes posuit, sive considerans ne offendat in 
via legum, sive intuens ne declinet ad dexteram aut ad sini- 
stram e semita mandatorum. Quando enim transgressus est homo 
viam onerosam, et collecta est mens eius a visu et vagatione 
circa omnem partem, tum recte adspicit sine obstaculo ante se, 
et videt eum qui positus est coram vultu eius, cuius etiam.....? 
positus erat. Demittit enim se lesus ad eos qui cognoscunt eum, 
et efficit ut percipiant eum quicumque eum percipiunt, et in- 
tellegant eum vere illi qui secundum virtutem suam praeco- 
gnoverunt eum. Quando autem quis laboravit in exercitatione 
illa, ex qua coepit servare mandata, et superavit omnes gra- 
dus custodiae mandatorum, et penitus occidit in seipso homi- 
nem veterem concupiscentiae, et manifestata est ei renovatio 
eius per scientiam ope visus intellectualis, et factus est homo 
novus eo modo quo eum genuit gratia, et percepit nativitatem 
suam secundam per scientiam, in generatione gratiae quam, 
donec ex ea nasceretur, non senserat; *et vidit naturam suam 
veram, quae nata est e baptismo, per intellectum spiritalem, 
cuni non est amjlius in eo ne minima quidem recordatio pri- 
stinae vetustatis; et stetit in loco scientiae quem perdidit primus 
homo: tum huiusmodi komo solus potest recipere in intellectu 
suo [communicationem] * amoris veri, qui in Christo esf, ita ut 


1 Initio desiderantur folia duo. — * Vox deleta in codice. 

tiat susceptor novi amoris homo novus, et ponatur lapis supra 
lapideum. et inseratur sureulis in arbore eiusdem generis, et 
mandatum novum in generatione nova incipiat, eumque crescere 
faciat. Et quando accepit homo novus hoc mandatum novum 
amoris. quod dedit Christus, tunc incipit amor ingredi ad scien- 
tiam naturarum, et acquirere coguitionem spirituum propriam, 
quae non per disciplinam solet acquiri, sed facie ad faciem ipsas 
res intuetur et cum naturis etiam earum rationes scrutatur, 
pouens quidem fundamentum firmiter et recte aedificans. 
Ium igitur solum, qui hune gradum assecutus est, decet de 
quaestione divinitatis disserere. Ego vero a vobis rogatus sum, 
eum in hac via ne incedere quidem coeperim, ut loquar de iis 
quae in fine viae ponuntur, et de civitate illa ad quam haec 
via ducit, et de omnibus bonis eius, et etiam de Rege qui in 
hae civitate habitat. Sed quia gratia potest mentem per quam- 
cumque semitam vult trahere, et absque via laboris per 
aliam semitam fidei hominem ad visionem veritatis adducere, 
cum fide tractabimus de iis quae per gratiam accepimus. Non 
enim per scientiam, quae ex amore spiritali tantum oriri solet, 
nunc disseremus, sed per motus fidei quae est initium viae mo- 
rum. Etenim sermo de natura Essentiae *tractare debet. Ille 
autem solus se intellegere potest, qui naturam suam prioribus 
hon inibus et personas suas posterioribus * revelavit. Itaque, 
ut didieimus, sic et credimus unam esse naturam divinam quae 
est sola, creatrix omnium, nec ab alia creata est. Quapropter 
ea sola est natura vera, et essentia immutabilis. Ipsam exsistere 
solummodo didicimus; quo autem modo et ubi exsistat, nec mens 
assequi, nec sermo dicere valet. Nam si intellectus id cognoscere 
valeret, haec natura, ut opinor, non aemulata esset creaturis 
sese revelare. Voluit enim in amore suo immenso nobis revelare 
quidquid de ipsa cognosci poterat; sed quia scit naturam crea- 
tam non posse percipere nisi exsistentiam eius, modum existen- 
tiae suae occultavit nobisque dumtaxat se existere revelavit. 
Nam ne ipsa quidem, ut opinor, cognoscere posset quomodo 
existat, si non esset ens supremum. Ad essentiam enim solam 
pertinet cognoscere etiam quomodo ipsa exsistat ; creatura autem 
rationalis hoc possidet, et hoc solum ei datum est, ut cogno- 


* L e. naturam in Veteri, personas in Novo Testamento. 

scat existenliain Creatoris, non vero modum, nec magnitudinem, 
nec ralionem, nec finem, nec causain, nec originem, nec dura- 
tionem existentiae eius. Patet enim haec omnia ab omni crea- 
tura abscondita esse, nec ulla e creaturis ea cognoscere posse. 
Natura autem essentialis seipsam cognoscit, et nihil est in es- 
sentia eius quod ei non sit aperturo, quia non cognoscit aliquid 
et aliquid ignorat. Etenim essentia eius partes non liabet, quia 
mutationes in ea non sunt; nec est in ea aliquid maius et ali- 
quid e contra minus. *Haec natura non habet inembra, quia non 
est composilio in ea, nec formas creatas quia non est una e 
creaturis. Ipsa sibi soli est manifesta, in seipsa gaudet, in seipsa 
laetatur, seipsa fruitur, in seipsa exultat, a seipsa discit, seip- 
sam novit, seipsam cognoscit, seipsam intellegit, seipsam metitur, 
seipsam mensurat, seipsam assequitur, seipsam concludit, seipsam 
circumscribit, seipsam continet. Ipsa est sibi substantia, locus 
suae naturae, et terminus essentiae suae. Ipsa in se movetur, 
et in seipsa quiescit. Quies eius non est in aliquo extra eam; 
nihil enim, quod cognoscitur extra eam exsistere, ad quietem 
eius sufficit, sed quies eius est ipsa eius essentia, et fruitio eius 
est eius natura. Quomodo enim in aliquo a se alieno frui posset? 
Nam nulla fruitio excellentior ea est quae extrinsecus accedat 
ad eam eique laetitiam afferat. Omnia auxilia in ea sunt: omnes 
voluptates in ea inveniuntur; omnes deliciae ex ea nascuntur. 

Ipse Deus fons est omnium bonorum et origo omnium uti- 
lium. Ex eo et in eo est gloria eius. Ipse in se videt naturam 
suam; ipse solus se cognoscit; et quod ex eo non est non jo- 
test eum, sicuti est, cognoscere. Nihil potest esse ei speculo, 
quia natura eius latior est omuibus operibus ejus, et essentia 
eius maior est omnibus creaturis. Vultus creaturarum non pos- 
sunt imaginem eius spatiosam et ingentem in se continere, nam 
ille, qui omnia continet et nullo continetur, infinitus est et ti- 
nitis non concluditur. Pulcher est et desiderabilis; et pulehri- 
tudo creata non potest pulchritudinem eius depingere. Nihil 
eum demonstrare valet, quia nihil est ei simile. Non est in eo 
huc nec illuc, quia in omni loco est; non est in eo hie nec 
illic, quia *divisibilis non est. Non est in eo iuventus nee se- 
nectus, quia aeternus ! est; nón est in eo maius nee miuus, quia 


! Ad litteram antiquus, scilicet dieruin; ef. Dass vil, t. 

perfectus est. Nihil habet quod ei non conveniat, quia sihi consen- 
tiens est; nihil est in eo quod non det, quia ditissimus est; nihil 
est in eo quod non diligat, quia bonus est. Nihil in eo incipit 
nihilque desinit. Non est in eo cogitatio nova nec motus recens. 

Cogitationum incrementum non recipit, nec cogitationis suae 
pristinae obliviscitur. Memoriis non augetur, nec oblivione mi- 
nuitur. Nihil noviter discit, nec accipit scientiam quam non 
haberet. Scientia extrinsecus in eum non intrat, quia ipse est 
fons omnium scientiarum. Ipse est locus habitaculi sui, quia 
nullus locus potest eum capere. Natura eius est fruitio eius, quia 
nihil creatum ad fruitionem eius sufficit. Nihil in eo desinit, 
quia nihil in eo incepit. Ante initium est natura eius, et ultra 
finem est eius essentia. Ipse est via cursus sui et semita pro- 
lectionis suae. Ipse in se progreditur; ipse in se ambulat; et 
extra seipsum non exit, quia motus eius totus ad eum tendit. 
Unus est, quia simplex est in omnibus et compositionem partium 
non habet. Non sunt in natura eius membra, nec in voluntate 
eius partes, nec in cogitatione eius mutationes, nec in mente 
eius divisiones. 

Nihil habet quod ei non conveniat, quia nihil in eo est quod 
ex eo non sit. Creatura in eum non intrat, nec creatura eum 
recipere potest. Natura aliena in eum non intrat, nec natura 
aliena eum recipere valet. Nullum potest pati incrementum, 


. nullum detrimentum. Completus est *et incrementum non accipit; 


perfectus est, nec ut perficiatur indiget. Una est natura eius, 
unaque voluntas eius. Quemadmodum natura eius unica est, ita 
et unica voluntas eius. Kssentia eius non habet initium, nec 
intellegentia eius. A tempore quo exsistit natura eius, inde etiam 
exsistit voluntas eius. Natura eius voluntati eius aetate non prae- 


stat, nec essentia eius intellegentiae eius. Nunquam exstitit na- : 


tura eius quin cum ea exsisteret etiam voluntas eius; nunquam 
voluntas eius a natura eius separata est, sicut nec natura elus 
ab essentia eius. Etenim nulla prorsus divisio in eo est, quia 
omnes divisiones extra eum sunt. 

Nominibus diversis appellatus est, licet apud se unus sit abs- 
que nomine. Quod si nomina habet, ex operibus suis ea accepit, 
nam in essentia sua unus est, quia mutatio in eo non est. Ap- 
pellatus est iustus, rectus, vindex, rex, iudex, dominus, factor, 
creator, provisor omnium, misericors, Suavis, bonus, et aliae 

huiusmodi diversae appellationes et nomina alia aliis dissimilia 
quibus vocatus est qui sine nomine est. Etenim haec omnia 
nomina essentiam eius non attingunt et recentiora sunt natura 
eius. Cum autem creaturis inceperunt, nam nomina pertingunt 
ad voluntatem eius, quae est causa rerum, et eam respiciunt. 
Voluntas eius est principium operum eius, et omnia eius nornina 
ex operibus eius sumuntur. Nullum nomen habet absque ope- 
ribus; naturam vero habet etiam sine operibus. Nomina ad na- 
turam eius non attingunt, quia cum operibus eius inceperunt. 
Ante opera natura est sine nominibus el essentia sine appel- 
latione; ab operibus autem et deinceps nomina accesserunt, 
quia apparuerunt opera. 

* Deus naturae suae nomine non vocatur, quia nullum nomen 
naturam eius denotare potest; nec qui nomen ei imponeret ante 
eum exsistebat. Nomina antecedit, quia antecedit initium. Nomen 
compositum ei non convenit, quia essentia eius antecedit com- 
positionem. Simplex est et partes compositionjs non habet: qua- 
propter appellationes compositae ei non conveniunt. Quod si 
possibile esset nomen simplex pro eo componi, congruens m- 
turae eius simplici, huiusmodi nomine a nobis appellaretur. Ned 
quia nomen non potest esse sine compositione, cum essentia 
antecedat compositionem, haec remansit sine nomine, nam omne 
nomen litteris componitur. Natura autem simplex naturas com- 
positas creavit, et cum operibus compositis etiam appellationes 
compositae ei inventae sunt. Donec vero conderentur opera, 
nomina non sunt efformata. 

Nec lingua eum vocare potest, quia sub signa linguae non 
cadit. Vocatur bonus, sed inferius eo est nomen bonitatis. Ap- 
pellatur misericors, sed inferior eo est misericordia. Dicitur 
factor, sed inferiora eo sunt opera. Nominatur provisor, sed 
cura eius super alios diffunditur. Apud se unus est; eum autem 
ad nos exivisset multiplex factus est. Apud se sine divisione 
est; apud nos vero dividitur secundum nomina quae ei tribui- 
inus. Apud se sine partibus est; sed, licet unus sit, nomen eius 
litteris componitur. Apud se sine passione est; sed seeundum 
oeconomiam, appellationem passionum accepit. Apud se sine ti- 
gura est; sed in visionibus apud nos figuris ostenditur. Apud 
se silens est; sed apud nos verbo appellatur. Apud se tacens 
est; sed voce a nobis invocatur. 

*Essentia eius est sine eausa, et bonitas eius est sine causa, 
Quia sine causa exsistit, causa omnium esse potuit; quia non 
incepit, potuit omnibus dare initium: quia non est factus, factor 
est omnium: quia nihil ante eum erat, omnia eo posteriora 
fecit: quia ab alio non est creatus. omnia ad exsistentiam al- 
duxit: et quia ab alio non edoctus. est, servos suos sapientia 
sua dunplevit. 

Essentia enim est quae potuit omnia facere; et natura quae 
ah aeterno exsistit, omnia quae. facta sunt condere valuit. Ete- 
nim quod ereatum est nou potest quidquam ex nihilo creare, 
et quod. factum est nequit opera. absque materia facere. Nulla 
enim prorsus virtus est in creatura qua aliam creaturam ex 
nihilo ad exsistentiant adducere possit: sed qui neque ex aliquo, 
neque ex nihilo factus est, is solus potuit ex nihilo aeque ac 
ex aliquo omnia facere. Deus ergo solus est actor el creator 
omnium. dominus virtutum, vex creaturarum, provisor omnis 
carnis, sapiens et doctor, ante tempora et creans tempora, sine 
initio et dans initium. natura bonis suis plena. Non retribuit 
tanquam debitor: sed ut bonus indigentes nutrit, Nihil prorsus 
indiget. quia. plenus est et non est deficiens in essentia sua. Ipse 
solus vivit: ipse solus bonus est: ipse solus benefactor. Non 
indiget. sed necessitatibus subvenit: non deficit, sed deficientes 
complet: non factus, creaturas facit: ens neternum, initia pro- 
fert: virtus, fortes creat; spiritus, facit spiritales; lumen, illu- 
minator est omnium. 

Natura eius sermone non exprimitur, *quia gesta eius intel- 
lectu non apprehenduntur; essentia eius non percipitur, quia 
nulla mens ad eam sufüicit. Inferior eo ommis investigatio est, 
et tantum circa opera eius versatur. Superior est disputatione, 
quia est supra initium. Lingua nequit de eo disputare, quia co- 
gitatio eum non apprehendit; verha eum non enarrant, quia 
mens eum non percipit. Silens et ineffabilis est essentia eius; 
tacens et inexplicabilis natura eius. Sermo eum non declarat, 
quia natura eius litteris non scribitur. Absconditus est prae co- 
gitationibus mentis; secretus est prae verbo intellectus filio. Ipse 
solus scit de se enarrare, et nemo eum dicere potest, Non ap- 
prehenditur investigatione creaturarum, nec percipitur scruta- 
tione rationalium, nec mensuratur intellectu spiritalium, nec pre- 
henditur manibus cogitationum, nec capitur digitis mentis, nec 

balbutiant eum facultates animae subtiliores. Prae subtilitate 
eius mens crassa est; ef prae spiritalitate eius anima corpus 
est. Spiritus est increatus, cum spiritibus creatis liaulquaquam 
comparandus, Secretus est et revelatus; occultus et manifestus; 
absconditus et visibilis; secretus in essentia sua et revelatus 
in misericordia sua; celatus in natura sua et visibilis in amore 
suo; absconditus in aeternitate sua et manifestus in bonitate 
sua. Nisi se revelat, nihil creatum potest eum revelare; nisi 
suam existentiam declarat, rationalia non valent eum declarare ; 
nisi de se ipso verbum dat, verbum solitum non potest eum 
exprimere;nisi de se enarrat, nemo prorsus potest eum dicere. 

Non est magnitudo eius talis mensurae ut qui paulo minores 
eo fuerint eum declarent. Praeter fines et tempora et terminos 
exsistit naturaliter: in eo continentur termini: in eo concludun- 
tur fines; in eo ponuntur saecula; *in eo continentur tempora: 
in eo se movent creaturae; in eo stabiliuntur naturae: in eo 
servantur quae facta sunt: in eo se movent omnia al vitam 
et firmitatem et subsistentiam, iuxta vim verborum Apostoli ! : 
« In ipso vivimus, et movemur, et sumus ». In gutta enim vitae 
eius suspenduntur saecula; halitu virtutis eius subsistunt crea- 
turae; motu dexterae eius condita sunt opera, et signo brachii 
eius stabilitae sunt naturae. Tanquam uterus omnia continet: 
tanquam infinitus in omnibus est: tanquam vivus omnia vivi- 
ficat. Extra omnia est, quia est ante omnia; in omnibus est. 
quia est post omnia. Tanquam fulcrum omnia sustinet; tanquam 
virtus omnia potest; et providentia eius omnia se movent ad 
cursum et incrementum et stabilimentum suum. 

Nullo modo potest depingi aut figurari. Pictores spiritales, 
qui nomina eius verbis suis descripserunt, ab eo didicerunt 
quo nomine eum vocarent; nam ii nomina eius, non naturam, 
et appellationes eius, non essentiam, depinxerunt. Depictus est 
enim variis similitudinibus, quia complacuit voluntati eius ut 
iuxta nominum eius figuram creatura rationalis eum depin- 
geret. Delineata est imago elus nominibus voluntatis eius, quae 
nutu virtutis suae condidit omnia quae facta sunt: sed, quia 
ipse omnia depinxit ornavitque, nulla creatura potuit enm de- 
pingere. Magna quidem est essentia eius: sed quam nagna nemo 

scit. Laudabilis et metuenda est natura eius; sed quo gradu 
nemo intellegit. Infinita est natura eius, inscrutata essentia eius, 
immensa virtus eius. Bona eius mensurata non sunt, nec splen- 
dores eius aequiparati, nec decus eius delineatum, nec sapientia 
eius declarata, nec mens eius comprehensa, nec aeternitas eius 
praecessa. Unicus est in essentia sua, et alterum ens supremum 
ei oppositum non exsistit, nec natura quae ei comparetur; 
nec deus qui sit ei similis; nec dominus qui cum eo mensu- 
retur. Natura eius initium non habet, *nec essentia eius finem. 
Creaturae ponuntur inter initium et finem; locus vero eius 
extra utrumque est. Cogitationem novam non accipit, quia non 
didicit quidquam quod antea ignoraverit. Nec docetur ulla quae 
non cognoverit, quia nihil scientiam eius effugit. Doctrinam ex 
creaturis non colligit, quia omnis creatura rationalis ex eo 
discit. Magna et laudabilis est natura essentiae eius, et ma- 
gnitudo eius ex comparatione cum aliis non cognoscitur, nam 
magna est magnitudo eius etiamsi cum alio non comparetur; 
illa enim id singulare possidet quod sibi soli comparari possit. 

Deus, non agnoscitur bonus e comparatione cum malis quia, 
etiam non exsistentibus malis, bouus est; nec dicitur iustus e 
comparatione cum iniquis quia, etiam antequam adspexerit ini- 
quitatem, agnoscitur iustus. Decor eius non apparet e compa- 
ratione cum turpitudine, quia pulchritudo eius pulchra est 
etiamsi turpibus non comparetur; rectitudo eius e mendacibus 


non repetitur, quia veritas eius manifesta erat etiam mon : 


exsistentibus mendacibus; essentia eius non cognoscitur e com- 
paratione cum creaturis, quia ens est aeternum etiam quando 
creaturae non exsistebant. Deus non existimatur suavis ex eo 
quod crudeles existunt, quia mitis est et suavis etiam saevis 
non exsistentibus. Malitia nostra non est causa bonitatis eius, 
nam bonus est natura sua, etiam antequam malitia appareret. 
Virtus eius non agnoscitur ex infirmitate nostra, nam fortis 
est etiam antequam infirmitas videretur; natura eius non est 
invisibilis propter visibilia, nam absconditus est et secretus 
étiam antequam spiritalia crearentur. 

Cnicus est igitur quoad omnia: quoad essentiam, et naturam, 
et omnia quae ex eis manant: cum aliis ne in uno quidem 
comparandus. Nullo enim modo creaturis comparandus est, nam 
non aliqua mensura maior est creaturis ille cuius magni- 

eius nullam habet mensuram, quia naturae eius nihil aequale 
est. Etenim ille, qui secundum mensurar aliis maior est, exi- 
stimatur maior respectu alicuius eo minoris, sicut ea quae inter 
se comparantur. Sed ubi magnitudo nullum limitem habet, 
aequiparatio non instituenda est, quemadmodum patet, nam 
factor est maior operibus, et creator creaturis, et Deus homi- 
nibus. Deus enim scientia rationalium non mensuratur, quia non 
habet initium quo scientia ad eum accedat. Quomodo ille, qui 
nec initium nec finem habet, sub mensurae funiculo poneretur? 
Ubi enim stabit qui mensurare vult, si initium non assequa- 
tur? Et ubi invenietur qui alterum extremum teneat, si ad finem 
non stet? Etenim qui initium non habet nec sub mensuram 
cadit; nec praeterea finis in eo invenitur, quia patet eurn 
qui non incepit, nec finem habiturum. Initium enim et finis 
creaturis tantum inhaerent; qui autem creator est, utroque 
caret. Quapropter ei competit, inde quod sit creator. praeter 
quam non incepisse etiam potuisse proferre initia, et praeter 
non habere finem, etiam sub finis termino posuisse quaecum- 
que voluit. Quomodo quidem mensurabitur qui non apprehendi- 
tur, aut quomodo demetabitur qui non tenetur, aut quomodo 
numerabitur qui infinitus est? 

Deus natura est bonis plena, nam quidquid habet ex eo est. 
Bona eius ab extra non petuntur, quia natura eius fons est bo- 
norum eius, et essentia eius est origo auxiliorum eius, et prin- 
cipium excellentiae eius. Semper enim et in ommibus bonus 
est Deus, et multo magis quam omnia nomina eius, fortasse 
illud « bonus est» ei convenit, *quia bonus est etiam in iu- 
stitia sua. Cum castigat et affligit bonus est; in iustitia sua et 
inira sua bonus est; cum passione et dolore afficit bonus est; 
cum Oobstinatos condemnat bonus est; cum praevaricatores 
castigat bonus est; cum iniquos affligit bonus est; cum impios 
cruciat bonus est; cum iracundos plagis ferit bonus est; nam in 
his omnibus bono utitur consilio, scilicet, ut per plagas amaras 
graves morbos sanet et per sectiones profundas putredinem 
peccati eradicet; ut, praecisa ex nobis malitia, boni sicut ipse 
fiamus. Etenim, ut ad suam similitudinem nos adducat. multis 
angustiis nos affligit, ita ut omnes plagae elus ex bonitate 
eius oriantur; nam cum existimatur nos ailligere, ex bonitate 

hoe facit. Deus enim est natura bona, quae benefacere solum- 
modo scit. Nomen eius dulee et suave es tdiligentibus eum. 
Hi enim soli eum percipiunt et cognoscunt sicut ab eo cogniti 
sunt. eoque fruuntur intra sensus exteriores !, quia absque 
sensibus corporeis eum perceperunt. Nam quemadmodum omnis 
sensibilitas corporis externa est, ita et sensibilitas spiritus 
intus movetur, et dum illa mundum el quae in eo sunt percipit, 
haec tantum Deum percipit et pacate dulcedinem eius sugit. 

Passio ad naturam Dei non accedit, quia non est tanquam 
unus ex compositis. Mors essentiae eius non haeret, quia vita 
non recipitur in eo tanquam in receptaculo. Non partibus, quem- 
adinodum homo, constat. Non enim est in eo aliquid vitam 
dans, aliud vero vitam recipiens: totus vita est, quia totus 
vivens est. Non enim e duobus, tanquam corpore et anima, 
componitur, quorum unum vitam det *et alterum vitam re- 
cipiat. Largitor est vitae natura sua, non sibi, sed aliis. Lumen 
est indeficiens, nec ex alio loco lumen eius alitur. Suavis est 
sine mutatione, dulcis sine amaritudine, gustus sine insipi- 
ditate, pulcher sine deformitate, voluptas sine satietate. Decor 
est qui non mutatur, pulchritudo quae non variat, lux quae 
non obscuratur, intellectus qui non errat, sapientia quae non 
fallit, scientia quae non transit, doctor qui non didicit, virtus 
quae non infirmatur, fortitudo quae non debilitatur, robur quod 
non deiicitur, possessor qui non spoliatur, dives qui pauper 


non redditur, altus qui non deprimitur, eximius qui invidiam : 


non patitur, triumphator qui non recedit, rex qui non moritur, 
iudex qui non dissolvitur, dominus qui non subiicitur, dominator 
qui non contemnitur, potestas quae non mutatur, princeps qui non 
transit, Deus qui non inunutatur, iustus qui inique non agit, rectus 
qui non decipit, verax qui non mentitur, amicus qui non variat, 
liberalis qui non deficit, dator quem non paenitet, fluxus qui 
non minuitur, natura quae non creatur, essentia quae non in- 
cepit, collectio quae non dissipatur, factor qui non fatigatur, 
creator qui non infirmatur, secretus qui non videtur, occultus 
qui non adspicitur, absconditus qui non cognoscitur, profundum 
quod non palpatur, altitudo quae non mensuratur, latitudo quae 
non traiicitur, longitudo quae non yraevenitur. 

Haec igitur aliaque huiusmodi nomina sunt huius naturae, 
licet nomen naturaliter non habeat, nam qui nomen ei im- 
poneret prior non exsistebat. Quapropter in Scriptura Deus 
vocatus est solummodo Ens, eo quod est Kt id fuit ei. quod 
non nomen est, sed tantum ostendit eum *esse cum ab alio 
non factus fuerit. Semper enim est, et aeternus Deus est, et 
adorabilis, natura singularis atque unica, ex quo omnia inci- 
piunt et ad quem cursus omnium terminatur. Adorabilis et 
laudabilis est essentialiter, exaltatus et glorificatus aeternaliter, 
sanctificatus et celebratus secreto, venerandus et benedictus in 
Sancto Sanctorum essentiae suae. Adorabilis est etiam quando 
non erant adoratores; laudabilis est etiam quando non erant 
laudatores; sanctus est etiam quando non erant Seraphim qui 
« Sanctus » clamarent; benedictus est etiam quando non erant 
Cherubim qui benedicerent; rex est etiam quando non erant 
Angeli qui mitterentur; bonus est etiam quando adhuc nemo 
erat qui bona reciperet; mitis est quando non apparuerant 
provocantes ad iram; clemens est quando non erant qui ve- 
niam peterent; misericors est quando nondum apparuerant in- 
digentes; creator est quando nondum creatae erant creaturae; 
factor est quando nondum constituta erant opera; dominator 
est quando nondum divisae erant potestates; fortis est antequam 
suam virtutem operibus manifestaret; artifex est sapiens ante- 
quam conderentur creaturae; architectus peritus est antequam 
exstrueretur domus mundi: possessor est bonorum et divitia- 
rum antequam viderentur bona et divitiae; ineffabilis est et. 
quantumvis de eo disseratur, invenitur quod prorsus non fuit 
declaratus. 

Ipse igitur est primus et ipse est ultimus, et non est alius 
deus aut dominus praeter eum. Omnis persona. quae ex eo est, 
Deus est; et quae extra eum sunt, suut creaturae. Hle est Ens, 
hae entia; ille Deus, hae opera; ille Dominus, hae subitae; 
ille administrator, hae *administratae; ille vex est, et super has 
extenditur sceptrum imperii eius. Etenim essentia eius in crea- 
turam non diffunditur, nec creatura naturaliter miscetur essen- 
tiae eius, nec natura eius aliqua ex parte adulteratur aut cor- 
rumpitur; quod si voluerit cum aliquo misceri proprietatem 
naturae suae tunc etiam absque mutatione servabit. Nulla poe- 
nitentia in Deo est, quia nullus error in eo est. Timor conti- 

nia essentiae eius non calcat, quia essentia eius adversarium 
non habet: a nemine conturbatur, quia nemo fortior est eo, 
quem timeat; nihil eum fugit, quia scientiam ab extra per di- 
sciplinam non accipit. Non cogitat primum et agit postea, quia 
mentem babet incomprehensibilem. Serenitas eius imperturba- 
bilis est, quia ira ad naturam eius non accedit. Non est furor 
in essentia eius, quia nihil voluntati eius resistit. Omnes ad- 
versarl procul ab eo exsulant, et ipse solus naturae suae bonis 
fruitur. Tenebrae locum eius non ingrediuntur, quia lux scien- 
tiae eius nunquam occidit: « Inhabitat, ut scriptum est !, lu- 
cem ad quam nemo accedere potest ». Etenim lux eius gloria 
eius est incorruptibilis. Non autem quod vestimentum lucis su- 
per naturam eius extenditur, ideirco remanet invisibilis; sed 
ipsa essentia eius invisibilis est, et ipse creditur lux, veritas 
et vita. Nihil eum operire potest, quia nullum vestimentum la- 
tius est essentia eius. Natura eius invisibilis est; et licet te- 
nebris non operiatur, essentia eius abscondita est et occulta, 
eliam eum umbris non tegatur. Silentium tantum eum operit, 
nam secretum eius in silentio est. 

Dews in spatio non commoratur, nec in loco habitat. Tene- 
bris non circumdatur, nec intra limites continetur, nec mundus 
eum capit, *nec intra creationem contrahitur, nec sinu creatu- 
rarum continetur, nec corpore naturali concluditur. Elementa 
subtilitatem eius non capiunt, nec mare torrentes eius conti- 
net. Non vagatur, nec spargitur per aerem. Terra vestigia eius 
non sustinet, nec alae venti cursum eius velocem. Radius solis 
eadem velocitate ac ille non currit, nec aer subtilitatem eius 
amplectitur. Stellae multitudinem eius non numerant, nec caeli 
cavitatem spithamae eius mensurant, nec mare cisternam pu- 
gili eius implet, nec pulvis terrae volam manus eius operit. 
Quia natura eius est infinita, omnibus praesens est; et quia ab 
omnibus remotus est, omnia procul ab eo sunt. Prae omnibus 
absconditus est dum omnibus adest; et vacuus est ab omnibus 
dum omnia implet. In eo aguntur naturae et eum non perci- 
piunt; in eo moventur creaturae et eum non attingunt. Ipse 
est sinus omnium et circulus omnium; ipse omne verbum 
superat. Quilibet intellectus investigationi eius impar est, nec 

sermo scit quomodo eum declaret. Etenim, quemadmodum Deus 
est supra omnes creaturas, ita est penitior omnibus verbis; et 
quemadmodum subtilior est omnibus operibus, ita et subtilior 
est omnibus mentibus. Scientia spiritalium eum non apprehen- 
dit, quia subtilior est etiam scientia eorum. Profunda scrutatio 
intellectus abyssum investigationis eius non palpat, quia pro- 
fundior est profundis, et altior altis, et latior caelis, et longior 
quibuscumque corporibus. Ipse solus est altitudo quae non 
mensuratur, profundum quod non palpatur, latitudo quae non 
apprehenditur, et longitudo quae non praeoccupatur. Et quia 
hae immensae mensurae in eo continentur, de eo tantum Pau- 
lus scripsit ': « altitudo, et profundum, et longitudo, et lati- 
tudo ». Nullo enim modo mensurari potest, quia omnes men- 
surae, eo quod non mensuratur, mensurantur, et omnes funiculi 
mensoris, *eo quod non determinatur, determinantur, et omnes 
scientiae, eo quod eius scientia infinita est, definiuntur. 

Omnia vincit et omnia ab eo vincuntur, prout decet omnia 
a Deo superari. Ipse solus sapientissimus est, quia Deus solus 
est super omnia. Omnes creaturae rationales ab eo acceperunt 
etiam ut eum perciperent; nam nisi de se aliquid revelasset. 
creaturae rationales eum quasi non exsistentem haberent, quia 
Ens supremum prae omnibus creaturis, sive corporeis, sive in- 
corporeis, absconditum est, et visibilia Invisibilem videre non 
possunt. Nihi) eum latet, quando omnia adduxit ad exsistentiam, 
sicut et ipse ab omnibus absconditur, etiam postquam creata 
sunt. Deus non deficit ut per scientiam nostram apprehendatur, 
sicut, et incomprehensibilitas eius scientiam omnis creaturae ef- 
fugit; et dum omnibus naturaliter absconditus est, per gratiam 
se manifestat quibuscumque vult, iis scilicet qui intra corpus 
passionesque intellectum purum possident. Tali enim intellectui 
Deus primum dat virtutem revelationem suam sustinendi. et 
deinde se humiliat ut ab eo videatur. Nam quomodo Deus exsi- 
stat, qualis sit et ubi sit, nulla creatura videre potest, Quod 
si videbitur ab eis quos dicit mundos corde, illi revelationem 
eius accipere poterunt quia ipse se humiliabit et ipsi confor- 
tabuntur. Nulla enim creatura Creatorem videre potest nisi ab 
eo virtutem ad hoc accipiat. Neque Angeli, neque ceterae spi- 


! Ctr. Ephes., ux, 18. 


p. 20. 


p. 22. 


= 22 »- 
ritales virtutes, quarum seientia existimatur nostra subtilior, 
subtilitatem naturae eius intueri valent, quia, licet Angeli sint 
nobis subtiliores, ille, qui eos creavit, eis subtilior est, Et ma- 
gis quam Seraphim altiores sunt Angelis, altior est Deus illis 
quibus « sanctus » proclamatur, et magis *penitior est Deus 
scientia Cherubim, qui ei benedicunt, quam ipsi Cherubim pe- 
nitiores sunt Seraphim. Scriptum est ! eos ad eum clamasse tan- 
tum: « Benedicta gloria Domini e loco suo »; quisnam autem 
sit locus eius dicere nesciverunt. Item Seraphim ter « Sanctus » 
clamaverunt et semel dixerunt ?: « Pleni sunt caeli et terra 
ex gloria eius » ; quaenam autem et quanta sit gloria eius intelle- 
gere non potuerunt, sed dumtaxat revelarunt caelos et terram 
ex ea repleri. Quod si omnia plena sint ex gloria eius eam- 
que caeli et terra continere non possint, quid dicendum erit de 
natura eius vel quis existimabit ubi sit? In caelis? Ecce pleni 
sunt ex gloria eius; in terra? etiam terra plena est ex ea. 
Et cum ex ea plena sint, eam continere non possunt. Hoc qui- 
dem significavit illul « ex gloria eius », non autem « gloria 
eius ». Paululum enim gloriae eius implevit ca, nec potuerunt 
totam recipere. Et si opera eius ex gloria eius plena sunt, 
patet naturam eius ab omnibus esse remotam. Rursus, etiam 
Angelos gloriam Deo in altissimis ct pacem in terra procla- 
mavisse cum in Bethlehem natus est, scriptum est *; sed ad 
rationem naturae eius nullo modo accesserunt. Cherubim igitur 
honori eius benedixerunt et clamaverunt, dicentes: « Bene- 
dictus lionor Domini de loco eius ». Seraphim ter clamaverunt 
« Sanctus Dominus cuius ex gloria pleni sunt caeli et terra ». 
Angeli praedicaverunt « gloriam in altissimis Deo et in terra 
pacem ». Unusquisque eorum, iuxta ordinem suum, id ostendit 
quod sibi revelatum erat: alii honorem eius, alii sanctitatem 
eius, et alii gloriam eius. Cherubim benedixerunt, Seraphim 
sanctum dixerunt, Angeli glorificaverunt. Omnes pariter reve- 
larunt ea quae ad naturam eius pertinent; de ipsa natura 
tamen nihil dicere ausi sunt. *Cherubim quidem dixerunt: « Be- 
nedictus honor eius de loco suo », sed quisnam sit locus eius 
nou ostenderunt. Seraphim dumtaxat annuntiaverunt eum esse 
sanctum; ubi vero et quomodo exsistat, non significarunt. Ita 

et Angeli gloriam in altissimis ei dederunt; sed in quibus al- 
lissimis exsistat non dixerunt. Quod si quae eius sunt a spiri- 
talibus non apprehendantur, quis de eo loqui posset, vel ubi 
sit ostendere? Itaque natura eius ab omnibus naturis aeque re- 
mota est. Etenim, non partibus constitutus est, nec magnitudo 
eius sub mensuram cadit, ut secundum mensuram creaturis re- 
motus vel proximus sit. Ultra mensuram et ultra pondus et 
citra regulam »nensoris exsistit. Non enim regulatur, nec men- 
suratur, nec appenditur, nec capitur, nec deprehenditur. Quia 
initium eius invisibile est, finis cius apprehendi nequit; ubi- 
eumque mens eum apprehendere voluerit, eam effugiet. Prae 
Deo enim mens crassa est, et prae subtilitate eius est corpus 
et res materialis. Etenim didicimus solummodo credere quod 
est; sed quomodo, quantus, ubi sit: nos latet et etiam omnes 
spiritales ordines qui nobis superiores sunt. Quod enin com- 
prehendi non possit magis eum manifestat. Nam creatura quo 
magis deprehenditur eo magis cognoscitur, et quo magis attin- 
gitur eo magis celebratur, siquidem per investigationem virtus 
eius solet revelari et operatio eius manifestari. Creator vero 
non ita se habet; sed laudatur quod non comprehendatur, et 
quo minus deprehenditur eo magis admiratione implet inqui- 
rentes se. Etenim,si eum comprehendere possemus, per scien- 
tiam nostram mensuraretur, et inveniretur aequalis creatura- 
rum, et proximus et affinis omnibus quae facta sunt, Nunc vero, 
cum natura eius non videatur, nec ullo sensu percipiatur, nec 
intellectu investigetur, ex nominibus quibus appellatus est et 
ex creaturis quas condidit, intelleximus dumtaxat, quasi signo, 
eum esse. Quomodo vero *sit, quantus sit, a quo tempore sit, 
ubi sit et quousque sit, nec ulla creatura, nec mentes Sera- 
phim, nec intellectus Cherubim, nec facultates Angelorum, nec 
cogitationes omnium rationalium assequi possunt. 

Hoc est Ens sanctum, Deus noster, qui habet ex aeterno 
quidquid habet; simul atque « est », possidet etiam omne bonum 
quod ad naturam suam pertinet. Nomina, quibus natura eius 
manifestata est, haec sunt: Ens, Deus, Dominus, Aeternus, In- 
creatus, Supra tempora, Factor, Creator, Sapiens. Ordinator 
omnium, Ornator omnium, Bonus, Miserieors, Benefactor, Dives, 
Plenus, Fortis, Potens, Rex, Perfectus, Sabaoth. El-3addai, 
Dominus dominationum, Dominus virtutum, Adonai, Deus Abra- 

ham et Ísaac et Iacob, Ante omnia, Post omnia, aliaeque hu- 
iusmodi appellationes quibus unusquisque prophetarum de na- 
tura divina diverso modo docuit. 

Nomina vero quibus personae aeternae, quae in hac natura 
sunt, cognitae sunt, ea sunt: Pater, et Filius, et Spiritus. Etenim 
cum Scriptura dicit Deum, Dominum, Factorem, Regem, Omni- 
potentem, aliaque huiusmodi nomina, naturam indicat; cum 
vero nominat Patrem et Filium et Spiritum, per haec nomina 
personas demonstrat. In natura ergo essentiae agnoscitur unitas 
et trinitas: unitas essentiae et trinitas personarum, non tamen 
quasi per numerum. Quapropter non licet eas dicere « unum », 
« duo », « tria », sed solummodo vel trinitatem vel tres per- 
sonas. Non enim capitur initium primae, ut post eam in ordine 
numerorum succedat secunda, neque nativitas secundae depre- 
henditur ut addatur numerus tertiae. Sed Pater dicitur « Ens » 
solummodo, et Filius « *filius Entis », et Spiritus « ex Ente » ; 
et unusquisque eorum essentialiter exsistit, non vero quasi in 
ordine numerorum, unus post alium, quia, ut dixi, nec prin- 
cipium Entis apprehenditur, nec nativitas secundae, nec pro- 
cessio tertiae personae. « Ante stellam matutinam genui te », 
ait Pater ad Filium !; quandonam vero eum genuerit, non osten- 
dit. Et de Spiritu Filius dixit ?: « Spiritus veritatis qui a Patre 
procedit »; quandonam autem et quomodo, non manifestavit. 
Itaque principium primae non apprehenditur, neque nasci se- 
cundam, neque procedere tertiam. Neque numerus potest com- 
poni: qui enim numerat primum habet in cogitatione notio- 
nem et finem et mensuram illius quod numeratur, et deinde 
sub initio ponit numerum primum, ita et secundum, et tertium, 
et successive quotquot sunt ea quae accedunt ut numerentur. 
Nam nisi unus primum apprehendatur sive verbo, sive digito, 
sive cogitatione, non est locus quo secundus numerus accedat, 
et post hunc alii numeri in ordine, sicut dixi. 

Itaque trinitatem nominamus et tres personas confitemur. 
Personas autem divinas per unum, duo, tria, in compositione 
numerorum, sicut solent corpora aut personas compositas nu- 
merari non numeramus; quia non apprehendimus initium ul- 
lius harum, sive primae, sive secundae, sive tertiae, ut sub 

numerum cadant. Et cum unamquamque personam appellamus 
Deum, nobis non licet tres Deos dicere. Et id quidera nobis 
notum est Patrem Deum esse, item et Filium, et Spiritum San- 
ctum, et non esse tres Deos, quia unaquaeque persona ex ipsa 
essentia est, quae est etiam divinitas. Etenim, ratione essen- 
tiae, Filius id est quod Pater est; item, in confessione naturae, 
quod Filius agnoscitur, idipsum credendus est esse *etiam Spi- 
ritus Sanctus. Unus Deus sunt, quia sunt una natura; nam 
nomen Dei ad naturam pertinet et natura trium personarum 
essentiae una est. Nomina enim distinctionem, id est notitiam 
personarum, nobis indicant, non autem diserimen naturarum. 
Haec sententia est Arii qui, gradus admittens, naturas in tri- 
nitate sibi finxit. Nostra autem non ita se habet; sed agno- 
Scimus unamquamque personam ex eadein essentia esse, non 
tamen unamquamque sine principio esse: hoc enim in Patre 
solo invenitur, ex quo Filius et Spiritus sunt. Uterque horum 
Deus est, quia uterque ex eodem Ente est, quod est etiam Deus, 
luxta verbum quod Filius ad Patrem dixit ! : « Tu solus verus 
Deus es, et quem misisti Iesum Christum ». 

Qui igitur tres Deos dicit, debet et tres naturas confiteri. 
Quod si decet unum Deum confiteri, etiam aequum est credere 
unam naturam esse. Et si, ut scriptum est °, Pater per Filium 
cognoscitur, et item Filius per Patrem ostenditur, quid unus 
eorum credendus est nisi id quod et alter est, id est eadem 
natura, iuxta exemplum animae et verbi et mentis, aut solis 
et lucis et radii, aut ignis et splendoris et caloris? Etenim, 
cum apud unumquodque horum id sit quod existimatur prin- 
Cipium esse, quae ex eo sunt non putantur secunda aut tertia 
secundum tempus aut divisionem, sed a tempore quo exsistit 
ilud quod reputatur principium, sunt etiam cum eo et ex eo 
quae ab eo exsistunt. Ex anima et cum ea sunt verbum et in- 
tellectus; ex sole et cum eo sunt radius et lux eius: ex igne 
et cum eo sunt splendor et calor eius. *Ita ex Patre et cum eo 
sunt Filius et Spiritus eius. Nam si Patrem apprehendes, Fi- 
lium invenies; et si Filium tenebis, Spiritum cognosces, eo quod 
unusquisque eorum ex eadem natura est, et ipsa natura agno- 
scitur Deus. Una est natura in tribus personis; et rursum, tres 

personae in eadem natura, Pater Ens et Deus, Filius coessen- 
tialis et Deus, et Spiritus qui ex Ente est e£ Deus; non tres 
Dii, sed una essentia unaque divinitas. Pater et Filius et Spi- 
ritus tres sunt, qui ab invicem non distinguuntur ratione na- 
turae, nec ceteris attributis, virtute, inquam, creatione operum, 
potestate. Sed tres personae, simul atque esse unus Deus, agno- 
Scuntur esse etiam unus Dominus, unum Ens, unus Factor, 
unus Creator. una Virtus, unus Rex, unum Imperium, una Po- 
testas, et una Providentia. Etenim si Deus a Deo differret simul 
etiam probaretur Ens ab Ente differre. Si rectum est iudicare 
duo Entia admittenda esse, aequum est etiam duos Deos dicere ; 
si vero congruum est sentire unam esse essentiam, decet etiam 
credere unam esse divinitatem. 

Ens est enim tantum illud quod ad omnia par est, quod, 
quemadmodum eius essentia sine causa est, ita non indiget 
eausa ut ad omnia par sit. Etenim, licet nomina selecta fue- 
rint ad personas denotandas, personae tamen, ratione essen- 
tiae, unum quid sunt; et quemadmodum aequales sunt secundum 
essentiam, ita etiam secundum divinitatem, virtutem, volunta- 
tem. et cetera attributa. Nam essentia, cum una sit, necesse 
est ut in omnibus aequalitatem habeat: scilicet in eo quod suum, 
vel ad se *vel ex se est, quia essentia non potest praedicari 
una nisi in omnibus secum aequalitatem habeat, praeter quam 
in nominibus quibus personae cognoscuntur, Patre, dico, et 
Filio, et Spiritu. Et Pater in hoc dumtaxat a Filio distinguitur 
quod generavit et non genitus est, item Filius a Patre quod 
genitus est, et non generavit; ita et Spiritus a Patre et Filio 
quod semper sit Spiritus sanctus, nunquam Pater aut Filius. 

His ergo nominibus cognoscuntur personae, et haec notio 
nunquam toli potest. Non enim a Patre auferenda est no- 
tio propria, ita ut non semper quasi Pater agnoscatur, neque 
a Filio neque a Spiritu notio propria auferenda est, ita ut 
non semper unusquisque eorum Filius aut Spiritus credatur. 
Etenim, si quis nominat Patrem, Filium esse ei ostendit; et si 
Filium confitetur, Patrem esse ei manifestat; ita et Spiritum 
si nominal alius, Patris nempe, esse Spiritum indicat. Qua- 
propter in Libris Spiritus Dei appellatur Spiritus sanctus et 
Spiritus Domini. Patrem enim si vocaveris, Filium esse ei ma- 
nifestasti; et Filium si confessus fueris, eum ex Patre genitum. 

ostendisti; item si Spiritum Sanctum esse in eadem essentia 
dixeris, eum esse ex eadem natura docuisti, quia in confessione 
fidei et invocatione baptismi cum eis non recenseretur nisi eis 
consubstantialis esset. Et cum per haec nomina personae deno- 
tantur, per alia, scilicet Ens, Deum, Dominum, natura tribus 
communis agnoscitur. 

Prophetae vero, non distinguentes nec aperte notitiam per- 
sonarum indicantes, in praedicatione sua fidem in unum Deum 
tradiderunt ad expellendam polytheismi traditionem. *Quapro- 
pter cum Moyses, primus omnium prophetarum, vellet a Deo 
ipso nomen eius discere, respondit ei Deus !: « Ego sum qui 
est », et quemadmodum per hoc «unus Deus » foras expulit 
turmas deorum, ita et per illud quod dixit: « Ego sum qui 
est », nomine divinitatis spoliavit omnes qui per errorem exi- 
stimabantur dii, cum non essent; ii nempe qui dii reputabantur 
deliramento humanitatis, non vero quod ex natura divina erant. 
Et postquam per longa tempora, a Moyse usque ad revelatio- 
nem Christi in carne, exsistentia unius Dei firmata fuit in con- 
scientia ludaeorum, et aliorum etiam populorum sive ob pro- 
pinquitatem cum Iudaeis, sive per prodigia variis modis in eomm 
gratiam facta, qui est ex ipsa natura Unigenitus Dei Filius 
sese in carne manifestavit hominibus, et naturam. ex qua ipse 


est, in tribus personis esse ostendit. non solum metaphorice et 


mystice, sicut quidam ex prophetis locuti erant, sed manifeste 
et aperte. Etenim, adimpleta pro nobis eius oeconomia per 
passionem et mortem et resurrectionem suam, misit discipulos 
suos ad gentes quae primum edoctae erant in unum Deum 
credere, eosque iussit docere et baptizare in nomine Patris et 
Filii et Spiritus sancti, in una trinitate quae est etiam una 
essentia; quod manifestum est, nam sicut essentia semper exsi- 
stit, ita etiam trinitas semper exsistit; et quemadmodum Pater 
semper est Deus, quia paternitas cum essentia eius perdurat, 
ita et Verbum semper est Filius, quia nativitas eius cnm filia- 
tione eius est; et etiam Spiritus sanctus ab aeterno ex essentia 
Patris est, vi processionis, non autem generationis. 

*Deus ab aeterno est etiam creator, quia haee natura non 
accipit quidquam novi quod antea non habuerit, quamvis sub 

fine, quando ei placuit, creaturas fecerit. Ita autem non con- 
sideratur relate ad Filium, sed essentialiter est Pater, quia 
absque initio Filium genuit. Creaturae sunt proles voluntatis 
eius; Filius vero est fructus ex essentia eius; et licet vim 
operandi ante tempora habuerit, in tempore tamen operationem 
suam definivit. Sed est Pater aeternaliter, quia ab aeterno Fi- 
lium genuit, ita ut agnoscatur ab aeterno esse non solum 
Ens, sed etiam Pater; agnoscitur vero creator ante initia et 
tempora, licet post initia et tempora ponantur opera, utpote 
extranea non solum a natura Factoris sed etiam ab eius aeter- 
nitate. Pater enim non agnitus est ut Ens quim sit ab aeterno 
etiam Pater, quia paternitas eius cum essentia elus perdurat. 
Creaturae non sunt ex essentia eius, licet voluntas, quae eas 
fecit, agnoscatur absque initio cum essentia exsistere. Etenim 
voluntas Dei non est iunior natura eius, nec recenter ad vo- 
luntatem eius accedit quidquam quod naturae eius notum non 
fuerit, nec cogitationem accipit quam antea non habuerit. Neque 
eo quod voluntas eius cum matura eius exsistit, iani creaturae, 
quas voluntas fecit, ex natura eius prodeunt. Etenim, ea quae 
a voluntate eius pendent, post tempora immensa, quae forsan 
ne ut tempora quidem habenda sunt, stabilita sunt; quae autem 
ex natura eius sunt, id est Filius et Spiritus, aeternaliter et 
absque initio cum eo ex eadem natura exsistunt; et cum uni- 
tate essentiae etiam trinitas personarum intellegenda est. Qua- 


propter una divinitas confitenda est, quia una credenda est : 


essentia, quae eadem *in Patre ot Filio et Spiritu Sancto in- 
tellegitur, hoc excepto, quod Pater nullum principium habet, 
Filius autem et Spiritus ex eo sunt, non quidem ut partes, 
sicut Ariani inepte contendunt nos dicere, sed unusquisque 
horum est persona perfecta. Perfectus est Pater in sua essentia, 
quia neque tempore neque incremento fit Pater. Ita et Filius 
perfectus est in quantum agnoscitur Filius, quia semper est 
Filius, nec genuit nec gignet alterum. Item Spiritus Sanctus 
semper agnoscitur Spiritus, quia nunquam existimatus est Pater 
aut Filius esse. Rursum, unusquisque eorum perfectus est in 
quantum creditur Deus, nam unusquisque possidet quidquid es- 
sentia est aut habet. Filius enim ab aeterno cum Patre exsistit, 
nec dicitur aliud Ens cum eo; nec, eo quod ex essentia est, 
frater, aut pars, aut divisio, aut portio essentiae appellatur, 


ÉD 


15 


t 
B 


zn 


— 
zt 


2 


90 


-w 29 Y 

sicut Arii asseclae iniuriose existimant nos opinari; neque. 
quia Filius est, Genitore suo iunior cogitatur esse, sicut filii 
apud nos. Et Pater et Filius et Spiritus, quod ex eadem es- 
sentia sunt, neque fratres neque tria Entia sunt. Eos non esse 
fratres id confirmat quod sermone unius eorum nominantur 
Pater et Filius et Spiritus; « Ite, docete omnes gentes, et bap- 
lizate eas in nomine Patris et Filii et Spiritus sancli! »; eos 
non esse iria entia docet, praeter haec verba, id etiam quod 
una essentia unaque divinitas confitendi sunt. 

Quapropter, quemadmodum a prophetis et apostolis et evan- 
gelistis sanctis didicimus, ita omni tempore tenemus et serva- 
mus, nec *ullo modo corrumpimus signum fidei aut sigillum 
baptismi, doctrinas humanas in fide nostra introducentes, sed 
confitemur Patrem semper esse Patrem, quia non est filius al- 
terius, et Filium perpetuo esse Filium, quia non est pater al- 
terius filii, et Spiritum sanctum perpetuo esse Spiritum et in 
trinitate et ex ea esse, quia est et ipse persona ex essentia. 
Et quia nominatur Spiritus, agnitus est ex natura Dei et Pa- 
tris, ille qui etiam vocatus est Spiritus verbo Domini nostri *. 
Non enim quemadmodum Filius ex Patre est, ita et Spiritus 
ex Filio; sel ambo ex Patre sunt: unus lilius et alter Spi- 
ritus. Est Pater et Deus, Pater unius et principium alterius. 
Licet natura simplex sit, operationes distinguuntur; apud Fi- 
lium agnoscitur generatio; apud Spiritum autem processio. Nec 
operationes falsae dicendae sunt propter suam difficultatem, 
quia ad Deum pertinent, cuius natura ineffabilis est, et myste- 
rium operationum eius immensum est. Processio Spiritus ex 
Patre non putanda est falsa ex eo quod non sit filius; neque 
generatio Fili, ex eo quod hic non dicatur, ut Spiritus, a Patre 
procedere. 

Pater est Deus et Pater: Pater Filii et Deus creaturarum. 
Item, Filius est Deus et Filius: Filius Patris et Deus operum. 
Simili modo Spiritus sanctus est Spiritus et Deus: Spiritus Dei 
et Deus eorum quae facta sunt. His quidquam addere non licet, 
nec ab eis quidquam subtrahere. Haec enim non sunt nostrae 
inventiones, nec doctrinae humanarum cogitationum, sed illius 
qui solus scit de se docere. Qui ex eo didicit, ille solus recte 

scit euni confiteri, quicumque nempe confitetur unum in tribus 
et tres in uno, nee dividit unitatem. propter *trinitatem, nec 
confnnilit trinitatem per confessionem unitatis. Etenim tà « tres » 
t6 « unus » non adversatur. neque tò « unus » tË «tres» 
repugnat, quia unus est Deus in unaquaque persona. Haec per 
exemplum. licet. impossibile sit exemplum ex omni parte con- 
srunm esse, symbolice ostendam. Quemadmodum enim in una 
natura. humana homines innumerabiles sunt, et una tamen est 
natura humana et unusquisque unus homo agnoscitur; ita et 
in (ribus personis, unus Deus est, et unus Deus in tribus per- 
sonis. sicut. oinnes. homines sunt unus homo et unus homo in 
unequoque horum ostenditur. Nec tres personae dicendae sunt 
tres. Dii, quia non sunt tria Entia; sed Pater solummodo est 
« Ens», et Filius « Entis filius », et Spiritus « ex Ente ». Et una 
divinitàs agnoscenda est, quia una est essentia ; et post essentiam 
et divinitatem sequuntur etiam cetera. scilicet una operatio, 
una maiestas. una actio, una potentia, unum imperium, una 
potestas, una voluntas, wma virtus, Deus nempe, Ens et Do- 
minus omnipotens. qui in tribus personis agnoscitur, quem nos 
christiani confitemur, quem a beatis prophetis didicimus esse 
unum et a sanctis apostolis eum in tribus personis agnoscen- 
dum. Et idem est et creditur unus in tribus et tres in uno; 
naui in unitate essentiae confusio non est, neque divisio aut 
diversitas in manifestatione personarum eius. Cui sit gloria et 
honor ab omnibus creaturis intellectualibus et sensibilibus, nunc, 
et semper. et in saecula saeculorum. Amen. 

TRACTATUS SECUNDUS. 


DE INHUMANATIONE UNIGENITI. 


Ut iis qui rogaverunt satisfaciamus, de incorporatione Uni- p. 23. 


geniti Dei Verbi pauca etiam dicemus. Hic etiam. sicut in su- 
periori nostro tractatu, verbis artificiosis et interpretationibus 
callidis parcemus. Doctrina enim divina simplex est: non in- 
diget artificiosis verbis aut inventionibus cogitationum. nec 
auxilio extrinseco opus est ei: suis enim solet triuniphare, non 
autem eis quae propter eam ab aliis inveniuntur. Etenim, con- 
fessio nostra, christiani, per fidem solet stabiliri; et, quia fides 
est, cum fide decet nos de ea tractare. Sapientia auten mundi 
verbis, quae existimantur docta, solet illustrari et per scien- 
tiam disciplina comparatam et per linguam disertani peritani- 
que revelari et stabiliri. De fide vero ille solus tractare novit 
qui curat de ea fideliter loqui, docens fidem yer fidem. sicut. 
ut ita dicamus, qui videt lucem per lucem, et de Deo tractans 
sicut Deum decet. Nam qui verbis profitetur se tenere fidem. 
de ea autem tractat interpretationibus callidis et astutis, aliud 
confitetur se dicere, aliud vero verbis suis demonstrat. 
Itaque nos de fide spei nostrae disserens, sicut hace fides 
nobis dictat de ea tractare. Absoluto sermone de natura es- 
sentiae, quo probatum est unum esse in tribus et tres in uno. 
quemadmodum haec *natura divina nos docuit ut ipsam confi- 
teamur, nune aggrediemur secundum ordinem, etiam quaestio- 
nem de dispensatione in carne, quae ab una ex personis na- 
turae palam adimpleta est. Deus enim Verbum, lilius naturalis 
et aeternus, ante tempora et saecula ineffabiliter a Deo et Patre 
genitus, per quem creatae sunt naturae omnes invisibiles et 
visibiles, caelum et terram et omnia quae in eis sunt, postremo 
hominem ex terra et anima ad imaginem et similitudinem suam 
formavit. Cui honorem et gloriam perditam restituere volens 
eumque exaltare unde lapsus erat, hac de causa ineorporatus 
est et inhumanatus ut hominem denuo novam creaturam in se 
faceret. Impossibile enim erat nos ad locum unde excideramus 
adscendere, nisi Deus personaliter incorporaretur ex nobis et 
homo sicut nos sine mutatione, absque peccato, fieret. Nam Deus 

naturaliter habet quod, eum se humiliat, non minoretur, et 
cum se exinanit, indigens non reddatur. Ei non accidit quod no- 
bis: cum enim excidimus unde eramus, ibi non mansimus, et 
cum pauperes facti sumus, divitias nostras amisimus; ille vero, 
etiam cum pauper factus est, ut Deus ditissimus mansit in sua 
plenitudine, et cum se demisit, in sua altitudine perstitit. Ita 
enim se habet natura illa quae naturaliter felix est et immu- 
tabilis; cui, praeter quod increata est, etiam inest, quod, si vult 
fieri aliquid, non immutabitur. Nos, vi sententiae, ubi nunc su- 
mus expulsi sumus: ille autem non ita, sed voluntarie, beni- 
gnitate sua tractus, ad nostra venit. Item nos, iuxta decreta, 


5. foras eiecti sumus, ne *locus sanctus vestigiis peccato pollutis 


dedecoraretur; ille autem ad locum, quem pollueramus, venit, 
et //h«n mundavit et sanctificavit, eius incolis benedixit, et nos 
secunda nativitate regeneravit. 

Quapropter Deus Verbum, qui est una ex personis trinitatis 
et in confessione fldei a nobis medius agnoscitur, mediator 
fieri voluit etiam inter divinitatem suam et humanitatem no- 
stram, ut, per eius medíationem, solveretur inimicitia, regnaret 
reconciliatio, destrueretur odium, stabiliretur caritas, tolleretur 
sepes illa in medio posita, ef via nova calcaretur qua homines 
ad Patrem eius ducerentur; ut ii, qui post spiritus malos abie- 
rant, ab erratione ad ovile per eum redirent, et qui vitam re- 
bellem egerant legis imperio se subiicere discerent. Has enim 
omnes reformationes nemo alius efficere poterat nisi ille solus 
cuius dominium homines negant, bonitatem spernunt, et lon- 
ganimitatem erga nos contemnunt; qui, cum vidisset nos for- 
mationem nostram decoram, et imaginem nostram pulchram, et 
creationem nostram immaculatam penitus corrupisse, advolavit 
nos juxta initium figmenti humani denuo creaturus. Et primum 
incarnatus est in utero Virginis, et etiam inhumanatus est, ut 
omnes homines denuo in se crearet. Modo mirabili et absque 
consortio viri factus est homo novus ex natura antiqua, puer 
aeternus e loco solito. Nam antea genitus erat naturaliter, hic 
vero supernaturaliter, modo mirabili. Et forsan facilius est 
illara supernam nativitatem enarrare, licet stupenda sit et inef- 
fabilis, “quam hanc enarrare quae hic apud nos mystice facta 
est. Etenim, nativitas eius e Patre putatur ordini naturae con- 
gruens, Deus enim Deum genuit; hic vero, mulier Deum abs- 

que mutatione peperit hominem. Et duplex est prodigium: quod 
Virgo pepererit, et quod Deum yepererit. Et forsan non nimis 
mirandum, licet stupendum sit, quia, si qui natus est Deus est, 
decebat eum e Virgine nasci, ut e modo nativitatis agnosce- 
retur quis sit qui natus est. Et quia inferior nativitas non est, 
ut superior, naturalis: nam per hanc, ut dixi Deus ex Deo 
natus est,lumen ex lumine, illimitatus ex infinito, vita ex vita, 
incorporeus ex eo qui incompositus est; per illam vero Deus 
natus est ex muliere, Verbum factum est caro ex carme, uni- 
genitus factus est primogenitus ex Maria, consubstantialis Patri 
factus est consubstantialis humanitati secundum carnem, incor- 
poreus et infinitus factus est corpus compositum et persona 
finita: postquam comparavimus proprietates cum generationi- 
bus et supernaturalia cum naturalibus, diximus diíficilius ac- 
cipienda quae mystice infra facta sunt, quam ea quae superna- 
turaliter evenerunt. Re quidem vera, terribile et mirabile est 
verbum quod confitemur: « Verbum ex Virgine natum est caro » ; 
admirationemque movet etiamsi audiatur Deum sine mutatione 
ex muliere factum esse hominem. Sed, etsi terribile est, quia 
est prodigium, ita tamen credendum est, cum eius qui fecit 
potentiam in mente revolvimus; cui, cum sit Deus, omnia pos- 
sibilia sunt, cum sit bonus, sine invidia alios honorat et exal- 
tat, cum sit potens, honorat quomodo vult, et quavis ratione 
et quovis medio, ut ei placet. 

* Infinitus ergo conclusus est in Virgine ut homo, manens 
infinitus ut Deus; Verbum Deus factum est homo quin a divi- 
nitate sua mutaretur; Consubstantialis Patri voluit ex huma- 
nitate consubstantialis hominibus appellari, non amissa sua 
consubstantialitate ; Filius naturalis factus est filius hominis prop- 
ter bonitatem suam, nullo prorsus incremento ex eo quod factus 
est accepto; Absconditus revelatus est et in suo secreto man- 
sit; Spiritalis incarnatus est et in sua spiritalitate perstitit; 
Plenus se exinanivit et permansit in divitiis suis; Altissimus 
se humiliavit et suam altitudinem sine mutatione retinuit; 
Forma Dei formam servi sibi sumpsit, servata in eo sine con- 
versione notitia utriusque formae. In duabus formis non nu- 
meratur!; unicus est quoad suam spiritalitatem et unicus quoad 


1 Locutio illa Christum numerari apud Philoxenum ceterosque Mono- 
physitas idem valet ae Christum haberi in duas naturas aut duas personas. 

suam incorporationem; et quoad utramque servatum est ei quod 
unus sit et agnoscatur. Etenim corporalitas quam habuit ex 
Virgine non ostendit eum duos esse, sed naturam humanam 
in eo per inecorporationem unam factam esse. Et quemadmo- 
dum in quantum Deus est ex essentia unus creditur, ita etiam, 
secundum id quod factus est homo, ex humanitate unus idem- 
que est. 

Essentia igitur eum ostendit Deum, Virgo vero hominem 
sicut nos. Nam Pater non imminutus est cum eum genuit, nec 
Virgo cum incarnatus est ex ea. Ilum incorporatum ex Vir- 
gine credimus; quo autem modo: nos non intellegere fatemur. 
Utrumque enim est prodigium: quod habitavit in Virgine, et 
quod ex Virgine incorporatus est. Licet prior fuerit inhabitatio, 
seu, quemadmodum scriptum est, obumbravit Virgini virtus 
Altissimi, non possumus tamen investigatione assequi quomodo 
ile, cum agnuosceretur esse *Virtus Altissimi, se demiserit 
ut in loco infirmo, id est in ventre et utero, habitaret. Sed 
hoc fecit, ut opinor, quo clarius revelaret se esse Virtutem 
Altissimi. Nam in loco infirmo, unde nos infirmi nasci sole- 
mus, factus est homo infirmus, manens tamen absque muta- 
tione Deus fortis. Unum ergo debet alterum confirmare: istud 
« habitavit » illud « factum est ». Et nemo fidelis, ut opinor, 
dubitat eum qui ut infinitus omnia implet, in Virgine man- 
sisse et in utero habitavisse. Quod in omni loco sit, habet ex 
Patre; quod autem conclusus fuerit in utero, ex matre ei ad- 
venit. Quomodo vero ubique et in Virgine sit, tenens altitu- 
dinem, et profundum, et longitudinem et latitudinem, dum in 
loco angusto concluditur, et quod non agnoscendus sit esse in 
Virgine sicut est in omni loco, nullus sermo explanare potest. 
Accedat ergo post primum etiam alterum: scilicet, quemad- 
modum habitavit in utero et non est conclusus, ita etiam factus 
est homo et non est immutatus; non quidem in apparentia, sed 
realiter factus est corpus humanum cognatum nobis in omnibus 
absque peccato, et non corpus sine anima, nec anima sine mente ; 
sed vere incarnatus est et anima rationali informatus, et mente 
praeditus; et factus est verus homo, qui est Deus naturalis, et in 
se denuo naturam humanam creavit, quam, cum olim creata 
est, manifestum est conditain fuisse extra eum: « l'aciamus lo- 

minem ad imaginem nostram et similitudinem nostram ! ». Et 
rursus dictum est?: « Tulit Deus limum e terra, et formavit 
hominem, et inspiravit in eum spiraculum vitae, et factus est 
homo in animam viventem ». Quod patet extra personam Dei 
factum esse. Nunc vero non ita; sed in Deo ipso natura hu- 
mana denuo creata est. Scriptum est enim Filium ad Patrem 
suum dixisse 3: « Corpus *aptasti mihi », id est, Patrem per 
Spiritum Filio suo corpus aptavit, non vero alii homini qui 
extra Filium eius agnoscatur. Etenim de Verbo scriptum est 
« factum est caro », id est homo perfectus. Et si verum est 
illud « factum est», et est omnimodo verum, iam una est persona 
unaque natura, etiam postquam inbhumanatus est; nec incorpo- 
reus in corpore habitavit, quemadmodum alii dicunt, nec Deus 
in homine, nec absconditus in revelato, sicut scriptum est Deum 
in omnibus iustis habitavisse; sed dum illic per electionem 
voluntarie habitavit in aliis hominibus, hic vero personaliter 
factus est homo et filius hominis appellatus est, et incarnatus 
est dum esset Spiritus, Scriptum est * enim Deum esse spiritum. 
Et dum in sanctis habitavit voluntarie, in Virgine mansit per- 
sonaliter et inhumanatus est. Inhumanatus est autem, non per 
mutationem, nec per conversionem eius quod erat in id quod 
factus est, sed participavit, ut docuit Paulus5, sanguini et carni 
nostrae; « Verbum caro factum est et habitavit in nobis? », 
id est, ex ipsa Virgine. 

Quia vero omnis caro in utero formata ex eo fit et in eo 
crescit, ita et Verbum, cum vellet mirabiliter incarnari, non 
ex aliunde sumpsit sibi carnem, sed ex utero in quo concep- 
tum est. Per hoc enim quod dicitur « participavit » unitum est 
non carni alterius, sed suae; et, ut verbis, quae a multis in- 
terpretibus linguae syriacae peritis adhibita sunt, utar, etiam 
carni mixtum est et coniunctum, non quidem mixtione com- 
muni quae solet inducere confusionem, nec coniunctione quae 
corruptionem facit, sed mixtum est modo mirabili et novo. ut 
"Deum decet. Et si opus est exemplo, quod prorsus necessa- 
rium est nam quae difficilia sunt intellectu solent exemplo 
aliquo illustrari, in quantum possum ostendam; non quod exen- 
plum ex omni parte convenire possit, alioquin inveniretur esse 

non exemplum, sed res ipsa. Modum ergo quo Verbum carni 
suae iunctum est, id est, unitum, quin confusio facta sit aut 
corruptio acciderit, necesse est simili aliquo demonstrare: sicut 
lux oculo, sicut verbum voci, sicut cogitationes animae, sicut 
doctrina menti, sicut ignis auro, sicut radii solis aeri, sicut 
elementa sibi invicem, sicut virtutes radicibus, sicut vires effi- 
caces frugibus, sicut odores fructibus !, sicut anima membris. 
Haec autem omnia aliaque, quae simili modo cognoscuntur, 
alia aliis miscentur, ut res ostendit, et tamen corpora non 
mutantur in subtilitatem virtutum aut odorum aut virium eff- 
cacium, nec hae virtutes corrumpuntur eo quod corporibus mi- 
scentur. 

Quapropter, talia accurate intellegentes et unumquodque ex 
his exemplis perpendentes, nam res huiusmodi scientia exploran- 
tur, diligenter discemus, quamvis per naturalia, in iis quae super- 
naturaliter facta sunt divinitatem humanitati commixtam et con- 
iunctam esse, ut Syri dicunt, aut apparuisse, ut Graecis mos 
est loqui. Nomina enim, quantumcumque infirma sint, naturam 
rerum non laedunt, si quis prudenter ea usurpare aut intelle- 
gere noverit; nam dixi exemplum quod ex omni parte con- 
veniret, iam non fore exemplum, sed *rem ipsam veram. Loco 
igitur quo incipiunt fieri personae quae non erant, corporaliter 
habitavit et facta est persona illa quae erat, ut huiusmodi 
initio nobis calcaret viam novam ad vitam ducentem, ut quidem 
non secundum ordinem primae nostrae creationis nasceremur, 
Sed prout constituit nobis qui venit ad salutem nostram. Etenim, 
loco vulvae primae, aliam baptismi nobis constituit, ut per eam 
et ex ea homines novi denuo fiamus; in qua Spiritum sanctum 
posuit, ut quicumque baptizatur, eum accipiens, filius Dei fiat. Et 


quemadmodum Verbum, cum homo in utero factum est, corpus : 


assumpsit et sic inhumanatum est, ita etiam quicumque ex hac 
secunda vulva nascitur, Spiritum accipiendo, Dei fit filius. Et 
mirabilis fit commutatio per utramque vulvam, naturalem sci- 
licet et supernaturalem. Etenim in vulva naturali Spiritalis 
carnem sumpsit et inhumanatus est; in supernaturali vero homo 
corporalis, Spiritum accipiendo, fit spiritalis. Item caro ex Vir- 
gine Spiritalem revelavit corporalem, et Spiritus in baptismo 
corporalem ostendit spiritalem. 

SENTENTIA PRIMA: ÁDVERSUS PHANTASIASTAS. 


Si caro Verbi non est ex Virgine, sicut Phantasiastis pla- 
cuit dicere, per naturae suae mutationem apparuit qui est in- 
visibilis; nam natura Verbi, utpote ex Patre, spiritus est, et 
invisibilis, et intaetilis; cum autem incorporatum fuerit in Vir- 
gine et natum, visibile factum est in mundo et, ut compositum, 
palpatum est et apprehensum, ambulavitque de una regione ad 
proximam et de loco ad alium. Cum autem ab invicem diversa 
sunt hoc « invisibile » et illud « apparuit », hoc « incomposi- 
tum » et illud *« incorporatum », hoc « infinitum » et illud 
« conclusum », hoc « spiritus est » et illud « apparuit in carne », 
omnibus patet haec ad unam naturam naturaliter pertinere non 
posse. Itaque si mens et tactus et visus ad naturam divinam 
non pertinent, et tamen inveniuntur in eo qui se revelavit, 
aut per mutationem haec habuit, aut ea ex Virgine assumpsit, 
aut phantastice apparuit. Quod si turpe sit utrumvis dicere: 
sive Deum mutatum esse, sive in apparentia visum esse, hoc 
aliud affirmandum est, scilicet illum qui est invisibilis secun- 
dum naturam, apparuisse in corpore visibili, id est, in nostro 
quod ex Virgine habuit. Etenim, noluit nunc creaturas ex ni- 
hilo, sicut olim, condere, sed placuit ei ex eis causam reno- 
vationis earum sumere, nam non venit eas ut perderet sed ut 
renovaret. 

Deus enim paenitentia non motus est, nec primam suam crea- 
tionem culpavit aut reiecit; paenitentia enim in iis quae Dei 
sunt locum non habet. Quapropter incorporatus est et inhuma- 
natus ex creatura sua, id est, ex natura humana, ut illa quae 
in alium ordinem perverteramus, denuo in se crearet. Quod 
si Eutychiani nobiscum confitentur quidquid factum, et prae- 
sertim naturam humanam, Dei opus esse, ne dicant tamen, quod 
a solis Manichaeis dici congruum est, corpus Dei non esse ex 
nobis, ne exinde omnia quae hi tenent, et ipsi sentire puten- 
tur, sive de ceteris creaturis sive de natura humana. Igitur 
aut confiteantur nobiscum naturam nostram in sua creatione 
bonam esse, et hac de causa Factorem eius inhumanatum fuisse 
ex ea; aut, si existimant eum non incorporatum ex nobis, 
aperte dicant naturam humanam ex malo principio esse, sic- 

que non solum Phantasiastas sed *et Manichaeos se ostendant. 
Horum enim utraque sententia esl: mundum esse ex malo, et 
Salvatorem nostrum in phantasmate apparuisse. Utrumque vero 
nos reiicimus et cum sancta Scriptura clamamus !: « Vidit Deus 
cuncta quae fecerat, et ecce erant valle bona ». Et de cor- 
poralitate Domini et Dei nostri, quemadmodum a Paulo didi- 
cimus ?, confilemur: « Non ex Angelis apprehendit, sed ex se- 
mine Abrahae ». Quod si scriptum est Deum huic, semini dico 
Abrahae, participasse, et in omnibus assimilatum fuisse eis 
quos etiam fratres suos vocavit, cur haeretici contradicunt, et 
propter opiniones stultas a doctrinis Ecclesiae declinant? Ite- 
rum in alio loco Apostolus locutus est ut clare ostenderet unde 
Christus incarnatus sit’: « Ex quibus est Christus secundum 
carnem, qui est super omnia Deus benedictus ». De Israelitis 
loquitur, nam de eis in hoe loco agitur. Quod si Christus, qui 
antea agnoscitur ex Patre esse, ex ludaeis est secundum car- 
nem, quomodo dicunt isti eum non esse ex nobis secundum 
carnem, sed aliunde? Et cur non ex nobis, sed ex alio loco? 
Et dum quod apertum est negant, quod scriptum non est non 
possunt ostendere, 


SENTENTIA SECUNDA: ÀÁpvERsUS DYOPHYSITAS. 


Quando Verbum naturae nostrae se univit, una cum carne 
sumpsit nomina ei convenientia, ita ut quocumque nomine no- 
minetur, sive Verbo, sive carne, sive Deo, sive Christo, idem 
agnoscatur. Quia inhumanatum est, potuit etiam ungi et exinde 


. nuncupari Christus, nomine "de re sumpto. Nam nisi prius in- 


corporatum esset, ungi non potuisset. Unctum est autem ut 
regnum suum revelaret et nos in eius unctione honoraremur. 
Ita etiam eo quod vocatum est Salvator, licet Salvator esset 
antequam incorporaretur, revelavit tamen salutem novam, eam 
scilicet quam nobis fecit. Etenim vocatum est « lesus » voce 
angeli, et « Christus » multoties a prophetis et apostolis et 
evangelistis, itemque ex actione quando unctum est: «Iesus a 
Nazareth quem unxit Deus Spiritu sancto et virtute * ». Cum 

nos sumus, unctum est. Nam si unctum esset ut Deus. quod 
impossibile quidem erat, nulla exinde advenisset utilitas. In 
quantum enim agnoscitur Deus, quid ei deesse potest quod un- 
ctione compleretur? Verumtamen etiam ut Deus incarnatus 
unctum est, quia factum non est duo per incorporationem, nec 
in una natura agnitum est Verbum et in altera caro. nec illae 
res quae ad naturas diversas existimantur pertinere, miracula 
nempe el passiones, duobus adscribendae sunt; sed quemad- 
modum incorporatio ad Verbum pertinet, ita etiam passiones, 
et necessitates, et omnia humana. Unum est ergo Verbum et 
ante carnem et post incarnationem; nec, quia incarnatuin est, 
numeratur in naturis. Quapropter creditur etiam unus ex tri- 
nitate, et ter « Sanctus » proclamatur cum Patre et Spiritu, et 
semper agnoscitur unieus, id est, unus. Etenim si esset duo 
propter incorporationem, ut hi sentiunt, iam non unicum sed du- 
plex nuncupandum esset; et si nomen suum amiserit, timendum 
est ne etiam cum nomine persona pereat: quod, cum blasphemia 
sit, revertatur in caput eorum qui ita opinati sunt. Nos "igi- 
tur unum confitemur Filium Dei et ante et post incorporatio- 
nem; nec naturam alteram nec numerum propter unitatein eius 
introducimus. Nam incorporatio eum non demonstrat duplicem 
nec numerabilem, sed tantum redemptorem, adiutorem, poten- 
tem, et immutabilem, qui redemit ut fortis et adiuvit ut im- 
mutabilis. Et eo quod in infirmitate redemptionem suam ostendit. 
agnitus est praesertim potens; quia vero per inhumanationem 
suam nos fecit Dei filios, immutabilitatem suam actis revelavit. 

Profundum quidem est mysterium inhumanationis, neque scien- 
tia humana neque, ut opinor, fide explorari potest. Fides enim 
non accepit virtutem comprehendi, sed tantum credendi. Et si 
haec, quae existimanda esset cognovisse, non cognoscit, quo- 
modo illa quae ne cognoscere quidem potest, comprehendere 
valeret? Fides enim huic mysterio propinquior est quam scien- 
tia; et si illa, quae est propinquior, remota est, quomodo non 
erit remota haec quae nullo modo appropinquavit? « Tu credis 
in Filium Dei? » scriptum est! Verbum, quod caro videbatur, 
ad caecum dixisse; et incitavit eum ad credendum, non autem 
ad sciendum; qua enim ratione scire edocebat eum. nou vero 

credere? Ecce enim cum ostenderet carnem sermone eum docuit 
credere: « Vidisti Filium Dei, et qui loquitur tecum ipse est »; 
et eum hominem, ita enim videbatur, ostenderet, eum incitavit 
ut in Filium Dei crederet. Et idcirco, postquam edocuit cae- 
cum, is statim ac audivit dixit: « Credo, Domine. Et pro- 
cidens adoravit eum ». Veritas enim sese scientiae non reve- 
lat ne ista in Veritatem se exercere audeat sicut in alia de 
quibus disputare solet, eam tamen disponit ut fidem *tantum de 
ipsa discat, et credat, et omnibus modis fidem servet. 

Hac ergo fide nos gloriamur, et per ipsam thesaurum, qui 
nobis commissus est, custodire curamus. Scriptum est hunc the- 
saurum absconditum fuisse in agro !; quem qui invenisse di- 
citur, rursus operuit et abscondit; et laetitia eius de eo, non 
vero investigatio circa eum, magna fuit. Quis autem est hic 
thesaurus? Est, ut opinor, Verbum Dei in carne revelatum. 
Quicumque eum invenit, silentium circa secretum eius praeser- 
tim servat et credit eum semper absconditum, quia patet fidem 
circa ea quae declarantur minui, crescere vero et augeri cum 
intellegit id quod credit semper incomprehensibile permanere. 
Itaque si Filius Dei a propheta « Admirabilis » appellatus est: 
« Vocabitur nomen eius Admirabilis » ?, quare non semper talis 
credendus esset, sive quoad naturam suam, sive quoad varias 
suas operationes, sive quoad suam pro nobis inhumanationem ? 
Credamus ergo, sicut scriptum est, Verbum factum esse carnem, 
intellegentes simul Verbum in carnem non conversum esse, nec 
carnem in naturam Verbi. Verbum non esse mutatum, testis 
est gloria eius de qua dictum est ?: « Vidimus gloriam eius », 
etiam postquam factum est caro, « gloriam quasi Unigeniti a 
Patre, plenum gratiae et veritatis ». 

Verbum sibi vestimentum non textuit illudque induit; nec 
templum sibi aedificavit et in eo habitavit; nec domum sibi 
exstruxit et in ea commoratum est; nec clypeum sibi fabrica- 
vit et posuit super faciem mysterii sui; nec in corpore alte- 
rius hominis, qui erat sicut unus ex iustis, mansit; nec in 
membris carnis habitavit sicut cives in sua civitate; nec pur- 
purea ei parata sunt in utero, sed caro, quia id non fecit ut 

Patre suo regnabat super omnia; et antequam thronum David 
haereditate obtineret, erat Filius consubstantialis; et antequam 
vocaretur semen Abrahae, non stola indutus est summus pon- 
tifex, nec ut tunica corpori fuit caro spiritalitati eius; neque 
in alium hominem, qui extraneus sibi fuerit, ingressus est Ver- 
bum et in eo habitavit; neque forma in forma habitavit, forma 
Dei scilicet in forma hominis: non sunt enim duae formae, 
quia non sunt duo prosopa. Una enim est persona Christi, et 
eius natura, et eius forma, et eius prosopon, quia unus est 
Filius quoad utramque nativitatem. Treme ergo et time coram 
hoc mysterio, quicumque sis qui investigare velis, et mirare 
illud vehementer. Dic cum Evangelista, factum esse: « Verbum 
caro factum est »; sed tace de modo quo factum sit. Confitere 
cum Paulo ! unde factum sit: « Misit Deus Filium suum, fa- 
ctum ex muliere »; clama cum eo esse unum eliam postquam 
factum est ?: « Unus Dominus Jesus Christus per quem omnia ». 
Ecce tria ad unum pertinent: incorporatio, unio et unitas. Ac- 
cipe ergo incorporationem et unde incorporatum sit ex illis 
verbis: « Misit Deus Filium suum, factum ex muliere » ?, et: 
« Non ex Angelis apprehendit, sed ex semine Abrahae » !, et: 
« Ex Iuda ortus est Dominus noster lesus » *. Item, unionem 
intellege ex istis: « Verbum caro factum est» ?, et: « Quia 
pueri communicaverunt sanguini et carni, et ipse similiter par- 
ticipavit eisdem » 7. Agnosce et unitatem eumque mansisse unum 
etiam postquam factus est per illud: « Unus Dominus Iesus 
Christus per quem omnia » 5, et per illud: « Iesus Christus 
heri et hodie, ipse et in saecula » ?, et per illud: « Nobis unus 
*Deus, Pater, ex quo omnia; et unus Dominus lesus Christus 
per quem omnia » *, 

Ecce evanescit contentio, si vis; et aufertur de medio omnis 
investigatio circa fidem. Si crescere in scientia cupis, exerce 
te in aliis, non autem in investigatione de fide. Etenim, qui 
talem investigationem prosequitur, non scientiam, ut opinor. 
sed ignorantiam et stultitiam invenit. Veritas enim quam agno- 
vimus immutabilis permanet: nempe, Verbum Dei esse, ille qui 
factus est homo sine mutatione. Quod si, cum faetum est, non 

est mutatum, non decet nos ipsum in confessione nostra mu- 
tare. Unus est ergo Christus et apud essentiam et apud nos; 
neque illic neque hie numerabilis, quia incorporatus est non 
ut numerabilis fieret, sed ut nos, qui multi eramus, colligeret 
et nos in se ostenderet unum corpus Ecclesiae, quemadmodum 
Evangelista eius dixit !: « Iesus moriturus erat, non tantum 
pro gente, sed ut filios Dei, qui erant dispersi, congregaret in 
unum ». Quod si multos unum in se fecit, qua ratione dicunt 
eum in duos divisum esse, et factum esse unum et alterum? 
Idem Christus ergo est spiritalis et corporalis, Verbum et caro, 
ex Ente et ex creaturis, absconditus et revelatus, invisibilis et 
visibilis, incorporeus et corporeus, infinitus et finitus, ex caelo 
et ex terra, ex divinitate et ex humanitate, Deus et homo, ante 
saecula et hodie, absque initio et cum initio. Unus est in uno- 
quoque horum, nec duplicitatem admittit nec numerum. Non 
enim praetextu investigationis de corporalitate debes carnem 
a Verbo separare, nec eam facere alterius; nam, cupiens vi- 
tare ne reputeris *Manichaeus, novus Iudaeus fieres, et, prae- 
textu cultus Dei specieque religionis, cultum vanum introduce- 
res; et, ponendo extra passiones naturam incorpoream, eas 
mero homini tribueres ita ut spes salutis nostrae lam non in 
Deo esset, sed in homine quodam nobis simili. Etenim qui 
mortuus est, ipse morte sua nos redemit, et eius populus vo- 
cati sumus: « Ipse salvum faciet populum suum a peccatis eo- 
rum » ?. Si autem homo est qui mortuus est, nos, cum mors ei 
tribuenda putetur, iam hominis, non Dei, populus sumus; et 
in homine mortali, non in Domino, fiducia nostra reponitur; 
et inde sub maledicto sumus, iuxta sententiam quae per pro- 
phetam a Spiritu sancto lata fuit. Dixit enim per Ieremiam ë: 
« Maledictus homo qui confidet in homine ». 

Solent etiam haeretici dicere, existimantes se hoc modo de- 
cepturos simplices, « humanitatem et corporalitatem Dei » ; et 
rursum dicunt eum qui inhumanatus est esse duas naturas, 
Sicque opinioni suae priori contradicunt. Etenim, si Christus 
duae naturae esset, ut opinantur, tunc non inhumanatus esset, 
nec corporalitas ad Spiritalem pertineret, nec humanitas ad 
Deum. Hoc enim impossibile esset, si esset duae naturae; sed 

tunc corpus ad humanam naturam, et esse incompositum ad 
alteram naturam pertinere inveniretur, quemadmodum dictum 
est 1: « Spiritus est Deus »; et hurnanitas et corporalitas dice- 
rentur de eo qui naturaliter homo est. Ut opinor, vocem illam 
« corporalitas » et « humanitas », quae Verbo non convenit, 
iure dici posse de Spiritali incarnato et de Deo inhurnanato 
manifestum est, quia cum neutram harum naturaliter habeat, 
et se exinanivit et incarnatus est et inhumanatus est, *utraque ei 
ex rebus convenit: ex incarnatione corporalitas, et ex inhu- 
manatione humanitas. Et quia, cum factus est homo, non mu- 
tatus est ab eo quod est Deus, consequenter credendum est 
idem esse Deus et homo, Verbum et caro. Etenim si non idern 
esset Deus et homo sine mutatione, neque homo Deus absque 
conversione, sed alius hic et alius ille, quod quidem locutio 
illa « duae naturae », quam hi profitentur, nos cogeret sentire, 
ubi esset unio quam ipsi nobiscum confitentur? Ubi corporali- 
tas et humanitas? Nam iuxta eorum sententiam, Verbum non 
est incarnatum et inhumanatum ut haec merito putentur ad 
ipsum pertinere. Clare ergo, ut opinor, demonstratum est. nec 
potest hac de re lis moveri, neutram harum convenire ei qui 
naturaliter corpus est seu homo, nec rursum Deo, nisi prius 
inhumanatus agnoscatur. 

Intellegendum autem est omnia bona quae accepimus, nobis 
per inhumanationem Dei ex nobis concessa esse. Si ipse non 
factus est homo, nec nos per ipsum et in ipso facti sumus filii Dei, 
nec redemptionem nec libertatem adepti sumus, nec immorta- 
les ex mortalibus facti sumus, nec maledictum ablatum est, nec 
sententia soluta, nec ad haereditatem caelestium vocati sumus, 
nec in ullo glorificati, et forsan etiam ii qui in Christo dor- 
mierunt perierunt, et vana est praedicatio Apostolorum et fi- 
des nostra quam ab eis accepimus. Constat enim nihil horum 
evenisse si repudietur inhumanatio et scindatur unio. Quis ergo 
sine tremore audiret Unigenitum numerandum esse duo, et di- 
midium eius existimari Deum et dimidium hominem, dimidium 
Creatorem et dimidium creaturam, et unam partem esse verum 
Deum, et alteram Deum metaphorice? Si autem unitas *per 
numerum destruetur, ita quidem sentiendum erit. Nam quemad- 

modum unitas ex uno agnoseitur, ita etiam dualitas ex duobus 
constituitur. Et si Christus numeratur duo ubi inhumanatus 
est, illud verbum « inhumanatus est » repudiatur, et illud « unus 
est » solvitur, et illud « ereditur unus ex trinitate » falsum 
evadit. quia, sicut diximus, unus ex unitate agnoscitur, duo au- 
tem ex dualitate. Qui vult recte credere debet confiteri Christum 
esse unum, sicut Patrem, et Spiritum sanctum, nec existimare 
quod Christus propter corporalitatem numerandus sit duo. Lte- 
nim, si hoc ei accidisset, iam nos non inveniremur in ipso, 
sed ipse propter nos unitatem suam perdidisset. Corpus enim 
ad aliam personam non pertinet ut numeretur solum et seor- 
sim, sel ipsius Dei est qui naturaliter incorporeus agnoscitur. 
Si ita non credatur, iam hoc non esset inhumanatio, sed mera 
adhaesio secundum quam Deus, omnibus adhaerere videtur. Ete- 
nim, natura eius a nullo remota est aut longe stat, sed, ut in- 
finitus, praesens est omnibus licet omnia ab eo remota sint; 
et dum hoc modo omnibus praesens est et in omnibus est, haec 
tamen adhaesio non dicitur incorporatio nec unio personalis. 
Neque hoc sensu dicitur sumpsisse aliquam naturam, vel ali- 
quam creaturam factam esse corpus aut corporalitatem aut 
carnem eius, sed unumquodque horum permanet in eo in quo 
agnoscitur, et Deus etiam permanet, sicuti est, in eo quod na- 
turaliter habet. Neque Deum credi id quod est, vel omnem 
creaturam id quod facta est, neque Deum omnibus esse prae- 
sentem licet omnia ab eo remota sint, existimantur res pro- 
digiosae aut mysteria. 

Itaque neque homo neque caro prius facta est et agnita "*se- 
cundum suum esse et numerum, ut simul cum Deo numerari 
possit; sed, sicut scriptum est, Verbum factum est caro sine 
mutatione, et mansit naturaliter id quod erat, et agnoscitur 
esse eadem persona et natura, olim et nune: olim quidem 
incorporeum, incompositum, invisibile et intactile; nunc vero 
corporeum, carnale, visibile et tactile, salva apud unumquod- 
que horum sua immutabilitate. Quod si existimamus ipsum carni 
adhaesisse sicut aliquid alicui, vel sicut margaritam auro, vel 
sicut aliquam formam alteri, aut auctionem numeri inde accipere 
videtur, aut ipsum esse aliud, hoc vero aliud, sentire debemus: 
sicque nulla est ratio verbis illis utendi quae de dispensatione 
dici solent, corporalitate, inquam, et inhumanatione et unione, 

quae neo hi haeretici recusare videntur, licet nesciant quid 
dicant. - 

Adhaesio enim unionem naturalem personae aut naturae non 
ostendit, sicut videmus hominem socio suo adhaerere, et quam- 
cumque substantiam vel genus sibi invicem aut aliis quae non 
sunt eiusdem generis. Sicut adhaesio huiusmodi nom facit ut 
ea quae coniuncta sunt, aut una persona, aut una natura, aut 
unum prosopon habeantur, ita neo Deus et homo, si per adhae- 
sionem, ut hi intellegunt, in «unum prosopon », non vero ratione 
incorporationis et unionis, coniuncti sunt. Verbum enim in sua 
persona exsistebat antequam caro fleret. Et si quod confitemur, 
«Ipsum nempe incarnatum et inhumanatum esse », verum 
est, a fortiori et ipsum esse unam personam etiam post inhu- 
manationem. Si autem, iuxta eorum sententiam, alteri adhae- 
serit, quid mysterii putandum est esse in hoc, *vel quae res 
digna quam miremur, quod Invisibilis visibili adhaeserit aut 
in eo habitaverit, ut hi opinantur, et Spiritalis carni adhae- 
serit, et Deus homini, et Incorporeus corporeo, et Immortalis 
mortali? Nam, ut dixi, neque a visibilibus neque ab invisibi- 
libus Deus remotus est aut longe exstans, sed, ut infinitus, 
praesens est omnibus, et in eo agnoscuntur omnia esse, in 
quantum est terminus finisque omnium, quemadmodum de eo 
clare dixit Apostolus !: « In ipso vivimus, et movemur, et su- 
mus »; et quamvis ita se habere notum sit, nullum ex his 
quibus adhaeret, vel natura nostra antequam assumeretur, exi- 
stimatur esse eius caro aut corpus aut persona. Nune autem. 
quia se exinanivit, et humiliavit, et ad Virginem descendit, et 
ex ea incarnatus est, et inhumanatus, et conceptus et natus, et 
nobis in omnibus praeter peccatum, ut scriptum est, assimila- 
tus, ipsius est, non alterius, caro quae facta est. Quod si in- 
corporatio significaret dumtaxat Deum in homine habitare, 
ecce etiam in iustis habitabat, et omnibus adhaerebat, et in 
ipso omnia vivunt et subsistunt et moventur, olim et nunc. Quod 
vero « ipse factus est homo » ita intellegi nequit; nam eum eo 
non erat alius homo qui in eo subsisteret et moveretur et am- 
bularet, sicut unusquisque nostrum, iuxta vim verborum Pauli: 
« In ipso vivimus, et movemur, et sumus »; sed ille qui appa- 

ruit Deus est factus homo, quemadmodum ille qui videbatur 
homo Deus erat; nam post inhumanationem totus est homo et 
totus Deus, nec agnoscitur unus in illo *et alter in hoc, unus 
consubstantialis Patri et alter nobis. 

Absit ut ita sentiant ii qui cognoverunt in Christum recte 
credere. Verumtamen, licet sciamus mysterium huius rei in- 
comprehensibile esse, eam tamen credimus, et per virtutem 
fidei nostrae doctrinas alienas foras proiicimus. Non enim di- 
cimus, sicut Arius, Filium Dei creaturam esse; nec nomina 
« genitus » et « ingenitus » dolose introducimus, ut per ipsa 
demonstremus naturarum diversitatem inter Patrem et Filium, 
ut Eunomius intellexit; nec, praetextu exaclitudinis e Scrip- 
tura desumendae, nomina quae veritatem generationis divinae 
ostendere valent, recusamus; nec Spiritum sanctum exira es- 
sentiam divinam ponimus, sicut sensit Macedonius; nec dicimus 
incorporationem sine anima, quemadmodum rursum Arius et 
Eunomius opinati sunt, aut sine mente, sicut Apollinaris in- 
tellexit; nec corpus e caelo esse, sicut Valentinus et Barde- 
sanes sibi finxerunt; nec Verbum in phantasmate aut falsa 
apparentia se manifestasse, quemadmodum Marcioni et Maneti 
dicere placuit; nec in Virgine, sed non ex ea, incorporatum 
esse, aut, si ex ea, nobis non esse consubstantiale, sicut Euty- 
ches stultus et asseclae eius intellexerunt ; sed credimus, quem- 
admodum e sanctis Libris didicimus, et ab eis qui eorum 
sensum recte cognoverunt, accepimus, Deum Verbum, Filium 
aeternum et naturalem, aequalem Patri secundum essentiam, 
semetipsum exinanisse, et, sicut dixit Apostolus, servi formam 
sumpsisse, et in similitudinem hominum factum esse, id est, 
nobis assimilatum esse in omnibus praeter peccatum, formam 
nostram *faciendo suam; quia visus est homo, licet Deus esset; 
et revelatus est licet secretus; et manifestatus est licet abscon- 
ditus; et inter homines nobiscum connumeratus est, licet unus 
ex trinitate; et incessit et ambulavit ut finitus ex una regione 
ad aliam, licet finis et terminus esset omnium. Factus est homo 
perfectus quoad animam et corpus et mentem, ut totum homi- 
nem renovaret; et cum esset Deus verus quoad naturam et 
essentiam et aeternitatem, factus est, sicut dictum est, praeter 
peccatum quod nec homo nec natura est, homo verus, modo 
mirabili et supernaturali, et nobis consubstantialis secundum 
carnem. 

Venit itaque quin a Patre discesserit, Deus Verbum et, se- 
cundum oeconomiam, per annunciationem Gabrielis archangeli, 
in sancta Virgine habitavit, et ex ea modo mirabili per Spi- 
ritum sanctum consubstantialem incorporatus est. Filius enim 
incorporatus est, et Pater eum corpore induit, et incorporatus 
est per Spiritum, et ex Virgine incorporatus est. Scriptum est 
enim Filium dixisse ad Patrem quod is « aptavit ei carnem » ?. 
et, evidens est, per Spiritum sanctum, ipsi Filio, non alteri, 
corpus aptavit. Etenim, non in hominem formatum et in Vir- 
gine positum descendit et habitavit Verbum; sed in ea effi- 
caciter habitavit, quemadmodum scriptum est ?: « Spiritus san- 
ctus superveniet in te, et Virtus Altissimi obumbrabit tibi ». 
Quod si Spiritus causa est conceptionis, patet eum qui con- 
ceptus est, Filium esse, non bominem. Primum quidem incor- 
poratus est et dein conceptus, ut nobis quoad omnia cognatus 
sit, sicque ratione communicationis naturalis in nobis habitare 
possit. Quapropter ipse vocatus est caput, nos autem membra. 
« Verbum caro factum est *et habitavit in nobis»; quasi di- 
ceret: «factum est caro ut nos ei templum simus in quo, sicut 
in membris suis, habitaret ». Itaque ipse etiam corpus suum vo- 
cavit templum, ut haec appellatio ab eo ad nos deflueret. Et 
si scriptum est 3: « Iesus autem dicebat de templo corporis 
sui », templum vocavit non alium hominem extra se agnitum, 
sed corpus suum, quod existimatur ad eum unice pertinere, 
quemadmodum ad quemlibet hominem corpus eius pertinet, et 
vitam et virtutem et operationem eius possidet, quemadmodum 
etiam omne corpus ad animam, quae in eo habitat, pertinet. 
Cum autem factus est homo, per ipsum cognovimus eum esse 
Deum, et non cessavisse esse Deum eo quod factus est sicut 
nos. Hoc sensu si quis dicat absconditum esse in revelato, et 
Deum in humanitate, et Verbum in carne, et eum qui est in 
eo qui factus est, non quidem tanquam alium in alio, sed tan- 
quam ipsum in seipso, ille, ut opinor, a sententia orthodoxa non. 
recedit; sicut etiam anima hominis dieitur esse in corpore. 

nec existimatur esse alter homo extra eum, ita etiam caro ad 
eum pertinet, nec reputatur esse alterius extra eum; sed quo- 
cumque horum vocetur, idem homo agnoscitur, et revera uno- 
quoque eorum totus vocatur in sancta Scriptura. 

Assumpsit igitur corpus humanum ex Virgine Deus Verbum, 
non tamen absque incarnatione et inhumanatione, quia in in- 
corporatione agnoscitur etiam assumptio. Ipse factus est homo 
perfectus, nobisque assimilatus est in omnibus praeter pecca» 
tum. Persona illa, quae tota Deus est, ipsa absque incremento 
agnita est etiam homo, id scilicet quod facta est; quia non 
facta est ex Virgine id quod erat secundum naturam, *sed id 
quod propter nostram salutem oeconomice adimplevit. Neces- 
sarium enim erat nos a passionibus, et morte, et corruptione 
liberari; quod nunquam evenire potuisset nisi ille, qui natura- 
liter ea superat, nobis consubstantialis fleret et nostris com- 
municaret. Quapropter ipse carni et sanguini participavit, et 
nos participes effecit Spiritus et vitae et incorruptionis. Noli 
ergo in mente tua fingere phantasma illius quod non exsistit, 
aut eum numerare qui nusquam numerabilis agnoscitur. Etenim 
persona Verbi nusquam numerata est, nec ubi ex essentia ge- 
nita est, nec ubi ex Virgine incorporata est, nec ubi in mundum 
caro intravit. Nullibi enim Verbum-ut numerabile agnoscitur, 
quia id quod « est » ab illo quod « factum est » non separatur, 
nec id quod agnoscitur Verbum ab eo quod visum est caro, 
nec secretum eius a revelatione eius, nec divinitas ab huma- 
nitate eius, nec aeternitas ab eo quod sub tempore factum est. 
Etenim si homo in Virgine factus esset antequam Verbum caro 
in ea fieret, et agnitus esset hic alius a Verbo, forsan ratio 
adesset contrarium cogitandi, et, loco unius, exístimandi eum 
qui in Virgine conceptus est, esse duo. Nunc autem, cum exi- 
nanitio prius evenerit et deinde « fieri », qui enim se exina- 
nivit factus est, et qui est se exinanivit, plenitudo Verbi sepa- 
randa non est ab esinanitione eius, nec essentia eius a « fleri » 
eius; non enim formata est caro, et deinde Verbum habitavit ; 
nec incepit (aliquis qui sub tempore sit, et deinde, descendit 
qui est supra tempora; nec humilis agnitus est, et postea venit 
ab excelsis qui eum exaltaret; nec foetus assumptus est ex 
Virgine, et deinde Virtus Altissimi in eo mansit ; neque infans 
formatus est; neque caro aliena plasmata est; neque agnita 

est pars corporis quae fuerit vulgaris aut alteri adscripta et 
deinde Verbo unita; neque *forma servi facta est et deinde 
a forma Dei assumpta; neque domus prius aedificata est in qua 
deinde mansit aedificator; neque exstructum est templum in 
quo Deus postea habitavit; neque templum in templo prius 
agnitum est, id est corporale in Virgine, et deinde Deus in 
utroque. Non enim scriptum est Virtutem Altissimi oburnbrasse 
duobus, sed ei tantum ex qua Verbum concipiendum erat: 
« Quomodo fiet istud, quoniam vir non mihi cognitus est? » 
Ad quam annunciator respondit: « Spiritus sanctus superveniet 
in te, et Virtus Altissimi obumbrabit tibi » t. 

In Virgine igitur, non autem in homine ex Virgine assumpto, 
Verbum habitavit et ex ea conceptum est. Patet enim eum 
qui « factus est », eum esse qui conceptus est, qui est ipsun 
Verbum caro factum et Deus sine mutatione inhumanatus. Nam 
natura Virginis non dedit eius utero personam humanam in 
qua Deus habitavit; sed Verbum ipsum, quia factum est caro. 
conceptum est in ea et ex ea. Neque Virgo Deo obtulit homi- 
nem, quem ex ea assumpsit tanquam primitias; sed ipse « factus 
est » ex ea id quod fieri posset ut sit nobis primitiae ad vitam 
aeternam. Etenim, non erat in Virgine alia persona aut natura 
ab ea distincta quae Verbo coniungeretur; quia Verbum, licet 
ex ea corpus sumpserit, non corpus alterius sed suum sumpsit; 
nec alteri, sed sibi sumpsit. Non enim homo prius in Virgine 
formatus est quem Verbum assumpsit et secum numeravit unum, 
quia Verbum ex ea non numerabile sed corporeum factum 
est. Patet id quod ex Virgine assumptum est, prius non fuisse 
alterius et postea Verbo adscriptum, sed constanter ad Ver- 
bum pertinere et corpus eius agnosci, quod secundum naturam 
ex nobis est et secundum personam ad Deum pertinet, quia 
"non sumpsit ex utero quod suum non erat. Etenim caro non 
formata est in Maria, sicut Ieremias in utero, et deinde san- 
ctificata et assumpta; sed caro, licet ex nobis sit, semper Dei 
creditur; nec licet sentire eam prius fuisse hominis et deinde 
Dei agnitam. Nam id quod non exsistebat, id est aliquis homo 
Sicut unus ex nobis, prius non factum est et deinde assump- 
tum; sed Deus Verbum, qui exsistebat, factus est homo quod 

non erat, et mansit, etiam postquam factus est, id quod erat 
secundum essentiam et naturam. Haec enim conceptio non est 
modus essendi solitus, sed res mirabilis. Nam omnis homo, qui 
in mundum venit, prius recenter fit, et concipitur, et postea 
nascitur; Christus autem, homo mirabilis, non creatus est ad 
exsistentiam eum non esset, sicut quilibet homo; sed, cum exsi- 
steret. voluit propter nostram salutem fieri homo quod non 
erat. Erat enim Deus et sibi placuit homo fieri, non eo quod 
non erat, sed eo quod est aeternaliter. Et quia, cum iam exsi- 
steret, factus est, hoc « fieri » invenitur ab aliis differre. Etenim 
quodcumque fit, fit dum non exsistebat; Verbum autem, cum 
exsisteret factum est. Attamen non factum est id quod erat, 
quia illi opus non erat fieri id quod erat; sed factum est caro 
quod non erat, et mansit id quod erat Deus. Et quia utrumque 
horum est mirabile, nos debemus etiam utrumque cum admi- 
ratione et fide tenere, non vero investigare modum eorum, 
sed rerum ipsarum prodigium mirari. Et quia incomprehensi- 

convenit prodigia ostendere, mirabilia patrare, et ea quae 
ineffabilia sunt, ut Verbum Dei, facere. 

Itaque hoe mysterium revelatum est, non explicatum; Spi- 
ritalis ex sua creatione formatus est, quod non potest eluci- 
dari: Ille, qui ex Ente est, creaturis connumeratus est, veri- 
tate essentiae suae non mutata. Non est mutatus quia non ex 
seipso factus est, sed ex Virgine sancta, per incorporationem. 
Ille enim qui incorporeus est, ex nostro corpore incorporatus 
est; et, cum incorporatus est, eius incorporalitas sine muta- 
tione mansit. Mirabilis est haec res et ineffabilis quoad duo: 
quod Virgo pariat et quod Deus nascatur. Ita vero fieri debuit 
quia. si qui nascitur Deus est, ex Virgine nasci debet. Homo 
enim ex coitu solet nasci; Deus vero ita ut, etiam quoad suam 
humanam nativitatem, agnoscatur esse Deus; et, si voluerit 
aliquid novi ipse fieri et rationem alterius nativitatis sibi as- 
sumere, quae naturaliter naturae suae non conveniat, ita etiam 
quoad suam omnimodam incomprehensibilitatem remanet id 
quod erat. Voluit ex Virgine nasci et ostendit etiam hanc na- 
üivitatem esse ineffabilem uti est et superna nativitas, et for- 
sitan magis ineffabilem quam ista; nam naturale est Deum ex 
Deo nasci, vere autem supernaturale Deum nasci ex muliere, 

idque nec mens capere nec intellectus cuiuscumque creati ullo 
modo assequi potest. Impossibile enim erat Virginem parturire 
quin a viro cognosceretur, si quidem evidens est omnem fru- 
ctum ex arbore humanitatis assumptum coitu concipi et ostendi 
solere. Quapropter Deus ipse, cum voluit *se in mundo ut 
fructum humanum manifestare, incorporatus exivit e loco unde 
homines nasci solent. Et cum in aliis uteris voluntas eius in- 
fantes formet, in utero Virginis ipse personaliter conceptus 
est et natus est homo. Homo est quia ex muliere inhumanatus 
est, et simul Deus quia ex Virgine natus est, et conceptus est 
in utero quia carnem assumpsit. Caro autem eius non nume- 
rata est extra eum, quia per incarnationem caro ei advenit. 
Neque ob hanc causam debet diei duo, quia, quantumvis in- 
tendat mens ut in Virgine carnem sine Verbo videre quaerat 
aut carnem non esse Verbi, hoc non potest. Etenim, ne parvus 
quidem ictus oculi nec minimum temporis momentum depre- 
henditur inter obumbrationem et conceptum, et inter exina- 
nitionem et « fieri ». Nam statim ac Virtus Altissimi una cum 
Spiritu sancto ad Virginem descendit, ut scriptum est, ille ce- 
leritate incomprehensibili incorporatus est. Spiritus miraculo 
ineffabili eum corpore induit, et Verbum conceptum est quia 
incorporatum. Spiritus vero supra incorporationem permansit, 
quia homo non factus est. 

Haec humana Verbi nativitas existimatur similis divinae: 
quemadmodum enim in hac Pater non potest absque Filio vi- 
deri, nec Filius sine Patre, ita et in utero Verbum non potest 
videri sine carne, nec caro quae Verbi non sit. Et sieut Filius 
incomprehensibilis est quoad modum quo ex Patre genitus est. 
ita et quoad modum quo ex Virgine factus est. Utroque enim 
modo ineffabilis est, quia utrumque ad Filium pertinet. Pater 
unum aeternaliter genuit, qui est Filius eius consubstantialis: 
Virgo eumdem in tempore peperit, quia ipse est qui per in- 
carnationem ex ea natus est. Ill, secundum suum «esse», 
agnoscitur Deus; secundum autem *« fleri », homo. Et quia 
unus et idem est, siquidem ille qui est est hic qui factus est. 
et hic qui factus est ille qui est, etiam unus et idem agno- 
scitur quoad utrumque. Etenim non est incarnatus in carue 
quae fuerit alterius; sed illius qui incarnatus est ex Virgine 
caro est. Nam non invenit carnem formatam et depositam in 

Virgine eamque assumpsit, sed ipse incorporatus est ex ea statim 
ac ei obumbravit. Ubi vero alios, sicut Ieremiam vel aliquem 
ex prophetis, assumere voluit, ipse factum esse non dicitur. 
Etenim non congruebat ut, cum alius fuerit qui assumeretur, 
« fieri » diceretur de illo qui eum assumpsit; sed, ut mox dictum 
est, ipsum Verbum, quia factum est, carnem assumpsit; et quia 
non mutatum est cum factum est, ipsum creditur Deus etiam 
in quantum factum est, et caro etiam in quantum est. Quia 
post incorporationem, nec « esse » eius absque eius « fleri » 
considerare licet, nec eius «fieri» absque «esse» eius co- 
gitare. 


QUARTUM: SENTENTIA ALIA. 


Omnis res quae ad exsistentiam venit vel ex nihilo fit, vel 
ex aliquo per mutationem constituitur. Hic vero, ubi Deus vo- 
luit homo fieri, neutrum horum est cogitandum: scilicet. eum 
cum non exsisteret factum esse, aut eum per mutationem for- 
matum esse; bene vero eum cum esset propter nos et pro 
nobis factum esse. At vero non mutatus est cum factus est, 
quia ex nobis et propter nos corpus sibi aptavit, non autem 
ut deficientiam aliquam hoc modo compleret. Etenim omnis 
creatura, sicut iam dictum est, fit dum non exsistit; et post- 
quam facta est, *non habetur ut non exsistens, quia amittit non 
exsistentiam eo quod fit, et impossibile est de eodem praedicari 
haec duo « esse » et « non esse »; sed « non esse » creatu- 
rae antequam fiat convenit, et « esse » postquam facta est. 
Ubi autem facta est non existimatur non exsistere, sicut, dum 
non exsistit, facta esse non cogitatur; sed, antequam creatura 
fiat, mens, ut dixi, sibi fingit eam solum « non esse » habere, 
et postquam facta est eam « esse » habere, et cognoscitur id 
quod facta est. Impossibile enim est haec duo « esse » et « non 
esse » de ea dici postquam semel agnita est ad exsistentiam 
venisse, quia non possidet « esse » antequam « non esse » ami- 
serit, nec potuit alterum habere antequam suum primum « non 
esse » reliquerit. Et postquam facta est aliquid, hoc quod an- 
tea nihil erat redactum est ad eius exsistentiam. Haec, ut dixi, 


in omni creatura, sive ex aliquo sive ex nihilo facta, inve- 
niuntur. 

[ta vero non est sentiendum de hoc novo « fieri » quod apud 
Deum evenit; sed in duobus ab omni « fieri » differre agno- 
scitur, ab eo scilicet quo aliquid ex nihilo fit et ab eo quo 
aliquid ex alio constituitur. A primo differt, quia Deus non factus 
est cum non exsisteret, sicut naturae primordiae quae ex ni- 
hilo creatae sunt; sed ipse, quamvis factus sit, naturaliter exsi- 
stebat antequam fieret. Ab altero differt, quia Deus, postquam 
factus est, non mutatus est ab eo quod erat, sicut creaturae, 
quae cum factae sunt, suum «non esse » amittunt; sed ipse, 
etiam postquam factus est homo, remansit id quod revera erat 
secundum naturam *Deus. Et agnitus est in unoquoque eorum: 
et in eo quod erat, et in eo quod factus esl, quia immutabi- 
liter factus est. Etenim, cum exsisteret factus est sicut Deus, 
non vero cum non exsisteret sicut creatura, Quapropter « esse » 
in suo «fleri » non amisit, sicut creaturae, quae cum exsisten- 
tiam recipiunt suum « non esse » amittunt. Itaque, cum audi- 
mus Scripturam dicentem eum qui erat factum esse, nobis non 
est cur perturbemur aut dubitemus de tali locutione quod nova 
sit, quia licet dicatur factus, tamen non factus est modo quo 
fiunt creaturae. Nomen quidem idem est, res autem valde di- 
versa; neque res, propter identitatem nominum. inter se com- 
parandae sunt. Etenim, creatura cum fit ex nihilo fit, et ideo 
creatur ut exsistat; et, eo ipso quod fit, competit ei ut crea- 
tura appelletur. Non ita habetur de Deo creatore; sed, cum 
exsisteret factus est, et absque mutatione factus est. Antequam 
enim fieret, erat Deus tantum et Verbum, Patri consubstan- 
tiale et coaeternum; sed postquam factus est, hoc est, caro et 
homo: « Verbum caro factum est et habitavit in nobis », ita 
etiam remansit quod erat, et essentia eius per eius immutabi- 
litatem revelata est. Eo quod factus est sine mutatione, notum 
est etiam quod exsistebat cum nondum factus esset; quia non 
factus est pro seipso, ita ut eo quod factus est suum « esse » 
amiserit. Etenim, illi opus non erat pro seipso fieri, quia pro 
seipso exsistebat etiamsi factus non esset; sed quia pro nobis et 
propter nos factus est, sibi et propter se mansit absque muta- 
tione id quod erat. Nam ille qui pro seipso fit, id est, ut *a 
minori statu ad maiorem transeat, non potest manere in eo 
quod erat, quia sibi, non aliis, factus est id quod factus est, 
et non potest sibi simul fieri et non fieri. Evidenter enim ille 

qui non erat, sibi ipsi non erat; cum autem factus est, id 
est a Creatore conditus, factus est ut pro seipso exsisteret, non 
vero ut alii per exsistentiam eius crearentur. Et idcirco nulla 
est creatura cuius per creationem aliae factae sint; sed, quam- 
vis scriptum sit ex primordiis naturis omnia constituta esse, 
unumquodque horum per suum proprium « fleri» agnitum est 
exsistere, non vero quia alia ex eo producta sunt. Num erat pos- 
sibile ut, qui pro seipso fit, sit simul et non sit, simulque agno- 
scantur haec duo: nihil et aliquid, « non esse » et « fleri »? 
Haec igitur ad creaturas pertinent. Creatoris vero, qui vult 
creaturis connumerari, omnino diversus est ordo, et eius « fleri » 
per quattuor differentias agnoscitur; primo, quia cum exsiste- 
ret factus est; secundo, quia cum factus est non est muta- 
tus; tertio, quia pro nobis, non pro seipso, factus est; et denique, 
quia ipse factus est, nec alius fecit eum, sicut omnes creatu- 
rae quae sive per eum sive ab eo factae sunt. In hoc maxime 
apparuit potentia eius quod non solum reliquas creaturas ex 
nihilo creare potuerit, sed quod ipse voluntate sua seipsum 
fecerit quodcumque voluerit, id est hominem ex hominibus: 
« Verbum caro factum est et habitavit in nobis ». His enim 
revelatae sunt potentia et essentia eius: potentia, quia factus 
est, et essentia, quia Verbum exsistebat etiam antequam fieret. 
Ipse enim « factus est caro », nec alius vi creationis actionisve 
eum formavit. Quod si scriptum est eum Patri suo dixisse !: 
« Corpus autem aptasti mihi », et scriptum est de Matre eius ?: 
« Inventa est gravida *de Spiritu sancto », his verbis osten- 
sum est potentiam personarum divinarum esse aequalem, non 
vero eum praeter suam voluntatem factum esse hominem, 
sive a Patre sive a Spiritu sancto coactum; liber enim est quia 
arbitrium naturaliter possidet, nihilque habet contrarium sive 
quoad naturam sive quoad voluntatem. Multa vero contraria 
apud creaturas inveniuntur, quemadmodum vel initium crea- 
tionis earum per contrarietatem cognitum est; si quidem ex 
hoc quod « non erant » venerunt ad hoc quod « essent », et 
manifestum est quod « non sit » aliquid et quod « est » con- 
traria esse. Et quia per contrarietatem exsistentia omnium sta- 
bilita est, ipsum enim initium creaturarum exsistere ita cogni- 

tum est, etiam ea quae sequuntur ita cognoscentur. Non autem 
ita Deus Verbum; sed apud eum utrumque secundum ordinera 
diversum agnoscitur. Quia non cum non exsisteret factus est, 
sicut creaturae, sed cum exsisteret factus est, quia sibi placuit, 
invenitur remotus ab omnibus contrariis quae cuilibet creatu- 
rae inhaerent. Quod si incepisset fieri cum non exsisteret, ini- 
tium eius ex contrariis esset repetendum; nunc autem, quia 
contrarium cum eo non incepit, siquidem cum exsisteret, non 
vero cum non exsisteret, factus est: exsistit enim personaliter 
et aeternaliter apud Patrem: novissime factus est id quod sibi 
placuit. Voluntas eius nullo coercita est, nec infirmitate nec 
contrarietate. Et quemadmodum nullum contrarium eum pro- 
hibuit ne exsisteret, sed aeternaliter et essentialiter exsistebat, 
ita nihil voluntati eius contrarium esse potuit ne ipse fieret et 
faceret id quod sibi visum est utile. Etenim Deus Verbum in 
omnibus potens est, *et contraria nulla vi adversus eum pollent. 

Voluit olim ex nihilo omnia fieri, et nihil potuit nutum vo- 
luntatis eius prohibere, ne omnes creaturas, quas voluit exsi- 
stere, facile crearet. Ita et cum voluit homo fieri ab eo quod 
erat Deus, suum « esse » non prohibuit eum ne fleret quod non 
erat, id est homo, pro salute omnium sub caelo. Et quemad- 
modum nullum contrarium impedivit quominus essentia eius 
exsisteret, ita nec impedimentum esse potuit quod eum prohi- 
beret fieri. Etenim, quemadmodum iam saepius supra dixi, in- 
eorporatione non mutatus est; sed, etiam ubi factus est, absque 
mutatione permansit in eo quod eret, quia natura eius muta- 
tionibus, et contrariis, et passionibus, et accidentibus superior 
est. Patet enim haec aliaque huiusmodi cum creaturis ince- 
pisse; ille autem qui altissimus est, cuius natura est supra na- 
turam creatam, passionum omnium creaturarum expers remanet ; 
et idcirco cum se humiliavit ut in humanis fleret, ibi etiam 
in impassibilitate quam habet mansit, et in regione contra- 
riorum supra omnia contraria apparuit; per actiones revela- 
vit suam essentiam et immutabilitatem suam, et probavit se 
esse fortem etiam in quantum factus est, sicut forlis est in 
quantum exsistit. Creditur enim factus esse homo infirmus et 
omnia humana expertus esse. De istis non est dubitandum ; 
dixit enim de eo propheta !: « Vir est dolorum, et sciens pas- 

siones, et in omni infirmitate factus ». Sed et Paulus praedi. 
cat fortitudinem eius praesertim in istis manifestatam fuisse; 
ait enim de ea !: « Infirmitas Dei fortior est hominibus ». For- 
tior est non solum natura et virtute hominum, sed etiam for- 
tior quam eorum scientia assequi possit. Quod si infirmitas *quae 
exinanitioni eius inhaeret incomprehensibilis sit, quis poterit 
fortitudinem qua essentia pollet comprehendere? 

Non enim mutata est Dei essentia in « fleri », nec « fieri » 
eius in essentiam eius conversum est; sed quoad utrumque 
immutabilis permansit. Hoc enim naturae Dei inest et congruit 
quod, quocumque sit, sive in locis creaturarum, sive in locis 
cogitationum, sive in mundis corporeis, sive in eis qui supra 
corpora sunt, remanet id quod est. Si autem modum quo 
« factus est » scrutari volueris, statim respondebitur tibi ea 
ratione qua dictum est de essentia « est sicuti est ». Et si 
dicas « esse » inexplicabile quia ad naturam eius pertinet, 
tibi dicetur « fieri » eius incomprehensibile esse, quia ad eius 
voluntatem spectat. Ad hanc enim naturam, cuius naturalia 
inexplicabilia sunt, pertinet etiam illa voluntas cuius « fieri » 
incomprehensibile est. Naturam ergo contemplare, et ex ea 
voluntatem eius disce, et de utraque unam cogitationem in te 
habeas. Noli, propter timorem solitum, ea quae ad naturam 
spectant vitare, nec, propter audaciam quae nonnunquam do- 
minatur, ea quae sunt voluntatis aggredi. Olim enim ea quae 
ad naturam spectant quidam scrutati sunt, et omnem inquisi- 
tionem et investigationem et sermonem, in quo verbis callidis 
uti solebant, de eis moverunt; quae cum comprebendere non 
potuissent, devicti tacuerunt. Ecce, in temporibus antiquis, Aria- 
ni, linguam suam de natura divina et essentia Dei et Patris 
retundentes, scire voluerunt quomodo ex natura sua Filium 
genuerit. Et quia natura essentiae simplex est et indivisibilis, 
arbitrati sunt incongruum quod credamus Deum ex natura sua 
Filium genuisse, ne exinde Deus divisibilis et mutationibus 
humanis subiectus inveniatur. Cum autem, ob timorem aucto- 
ritatis vel pudorem solitum, via disputationis de natura clausa 
fuerit, *tum audacia se vertit ad ea quae sunt voluntatis et 
ab illis quae ad naturam pertinent cessavit. Dicit enim haec 

esse incomprehensibilia; sed ea quae sunt voluntatis aggredi 
audet. Sed etiam in hunc simulatum pudorem et silentium in- 
vestigationis de natura, non discretio adduxit audaciam; sed 
vis maiestatis fidei orthodoxae, quae ubique regnabat, culpavit, 
ut opinor, banc audaciam qua aliquando usi sunt Ariani, qui 
naturae divinae et aeternae naturalia scire enixi sunt. 

Culpa ergo tu pariter hanc audaciam tuam eo quod mysteria 
voluntatis attingere nititur, quae dum ostendit se ab uno fu- 
gere in alterum offendit. Filium enim natum esse ex Patre 
aeternaliter et ante tempora absque divisione et passione, evi- 
dens est pertinere ad naturam; eum autem factum esse carnem 
absque mutatione, et inhumanatum, et natum ex muliere, et 
humanas passiones sustulisse, evidens est pertinere ad volun- 
tatem. « Cupivi, Deus, facere voluntatem tuam ! »; et iterum 
Paulus ait ?: « Semetipsum exinanivit, formam servi accipiens; 
et rursus: « Humiliavit semetipsum, factus obediens usque ad 
mortem ». Tu vero, cum videaris investigationem de natura- 
libus Dei relecisse, vim mentis tuae intendisti ad cognitio- 
nem eorum quae per voluntatem facta sunt: « fieri » inquam, 
et nativitatem ex muliere, et crucifixionem, et mortem acer- 
bam; quae cum iudicaveris naturae divinae non convenire, 
voluntatem, quae ea fecit sua ut omnia per ea vivificaret, iniu- 
ria affecisti. Etenim, in temporibus antiquis audacia arcem va- 
lidam aeternitatis naturae omni modo oppugnare aggressa est; 
at, cum a multitudine eorum qui simpliciter crediderunt de- 
victa esset, agmen eorum qui Deo adhaerebant roboratum 
est, dum audacia debilitata *tacuit, non quidem discretione utens. 
sed quia vi auctoritatis oppressa est. Itaque, tum vi populorum 
fidelium, cum timore eorum qui tunc imperium obtinuerunt, 
Ariani debellati sunt et fugerunt; et tradiderunt ecclesias et 
templa eis qui recte credebant. Aufugit etiam una cum eis au- 
dacia illa quae aeternam nativitatem investigare ignoranter 
aggressa est; sicque verbum fidei in Ecclesia permansit fluens 
in omni simplicitate. Etenim, ii qui simplicitatem colebant ab 
initio facti sunt receptores fidei, quae, ut scimus, melius quam 
Scientia humana et contemptus naturalis, tenet et servat ea 
quae ad credendum tradita sunt. 

Duas igitur nativitates Filio Dei esse,e Libris sanctis didi- 
cimus; unam naturalem, alteram vero voluntariam; unam ex 
Patre, alteram ex Matre; unam ante tempora et essentialem, 
alteram post tempora et humanam. Et quemadmodum nativitas 
naturalis comprehendi nequit, ita nec illa quae voluntarie per 
exinanitionem facta est, intellegi potest. Et cum certum sit 
eum esse eamdem personam quoad utramque nativitatem, unus 
enim est Filius Dei, licet ii qui eum genuerunt diversi sint 
natura, serva ei quod agnoscatur et sit incomprehensibilis 
quoad utramque nativitatem, et scientiae fidei omnia quae ad 
dispensationem in carne perlinent, relinque. 


QUINTUM: SENTENTIA ALIA. 


Quomodo Deus factus est homo absque mutatione, et Ver- 
bum caro quin in carnem conversum fuerit? interrogat, ut 
discat, qui christianus fieri non cupit. Cui "etiam nos respon- 
dere decet: Quemadmodum exsistit antequam fieret, ita et cum 
factus est, uon est mutatus. Etenim, quemadmodum quoad exsi- 
stentiam Patris dicimus tantum eum exsistere quia exsistit, et 
quoad nativitatem Filii eum exsistere quia genitus, nec quid 
amplius dicere licet; ita etiam ad id quod factus est et natus 
est Filius in carne, e rebus humanis exemplum sumere non 
decet; sed haec res, quia unica est, debet esse sibi exemplum 
et ita intellegi: Quemadmodum dicitur esse Creatorem et esse 
creaturas, non tamen eodem modo creatorem et creaturas, nam 
ipse exsistit increatus, illae vero quia factae sunt; et, cum ipse 
et creaturae dicuntur « esse », differt in utroque casu sensus 
verborum, siquidem ipse creditur esse quia est, sed creaturae 
dicuntur esse quia factae sunt; ita de voce « fieri » apud illum 
et creaturas sentiendum est. Etenim, quemadmodum ille dicitur 
exsistere, et « esse » eius non comparatur cum creaturis quae 
exsistunt quia factae sunt: ita et « fieri » eius non est confe- 
rendum cum «fleri » creaturarum. Creaturae euim, ut patet, 
cum fierent, creaturae factae sunt et ex nihilo conditae; Ver- 
bum autem, cum factum est caro, mansit Deus sicuti erat an- 
tequam fieret. Neque dicere ipsum factum nou esse, valet ad- 
versarius. Id enim vetant verba Apostoli praedicantis: « Verbum 
caro factum est». Ecce Iohannes dixit Verbum factum esse: 

quomodo autem factum sit, non exposuit. Dic ergo et tu cum 
ilo et agnosce sicut ille Verbum, quod exsistebat, factum esse 
carnem *quod non erat, Adde etiam Verbum, cum factum est 
caro, ab essentia sua non mutatum esse. Quod si res illa dif- 
ficilis existimetur, nobis mirandum non est, quia ad Deum 
pertinet, estque mysterium absconditum et incomprehensibile ; 
mysterio autem congruit ut sit inexplicabile. Noli timere ne 
indoctus habearis, si teneas mysterium in silentio cum Evan- 
gelista ; ile quidem, cum ei revelatum est, et cum de aeterna 
Fili nativitate scripsit, dixit !: «In principio erat Verbum, 
et Verbum erat apud Deum, et Deus erat Verbum; hoc erat 
in principio apud Deum » ; et ostendit tantum illud esse ex Patre, 
sicut verbum ex anima, cum vocavit illud Verbum eius; nam 
ipse revelavit quod etiam Pater est: quomodo vero ex eo 
et apud eum sit, et Verbum eius et Filius eius consubstan- 
tialis sit, non exposuit; fortasse quia illud nesciebat. Ita 
etiam, cum voluit doctrinam de dispensatione in carne verbis 
tradere, dixit tantum: « Verbum caro factum est et habitavit 
in nobis»; quomodo vero illud evenerit non ostendit, et pro- 
babiliter quia vim mysterii non intellegebat. Haec enim non 
poterat intellegere, quia discipulus erat Spiritus non autem 
cognitor profundorum Dei. Quod si intellexisset non recusasset, 
ut puto, id quod sciret tradere, quemadmodum nos non ce- 
lavit Verbum. exsistere et factum esse. Ecce enim, evidens est, 
nos neutrum invenissemus: nec Verbum esse, nec carnem factum 
esse. Ipse Evangelista de duabus nativitatibus nos erudivit: 
una ex Patre, et altera ex Matre. De illa quae ex Patre est, 
dixit eum *a Patre genitum, sed non ostendit quomodo genitus 
sit; de hac vero scripsit eum factum esse carnem ex Maire, 
sed non exposuit quomodo factus sif, quia res tantum ei re- 
velatae sunt, non autem secreta earum exsistentiae, nec cognitio 
rationum earum. Quod revelaverit illud quod sciebat satis est, 
ut opinor, ad demonstrandum quod illud alterum, si cognovis- 
set, nos docuisset. 

Descende ergo et tu, o homo, de altitudine opinionis falsae 
scientiae quo te extulit vana cogitatio, et confitere cum Evan- 
gelista Verbum factum esse; modum autem quo factus sit, 

Scientiae ilius qui factus est relinque. Quod tibi nemo, ut opi- 
nor, vituperationi vertet, sj ignorantiam tuam agnoscas respi- 
clasque imbecillitatem tuam. Etenim, ex eo quod confiteris te 
nescire, clarius constabit te doctum esse, quia per scientiam 
potuisti ignorantiam, quae tibi ex errore acciderit, percipere; 
nam non id solummodo scientia reputatur quod quis sciat, sed 
id etiam quod se nescire agnoscat. Deus enim solus est vere 
doctus, qui possidet scientiam omnium quae effecta sunt sive 
in se, sive a se, sive apud se, sive in creaturis. Homo autem, 
ne illa quidem quae sua sunt vel quae ad suam pertinent crea- 
tionem saepius scire potest: id est, quomodo haec caro nostra 
in principio e terra facta sit et nunc iterum ex semine et san- 
guine cotidie fiat, quibus species plures formantur, quae nec 
eis nec sibi invicem similes sunt, caro scilicet et capilli, ossa 
dura et medulla mollis, ungues et nervi, et cetera genera qui- 
bus corpus constituitur. Quod si quis dixerit scientia medicinae 
haec omnia clare tradere, sciat ille hanc scientiam exponere 
non posse quomodo semen in corpus mutetur, aut sanguis in 
ossa et capillos et alias species: *sed tantum compaginem cor- 
poris ex mixtione eorum constitui, et quae membra prius for- 
mari soleant, quae vero posterius, et quo modo et undenam 
corpus in utero nutriatur, licet etiam in istis inveniantur sne- 
(lici saepe errare, et potius quam docti habeantur ignorantiae 
arguendi sunt. Creator enim posuit in hominibus notitiam duo- 
rum: scientiae quam eis dedit, et infirmitatis naturae eorum, 
ut, ex eo quod aliquid quantumvis parvum sciant, rationales 
agnoscantur, et, ex eo quod non valeant totam scientiam adi- 
pisci, suam infirmitatem percipiant et sciant quantulumcumque 
scientiae, quod in ipsis est, non sui sed Creatoris esse. Scien- 
tiam ex parte acceperunt, non ut existimarent se esse dootos, 
sed ut intellegerent quanto sit sapientia Creatoris superior se- 
cretiorque scientia creaturarum. Talem enim scientiam in sin- 
gulis naturis Creator abdidit et posuit, qualis, cum quisque ex 
ea disputationibus et exercitatione hauriat, remaneat imminuta 
et indeficiens. 

Agnoscat quivis homo divitias sapientiae Creatoris, qui tan- 
tam scientiam in generibus vilibus et humilibus posuit. Disce 
ergo et praedica cum Iohanne, filio tonitru, Verbum factum 
esse carnem; sed serva cum eo silentium discretionis quoad rei 

explicationem, et cum timore et verecundia hoc raysterium ad- 
mirabile et divinum a longinquo adora. Ignorantiam enim cum 
Evangelista noli reputare stultitiam, sed potius sapientiam. Nec 
cogitare debes te exinde devictum esse, sed potius vera igno- 
rantia opinionem "falsae scientiae a te superatam esse. Etenim, 
quia hic nescivisti, probasti te esse doctum. Noli ergo currere 
ad nova pro veris invenienda, aut ad ea quae opinioni tantum 
innituntur, pro eis quae sunt veritatis corpus. Sed dicet aliquis: 
Per exercitationem rationis sensus sapientiae comparabo? En, 
quis tibi dabit ut absque labore, et defatigatione, et investiga- 
tione profunda,et vexatione lectionis subito doctus fias per id 
quod reputatur ignorantia, et sapiens per insipientiam* Nulla 
enim est scientia maior illa, qua homo possit scire quousque 
et quasnam res scire valeat, et intellegat primum quaenam sub 
investigationem cadant, et deinde incipiat de illis ratiocinari. 
Sed ille qui investigare cupit, dicet: Quomodo accipere possim 
illud: Verbum caro factum est? Quemadmodum accepisti Ver- 
bum exsistere cum nondum factum esset, etsi non intellexeris 
quomodo exsistat, ita et teneas Verbum factum esse carnem 
absque mutatione, nec inquiras quomodo factum sit. Etenim de 
te ipso non loqueris, neque de una ex meris creaturis, sed sermo 
tuus ad Deum spectat, de quo scriptum est!: « Nihil est im- 
possibile apud eum », et 2: « Omnia quaecumque voluit fecit 
in caelo, in terra, in mari, et in omnibus abyssis ». Deum enim 
dici exsistere quin factus sit, per comparationem ad novas crea- 
turas, existimandum est; nam nulla creatura putatur exsistere 
nisi facta sit. Creator autem ab omnibus putatur exsistere licet 
non factus. Et, quemadmodum omnis creatura agnoscitur exsi- 
stere quia facta est, Creator creditur exsistere tantum quia est. 
Quapropter ipse est qui vere exsistit, quia nullum est tempus 
quo non exsistebat; scilicet *tempus essentiam eius non attingit. 
quia omne tempus vel momentum apud creaturas manet, qua- 
rum quaedam iuitium et finem habent, quaedam vero, lieet in- 
ceperint exsistere, finem non habebunt. Et quemadmodum Deus, 
Secundum suum « esse », cum creaturis, quae et ipsae dieuntur 
esse, non comparatur, ita et secundum suum « fleri », non 
debet ad creaturas componi. Quod si Deus, eum homo factus 

est, illud in quo agnoscitur esse Deus, per mutationem reli- 
quisset, sicut creatura quae, cum ex nihilo fit, nihilum esse 
per suum «fleri » amittit, forsan haee dicendi locus esset; quia 
vero, cum factus est homo, Deus ineffabiliter permansit, illud 
« factus est », sicut illud « est », inexplicabile perstitit. Omne 
enim verbum, quod de Deo dicitur, vim specialem, Deo tantum 
convenientem, habere debet illudque sicut Deum decet, non 
autem secundum experientiam rerum apud nos, intellegamus 
necesse est. Nam si verbis nostris vel ex nobis de Deo tra- 
ctandum est, haec verba tamen eo sensu qui Deo conveniat ac- 
cipere debemus. Quicumque enim illa sic intellegere non curavit, 
doctrinam alienam religioni absonam invenit et introduxit in 
sermone de Deo. Hoc plerumque causa fuit omnis haeresis, quia 
haeresis aliter de Deo sensit, aliter autem locuta est. Inven- 
tores quidem omnis haeresis Deum et actiones eius iis verbis, 
quibus nos utimur, vocaverunt, quia impossibile erat aliter lo- 
qui. Et, quia aliquas voces et sensus ex nostris et ex els quae 
apud nos sunt sumpserunt, turbati erraverunt. Et quicumque 
a nobis cum verbo rem etiam tulit Deoque tribuit, *doctrinam 
novam Deo non congruentem introduxit. 

Serutare ergo, si vis, singula nomina, et scias quod non 
liceat cum nomine etiam rem per nomen significatam intelle- 
gere, nec ea quae Dei sunt cum nostris comparare. Deus 
quidem dicitur factor, quod nomen etiam omnibus opificibus 
apud nos convenit; modus autem operum in utroque casu valde 
et infinite diversus est. Etenim, opifices nostri artem suam per 
disciplinam diseunt singulaque opera e materia propriae arti 
apta perficiunt; eis etiam opus est loco aliquo et tempore et 
aliis rebus, e quibus et per quae unumquodque opus efficere 
possint. Non ita Deus factor omnium, qui non solum factor 
est, sed etiam creator; quia omnia ex nihilo creare potuit, et 
ex naturis, quas ex nihilo ad exsistentiam vocaverat et addu- 
xerat, omnia, sicut congruum sibi visum est, fecit, stabilivit, 
et ornavit; neque ei opus fuit tempore, neque doctrina, neque 
materia, neque loco, neque aliis instrumentis, quibus omnia 
opera effici solent. Quapropter quicumque vult ab exemplo 
eorum quae ad nos pertinent, ea quae Dei sunt in quaestione 
praesenti intellegere, sibi fingit Deum ex aliqua materia ei 
non convenienti creaturas condidisse. Qui talia senserunt Ma- 

nichaei fuerunt, et Marcionitae, et discipuli Valentini et Bar- 
desanis, et alii haeretici qui ante illos fuerunt. Hi enirn oranes 
opinati sunt. Deum hunc mundum visibilem, et corpora et ge- 
nera et naturas quae in eo sunt, ex aliqua materia formasse ; 
et quia de Deo senserunt et intellexerunt haec secundum expe- 
rientiam opificis et operum nostrorum, procul a veritate, *et 
ab omni doctrina quae Deum decet, recesserunt. Ita et Arius, 
et Aetius, et Eunomius, et quicumque putat Filium Dei esse 
creaturam; ex modo quo generationes et nativitates apud nos 
se habent, causam sumpserunt etiam de hac Verbi nativitate 
debiliter sentiendi. Et cum contulerunt nomina rerum ad in- 
vicem, id est, Patrem cum patribus apud nos et Prolem cui 
partubus apud nos, et Filium cum filiis nostris, prohibiti sunt ne 
recte accederent ad scientiam huius nativitatis et intellegerent 
Deum sicut Deum generare, hominem autem sicut hominem, modo 
infirmo. Etenim, ad generationem humanam primum requiritur 
coitus et fluxus seminis naturalis, et uterus qui semen acci- 
piat, et sanguis feminae qui semini misceatur, et locus in quo 
foetus formetur, et dies et menses et tempora, et sanum cor- 
poris temperamentum, et cum istis etiam cibus et potus aliaque 
multa. Haec quidem spectant ad formationem et nutritionem 
in utero. Cum autem tempus venit ut qui conceptus est na- 
scatur, alia requiruntur ad nativitatem, quae singula necesse 
non est verhis declaremus quia omnibus nota sunt. Itaque haere- 
tici praedicti, eum haec respicerent, quae eis tantum qui modo 
humano et carnali generant congruunt, a scientia quae ae- 
ternae generationi convenit defecerunt; sicque pro luce te- 
nebras invenerunt, et, per tenebras pervagantes, non facile 
ambulaverunt, sed offenderunt. Patrem reputaverunt Creato- 
rem, Filium autem creaturam, et per appellationes non scriptas 
Geniti et Ingeniti opinati sunt aliam esse naturam Genitoris, 
aliam vero naturam Geniti. Ita etiam Sabellius, et Photinus. 
et Marcellus Galata eisdem *pravis opinionibus imbuti sunt: 
et quia essentia divina simplex est et incomposita, nec divi- 
Siones nec sectiones nec partes diversas ullo modo patitur, 
senserunt unam naturam non posse esse tres personas sine 
divisione et notitia partium. Haec illi tenuerunt: nos vero non 
ita; sed quemadmodum a sanctis Libris et ab eis per quos 
Deus locutus est didicimus, intellegimus omnia quae ad Deum 

spectant et pertinent; scilicet eum esse factorem, sed non sicut 
nos; eum esse Patrem, nou vero ad nostram similitudinem; 
et unum esse tres et tres unum quin, sicut corpora apud hos, 
natura divina dividatur. Ita et si bonus, misericors, iustus, 
rectus, rex, omnipotens, sapiens, scrutator, doctus, et scientia 
plenus Deus a nobis reputatur, quae naturaliter confitemur ad 
eum pertinere nostris nominibus non mensuramus, nec cogita- 
mus eum tanquam unum ex hominibus exsistere aut possidere 
aliquam ex his perfectionibus, aut regnum eius esse sicut il- 
lorum qui super homines regnant. Nec cum Scriptura dicit eum 
videre, audire, respirare, olfacere, cogitare, loqui, incedere, 
ambulare, ire, venire, eique tribuit actiones huiusmodi quae 
sensibus et membris corporeis conveniunt, putamus eum ob 
hanc causam compositum esse sicut nos; sed sentimus, ut ra- 
tionales decet, operationes quae Deo tribuuntur absque vo- 
cibus et nominibus, quae ex nobis ef apud nos sunt, cognosci 
non posse; nec, quia operationes eius nostris nominibus enun- 
tiantur, passiones nostrae apud eum inveniuntur, nec infirmi- 
tatem nostram experitur cum perficit opera, et facit, aut ge- 
perat; sed illi credunt, qui recte sentiunt, eum *sicut eum decet 
opera fecisse non solum ex aliquo, sed primum ex nihilo. Deus 
enim primum agnitus est ut creator, et postea ut factor; nam 
ex nihilo creavit et ex aliquo fecit, quia Deo nihi] est difficile. 
Etenim, si vult, respicit nihilum et aliquid fit; et si ei placet, 
ilud, quod ex nihilo ad exsistentiam vocat et adducit, format 
et ornat, illudque fructificare, et generare, et crescere facit. Et 
cum talia de eo sentimus, ad nostra nullo modo attendimus, 
sed de omnibus operationibus eius modo speciali, sicut eum 
decet, opinamur. Ita etiam sentimus de hoc quod ex essentia 
sua Filium generavit, et credimus eum semper esse Patrem 
quia semper habet Filium, et tempus non incepit cum una ex 
personis divinis, quia ante saecula et tempora exsistunt: « Per 
eum fecit et saecula » ! ; evidens est saecula et tempora non 
incepisse cum nativitate eius per quem saecula facta suut. 

Filius non natus est per passionem aut divisionem, sed sicut 
lumen ex lumine, et sicut Deus ex Deo. Etenim, quemadmodum 
radius e sole oritur, et splendor ex igne, et verbum ex anima, 

ita et Filius ex Patre absque passione exivit et cum eo semper 
exsistit, quia ex essentia eius genitus est Filius ei similis, et 
ab eo exivit splendor ei aequalis, Patri enim nec tempore 
opus fuit, nec loco, nec fluxu seminis, nec aliquo alio, tanquam 
adiutorio vel causa huius generationis; sed ipse agnoscitur ex 
seipso genuisse Filium in omnibus ipsi similera, et parem atque 
aequalem secundum essentiam, et virtutem, et potentiam. Ornnia 
Patris naturalia, paternitate excepta, habet. Non enim licet 
ea quae Dei sunt ut falsa haberi, eo quod captum *compre- 
hnensionis nostrae superant; sed ob hanc causam potius cre~ 
denda sunt. Nam quo maius existimatur id quod ad Deum per- 
tinet et agnoscitur supra limitem et mensuram, eo magis scientia 
de Deo debet in nobis firmari et adoratio eius apud nos augeri. 
Et dum ea quae ad creaturas pertinent, quamdiu non agno- 
scuntur, ut non exsistentia reputantur, exsislentia eorum quae 
Dei sunt, sive ad naturam eius spectent sive voluntati eius 
conveniant, cum non comprehenduntur, in nobis magis debet 
firmari. Quod si haec scientiam quam ex parte habemus ef- 
fugiant, curemus ea per scientiam fidei tenere. Etenim, quoad 
ea quae sensibus aut ratione cognoscuntur, fide nobis opus non 
est; nam quodcumque per scientiam apprehensum est et reten- 
tum, ut sciamus id exsistere fides non requiritur. 

Ne dubites ergo quin Deus homo factus sit, et passiones 
expertus sit, et mortem gustaverit, aut quidquid accidere vo- 
luerit Deus; ea enim debes credere propter duas istas ratio- 
nes: scilicet, quia in Libris narrantur, et quia de Deo scripta 
sunt. Sint tibi in exemplum fidei, etiam si sunt haeretici, illi 
qui a te redarguuntur. Eos reprehendis et audaciam eorum 
acerbe condemmnas, quod ea quae incomprehensibilia sunt in- 
vestigare studeant. Noli ergo tu, alio modo in errores eorum 
incidere, nitens ea quae inserutabilia sunt scrutari, ant quae 
comprehendi non possunt assequi, aut quae fides tantum am- 
plecti potest, scientia tenere; quantum lateat eorum sensus, Deus 
tantum, factor eorum, cognoscit. Manetem, Marcionem, et Va- 
lentinum aliosque culpasti, ut opinor, quod sentirent Deum non 
potuisse creaturas ex nihilo facere, et fingerent materiam quam 
coram eo posuerunt, sicut lutum coram figulo *et beryllum eoram 
aurifice. Tu reprehendis etiam Arium qui, debilitatem patrum 
apud nos attendens, ex ea causam sumpsit de essentiali gene- 

ratione opinandi, et, quia nescivit credere Deum tanquam Deum 
genuisse, loco prolis creaturam et loco Filii servum intellexit. 
Item, tu condemnas Sabellium et Photinum, qui, ob simplici- 
tatem et indivisibilitatem essentiae divinae, cognitionem per- 
sonarum et fidem in trinitate perverterunt. Hos vero si vis 
reprehendere, debes tibi constare, et quemadmodum confiteris 
Deum ex nihilo creaturas fecisse, sed non quaeris quomodo 
eas fecerit, et credis eum ex essentia sua Filium genuisse, sed 
non scrutaris quomodo eum genuerit, et tenes naturam neter- 
nam in tribus personis agnosci, sed non disputas quomodo 
unum sit tres et tres sint unum: ita et credere debes Verbum 
factum esse carnem, quia scriptum est, et natum esse ex Vir- 
gine, quia in Scriptura positum est; quomodo autem vel quo 
medio natum sit ex Virgine, coniugii experte, scientiae illius 
qui factus est utrumque relinque. Ei enim scientia, tibi vero 
fides convenit; ei congruit quaecumque vult, facere, tihi vero 
ea quae facit, ut certa habere. Ex fide quidem nulla haeresis 
orta est. Itaque cur ab hoc recessisti quo magis ostenditur te 
esse christianum? Sed debes vanas opiniones a te eradicare, 
quae nomen falsae scientiae sibi arrogant. Istae opiniones se- 
cundum verbum putantur scientia, sed per investigationem et 
realitatem ignorantia esse inveniuntur. Vera enim scientia de 
eis quae ad Deum pertinent, *ea est quae scire potuit se nihil 
scire, et percipere valuit se nihilintellegere. Et quemadmodum 
apud ea quae in mundo sunt, illa existimatur scientia quae 
vires naturarum et operationum aliarumque rerum humanarum 
scrutari et assequi valuit: ita et in eis quae Dei sunt, illa 
habetur scientia quae praescivit et decreto definivit ista com- 
prehendi non posse nec cuiuslibet creaturae scientia intellegi. 
Etenim, quod sciamus vel Deum exsistere, gratia nobis datum 
est: quia vocati sumus rationales et cognoscimus nos percipere 
bonitatem eius. Si autem notio exsistentiae illius, qui in essentia 
sua exsistit, captum nostrum non excedit, non tamen debemus 
investigare quomodo exsistat, aut qua ratione aliquam opera- 
tionem dispensationis pro nobis perfecerit. 

SEXTUM: SENTENTIA ALIA. 


Deus est igitur qui inhumanatus est et natus est ex Virgine. 
Iud opus, quia prodigium est, non autem res naturalis, de- 
bemus per fidem tantum accipere. Etenim si fides nobis neces- 
saria sit ut teneamus Deum opera ex nihilo fecisse, et aliter 
ne opus quidem ipsum credi potuisset, quomodo sine fide pos- 
semus tenere eum, cum esset Deus, se ipsum exinanisse et in- 
carnatum esse et apparuisse ut hominem? ltaque te merito 
redarguent, propter investigationem quae te sollicitat, etiarn qui 
existimaverunt Deum opera ex aliqua materia fecisse; hi inve- 
niuntur te iustiores, quia *personam Dei, sicut tu. non nega- 
verunt, nec putaverunt eum non exsistere, sicut tu aperte de- 
prehenderis sentire, sed tantum dubitaverunt num ex nihilo 
opera fecerit. Undenam sequatur te personam Dei negavisse. 
ecce continuo ostendam. Nobiscum non confiteris eum, qui inhu- 
manatus est et natus ex Maria, esse Filium Dei verum et ae- 
ternum, et Deum ex Deo, etiamsi in forma humana apparuit. 
sed reputas eum esse tantum merum hominem, sicut unum ex 
nobis. Si res ita se habet, et si ille qui natus est non sit Deus. 
sed homo, quomodo talis confessio non est aperta Dei negatio? 
Etenim, per hane corporalem nativitatem nobis revelatum est 
Deo esse Filium; sed tu dicis non ipsum, sed hominem, natum 
esse, ita ut ne exsistentia quidem eius agnoscatur; nam exsisten- 
tia eius non cognita est ante revelationem in carne, nec con- 
stabat Deum, Patrem eius, esse revera Patrem Verbi sui. Dixit 
enim !: « Nemo novit Patrem nisi Filius; neque Filium quis 
novit nisi Pater »; et iterum, de Patre suo discipulis suis di- 
xit ?: « Manifestavi nomen tuum hominibus, quos dedisti mihi 
de mundo ». Iudaeis Pater ut Deus tantum, non vero ut Pater. 
notus erat; nemini autem revelatum erat Filium esse Filium 
et Deum; nunc vero, revelatus est per incarnationem et nativi- 
tatem suam, et simul creditus est ab eis qui ex ludaeis et gen- 
libus vocati sunt. Creditus est autem esse Deus, licet in specie 
humana sese manifestaverit. Hoc confirmatum est multis signis 
quae "tempore nativitatis eius facta sunt: ex stella quae eum 

annunciavit, ex Magis et eorum donis, ex multitudine Ange- 
lorum qui eum annunciaverunt, necnon ex alio Angelo qui eum 
pastoribus manifestavit; et iterum, ex eo quod absque viri con- 
sortio conceptus est et natus ex matre virgine. Qui aliter sen- 
tit invenitur haec omnia testimonia aliaque huiusmodi ut falsa 
habere. Tu vero, doces eum propter quem haec et alia huius- 
modi testimonia data sunt, non esse lilium Dei, sed hominem 
quemdam, sicut unum ex iustis, qui magnus agnitus est non per 
naturam sed per creationem suam. Quod si hic non sit Filius, 
sed homo, tunc ne esse quidem Deo Filium evidens est. Ubi 
enim quaeretur Verbum Dei, si hic non invenitur? Et unde 
sciemus eum vel exsistere, si ex hac nativitate id non disci- 
mus? Nam si ille qui ex Virgine natus est idem non sit qui 
ex Patre genitus est, sed alius homo mortalis ab eo distinctus, 
existimare debemus quod Deus naturaliter Filium non habet, 
quemadmodum et haeretici cum ludaeis dicunt. Filius igitur 
Virginis est ipse l'ilius consubstantialis; et ille, qui fabri fi- 
lius vocatus est, ipse est per quem saecula facta sunt. Si quis 
eum recle quaerit, quae spectant ad hanc nativitatem percun- 
ctetur. Haec enim porta fuit per quam ille ad nos intravit qui, 
statim ac per illam intravit, continuo ab Angelis adoratus est, 
ut Apostolus etiam hac de re affirmat! : « Et cum introducit 
primogenitum in orbem terrae, dixit: Adorent eum omues An- 
geli Dei ». Quod et Evangelista revelavit; scripsit enim?: 
« Statim ac natus est, subito visa est multitudo *militiae cae- 
lestis clamantium et annunciantium quae scripta sunt ». Ex utero 
ergo revelatus est in carne; ex vulva corporaliter se mani- 
festavit. Virgo igitur primogenitum in mundum introduxit, si- 
cut scriptum est. Et si hic Filius Dei est, quemadmodum nos 
credimus, per hanc nativitatem cognovimus eum exsistere. Si 
autem est homo alius a Filio distinctus, non babemus unde 
invenire possimus Filium Dei, nam ubi hic agnoscitur in Scrip- 
tura adversarius dicit: Apparuit nobis homo; et ubi Christiani 
putaverunt se id cognovisse quod ignorabant, ecce occurrit eis 
quod prohibitum est quominus scirent. Etenim per humanam 
nativitatem crediderunt se Filium Dei cognovisse, et qui conten- 
tiose docet dixit eum existimandum esse hominem, non autem 

verum Filium Dei. Hinc alterum ex duobus sequitur: aut Deo 
naturaliter Filium non esse, aut, si est, nondum revelatum esse. 
Quantum re vera sit pravitatis in tali opinione, plurimis osten- 
ditur: primo, ut dixi, quia existimatur Deo Filium non esse, 
vel, si est, nondum se revelavisse; secundo, quia prophetae 
hominem annunciasse videntur, non vero Filium Dei; tertio, 
quia prius Testamentum invenitur posteriori excellentius, si qui 
illud tradidit praedicatus est Deus, qui vero hoc dedit est homo; 
quarto, quia dum Lex nos docuit Deum adorare, hoc Testa- 
mentum anthropolatriam introduxit; quinto, quia si qui pro 
nobis natus est homo est naturalis, non vero Deus *secundum 
carnem natus, nos non facti sumus filii Dei, sicut credidimus; 
sexto, quia si ille qui carnem assumpsit non est Deus, sed 
merus homo creatus, Spiritum sanctum ex baptismo non ac- 
cepimus; et praeterea falsum est quod credimus, eum scili- 
cet absque coniugio conceptum et ex Virgine natum esse; de- 
nique et, ut brevius dicamus: vana est'fides nostra deficitque 
Spes nostra, et exspectatio nostra versatur circa rem minime 
firmam, si ille qui ex Maria natus est homo, non autem Deus 
pro nobis inhumanatus, existimatur. Neque nativitas quae ab 
ipso per baptismum fit vera invenitur, nisi prius credatur na- 
tivitatem eius per gratiam ex muliere fuisse. Etenim, quia ille 
qui est Filius naturalis ex Virgine natus est, nos etiam in 
baptismo per gratiam eius filii Dei facti sumus. Et si hic unus 
Filius non factus est homo ex utero carnali, nec nos multi 
nati sumus filii ex aqua et Spiritu, quia per naturalem filia- 
tionem adoptio filiorum per gratiam stabilita est. Et nisi qui 
nobis causa fuit ut per gratiam filii fleremus, credatur esse 
Filius naturalis, nulla est in dono adoptionis fiducia; nec vera 
est libertas quae humano generi adscripta est, si naturaliter 
liber non est qui nos liberavit, quia ille qui agnoscitur ser- 
vus, et natura sua est, suos collegas liberare non potest. Nam 
si per gratiam accepit id quod factus est, est etiam creatura. 
et persona eius recenter creata est sicut persona cuiuslibet 
nostri; unde ergo aliis dare potuit ut filii fiant? Nam quomodo 
ille qui, si creatus non esset, homo non fuisset, alios potuisset 
Dei filios efficere? Non euim potest effictus opera efficere, nec 
creatura potest aliam creare, non solum quod maius est, ut id 
quod nos nune in baptismo fimus, *sed ne id quidem quod na- 

turale est. Etenim, quomodo ille qui, cum veteravisset et cor- 
ruptus esset, ab alio renovari indigebat, potuisset renovare eos 
qui veteraverant, aliisque dare gratiam sibi collatam ? Quomodo 
qui, nisi propter nos creatus esset, nullo modo exstitisset, alios 
creare valuisset? Quod si dicunt eum creatum esse ut nos de- 
nuo crearet, et idcirco factum esse ut nos de novo faceret; hac 
de causa igitur debet nobis gratias agere, quia nisi ut nos fa- 
ceret factus non esset, et nisi ut nos renovaret creatus non 
esset! Et quemadmodum omnia propter nos facta sunt, ait enim 
Paulus !: « Omnia propter vos », ita et ipse invenitur propter 
nos factus esse. Et quemadmodum Paulus propter nos electus 
est ut esset apostolus, et etiam alii discipuli, ut omnes essent 
pariter praecones et doctores gentium, ita et Christus, si homo 
sit, non vero Deus inhumanatus, invenitur etiam propter nos 
factus et conditus ut nos per ipsum crearemur, sicut artifex 
singula instrumenta fabricat quibus opera suae artis perficiat. 
Quod si propter nos creatus sit, ille nostri est, non autem nos 
illius sumus. Ad quid ergo Apostolus dixit?:« Vos autem Christi », 
et non docuit quod exinde sequitur, nempe Christum esse no- 
stri? Hinc Christus agnoscitur quolibet homine inferior, quia 
unusquisque nostrum propter seipsum fit, ut in suo « esse » 
et in sua persona agnoscatur; ipse autem fit propter ministe- 
rium aliorum, sicut et omne instrumentum artis fit propter 
opus ope eius perficiendum. Et rursum, quemadmodum etiam 
omnia pecora, *et animalia, et species volucrum, pariter propter 
homines facta sunt, alia ad laborem, alia ad cibum, alia ad 
oblectationem, et alia ad aliud officium, ita et ipse, eorum in- 
star, propter homines creatus est,ut opus ad salutem eorum 
utile ab ipso perficeretur! Sed ista, quae opinari blasphemia 
non autem fides est, revertantur in caput eorum qui causa sunt 
cur ita locuti sumus. 

Itaque, Christus nobis gratias agere non debet, o haeretice, 
sed nos ei gratiam reddere debemus, quia cum esset Deus se- 
cundum naturam, propter nos inhumanatus est; et, cum esset 
altissimus, seipsum humiliavit; et, cum esset sublimis, seipsum 
demisit; et, cum esset plenus, semetipsum exinanivit; et, cum 
esset dives, se pauperem fecit; et, cum esset forma Dei, formam 

servi sumpsit; et passiones mortemque pro nobis voluntarie 
pertulit, cum esset inmortalis et impassibilis secundum naturam 
suam, sicut et Pater ex quo natus est. Omnia enim divina 
naturaliter habet, sicut essentiam Patris, Genitoris sui, possidet, 
nihilque novi per inhumanationem accepit, praeter inhumana- 
tionem et ea quae ad eam spectant. Suis ergo nos honoravit 
et glorificavit; nam, quia ipse factus est homo, nos filii Dei 
et Patris facti sumus. Et quemadmodum « esse» eius non in- 
vestigamus, ita nec elus «fleri» inquirimus; sed hoc, sicul 
cetera, fide tantum accipimus et confitemur Deum incarnatum 
et inhumanatum esse, non ex aliunde, sed ex sancta Virgine, 
sine peccato, sine copula et fluxu recipiendo, sine serine *mor- 
tali, sine concupiscentiae motibus. Quomodo autem incarnatus 
sit cum esset spiritus, et incorporatus cum incompositus agno- 
sceretur, et inhumanatus cum crederetur Deus, et formam 
nostram sibi sumpserit quin suam formam substantialem et aeter- 
nam amiserit, haec omnia, quia omnes facultates mentis hu- 
manae et investigationem intellectus superant, scientiae eius 
tantum relinquimus; nam decet eum qui ea perfecit illa co- 
gnoscere. 

Itaque recte et sine culpa confitemur, sicut ex Libris sanctis 
didicimus et a beatis Patribus qui Nicaeam convenerunt, et 
ab aliis doctoribus qui eadem ac illi senserunt, accepimus, 
Deum de Deo, Filium aeternum et Patri consubstantialem de- 
scendisse, incarnatum esse ex Maria virgine per Spiritum san- 
ctum, et inhumanatum esse; et eum, dum in utero conceptus 
erat, in sinu Genitoris sui fuisse; et dum existimabatur in 
utero conclusus, omnia implevisse; eumque totum fuisse in 
Maria et totum in mundo et totum in essentia, non per partes 
quidem, sed totum in singulis; totum in Patre sicut Filium 
consubstantialem ; totum in mundo quia mundus in eo movetur. 
et subsistit, et vivit, et servatur; totum in Virgine iu quantum 
ipse ex ea factus est, absque mutatione, id quod sumus; eum- 
que, cum existimaretur in Maria conclusus, ubique ut infinitum 
fuisse. Et haec superant omnes mentis investigationes: scilicet, 
quomodo idem conclusus sit dum infinitus, et circumscriptus 
dum illimitatus? Nec mens capere potest quomodo totus habi- 
taret in utero cum totus esset in mundo. Verbum enim Dei, 
quod est Virtus Altissimi, habitavit in Maria et conceptum est 

in ea et ex ea. Conceptum autem est quia incorporatum; et 
cum incorporatum esset, in sua immutabilitate permansit. *Fieri 
enim non poterat ut is, qui cum esset factus est, mutaretur 
ab eo quod est: quod cuicumque tantum creaturae congruit, 
quae, quia facta est cum non exsisteret, mutatur, dum fit, ab 
eo quod erat. Ipsum autem Verbum incarnatum in omnibus 
videtur mirabile quia, cum totum sit ubicumque est, nusquam 
est per limitem, aut per partes, eo quod naturaliter nullam 
habet compositionem ut partes existimetur habere, et per ali- 
quam partem cogitetur esse in Patre et per aliam in creaturis. 
Etenim, aliqua pars eius non est in abyssis, et alia super in 
terram, et alia in aere, et alia in caelo, et alia in caelis cae- 
lorum. Non tanquam corpus magnum alia corpora se minora 
implet, sed tanquam spiritus subtilis et infinitus qui, omnia 
implens, nullo mensuratur, et, omnia tenens et complectens, 
nulli adhaeret. Omnis enim creatura eo plena est, et omnis 
natura ab eo remota est. Non enim existimatur caput eius 
esse in caelis caelorum, et pectus eius in firmamento, et par- 
tibus eius inferioribus aerem impleri, et latera eius esse in 
extremis mundi, nec ceteris eius membris terram impleri, nec 
planta pedum eius in abyssis esse. Ita enim non sentiendum est 
de magnitudine illius qui ineffabilis est, qui in omnibus sim- 
plex et infinitus agnoscitur, qui vere omnis in omnibus est, 
quia partes quaedam eius non definiuntur dum cetera quae ad 
ipsum spectant infinita sunt. Quemadmodum enim aliqua pars 
terrae mensuratur, sed reliqua terra non mensuratur, et paul- 
lulum pulveris ex facie terrae appenditur, sed reliquus pulvis non 
appenditur, et sicut aliquis paullulum aquae e mari metitur 
sed reliquum *abyssi universae sub mensuram non cadit, et ali- 
quis appendit saxum parvum ex monte magno, sed tota montis 
magnitudo sub pondere non venit, et aliquis parvam partem 
aeris in vase tenet, sed totus aer liber et diffusus et non con- 
clusus manet: ron ita sentiendum est partem aliquam personae 
Dei Verbi esse finitam et reliquam personam eius manere infi- 
nitam, aut partem aliquam eius esse in caelo, et aliam in aere, 
et aliam in terra, et aliam in abyssis inferioribus, et reliquas 
in extremis mundi. Ita enim se non habet qui in omnibus est 
mirabilis, qui agnoscitur simplex, iufinitus et illimitatus, qui 
non patitur ne motum quidein cogitationum aut studium qua- 

lecumque. De ipso quidem dicere solemus multa quae in eo non 
sunt, at rationem exsistentiae eius definire non possumus, sed 
credimus tantum eum esse sicuti est, in Patre incomprehensi- 
bilem, in mundo infinitum, in Virgine ineffabilem; nec unquam 
cogitamus eum habere partes aut in membris agnosci; sed si 
in Patre est, totus dicitur esse, totus enim ex eo natus est et 
totus mansit in persona sua, et totus est in naturis; totus in 
creaturis agnoscitur, et in elementis virtus eius revelatur, et 
in mundo operatio eius ostenditur, et in mari imperium eius 
videtur, et in ventis celeritas eius discitur, et in Virgine totus 
habitavit! 

Haec ergo cogitanda sunt de eo qui exsistit et semper exsi- 
stit, qui sine initio et sine fine est; de quo nihil aliud di- 
cere possumus praeter id solum quod exsistit quia genitus, et 
quod genitus est ab eo qui est. Illum a Patre genitum confi- 
temur quia hoc e Scripturis didicimus, nec *Genitor putatur 
eum ex parte genuisse, nec ille qui genitus est Filius eius ex 
parte esse existimatur. Cum autem mulier hominem parit, eum 
prius in utero portavit, et ille qui in vulva conceptus est na- 
scitur, et in aliquo loco post nativitatem recipitur; non vero 
ita Pater Filium genuit, nec Filius genitus est; sed natus est 
totus ex toto, et cum natus est non extrinsecus receptus est 
aut in loco finito conclusus est. Etenim, corpora et naturae, 
quibus loca distinguntur, nondum creata erant, nec spatia de- 
finita et nota. Rursum, cum voluisset ad Virginem venire, nou 
fuit in Virgine per aliquam partem, et per aliam in essentia. 
et per aliam in mundo; sed, qui totus iu essentia erat, totus 
etiam personaliter in Virgine habitavit. Itaque, quomodo nos. 
dic mihi, intellegere possemus eum esse totum in essentia, el 
totum in mundo, et totum in Virgine, neque tamen in mundo 
sicut in essentia, neo in Virgine sicut in mundo, sed modo 
diverso in unoquoque et apud unumquodque eorum? In Patre 
enim creditur esse ut consubstantialis, et inde agnoscitur esse 
id quod Genitor eius est; in mundo vero qualiter existima- 
bimus eum esse, nam nulli ereaturae est affinis? Iterum, quo 
modo cogitabimus eum in Virgine habitasse, siquidem haec est 
mulier sub tempore exsistens, et ipse est Deus et aeternus? 
Patet enim nullum prorsus horum mente apprehendi posse, sive 
quomodo totus ubique sit, et totus in Virgine, et totus in es- 

altero non sit remotus? 

Quod si existimamus exempla ex naturis inveniri, sicut ra- 
dium solis qui in sole est et ubique, vel sicut splendorem ignis 
qui in igne est et circa ignem diffunditur, vel sicut cogitatio- 
nem mentis quae subito est ubicumque vult nec tamen remota 
est a mente ex qua oritur, haec exempla non satis ostendere 
possunt ea quae de eo dicuntur; nam exempla suut, non autem 
res ad quas illustrandas assumuutur. Et nemo, si accuratam 
scientiam comparare vult, illa comprehendere valet, scilicet, 
Solem et eius radium, aut ignem et eius splendorem, aut mentem 
et eius cogitationem. Et si ab alio interrogatur cur haec ita 
sint, vel qua ratione, confitetur tantum ea exsistere cum illis 
quae habent; quomodo autem se habeat unumquodque horum 
sive quoad suam essentiam, sive quoad ea quae ab ipso proce- 
dunt et quibus operationem suam manifestat, non valet expo- 
nere. Quod si exempla allata ad ostendendum ea quae Filio 
competunt vel secundum eius « esse » vel secundum eius « fieri » 
incomprehensibilia sint, quomodo ille propter quem assumpta 
sunt comprehenderetur vel cognosceretur mente cuiuslibet 
creaturae? Ambo ergo pariter abscondita videntur: exempla 
scilicet ex mundo desumpta, et id propter quod assumuntur, id 
est, Filius Dei et proprietates eius totaque dispensatio eius in 
carne. Possumus tantum de rebus voces adhibere et nomina et 
verba, sicut. audivimus, didicimus et accepimus, sive ex Libris 
Sanctis, sive ex Patribus Doctoribusque, confitentes nos a scien- 
tia exacta rerum istarum penitus remotos esse, ne laborem in 
quo fructus non sit, prosequamur. 

Scriptum est *Angelum Virgini, cum ei apparuit et annun- 
cjavit de reali conceptu Verbi, dixisse !: « Spiritus sanctus 
superveniet in te, et Virtus Altissimi obumbrabit tibi. Ideoque 
quod nascetur ex te Sanctum vocabitur Filius Dei ». Ex quo 
patet quod Angelus Virtutem Altissimi vocavit Verbum Dei, 
quod ineffabiliter in Virginem supervenit, et ex ea incarna- 
tum est, hoc est, in ea et ex ea conceptum est. Iterum de eo 
Paulus ait?: « Qui forma Dei est, lesus Christus, semetipsum 
exinanivit et formam servi accepit ». Posuit illud « semetip- 

sum exinanivit et formam servi...'», coegit eum id facere ; 
nam exinanitionem non vocavit carnis assumplionem, sed illud 
quod Deus se humiliavit ut carnem humanarn assumeret, quam 
in sua persona manifestavit. Etenim, si Deus non prius se exi- 
nanisset quam corpus sumeret, sequeretur eum fecisse nunc 
quod saepius fecit, quia singulos prophetas, diverso modo, ad id 
quod sibi placuit assumpsit; primo, Moysen, deinde Iosue filium 
Nun, et David, et Eliam, et Eliseum, et Ieremiam, et alios prophe- 
tas, et Iohannem Baptistam. Hos omnes, ut scriptum est, Deus as- 
sumpsit et segregavit ad munera diversa quae ad salutem nostram 
spectabant. Ieremiam ab utero sanctificavit et elegit; lohannern 
Baptistam, vix sex menses conceptum, Spiritus sanctus imple- 
vit, et Apostolos etiam ante creationem mundi elegit, sicut 
ipse eis dixit?: « Vos mihi electi estis ante mundi constitutio- 
nem ». Cum nondum creatus esset mundus noster ex quo electi 
sunt, ii, qui ex eo eligendi erant, prius segregati erant in 
mente eius qui eos *ad munus apostolàtus elegit. Illud autein 
« electi erant » nihil aliud significat quam « assumpti erant », ut 
evidens est; sed cum Deus eos aliosve elegit, non dictus est se 
exinanisse aut carnem factum esse ; sed hic, apud Virginem tan- 
tum, Paulus dixit eum se exinanisse et formam servi assum- 
psisse. Servum, evidens est, vocat naturam humanam, et formam 
servi vocat speciem et habitum et adspectum humanum quae 
in unoquoque nostrum sunt, quae Christus, Dei forma, sibi sum- 
psit, cum factus est nobis similis in omnibus praeter peccatum. 
Nam si hominem prius in Virgine sibi formavisset eumque 
assumpsisset, sicut Ieremiam aut unum ex aliis istis, nihil in 
his actionibus mirandum esset. Quod si ab istis differre existi- 
matur quod conceptus et natus sit absque coniugio, ecce, nec 
Adamus nec Eva coniugio facti sunt; sed Adamus formatus est 
de limo terrae,et Eva de costa assumpta est ad vitam ; atta- 
men eum Adamus de terra sumeretur, non scriptum est Deum 
factum esse hominem, nec, cum Eva ex latere eius sumeretur. 
ibi dictum est Verbum factum esse carnem. Si haec creatio 
assumptionem significaret, pro hoc «factus est »- illud « as- 

sumpsit » aperte posuisset. Et licet scriptum sit Adamum Dei 
manibus formatum esse, ut sic ostenderetur curam de eo ma- 
iorem fuisse quam de aliis creaturis, ibi tamen non dictum est 
Deum faetum esse hominem. Ipse enim Deus, ut scriptum ost, 
Adamum formavit et ipse Evam condidit ; et de neutro tamen 
dicitur eum faetum esse carnem. Simili modo neque hic ita 
scribendum erat si Deus hominem assumpsisset, ut sentiunt hae- 
relici, non vero ipse factus esset homo sine mutatione; nam si 
hominem hic etiam formavit sicut Adamum et Evam et singulos 
iustos, aliquid solitum fecit, *et id quod factum est non est 
res admiratione digna, nec Deus exinanitionem propter hoc 
passus est, nec magna humilitate usus est, nec amor eius pro 
nobis et propter nos apparuit. Etenim si Deus hominem aliquem 
sive e coniugio sive absque copula creatum assumpsisset et in 
eo habitasset, nullum ex his videretur esse exinanitio seu, in- 
quam, humilitas, aut descensio, aut nativitas, aut « fleri », aut 
incarnatio et inhumanatio. 

Hic igitur mysterium novum patratum est, et res mirabilis 
perfecta est, et Deus aliquid Deo dignum de novo fecit; nam 
ipse personaliter incarnatus est et inbumanatus, et ille, qui 
super thronum Virtus est Altissimi, agnitus est ut infantulus in 
utero. Absque enim coniugio factus est homo perfectus, ex na- 
tura nostra, sed supernaturaliter. Nam si infans aliquis in Vir- 
gine formatus esset et deinde ut homo ex ea assumptus, hoc 
non esset exemplum virtutis aut amoris Dei Uno enim pro- 
digio omnia omnesque naturas incorporeas ex nihilo ad exi- 
stentiam subito adduxit ; et hoc tamen non potest esse exem- 
plum virtutis Dei, nam, si voluisset, multas mundorum myriades 
eodem nutu creasset. Rursum, multos ex humano genere as- 
sumpsit elegitque : patres, inquam, et iustos, et reges, et sacer- 
dotes, et prophetas ; hoc tamen nec virtutem, nec amorem eius 
manifestat. Sed virtus eius revelata est per hoc quod cum Deus 
esset homo fieri potuit, et quod cum factus esset non est 
immutatus; armor vero eius agnitus est eo quol ipse factus 
est pro nobis et propter nos id quod nos sumus, ut propter 
nos etiam ad mortem veniret, secundum verba quibus ipse 
amorem Patris nobis ostendit. Ait enim ! : « Sic Deus dilexit 

tem 6o quod mortuus est pro nobis Filius, apparuit amor, evi- 
denter etiam eo quod factus est homo ; nam nisi prius factus 
esset homo, mori non potuisset; nam Deus, in quantam spiritus 
est non moritur ; mortuus est autem quia incarnatus est. Pri- 
mum quidem se exinanivit et deinde incarnatus est ; quare 
eliam Paulus primum posuit exinanitionem, et deinde formae 
servi acceplionem, id est, in specie humana apyaritionem. 
Nonne est prodigium quod ille, qui est inPatre secundum ple- 
nitudinem, in Virgine sit per exinanitionem, et sicut in Patre 
continetur etiam in Virgine concludatur? Etenim, non licet 
cogitare in ullis ex his creaturis, quae mediae inter Patrem 
et Virginem sunt, in Angelis, dico, aut in Archangelis, aut in 
spiritalibus exercitibus, aut in regionibus intellectualibus aut in 
naturis omnibus, aut in corporibus visibilibus, aut in mundis visi- 
bilibus et sensibilibus, Deum contineri, sed liaec omnia in eo con- 
tineri; haec enim in eo sunt et per eum moventur et stabiliuntur. 
Dicitur solummodo in Patre et in Virgine concludi; in Patre 
propter naturam, in Virgine propter exinanitionem suam; in Pa- 
tre quia Pater potest eum continere, in Virgine quia voluit ab ea 
contineri; in Patre propter consubstantialitatem, in Virgine quia 
ad extremum omnis humilitatis descendit. Et licet utrumque om- 
nino admirandum sit, puto tamen mentes vivas et rei conseias 
ad admirationem magis moveri eo quod in Virgine conclusus 
est Filius, quam quod in essentia, quia illud supernaturale est, 
hoc vero naturale. Quis igitur non obstupescet aut amore et 
dilectione non replebitur, si *amorem Filii erga nos percipiet? 
Hic enim amor eum coegit ut pro nobis et propter nos id fieret 
quod sumus. Totus erat in Virgine sicut totus est in Patre, et 
hic sicut illic conclusus est. In loco enim angusto et parvo, ubi 
unusquisque nostrum cum concipitur per novem menses includi 
solet, Filius Dei voluntarie se conclusit. Et quia factus est in 
nostram similitudinem, ibi, sicut nos, habitavit: « Impleti sunt 
dies eius ut pareret ! ». Sed non scriptum est eum in universum 
orbem, qui eo plenus est, intrasse antequam ad Virginem veui- 
ret et ex ea fleret id quo in creaturas intrare posset, Ipse enim 
non dicitur in mundum intravisse, quia in eo est; postquam 

autem in utero conceptus est et in eo fuit per novem menses, 
sicut nos, dieit Paulus eum intravisse, sicut. primogenitum, in 
creaturas: « Cum introducet primogenitum in orbem terrae, 
adorabunt eum omnes Augeli! ». Ille intravit non per partem 
tantum, nec per voluntatem tantum, sed totus personaliter, et 
factus est quidquid nos omnes sumus, praeter peccatum: quol 
neque natura est neque eius creatio. Et Paulus exinanitionem 
vocavit quod primum ad Virginem venit, et non tantum quod 
homo ex ea factus est. Apostolus, haec in mente revolvens, 
cogitavit quomodo ille, qui omnia implet et continet licet nullo 
contineatur, ad Virginem venerit et in ea habitaverit, non so- 
lum voluntarie sed etiam personaliter. Hanc rem miratus, eam 
vocavit exinanitionem et ad Philippenses, discipulos suos, 
dixit ?*: « Hoc sentite in vobis quod et in Christo Iesu, qui, 
eum in forma Dei esset, non rapinam arbitratus est esse se 
aequalem Deo; sed *semetipsum exinanivit formam servi ac- 
cipiens in similitudinem bominum factus et habitu inventus 
ut homo ». Exinanitio non reputatur quod Filius dicatur in 
Patre contentus; quia existimatur contineri in eo cui aequalis 
est secundum essentiam. Personae enim divinae solae possunt 
se invicem continere; quia nemo Patrem excipere potest nisi 
Filius, et nemo Filium tenere potest nisi Pater; hae igitur 
personae tantum se invicem tenent et continent, sed nullo modo 
ab aliqua creatura contineri possunt, quia creaturae omnes in eis 
concluduntur et continentur. Nullus enim sinus nullaque natura, 
praeter naturam Patris solam, excipere potest Verbum Deum, 
quod est Patri consubstantiale eique aequale in omnibus. Quia 
voluit se exinanire ut vivificaret et se demittere ut redimeret, 
alium sinum, Virginis scilicet, sibi petivit, et in eo voluntarie 
se conclusit. Sinus Patris illud continet secundum naturam, sinus 
vero Virginis secundum voluntatem eius. Et est vere mirabile 
omneque verbum exsuperat quod, secundum maturam, etiam 
Virgo aliique sinus in eo dicuntur esse: quia Deus omnia conti- 
net, nullo autem continetur. Nunc propter exinanitionem, ipse 
personaliter habitavit et conclusus est in Virgine; ita tamen non 
est conclusus ut non sit etiam ubique ut infinitus. Etenim, secun- 
dum personam unus creditur apud utrumque sinum, Patris scilicet 

et Virginis, ot totus est in utroque, non tamen eodem modo: 
nam in Patre est propter aequalitatem essentiae, non vero per 
exinanitionem. Totus in Patre est, non quia se exinanivit, sed 
quia Pater eum sicut consubstantialem continet: in Virgine vero 
dicitur totus esse propter hanc *exinanitionem ; nam, nisi se Yo- 
luntarie exinanisset, neque Virgo neque creatura ulla euin con- 
tinere potuisset. Hic vero recte existimatur exinanitio esse, quia 
ipse per voluntatem adimplevit ea quae sibi naturaliter non con- 
veniunt. Venit enim sub definitione licet infinitus, fuit intra ter- 
minos licet illimitatus; conclusus est in utero, licet mundum ceon- 
tineat; uterus eum excepit, licet mundus eum non excipiat; 
membra eum amplexa sunt, licet naturae eum capere non pos- 
sint; per portam auris, Angelo nunciante, ut Verbum Patris 
intravit, licet nulla porta infinitatem eius excipere possit, ne- 
que etiam ulla regio vel locus est in quibus non exsistat ut 
putetur ad ea recenter venire. Deus enim ubique est, quia 
omnia in eo subsistunt, et totus est ubicunque est, nec mensu- 
ratur cum maturis et corporibus, nec in partes dividitur cum 
unoquoque eorum, sicut aer et aqua et terra quae in eorum 
receptaculís inveniuntur esse secundum quantitatem; non autem 
ita Deus, sed in omnibus creaturis, in quibus existimatur esse, 
totus esse dicitur; et dum aliquam creaturam implet, inveni- 
tur etiam in ceteris et totus est in unaquaque earum. 

Verumtamen is qui nescit talia audire, quia forsan ne verba 
quidem christiana adhuc didicit, quae dicta sunt fortasse de- 
spicíet et ad verba nostra respondebit: Quomodo conclusus est 
infinitus, et circumscriptus est illimitatus, et totus est in singulis 
naturis cum totus ubique esse agnoscatur? Addet forsitan et 
haec: Quomodo factus est cum exsisteret; quomodo natus cum 
genitus esset, passus cum "impassibilis sit, mortuus cum im- 
mortalis sit? Cui respondere decet: nos eo quod confitemur verba 
quae se invicem destruere videntur, fidem roboramus de eis 
quae Dei sunt. Hanc enim virtutem fides habet ut possit acci- 
pere etiam verba quae secundum auditum contradictoria exi- 
Stimantur, si a Deo dicta sint. Equidem «ita» pro «non» 
et «non» pro «ita» accipit, si cognoscit Deum ita postulare. 
Quomodo dicam omne homicidium et adulterium esse pecca- 
tum? Nam Osee propheta adulteratus est, et fides adulterium 

eius iustitiam reputat, quia verbum Domini ad se implevit), 
Rursum, in Scriptura legitur ?: « Phinees ambos una lancea 
occidit »; et hane caedem ut quil optimum considerat, quia 
Phinees zelo, non ira, commotus est, et peccatum a mullis 
commissum per occisionem duorum tantum abstulit, 

Hoc igitur modo fides novit accipere id quod est contra 
factum pro facto. et il quod est pro facto contra factum ; 
et «ita» tanquam «non », et «non» tanquam « ita ». Cavet 
enim ne a sua regula discedat, quae est difficiliora credere 
solummodo si a Deo sibi dicta sint Nam omne Dei verbum 
ad inerementum fidei datum est, et omnis actio eius, in qua 
invenitur diffieultas, idcirco facta est ut per eam menti disci- 
plinam comparemus, scilicet ut mens crescat in fide per ea 
quae difficilia putantur. Etenim, fides nullum incrementum acci- 
piet si de omnibus rebus et verbis, quae Deus fecit et locutus 
est, explicationem dare conaretur; crescet autem et progredie- 
tur audiendo difficilia et ardua atque verba quae existimantur 
contradictoria, ut *sunt ea de quibus nunc sermo habetur, 
uempe: Conclusus est infinitus, circumscriptus est illimitatus; 
in utero inclusus est qui agnoscitur esse ubique; qui exsistit 
factus est; formatus est formator, factor conceptus est; plasma- 
tor fetuum plasmatus est; genitus natus est; perfectus crevit; 
completus auctus est; qui neque initium neque finem habet, 
secundum staturam perfectus est; non deficiens in necessitati- 
hus fuit: plenus se exinanivit; qui ubique est sub loco factus 
est; qui in mundo erat in mundum venit; qui omnia implet 
ad terram descendit; non indigens egenus factus est; altus 
se humiliavit; sublimis se demisit, dives pauper factus est; 
vetus iuvenis factus est; virtus Altissimi puer facta est; qui 
est ante tempora sub temporibus factus est; venit quo erat: 
eo progressus est unde non discesserat; aqua vivens sitivit; 
panis vivificans esurivit; jmpassibilis sub passionibus factus 
est; imnortalis mortem expertus est; et quoad unumquodque 
istorum creditur mansisse absque mutatione id quod est. 

Itaque tales voces et verba vitae, quibus doctrina christiana 
definitur, magnam aptamque fidem requirunt. Quicumque ea 
audit et accipit agnoscitur esse christianus; qui autem ea cri- 

minatur et reprehendit eisque contradicere audet, esse extra 
coetum fidelium invenitur. Etenin, si aliquis dicit hominem 
creatum esse; eum qui non exsistebat incepisse et factum esse; 
finitum conclusum esse; eum qui contineri possit circumscrip- 
tum esse; limitatum sub limite faetum esse; passibilem. passum 
esse; et mortalem mortuum esse: ne minima quidem fides ad 
haec requiritur. Haec enim aperta sunt scientiae quae uni- 
cuique horum suum adscribere solet, infinito tribuens infini- 
tatem, et finito limitem, et ei *qui concludi non potest non esse 
conclusum, et ei qui concludi potest conclusum esse et circum- 
scriptum, et Deo divina, et homini humana, et altissimo excelsa. 
et humili humilia, et impassibili impassibilitatem, et passibili 
passionem; et unumquodque horum scientia discernit. per iudi- 
cium, non quidem per motum fidei sed per investigationem 
cognitionis. Nam haec est natura scientiae ut sciat ea quae sub 
cognitonem cadunt; natura vero fidei est ut credat ea quae 
scientia non intelleguntur. Et nemo scientiam reprehendit cum 
ipsa sua scire studet; eam vero merito increpat si audet ag- 
gredi ea quae sunt incomprehensibilia et invadere limites que 
fidei assignantur. Et quemadmodum scientiam non reprehendimus 
cum virtutem et naturam rerum, quae ad eam pertinent, scire 
cupit, quibus erudiatur, ita nec fides culpanda est si ab investi- 
gatione eorum quae sunt incomprehensibilia abstinet et de eis 
silentium discretionis servat. Quod si mysterium dispensationis 
Christi verbo scientiae commissum fuisset, haec forsan merito 
curreret ut intellegeret quod suum esset; quia vero abscon- 
ditum est, cum nulla mens rationalis sit quae eius secretum 
scrutari valeat, fidei tradendum est, quae, cum illud acceperit, 
de eo verbis convenientibus tractare poterit. 


SEPTIMUM: SENTENTIA ALIA. 


Non ignorandum est quod doctrina ecclesiastica scientiam 
rerum mundanarum minime respuit, eam autem prohibet ne 
ad investiganda secreta et abscondita accedat. *Patet enim ea 
quae sunt scientiae fide non indigere, nec quae sunt fidei 
scientia comprehendi posse. Sed utraque debet sua cognoscere: 
Scientia ratione naturalia inquirere debet, et fides ea quae 
sunt supra naturam in silentio tenere. Christus enim mysteria 

sua non dedit ut comprehenderentur, sed tantum ut crederen- 
tur, Quod si fidei commissa sunt, non licet huie vi eripere depo- 
situm quod accepit. Nam si fides cognoscit abscondita quin ea 
serutetur, aliquid sibi conveniens facit, quia agnoscit doctrinam 
quam tenet sub sermonem non cadere, et gloriatur so acce- 
pisse id quod, cum examinatur, non intellegitur, et cum inve- 
stigatur non palpatur, et cum disputatur non explicatur. 

Scientia igitur naturalia inquirit: scilicet, virtutes plantarum 
medicinalium, mixturas ciborum, operationes elementorum, et 
intellegibilitatem cuiuslibet cognoscibilis, et variarum artium et 
aliarum rerum quae tum ratione tum experientia discuntur; et 
eliam mores volucrum, et mores beluarum pecorumque et ge- 
nerum quae sunt in aquis; et pariter cursum siderum et com- 
parationem processus stellarum, quomodo accedunt una ad al- 
teram aut recedunt ab invicem, et computus et aeras quas per 
eas el ex eis colliguntur; et insuper etiam varias mutationes 
aeris, et quattuor tempestates quae per adscensum et occasum 
siderum stabiliuntur et in quibus sementis, et messis, et plan- 
tatio, et vindemia, et collectio fructuum aliaque perficiuntur; 
et quibus de causis sanitas et morbi hominibus contingant; 
item et virtutes ciborum quibus saepius acquiritur et servatur 
sanitas corporum, et quo tempore unusquisque "cibws cum potu 
sibi convenienti sanitatem restituere possit; rursus, et quomodo 
quidam morbi et aegritudines tactu, quidam visu, quidam ol- 
factu, quidam experientia, quidam coniecturis scientiae cogno- 
scantur; item, et de generatione hominum, inquirit quomodo 
fetus in uteris delineentur, et membra formentur, et iuncturae 
coligentur, et nervi extendantur, et corpus humanum sicut 
vestimentum texatur; et, cum incipit esse, quaenam membra 
prius formentur et quibus ex causis oriatur tota compages eius; 
et, postquam corpus formatum est, unde nutriatur, et quomodo 
olfaciat et respiret. Scrutatur praeterea ea quae in mari sunt 
moresque eius, et legem beluarum quae in eo vivunt, ex qui- 
bus tranquillitas et turbatio maris saepe praesagiuntur; et quo- 
modo nautae per illud navigantes, ex adspectu stellarum 
et experientia aliarum mutationum aeris, eas cognoscant et 
praedicant. Et, ut brevius dicam, omnis scientia comprehen- 
dere potest ea quae per corpora composita cognoscuntur, et 
multas species quae in mundo sunt, et commutationem rerum 

commercii, et ipsa elementa per quae et ex quibus omnía sta- 
pilita sunt, et virtutes calidas et frigidas, siccas et humidas, 
a quibus stabilitas mundi pendet. 

De his vero fides non inquirit, quia persuasum habet ea 
scientiae convenire; haec tamen invenitur a vero in multis 
deficere, nec totam veritatem sapientiae in creaturis positam 
assequi polest; sed etiam in istis fide indiget, per quam cre- 
dere cogatur id quod non intellexit; et postquam *per expe- 
rientiam didicit ea, quae putantur cognita, non comprehendi, 
incomprehensibilitatem eorum fidei relinquit. Creator enim 
tantam sapientiam in operibus posuit nt nulla rationalia, nec 
fortasse virtutes spiritales, eam comprehendere possint, sicut 
et propheta quodam loco ad creatorem dixit!: «Quam magni- 
ficata sunt opera tua, Domine; omnia in sapientia fecisti ». 
Et in alio psalmo ait?: « Confortata est et non potero ad 
eam ». Quod si in multis quae scientiae congruunt fides ne- 
cessaria est, quanto magis in suis decet fidem obsecundare, et 
accipere cum verecundia et timore mysteria incomprehensibilia 
sibi tradita, eaque tenere non per scientiam, sed in admira- 
tione et stupore. Ea tamen quae sunt fidei debent per scien- 
tiam distingui et declarari; et quemadmodum ostendimus ve] 
pauca ex multis quae solent scientia inveniri, ita etiam osten- 
dere debemus, quantum fieri potest, ea quae per fidem ser- 
vanda sunt. 

Hae sunt vero doctrinae quas fides tenet. Confitetur Ens 
exsistere ingenitum et increatum, Deum et Patrem, et Filium 
Spiritumque sanctum ex eo esse, unum genitum absque initio 
et tempore, et alterum ex Ente procedentem ante omnia sae- 
cula et initia; eosque esse unam essentiam in tribus personis 
agnitam et tres personas in una essentia confitendas. De eis 
autem fides discere non quaerit quomodo natura Patris exsistat 
cum non facta sit; aut cur Filius et Spiritus, cum ambo ex 
eo sint, duo filii non existimentur nec ut fratres habeantur. 
*nec unus altero iunior aut senior dicatur; aut quomodo Filius 
generetur vel quomodo Spiritus procedat; aut utrum Spiritus 
etiam procedat per illud quo Filius natus est; aut quomodo, 
cum natura Patris simplex sit, ei tribuantur voces compositae, 

et de Patre dicatur quod genuit, et de Spiritu quod ex eo pro- 
cedit. Praeterea fides non inquirit quantum temporis sit ab 
exsistentia Dei usque ad creationem creaturarum; aut quot mo- 
menta, vel saecula, vel intervalla sint inter id quod Creator 
non incepit et id quod creaturae inceperunt; aut quomodo pri- 
mordias naturas ex nihilo creaverit et ex eis etiam omnia quae 
facta sunt, licet dissimilia, fecerit, condiderit, et ornaverit; aut 
quomodo e terra iumenta, et beluas, et semina, et herbas, et 
Íructus, et flores, et germina, et arbores, et plantas, et omnia 
huiusmodi produxerit, et ex aquis diversa genera, quorum alia 
in eis vivunt, et alia supra faciem terrae per aerem volant; 
aut quomodo homo, qui dictus est imago Dei propter pulchram 
suam speciem et mirabilem formationem, cuius descriptio omne 
verbum superat, ex terra vili et pulvere formatus et consti. 
tutus sit. 

Itaque haec omnia aliaque per fidem accipiuntur, et ipsa 
sola doctrinas huiusmodi tenere potest. Quapropter sapientissi- 
mus Deus eam constituit ut eis invigilaret easque custodiret. 
Dicitur etiam Deus primis hominibus per visiones diversas sese 
revelasse. Quamvis in sua natura unus, per varias similitudines 
se manifestavit. Eum ita apparuisse docuerunt Libri; quare au- 
tem, cum simplex sit et incompositus, huiusmodi similitudinibus 
se ostenderit, nullum *verbum declarare valet, sed fide tantum 
hoc accipimus. Ordines vero spiritales superiores qui, cum 
multi et innumerabiles sint, ab invicem differunt gradibus, et 
locis, et potestatibus, et etiam speciebus muneris quo fungun- 
tur, non possumus in mente figurare, nec dicere cur exsistant 
Angeli, et Cherubim, et Seraphim, cur etiam sint Sedes, et 
Dominationes, et Throni, et Potestates, et Virtutes; nec quo- 
modo, cum omnes sint spiritus, ab invicem secundum personam 
differant; nec scire possumus utrum diferentia nominum eo- 
rum ex naturis an ex diversis muneribus repetenda sit; nec 
quomodo, cum omnes sint spiritus, alas, et latera, et faciem, et 
vultum alium ab alio dissimilem, et formam rotae, et formatio- 
nem compositorum, et linguas laudantes, et ora clamantia ha- 
beant; nec quomodo, cum omnes pariter incompositi sint, videant, 
et audiant, et gustent, et olfaciant, et tangant, et ambulent. 
Agnoscunturne illae operationes in variis sensibus, an una- 
quaeque in tota persona? Et si unaquaeque in tota persona sit, 

quomodo operationes non confunduntur? Et si sensibus perfi- 
ciantur, quomodo illud evenire potest, eum non sit locus com- 
positioni? Quomodo sunt loca supra caelum? Cuinam simile est 
hoc regnum? Quaenam est forma mansionum quae, ut scriptum 
est 1, in domo Patris paratae sunt? Quo distinguuntur termini 
et separantur regiones, cum ibi non sint corpora nec compo- 
sita? Qualia sunt haec venustas et gloria et bona quae ibi 
diffunduntur? Cuinam similis est regio ad dexteram sita et al- 
tera ad sinistram opposita? et gehenna, et tenebrae exteriores, 
et ignis qui non exstinguitur, et vermis qui non moritur? Quo- 
modo fletus et stridor dentium esse possunt apud personas in 
quibus differentia *membrorum non agnoscitur? Cuinam similis 
est gloria iustorum, et pulchritudo, et venustas personarum 
eorum? Quomodo e/ficielur resurrectio et omnis natura reddet 
eos qui apud ipsam remanserint: terra, eos qui in ipsa cor- 
rupti sint; maria et flumina, eos qui in ipsis collecti sint; be- 
luae et volucres et pisces maris, eos quos voraverint; et ignis, 
illos quos consumpserit? Item, si omnes qui resurrecturi sunt 
immortales erunt, quaenam differentia erit inter iustos et pec- 
catores, et in quo corpora eorum inter se different? Si iusti 
luce vestientur, tenebrisne peccatores induentur? Quale est illud 
convivium, et cuinam similis est mensa illa super quam Iesus 
dixit? discipulos suos secum manducaturos ? Et quales cibi su- 
per eam apponentur? Qualis est ordo thronorum qui Apostolis 
dati sunt? Mercedesne inter se different et quomodo? merce- 
des, inquam, patrum, et prophetarum, et apostolorum, et mar- 
tyrum, et aliorum ordinum iustorum, quorum, ut videtur, pro 
diversitate operum etiam diversa retributionis loca esse debent. 
Quaenam est figura lerusalem urbis supernae? Quanam ma- 
teria componitur aedificium eius et aedificium alterius urbis 
quae vocata est Sion, mons sanctus, et ab Apostolo etiam ap- 
pellata est? «libera mater omnium nostrum »? Cur mons et 
urbs ín regione simplici et spiritali nominata sunt? Quare 
urbs ibi necessaria fuit, quam etiam moenia solita circumdant, 
cum ibi nullus sit pavor nullusque timor eorum qui solent op- 
pugnare et in captivitatem abducere? Utrum lerusalem, quae 
ibi est, eadem est ac Sion, an *aliud est illa, aliud autem haec? 

Si duae sunt, quantum distat una ab altera? Num in eis solae 
virtutes caelestes habitant? Praeterea, cur personae incompo- 
sitae aliquam urbem requirunt? Et si in diversis regionibus hi 
ordines habitant, qua ralione putamus fines earum ab invicem 
dividi? Ubi positum est regnum? Et rursum, ubi est gehenna? 
Potestne discrimen locorum agnosci in loco simplici et incom- 
posito? Qualis est species lucis quae ibi oritur? Utrum sensi- 
bilis an intellectualis tautum? Sí intellectualis sit, quomodo 
oculi in corpore positi per eam videre possunt? Item, quare 
habitationes iustorum tabernacula nominatae sunt et in alio 
loco mansiones? 5i tabernacula sint, quomodo in aeternum per- 
manebunt? Qualis est Ecclesia illa in qua sunt « primogeniti ! 
in caelis conscripti »? Ubi degunt animae iustorum defuncto- 
rum? An in Sion? an in lerusalem? an in urbe quae vocata 
est Ecclesia primogenitorum? an in Paradiso unde primus homo 
egressus est? Utrum in monte aedificata est Sion, an ipse mons 
ita vocatus est? 

Omnia haec aliaque huiusmodi in Libris consignata, unde 
etiam ea didicimus, fides ex auditu accepit, et affirmat tantum 


ea exsistere, sed eorum rationes non investigat; nec nititur ea, i 


sensibus in corpore positis vel cogitationibus quae per membra 
excitantur, quae penitiora sunt sensibus et cogitationibus, ap- 
prehendere. At, eo quod ea intellegere non valet, eam non pudet 
exsistentiam istorum accipere. Et, ut brevius dicam, mundus 
*jlle, post hunc revelandus, qui etiam mundus futurus dici so- 
let. penitior est elementis sensibilibus et corporibus corrupti- 
bilibus; et omnia quae in eo sunt spiritaliter. cognoscuntur, 
cum ibi non sint corpora, nec res compositae, nec sedes, nec 
limites quibus regiones dividantur. Cum mundus iste talis sit 
ut scientia humana intellegi non possit, fides eum, sicuti est, 
apprehendit. 

Et rursum, quid dicemus de signis quae a prophetis et iustis 
et per Moysen magnum, patrata sunt? Nain et ista per fidem 
tantum accipi possunt. Quod si, fide seposita, haec per scien- 
liam tantum a nobis examinantur, captum intellectus nostri 
effugiunt. Quomodo lapis, de monte abscissus, cum portaretur 
et circumiret cum populo, ubicumque positus fuit, subito aquam 

fluere fecit? ! Quomodo os aridum, quod Samson manu tene- 
bat, aquam continuo salire fecit ex qua ipse bibit? * Quomodo 
rursum manna de aere descendebat? * Quomodo columna lucis 
duas species praeferebat, per unam tenebras Aegyptiis et per 
alteram lumen Hebraeis? * Quomodo rursum naturae contra- 
riae, ignis, inquam, et grando, inter se mixta sunt, nec ignis 
aqua exstinctus est, nec aqua igne consumpta? ? Quomodo cinis 
de camino, in aerem sparsus, tumores, et vesicas, et ulcera 
super corpora maleficorum erumpere fecit? € Item, quomodo 
caligo, extensis manibus Moysis super terram Aegypti obducta. 
simul erat et caligo et lumen, obtenebrans Aegyptios et. iliu- 
minans Hebraeos? 7 Item, quomodo ranae *et locustae et scinifes 
venerunt cum vocatae sunt, et prout iussae sunt recesserunt? " 

Haec omnia et alias plagas, quae factae sunt, et prodigia 
quae patrata sunt, alia ad affligendum, alia ad docendum, ac- 
cipit fides sine dubio et sine investigatione, nec iudicat quo- 
modo facta sint. Nec rursum quaerit scire quomodo virga ser- 
pens facta fuerit, et iterum in suam naturam primam subito 
conversa est; nec quomodo alius serpens, ex aere conflatus, 
per visum tantum, illos qui ipsum adspicerent sanaverit; qui 
serpens, secundum verbum Domini nostri ?, in typum crucis 
eius ibi erectus est, ut, cum serpentes vivi morderent, is qui 
vita destitutus existimabatur, vitam et sanitatem vulneratis red- 
deret !?, Quomodo ignis in rubo manebat, et in eo accensus 
eum non comburebat, et in eius ramis inflammatus eos non 
destruebat !! ? Et idem erat totus ut ignis et totus ut rubus. 
quia ignis non foris tantum rubum eireumdabat, sed in eo ar- 
debat eumque incendebat, et idem duo esse videbatur. rubus 
scilicet et flamma. Ita enim Scriptura significat rubum fuisse 
ut ignem qui cum in eo toto arderet, nec destruebat, nec eom- 
burebat, nec vorabat, nec consumebat, et aspectu suo duo vide- 
batur, rubus et flamma; humidus erat ut rubus, et ardebat ut 
ignis, quemadmodum eadem lux erat caligo et lux, et eadem 
columna illuminabat et obscurabat,et etiam virga, postquam 
facta est serpens, videbatur esse et serpens et virga. Non enim 
foris tantum flamma rubum circumdabat et rubus in ea humi- 

dus videbatur, sicut Ananiae socii in medio igne, sed hic idem 
*rubus duo esse videbatur, ignis et rubus, quia virens erat et 
ardens, humidus et incensus, et colorem rubi et adspectum 
ignis habebat. Sic enim scriptum est !: « Videbat Moyses quod 
ignis in rubo arderet et rubus non combureretur. Et dixit 
Moyses: Vadam et videbo visionem hanc magnam, quare non 
comburatur rubus ». Et mirabatur Moyses non solum quod vi~ 
deret ignem in rubo manentem, sed quod rubus non combu- 
reretur nec viriditas eius mutaretur. Non enim dicitur Moysen 
vidisse rubum igne circumdatum, sed ignem in rubo arsisse 
et rubum non combustum fuisse. Quae res non prodigium tan- 
tum, sed etiam figura erat; prodigium scilicet secundum visum 
Moysis, figura autem eorum quae futura erant. 

Ut ignem enim in rubo manentem Virgo Deum accepit; et 
quemadmodum illic ignis in rubo manens duo esse videbatur, 
ignis et rubus, ita et idem Deus, qui ad Virginem venit et ex 
ea inhumanatus est, Deus et homo agnitus est. Oculo videbatur 
homo, intellectui vero Deus. Palpabatur ut homo, et idem in- 
tactilis erat ut Deus; totus erat ubique ut Deus, et totus in 
Virgine ut homo. Conclusus in quantum factus est homo, idem 
omnino agnoscitur infinitus in quantum Deus permansit, quem- 
admodum etiam rubus totus lignum erat natura sua et totus 
ignis per prodigium. Et Moyses videbat rubum duo esse, ignem 
scilicet et rubum, ardentem nec destructum, inflammatum nec 
consumptum, visu ignem et natura lignum, virentem et splen- 
dentem, humidum et calidum, quia colorem ignis et adspectum 
rubi habebat, simplicem in quantum videbatur flamma, et ha- 
bentem *speciem ramorum, foliorum, spinarum et fructuum, 
quae ex rubo nasci solent. Et Moyses, cum tale prodigium 
videret, cucurrit ut scriptum est, ut investigaret quare rubus 
non combureretur; sed continuo vox de rubo ei occurrit quae 
eum increpuit propter hanc cogitationem: « Ne appropies huc; 
solve calceamenta tua de pedibus tuis; locus enim in quo stas 
sanctus est? ». Solve a te cogitationes humanas quae, sicut 
calceamenta, terram calcant, et luto et sordibus polluuntur. Ne 
venias ad investigandum, sed accedas ad mirandum. Haec enim 
res prodigium est, haec revelatio ineffabile miraculum. Ne au- 

deas eam investigare, ne eam parvifacias. Omne enim prodi- 
gium, quod fit, est supra vires scientiae; et omnis scientia hu~ 
mana incomprehensibilitate prodigii inferior iacet. 

Pergamus nunc ad cetera prodigia consideranda. Scriptum 
est ! Moysen manum suam sanam in sinum suum misisse eamque 
exinde lepra infectam exiisse, et cum eam iterum in sinum suum 
rewmisisset sanatam esse eodem in loco quo leprosa facta erat. 
Rursum, iussus est virgam, quam manu tenebat, in terram 
proiicere; quae statim ac eam proiecit subito conversa est in 
colubrum. Et cum coram eo timeret, studuit ab eo fugere, sed 
iussus est caudam eius apprehendere et fortiter tenere ; et statim 
ac eum apprehendit, continuo factus est virga in manu eius, 
sicut antea erat ?. Prodigia quidem haec erant, quibus signifi- 
cabantur mysteria futura; eum, qui est sanctus et purus Filius 
Dei, futurum esse hominem et pollutis et peccatoribus connu- 
merandum, non tamen mutationem passurum in eo quod habet 
secundum naturam et in quo agnoscitur esse Deus purus et 
sanctus. *Moyses autem non ausus est de his prodigiis quae- 
rere, sed ei satis fuit omnia Deo possibilia esse credere. Rur- 
sum, aqua facta est sanguis in terra Aegypti, et erat simul 
agua et sanguis: aqua Hebraeis et sanguis Aegyptiis *; quod 
prodigium non est serutandum sed tantum credendum. Facta 
sunt rursum, in deserto, alia prodigia, quae omnia fidem requi- 
runt. Manna enim, in aere formatum, ex eo, sicut fructus ex 
arbore, decidebat et descendebat. Unusquisque secundum men- 
suram, sicut iussus erat, ex eo sumebat; sed postquam colle- 
gerant, alius plus, alius minus, etiam in hoc videbatur prodigium 
quod, cum mensuraretur, qui plus collegerat quam mensuram 
non habuit amplius, nec qui minus paraverat minus reppe- 
riit. Prodigium etiam erat quod manna, pro omni palato, se- 
cundum desiderium manducantis, diverse sapiebat; et etiam 
quod manna, quod, si per noctem servabatur, computrescebat 
et vermibus scatebat, cum in arcam iussu Dei descendisset, per 
multas generationes incorruptum permansit *. Prodigium etiam 
est quod mera virga, quam Moyses habebat, figura crucis 
erat, et per eam facta sunt omnia prodigia quae scripta sunt. 
Prodigium etiam est quod lignum siccum, quod Aaron prae- 

buit eum ceteris tribuum principibus, in tabernaculo cum aliis 
virgis coram Domino positum, solum folia protulit et amygdalas 
dedit !. Prodigium et illud, in tabernaculo factum, quod ignis 
vehemens, ex tabernaculo exiens, corpora devoravit, sed vasa, 
et tabernaculum unde exibat, servavit *. Prodigium etiam illud 
*quod aquae amarae Mara dulces factae sunt per lignum in 
ipsas immissum ®. 

Facta sunt vero alia prodigia per ceteros prophetas. Iordanis 
enim ante faciem arcae conversus est retrorsum, et cum aquae 
descendentes defecerint et perierint, aquae superiores incre- 
mentum non acceperunt, sed, cum fluere destiterint, intra primos 
suos fines manserunt !; sicque illud evenit quod apud manna, 
cum mensuraretur, factum est. Rursum, muri Iericho clangore 
tubae corruerunt *. Prodigium etiam est hoc prioribus non 
minus: rogavit Gideon ut ros in vellus tantum descenderet, 
et prodigium factum est sicut petierat; rursus, ut super terram 
lotam praeter vellus descenderet, et etiam in hoc exauditus 
est, et in utroque casu duplex prodigium factum est 9. Rursum, 
prodigium fuit vita Samson nazaraei. Quamdiu enim novacula 
super caput eius non descendit, ingenti robore praeditus fuit ; 
cum autem rasi essent crines eius, continuo debilis et infirmus 
factus est; et iterum, cum inceperent crescere, auctum est robur 
ejus. Vere enim mirabile est quod tantum robur crinibus in- 
firmis iungeretur ^. Prodigium rursus quod lignum leve sub- 
mersum est dum ferrum grave ex profundo adscenderet 5; et 
rursum, quod Ionas in ventre piscis et profundo maris tres dies 
mansit °: quod signum etiam verbo Redemptoris nostri 1° ap- 
pelatum est. Prodigium rursus, quod flumen Iordanis Eliae 
pallio bis divisum est !!, et etiam quod hydria farinam et lecy- 
thus oleum per totum famis tempus suppeditavit ?. Prodigium 
etiam illud quod aquae, sale in fontem ab Eliseo immisso, sanatae 
sunt et ab eis ablatum est maledictum quod Iosue filius Nun 
adversus eas locutus erat ?. *Prodigium etiam hoc quod multi 
viri ex paucis panibus et frumento novo comederunt, et super- 

fuit !; et hoc etiam quod aqua in oleum conversa est per 
guttulam parvam ex hydria Eliae in ea imrnissam. Haec alia- 
que prodigia multa, a prophetis patrata, licet difficilia existi- 
mentur, accipit fides sine dubio. Cura eis alia a Domino nostro 
et apostolis effecta esse scriptum est. 

Quid vero de mysteriis, quae in Ecclesia peraguntur. sermo 
dicere potest? Haec quidem, oculo res simplices apparent, sed 
per obumbrationem Spiritus sancti virtulem supernaturalem 
accipiunt. Aqua enim fit uterus qui homines pro corporalibus 
spiritales reddit; oleum virtutem sanctificatricem accipit quae 
animam et corpus simul ungit et sanctificat; panis et vinum 
fiunt corpus et sanguis Dei inhumanati. Qui in illis baptizatur 
et ex his nutritur est homo denuo creatus, qui et factus est 
per prodigium ex vetere novus. Quis potest has mirabiles mu- 
tationes oculis corporis videre, vel quis potest de eis, sicut 
decet, tractare? Baptizandus enim, brevi tempore quo in aquam 
descendit, per invocationem Patris et Filii et Spiritus sancti 
denuo nascitur, et, vetere homine exuto, renovatur, et denuo fit 
homo novus secundum similitudinem Adami caelestis, qui idcirco 
inhumanatus est et natus ex Virgine ut nos per baptismum, ma- 
trem secundam, filios novos Deo Patri denuo procrearet, Brevi 
enim tempore quo, ut dixi, homo in hoc utero concipitur et na- 
scitur, *peccata dimittuntur, debita solvuntur, delicta delentur, 
corpus mundatur, anima sanctificatur, et qui baptizatur, arche- 
typi vivens imago fit, exuendo a se vestimentum vetus, quo pec- 
eati causa indutus erat, et aliud. novum ex aqua et Spiritu con- 
textum induendo. Ille enim, metaphorice, sine dolore resecatur 
sicut membrum ex corpore vetere, et vivo corpori Christi 
coniungitur, et fit quasi per miraculum ex profano sanctus, ex 
polluto mundus, e peccatore iustus, ex iniquo rectus, ex ini- 
mico membrum, ex alieno familiaris, e provocante ad iram 
pacificus, e servo rebelli filius dilectus, ex exsule haeres, ex 
osore amicus, e terreno caelestis, e corporali spiritalis, e vago 
domesticus, ex incola terrae civis caelorum, e servo libertus, 
e filio Adami filius Patris, et ex exherede frater Christi. 

Tales quidem mutationes mirabiles, tempore quo ministratur 
baptismus, apud baptizatum modo mirabili fiunt. Et licet nulla 

harum oculo corporis videatur aut manu carnali palpetur, omnes 
ut res exactas et veras fides accipit. Haec omnia fidei vivae 
magis comperta sunt quam corporalia sensibus corporis. My- 
sterium enim secundae nostrae nativitatis mirabile est et inexpli- 
eabile, quia nemo intellegere aut scrutari aut dicere valet 
quomodo natura humana ex Deo per baptismum denuo nascatur 
et servi rebelles filii dilecti Regis caelestis fiant. Haec miratus 
Iohannes evangelista *scribit et dicit: « Quotquot receperunt 
eum et crediderunt in Verbum incarnatum, dedit eis potesta- 
tem filios Dei fleri »; et, ut ostendat unde, addit: « qui non ex 
sanguine, neque ex voluntate carnis, neque ex voluntate viri, 
sed ex Deo nati sunt», id est, ex Patre, quia Filius eius 
caro factus est: « Et Verbum caro factum est et habitavit in 
nobis! ». Evangelista enim duas nativitates iuxtaposuit: unam 
hominum, quae denuo fit per baptismum, alteram Verbi, quae 
in earne ex Virgine facta est; et docuit causam nativitatis 
nostrae ex Deo et Patre per baptismum, in hoc reponendam 
esse quod Verbum carni et sanguini participavit, et per exina- 
nitionem filius mulieris factum est. Sed nos ex filiis hominum 
filii Dei facti sumus, et ex corporalibus spiritales; ille autem 
sine mutatione ex Deo factus est homo, et ex spiritu et sim- 
plici corporeus et corporalis. Et utramque nativitatem posuit 
ut una alterius esset argumentum, ita ut homo, si quaerere velit 
quomodo Deus ex muliere homo natus sit, discat ex altera nati- 
vitate, iuxta hanc posita, quomodo unusquisque nostrum, dum est 
homo per naturam, per baptismum filius Dei nascatur; utque 
quod homo corporalis natus est spiritalis ex aqua et Spiritu, 
sit argumentum inexplicabile quod Verbum natum est caro 
ex Virgine. 

Etenim, secundum nativitatem essentialem Verbum est Deus 
natura sua; per suam autem voluntatem, quia ad mensuram 
nostram descendit, homo est. Et causa qua nos per baptismum 
filii Dei nascimur fuit incarnatio Dei eiusque nativitas ex Vir- 
gine. Ftenim, nisi ille prius natus esset, impossibile fuisset nos 
hac secunda nativitate dignos effici. Nativitas quidem nostra 
spiritalis ex corporali nativitate *eius sumitur, et donum nobis 
concessum ab exinanitione eius pro nobis provenit, et reno- 

vatio nostra per eius « fleri » stabilita est. Nisi enirn ille factus 
esset et iterum natus, nos non potuissemus denuo fieri nec 
nasci; et nisi ille incarnatus esset, nunquam potuissemus spi- 
ritales fieri. Omnia enim bona nostra ex humiliationibus eius. 
quibus nihil aequale est, sumuntur: spiritalitas nostra ex cor- 
poralitate eius, exaltatio nostra ex humiliatione eius, libertas 
nostra ex eo quod ipse formam servi assumpsit, nova nostra 
creatio ex secunda eius nativitate, divitiae nostrae ex pauper- 
tate eius, plenitudo nostra ex eius indigentia, satietas nostra 
ex eius fame, abundantia nostra ex necessitatibus eius, impas- 
sibilitas nostra ex passionibus eius, ei vita nostra vera ex 
morte eius. Quod si intellegere non valemus quomodo haec 
omnia per nativitatem secundam acceperimus, quomodo appre- 
hendere possemus quae nostra sunt eius facta esse per inhu- 
mnanationem eius ex nobis? Et si quae his minora existimantur 
difficile est declarare, quomodo haec, quae infinite illis maiora 
sunt, explicari possent? Si donum quod apud homines per- 
actum est invenitur supernaturale, quomodo illud quod in Deo 
factum est non esset mirabile et supra captum intellectus? Si 
nemo intellegere valet quomodo persona cuiuslibet hominis de 
novo formetur et renovetur in fornace baptismi, nulla sane 
mens percipere potest quomodo Deus factus sit homo ex Vir- 
gine, ut in se denuo totam naturam humanam crearet? « Ipsius 
enim sumus factura, creati in Christo lesu, in operibus bonis ! ». 

Itaque duae nativitates, una Verbi ex Virgine, altera nostri 
ex baptismo, fidei tradendae sunt, quia utraque pariter omnem 
investigationem *et scrutationem effugit. Cum enim scire non 
valeamus quomodo ex aqua et Spiritu filii Dei famus, hoc 
autem credamus ita factum esse; et pariter, licet non intelle- 
gamus modum quo Deus filius mulieris factus sit, hoc nobis 
credendum est quia nihil Deo difficile est. Impossibile enim est 
nos banc nostram spiritalem nativitatem, quae facta est per 
baptismum, intellegere, sicut et hanc corporalem nativitatem 
Dei, quae facta est ex Virgine; sed utramque cum adoratione 
et fide tenere debemus. 

Quod Verbum caro factum sit, addemus etiam aliud exem- 
plum, quod per nos et apud nos, quoad sancta mysteria, cotidie 

perficitur. Elementa enim communia panis et vini super altare 
sanctum de more ponuntur; sed Spiritus, cum super ea de- 
scendit, quemadmodum etiam illuc ad Virginem venit, ambo 
facit corpus et sanguinem illius qui inhumanatus est; et dum 
ibi Spiritus Verbum corpore induit et corpus manifestavit, hic 
panem et vinum faeit corpus et sanguinem Verbi, ut haec in 
nobis efficere possint quaecumque corpus ipsius efficiebat; nam 
quicumque hue ad corpus eius cum fide accederet, virtutem ex 
eo, quantum indiget, acciperet. Attamen, quoad haec mysteria, 
$i rogemur, dicere non possumus quomodo panis corpus fiat, 
et vinum sanguis, sed confitemur tantum quod fiunt, et de modo 
quo fiunt tacemus. Si quis velit haec per scientiam scrutari, 
audiat a nobis ea incomprehensibilia esse; quia modus quo res 
huiusmodi fiunt Deo Creatori tantum compertus est; apud nos 
autem debet crescere fides, quae nobis per gratiam data est ut 
eius ope totam doctrinam de mysteriis, quae apud nos sunt, 
teneamus. Seientia vero eorum, *cum supernaturalis sit, factori, 
ut dixi tribuenda est, quia iustum est et congruum scientiam 
rerum huiusmodi illi ad quem pertinent relinqui. 

Si autem ille cui. credere contemptibile videtur et qui cu- 
pit seientiam exactam de re inhumanationis habere dieat: 
Nisi prius cognoverim id cui crediturus sum, non potero il- 
lud simpliciter accipere, ne pro fideli nesciens habear; huic 
respondeamus et dicamus: Ex eis quae putas te tenere, di- 
scere debes ea quibus fidem denegas accipere. Etenim, si quis 
Iudaeus vel paganus ad te accederet, et, cupiens a te discere 
invsteria quae in Ecclesia celebrantur, diceret: Quomodo pos- 
sibile sit aquam fieri uterum nativitatis secundae hominibus, et 
oleum virtutem, et panem corpus, et vinum sanguinem, et eum 
qui in illo baptizatur et ex his nutritur existimari filium Dei, 
et ex corporali spiritalem fieri, nullum clarum exemplum ades- 
set quo eum de istis persuasum faceres, sed puto te ei dictu- 
rum: Fide tantum talia homo tenere debet et certum habere 
quod Deus omnia facile facere possit. Et si studet eis investi- 
gandis postquam a te audivit Deum esse qui talia fecerit, tunc 
existimo eum non tantum tibi despiciendum ut infidelem, sed 
etiam ut stultum et ignorantem tibi habendum, quia non po- 
tuerit discernere et intellegere quod, si Deus sit qui ea fe- 
cerit, ipse non debet de illis rebus litem movere, nec Deo 

apprehendi non possint, hac de causa non licet ei qui credit 
sentire ea facta non esse. 

Ecce enim, si forte quis paganus vel Iudaeus adsit tempore 
quo baptizandi ad catechesim conveniunt et videat ea quae 
apud illos peraguntur: scilicet, eos super stragulam pilosam 
nudis pedibus stantes, tunicam eis detrahi, exorcismum super 
eos voce et clamore valido factum, eos exsufflantes et incre- 
pantes diabolum e cuius potestate erepti sunt, et accipientes 
singillatim signum crucis in fronte; et si animadvertat etiam 
ea quae post haec peraguntur, id est, unumquemque eorum 
oleo sancto ungi, ter in aquam immergi in nominibus adoran- 
dis, et, postquam adscendit, etiam oleo, quod chrisma vocatur, 
signari, et vestibus albis et splendidis indui, et cum lampadibus 
et psalmis in honore deduci, tu, ut opinor, si vere doctus eris, 
eum docebis quid quodlibet horum significet, et quid unusquis- 
que horum ex eo quod erat, fiat; quomodo autem et qua ra- 
tione hoc fiat, et quare oculus corporis non videat id quod fit, 
scilicet, eum factum esse filium Dei, et spiritalem e corporali, 
hominem novum e vetere, liberum e servo, caelestem e terreno, 
et membrum Christi e membro Adami, atque mysterium quo 
suscepturus est, non esse, ut videtur, panem et vinum, sed 
corpus et sanguinem Dei, tu eum, ut puto, monebis ut talia 
fide tantum accipiat, quia non possunt videri, nec tu ea ma- 
nifestare vales, nec ipse ea percipere. Quod si adversus te con- 
tendet, dicens: « Illa, quae tu vocas corpus et sanguinem, *mihi 
panis et vinum videntur, et utrumque horum elementorum mihi 
videtur esse id quod est per naturam, et qui baptizatus ad- 
scendit idem quam antea videtur esse etiam post », quibus 
verbis aut argumentis scientiae contentionem eius placabis vel 
illum persuasum habebis ut ea, quae dixisti accipiat? Nonne 
eum monebis ut credat tantum, nec talia oculis corporis videre 
cupiat, quia spiritalia et penitiora sensibus corporis sunt, et ei 
adduces tantum pro argumento potentiam et virtutem Dei, cui, 
quia omnipotens est, omnia facilia sunt? Si Iudaeus erit iste, 
eum docebis non dubitare eo quod Deus primas naturas ex 
nihilo creavit et ex eis mundum hunc visibilem fecit et for- 
mavit et ornavit, et etiam e signis diversis quae a prophetis 
patrata sunt; sin autem paganus, illum persuasum facies per 

doctrinam quam tenet de deo quem colit, quia etiam quivis 
paganus putat eum, quem ut deum habet, esse fortem et om- 
nia facere posse. Nonne igitur rectum est te ea, quae paganum 
et ludaeum docuisti, tibi ipsi proponere, et credere Deum fa. 
ctum esse hominem et tamen suum « esse » divinum non ami- 
sisse, ne forte tu quoque si contenderis, cum illo qui Iudaeos 
antiquos redarguit, audias: «Qui alios doces, teipsum non do- 
ces ! ». Praeterea, ne doceas eum credere quod corpus in pane 
et sanguis in vino abscondita sunt et homo novus in vetere 
habitat, sed urgeas ut credat panem, qui videtur, esse corpus, 
et vinum, quod gustatur, esse sanguinem, et *illum, qui immer- 
gitur et adscendit, esse hominem novum. A te cogetur ut fal- 
sos habere gustum et visum, et reiicere testimonium sensuum 
externorum, et credere huic alii operationi quae in sensibus 
hominis novi invenitur, ita ut loco panis, corpus gustet, et loco 
vini, sanguinem, et pro notione eius quod antea erat, videat 
et agnoscat id quod factum est recenter, scilicet iam non ho- 
minem terrenum sed novum hunc caelestem in eo agnoscen- 
dum. Neque sinas eum opinari, sicut animam in corpore, ita 
hominem novum in vetere, et absconditum in revelato, ef spi- 
ritalem in corporali habitare, aut corpus in pane abscondi et 
sanguinem in vino occultari, etiam si mens eius paullum quie- 
tis inde acciperet, eo quod facilius existimatur audire spiritale 
in aliquo visibili et absconditum in revelato habitare quam 
corporale dici etiam spiritale et revelatum dici absconditum, 
id est, panem dici corpus, et vinum dici sanguinem, et oleum 
virtutem et aquam baptismum, et hominem veterem hominem 
novum. 

Haec igitur, quae de baptismo et sanctis mysteriis dicta sunt, 
sint tibi argumentum pro illis: Plenus semetipsum exinanivit, 
infinitus conclusus est, qui exsistit factus est, et genitus natus 
est. Causa enim rerum harum omnium est dispensatio in carne. 
Etenim, quia Filius ex Matre virgine natus est, nos ex Patre 
aeterno nati sumus; quia ipse pauperem se fecit, nos divites 
facti sumus; et quia in utero carnali habitavit, nos ex utero 
spiritali, id est, ex baptismo, nati sumus. Et propterea quod 
alios rogasti ut mysteria confiterentur, nos te rogamus "ut causae 

mysteriorum credas dicasque nobiscum: Verbum incarnatum 
est, sed in carnem non conversum est; Deus inhumanatus est 
sed non immutatus est; plenus semetipsum exinanivit et in sua 
plenitudine permansit; altissimus se demisit et in sua altitu- 
dine perstitit; qui ubique est conclusus est in utero et suam 
infinitatem non amisit; quem totus mundus capere non potest, 
in loco parvo et angusto inclusus est et ibi non est circum- 
scriptus; natura enim eius conclusa non est in aliquo se ma- 
iori, ut hoc ei ex infirmitate putetur accidisse, quia nulla virtus 
fortior est virtute eius nullaque natura latior est essentia eius. 
In eo enim continentur omnia quae facta sunt: saecula, et 
opera, et creaturae; et omnia quae sub limitibus iacent in 
infinito concluduntur. Ipse autem, cum voluit se exinanire, in 
Virgine conclusus est; et quemadmodum plenus in sua exina- 
nitione permansit, ita et infinitus perstitit in loco ubi conclusus 
est, quia Virgo non potuit eum continere. Sed ipse facere po- 
tuit ut, dum omnia impleret ut infinitus, caro fieret et in 
Virgine concluderetur, et agnosceretur duo esse, infinitus et 
conclusus, omnia implens et in utero contentus, Etenim, quem- 
admodum prodigium est quod finitum non concludatur, ita 
etiam quod infinitus contineatur mirabile est. 

Finitum non potest esse infinitum, quia semel decretum est 
ut finitum remaneat; infinitus vero, cum non sit factus nec 
creatus sed Deus omnipotens, per incarnationem finitus fieri 
potuit, quia in quacumque operatione nulli necessitati subiici- 
tur, sed semper et in qualibet re liber est. Et de illo, qui talis 
agnitus est, credendum est voluntatem aut naturam eius nullo 
modo impediri quominus placitum suum sequatur; non est enim 
in eo aliquid contra aliud divisum, sicut corpus contra animam. 
"vel mala contra bonam cogitationem, sed credimus quod, quem- 
admodum in utero habitavit dum ubique et in qualibet re 
esset, et ad terram descendit licet caeli eum non contineant, 
ita et factus est homo sed « esse » divinum non perdidit, et 
passiones expertus est,sed non amisit id quo impassibilis agno- 
scitur, et mortem, sed non reliquit illud quo naturaliter vivens 
et largitor vitae est. Sanctus enim Paulus, ut opinor. exina- 
nitionem vocavit eius in uterum adventum; nam dixit: « 3e- 
metipsum exinanivit »; et deinde subiunxit: « formam servi 
accipiens et habitu inventus ut homo». Inde quidem agnita 

est exinanitio quod, qui onmia implet et nullo conclusus est 
habitavit in Virgine, quae potuit eum excipere, et in ea con. 
clusus est dum infinitus, etin ea circumscriptus est dum ubique 
erat; et parvus sinus uteri eum, quia voluit, excepit, licet, in 
quantum infinitus agnoscitur, sinus ingens totius creationis eum 
excipere non valeat. 

Excelsa igitur, quae de Christo confitemur, ad naturam eius 
pertinere manifestum est; humilia autem ad voluntatem. Et 
quia natura. voluntatem eius cohibere prorsus nescit, nulla enim 
contrarietas in eo est, ut dixi, nec ulla exinde orta est, na- 
tura voluntati eius obedivit et semetipsum exinanivit eo quod 
ad Virginem venit. Et quia voluntas nullam vim naturae eius 
intulit, infinitus. remansit ubi existimatus est conclusus, quem- 
admodum, in quantum infinitus est, agnitus est conclusus, et, 
in quantum conclusus fuit, mansit id quod secundum naturam 
creditur, infinitus. Quapropter Paulus, a Christo ipso edoctus, 
primum posuit exinanitionem, et postea eum incarnatum esse 
subiunxit. Ita igitur locutus est: « Hoc ergo sentite in vobis 
quod et in Christo lesu; qui, cum in forma Dei esset, non 
rapinam arbitratus est esse se aequalem Deo; "sed semetipsum 
exinanivit, formam servi accipiens, in similitudinem hominum 
factus et habitu inventus ut homo. Humiliavit semetipsum, factus 
obediens usque ad mortem, mortem autem crucis ». Per ea, 
quae ibi posuit, docuit eum tunc se exinanisse cum formam 
servi in se acciperet; nam patet eum, antequam illam acceperit, 
in sua plenitudine et supra omnem exinanitionis modum fuisse. 
Iohannes vero, pro illis: « semetipsum exinanivit, formam servi 
accipiens », posuit haec: « Verbum caro factum est et habitavit 
in nobis ». Itaque requiritur ut exinanitionem firmiter mente 
primum teneamus, et postea sermonem de ea instituamus, et 
sciamus etiam eum ideo se exinanisse ut fieret homo, eumque 
forman) servi non iu alio sed in sua propria persona accepisse, 
quam formam accepit cum caro factus est, sicut. Iohannes di- 
xit. Modum enim assumptionis ostendit Iohannes dicendo « fa- 
etum est ». Nam docuit Verbum non alium hominem, in quo 
forma servi agnita est, creasse et assumpsisse, sed ipsum, eo 
quod factum est, formam servi in se accepisse, quia nobis per 

duni D assimilatur est, sicut dixit Anne 
nobis, sed Patri a assimilatum est, patet ipsum antea n' 

be deine As n s simile fuisse. ! T" 
ONE uM um fidei ubique proclamat plenum se exi 

eo Mt m conclusum esse, illimitatum circumscriptum esse, 
qi contineri non potest contentum esse, qui excipi non potest 
exceptum esse, qui apprehendi nequit apprehensum esse, qui 
retineri Bon potest retentum esse, invisibilem visum esse, inta- 
ctilem palpatum esse, incorporeum incorporatum esse, qui non 
est corporalis corpus factum esse, qui non est carnalis incarna- 
tum esse, et Deum inhumanatum esse; et in unoquoque horum 
intelligendum est eum sicuti erat permansisse. Non enim, sicut 
adversarii dicunt, incorporeus in corporeo *habitavit, nec Ver- 
bum in carne alius, nec Deus in homine, nec infinitus in finito, 
nec invisibilis in visibili, nec impassibilis in passibili, nec im- 
mortalis in eo qui mortuus est. Etenim, Deus videtur hoc modo 
in multis fuisse: in prophetis, inquam, et patribus, et omnibus 
iustis; cum naturaliter essent id quod agnoscebantur, Deus pro- 
pter iustitiam et electionem in eis habitabat; et qui inhabita- 
batur agnoscebatur homo, qui vero in eo inhabitabat, Deus. Et 
idcirco etiam templa vocati sunt Dei omnes theophori, quia seri- 
ptum est Deum in eis habitavisse et ambulavisse. Non autem ita 
se habet res inhumanationis, sed quemadmodum superius in ser- 
mone de mysteriis sacris ostendimus, quem sermonem rogo ut in 
memoriam nunc redigas sicque intellegas cur exsistentiae my- 
steriorum horum quae sumis, credas, et quid sis et qualis tu qui 
sumis ea. Quemadmodum enim de istis mysteriis ostendimus 
corpus in pane non abscondi, sed panem, qui videtur, esse cor- 
pus; nec sanguinem in vino esse, sed vinum esse sanguinem: 
nec alium, qui iuvenis factus est, in sene habitare, aut. recens 
in vetere, sed eum, qui existimatur senex et antiquus dierum. 
eumdem esse qui iuvenis et novus factus est, ita non est sentien- 
dum Verbum Deum, post inhumanationem suam, esse alium. in 
alio habitantem, id est, infinitum in finito, non exinanitum in 
exinanito, illimitatum in limitato, eum qui ubique est in eo qui 
secundum locum concluditur, Deum in homine, spiritalem. in 
corporali, Verbum in puero. 

Non est credendum rem inhumanationis ita se habere quasi 
alius in alio agnoscatur; nec sentiendum est Christum *duas 

naturas indistinctas esse, sicut quibusdam placuit dicere; nec 
eum, qui unus est secundum essentiam, numerum accepisse 
secundum incorporationem. Corporalitatem enim ex incarna- 
tione habuit, sed dualitas ad unitatem eius non accessit. Et si 
ita credere decet, iam Deus est homo, et Verbum caro, et spi- 
ritus corpus, et qni ubique est in loco factus est, et invisibilis 
visus fuit, et qui Patri est consubstantialis, per incarnationem 
consubslantialis nobis factus est. Et quemadmodum panis et 
vinum nou per mutationem fiunt corpus et sanguis, nec oleum 
virtus, nec aqua uterus spiritalis, nec homo vetus homo novus, 
sed per unionem cum Spiritu obtinuerunt virtutem illam quam 
credimus; ita et Deus Verbum factus est caro et inhuma- 
natus est, non per mutationem, sed quia participavit carni et 
sanguini nostro et divinitatem suam humanitati, sicut odorem 
lilio, univit. Et quemadmodum homo vetus, cum ex baptismo 
nascitur, non per mutationem novus fit, sed per virtutem et 
prodigium, accipiendo effectum operationis quae eum talem e 
Spiritu sancto exhibet; ita et Deus, qui pro nobis et propter nos 
homo factus est, incarnatus est et conceptus per Spiritum san- 
ctum et ex Maria virgine, sicut evangelista et angeli dixe- 
runt, agnitus est Deus cum videretur homo, et existimatus est 
homo eum crederetur Deus. Et qui oculis corporis ut homo 
apparuit, oculo fidei agnitus est Deus; et omnino utrumque 
simulest; et si appellatur Deus, non seiungenda est caro; et si 
dieitur homo, non excludenda est divinitas; sed recte confi- 
tendus est Deus homo propter inhumanationem et homo Deus 
propter deificationem, quia inhumanationem ex nobis *accepit, 
et nos ex eo deiflcationem in ipso accepimus. Causa inhuma- 
nationis eius fuit ut nos in eo deificaremur et per virtutem 
simus filii et dii. Et ipse factus est consubstantialis nobis secun- 
dum carnem per inhumanationem, sicut et nos per Spiritum 
facti sumus ei similes; ita ut quod est naturae fieret gratiae, 
et quod est gratiae naturae imponeretur. Nec ipse mutatus est 
cum factus est sicut nos, nec confusio nobis accidit cum in 
nobis sigillum similitudinis eius accepimus. 

Verumtamen cum res omnis, quae difficilis existimatur, exem- 
plo aliquo illustrari soleat, sumat quicumque cupit doctrinam 
de eis quae dicta sunt sibí comparare exemplum illud quod 
saepe adlibuimus: scilicet hominem veterem qui fit novus in 

baptismo, qui etiam denuo concipitur et nascitur ex aqna et 
Spiritu, sicut et Verbum Deus incarnatum est et inhumanatum 
ex Virgine per Spiritum ; et hominem naturalem qui per vir- 
tutem Spiritus fit ex vetere novus, et ex corporali spiritalis, 
» et cum membrum Adami fuerit, corpus Christi reputatur; sed 
postquam factus est non agnitus est duo esse quoad id quod 
factus est, nec mutatio ei accidit. Eum non esse duo ostendit 
illud quod unus est postea sicut antea; et eum mutatum non 
esse demonstrant adspectus eius et tactus eius et alia naturalia 
10 quae liabet. Cum autem res inhumanationis et mysterium unio- 
nis subtilia sint nec possint mente humana, sicut decet, videri, 
prodigium enim quod factum est intellectum omnium rationalium 
revera transcendit, qui discendi cupidus est innitatur, quantum 
possibile est, exemplo allato. Etenim, quemadmodum eum, qui 
15 nascitur ex "baptismo, novum et veterem reputat, eumdemque p. 133. 
spiritalem et corporalem, filium Dei et filium hominis, mem- 
brum Adami et Christi, nec putat se in ullo horum decipi, nec 
opinatur corporalitatem baptizati in spiritalitate absorptam 
esse aut spiritalitatem eius in corporalitatem mutatam esse; 
20 ita et cogitare debet Christum, hominem mirabilem, postquam 
ad Virginem descendit, sicut homo naturalis ad baptismum, et 
homo ex ea factus est sine mutatione, et conceptus estin ea 
et ex ea, et in mundum intravit ut Deus incarnatus, eumdem 
totum esse ubicumque in Scriptura nominatur, sive vocetur 
æ Verbum, sive caro, sive Deus, sive homo, sive unigenitus, sive 
primogenitus, sive pastor, sive agnus, sive via, sive ianua, sive 
aedificator, sive lapis angularis, sive filius Dei, sive filius Da- 
vid, sive aequalis Patri, sive minor Patre. Et quemadmodum 
in homine qui ex baptismo nascitur, licet in eo inveniatur di- 
30 versitas nominum, haec nomina tamen non tribuuntur duabus 
naturis, sed denotant eumdem hominem qui vocatur novus 
et vetus, spiritalis et corporalis, filius Dei et filius hominis, et 
quod unus sit apud has diversas appellationes dieitur ac- 
cepisse ex archetypo suo, id est, Christo; ita et Christus, qui 
33$ quae habet ex Virgine omnibus ex baptismo natis alio modo con- 
cessit, iisdem nominibus appellatus est, etiamsi unus agnoscatur 
quoad unumquodque eorum, Deus, inquam, et homo, Verbum et 
caro, ex essentia et filius humanitatis, filius Dei et filius David, 
et totus, non autem *duplex nec numerabilis, in unoquoque liorum, p. 134, 

Scire tamen oportet multas esse differentias inter ea quae 
de Filio ex Virgine nato, et ea quae de homine qui ex bap- 
tismo nascitur dicta sunt. Etenim, Filius Dei ex Deo factus est 
homo, et ex Spiritu caro, et ex Verbo corpus, et ex abscon- 
dito revelatus, et ex invisibili visibilis, et ex intactili tactilis, 
et ex alto humilis, et ex pleno exinanitus, et ex divite pauper, 
et ex provisore egenus, et ex eo quod omnia implet conclusus, 
et ex forma Dei forma servi, et ex pastore agnus, et ex ae- 
quali Patri minor Patre et nobiscum connumeratus, et ex im- 
passibili passionibus obnoxius, el ex immortali mortem expertus, 
Non ita homo qui ex baptismo nascitur; sed ex servo fit liber, 
et ex corporali spiritalis, et ex filio Adami filius Dei, et ex 
terreno caelestis, et ex paupere dives, et ex passionibus sub- 
dito impassibilis, et ex mortali immortalis et incorruptibilis, 
et omnia alia quae ex ordine post cetera enunciata, sequun- 
tur. Et quemadmodum homo, postquam haee abscondita acce- 
pi. in natura sua visibili perstitit, ita et Deus, postquam a 
nobis id assumpsit quo revelaretur et visibilis fleret nobis si- 
milis, in nostris est secundum invisibilitatem essentiae suae, et 
in naturalibus, quae habet, permansit. Et postquam in simili- 
tudinem nostram absque mutatione factus est, ipse est abscon- 
ditus et revelatus, homo et Deus, forma Dei et forma servi, 
visibilis et invisibilis, sensibilis et spiritalis. Sed Deus ab intra 
exivit et *ad extra manifestatus est, homo autem ab extra 
ingressus est et ad intra apparuit. Exivit enim Deus ad homi- 
nem et visus est id quod est liomo; homo autem ingressus est 
ad Deum et visus est id quod est Deus. Dominus factus est 
in similitudinem servi, et servum libertum fecit; et quidem cum 
libertate eius apparuit revelatio servitutis eius et cum servi- 
tute eius absconsio libertatis eius. Nam cum formam servi ac- 
cepit vocatus est servus: « Ecce servus meus in quo mihi com- 
placui ! »: sed etiam in servitute sua agnitus est ut Dominus, 
quia, post revelationem suam, non creditus est in duabus for- 
mis esse. Factus est enim servus cum esset Dominus, et in 
altitudine libertatis suae absque mutatione permansit. Haec 
contemplans Paulus dixit ?: « Semetipsum exinanivit, formam 
servi accipiens, in similitudinem hominum factus ». Item Isaias 

de eo dixit!: UO TA ; xx: T 
Xit': « Ecce servus meus in quo mihi corplacui, dile- 


ctus meus in quo delectata est anima mea »; sicque servum 
vocavit non alium, sed ipsum Filium liberum quem Pater iu 
Iordane testatus est esse Filium suum dilectum : « Ecce Filius 
meus dilectus in quo mili complacui ». Eum, qui videbatur 
homo, et baptizatus est sicut unus ex peccatoribus, praedicavit 
et declaravit Pater esse Filium suum dilectum, et Isaias eum- 
dem appellavit servum et dilectum; quia eum vocavit servum. 
docuit eum inhumanatum esse et formam servi in se sum- 
psisse; quia vero eum nominavit dilectum, ostendit eum esse 
etiam Filium naturalem quem Pater ut Filium essentiae suae 
diligit. 

Attamen intellegas decet quare Spiritus haec nomina inter 
se iunxerit eumdemque vocaverit servum et dilectum, id est, ho- 
minem et filium, id quod est et id quod factus est. Spiritus per 
Isaiam eum dixit servum et dilectum et per nomen rem inhu- 
manationis revelavit; Patri vero id opus non fuit, *sed dixit 
tantum: « Hic est Filius meus dilectus », siquidem adspectus no- 
minis locum tenebat; homo enim ab omnibus videbatur; et 
cum, evidens est, omnis homo servus Dei sit, et cum Filius 
post inhumanationem suam homo esset, Pater ei, qui vide- 
batur homo et exinde etiam servus, testimonium dedit et 
dixit eum esse Filium suum dilectum, ut sic eum distingueret 
ab aliis filiis quos olim per gratiam habuit vel post hune bap- 
tismum habiturus erat; et dixit: Hic, qui nunc a me vocatus 
est Filius, non per electionem nec ex baptismo genitus est, sed 
ex essentia mea est ante omnia tempora et saecula; eumque 
ideo vocavit dilectum ut doceret se in suo erga eum amore 
lege amoris naturalis moveri. Rursum, in alio loco Isaias ea- 
dem dixit ?: « Ecce intellegetur servus meus, et exaltabitur, et 
laudabitur, et sublimis erit valde »; illud « intellegetur » pro 
« agnoscetur » et « revelabitur » ponit. Quia vero Deus erat 
antequam homo fieret, et absconditus erat et secretus antequam 
revelaretur, et cum exsisteret venit nt in similitudinem homi- 
num fleret, Isaias, postquam eum vocavit servum, recte dixit: 
« intellegetur et agnoscetur »: id est, qui videbitur servus et 
homo, intellegetur et agnoscetur esse Dominus et Deus, secun- 

dum adspectum id quod factus est et secundum intellectum id 
quod est. Pergit vero propheta dicens !: « Sicut obstupuerunt 
super te multi, sic despicietur a viris adspectus tuus », eum- 
demque sensum per ista adstruit: multos eum miraturos, alios 
vero eum despecturos propter adspectum eius. Obstupescunt *qui 
eum Deum inhumanatum confitentur ; eum vero despiciunt eius- 
que gloriam parvipendunt qui eum reputant hominem natu- 
ralem. Etenim, viris similis est et dissimilis, ut homo quicumque 
apparet licet ab omnibus hominibus differat, quemadmodum 
dictum est: « Homo est, quis cognoscet eum? ». 

Quod si quis eum, propter adspectum eius, hominem reputare 
vult, ex operibus eius cogetur eum Deum cognoscere. Et qui- 
dem, inde quod revelatus est, cogitatur homo esse, sed ex al- 
tero creditur supra hominem esse; et cum inde quod servis 
similis sit, eorum par existimatur, eo quod ut Dominus cum 
potestate loquatur et operetur agnoscitur Deus omnipotens. Et 
ea quae propheta ibi posuit similia sunt, quoad sensum, illis 
quae a lohanne evangelista dicta sunt è: « Visa est gloria 
eius », etiam postquam caro factus est, « quasi gloria unige- 
niti a Patre, pleni gratiae et veritatis »; quasi diceret: Quam- 
vis incarnatus sit et inhumanatus, quod unigenitus est et Do- 
minus non absconditum est; sed quemadmodum ex adspectu 
agnitus est id quod factus est, ita et ex operibus revelatus est 
id quod est. Etenim omnia miracula, quae sive a Iesu ipso 
sive propter eum patrata sunt, non facta sunt ad docendum 
eum esse hominem naturalem, sed ad firmandum eum esse Deum 
secundum substantiam etiamsi inhumanatus est. Nullum enim 
miraculum requiritur ut homo credatur homo esse, quia adspe- 
ctus et alia quae homo habet eum manifestant esse id quod 
est. Miracula vero necessaria sunt ubi de Christo agitur, ut 
manifestent id quod erat etiam postquam factus est. Etenim, 
antea absconditus erat ut Deus, revelatus est autem quia homo 
factus est; et rursum, ubi revelatus est, absconditus erat quia 
homo, non Deus, a videntibus reputabatur. Facta sunt ubique 


. miracula in *annunciatione, et conceptione, et nativitate, et 


educatione eius; facta sunt etiam ab eo, postquam ad mensu- 
ram viri perfecti venit, ut per ea crederetur esse Deus incor- 

poratus, non vero homo in quo Deus habitaret. Natura enim 
Dei invisibilis est cuicumque creaturae, sive angelis, sive ho- 
minibus. Etenim, si eos ad se adduceret, non possent eum vi- 
dere, et si ad eos veniret eum contemplari non valerent. Qua- 
propter primis hominibus, et forsan etiam angelis sanctis, in 
figuris apparuit. Nam quemadmodum, curn voluit ab hominibus 
videri, eorum formant assumpsit qua se eis ostenderet, ita etiam 
si vellet a caelestibus virtutibus videri, in forma uniuscuiusque 
earum, ut opinor, se ostenderet. Hominibus autem novissime aj- 
paruit, non secundum naturam nec in figura, sed vere incar- 
natus est ex corpore eorum, sicque ab eis visus est, sicut etiam 
Apostolus intellexit et scripsit !: « Manifestatus est in carne ». 


OCTAVUM: SENTENTIA ALIA. 


Christus igitur unus est ex utraque parte, nam e parte su- 
periori Deus esse, et e parte inferiori idem esse homo agno- 
scitur. Rursum, secundum unionem, unus est ex duabus naturis, 
quia non agnoscitur unus in illa et alter in hac parte. De par- 
tibus enim in eo non est cogitandum; sed, ex quacumque parte 
nominetur, perfectus credendus est. Etenim unio, quae effecta 
est, utramque partem sine confusione mirabiliter ostendit, et 
vicissim, id est, inferior superiorem et superior inferiorem, 
homo Deum et Deus hominem, caro Verbum *et Verbum car- 
nem, qui est ex humanitate, eum qui est ex essentia, et qui 
est ex essentia eum qui est ex humanitate, Haec enim iure meri- 
toque dicuntur si Filius unus est, non duplex, quoad utramque 
nativitatem. Etenim ille, qui Filius est ex Patre, ipse est homo 
apud Virginem, quia ex Patre habet quod genitus sit Filius 
et ex humanitate quod factus sit et natus homo, sed non est 
alius Filius et alius homo, unus in illa et alter in bac parte. 
Miraculum unionis nos ita cogitare non sinit, etiam si saepe 
Deus et homo in Scriptura appellatur, quia factus est homo 
per exinanitionem. Cum enim natura Filius et Deus esset an- 
tequam homo fleret, habet appellationes ex divinitate; et no- 
mina post inhumanationem suam etiam ex humanitate accepit. 
Sed nec appellationes quas e divinitate habet, nobis absque varne 

sunt revelatae, nec nomina, quae ex humanitate possidet, a 
nobis agnita sunt prius ad alium et postea ad ipsum pertinere, 
Quapropter Deus et Verbum idem est quod lesus et Christus, 
et vicissim Christus et Iesus idem est quod Deus et Ver- 
bum; et idem creditur Dominus et servus, liber et subditus, 
Verbum et caro, Deus et homo, ministratus et ministrans, iu. 
bens et serviens, adoratus et adorans, secretus et manifestus, 
absconditus et revelatus, invisibilis et visibilis, intactilis et tacti- 
lis, inapprehensibilis et apprehensus, incomprehensibilis et com- 
prehensus, infinitus et conclusus, impassibilis et in passionibus 
faetus, immortalis et mortem expertus; et quidem in unoquoque 
horum, ut dixi in duabus formis non agnoscitur, sed totus est 
in unoquoque *horum ita ut, ob hano causam, nuncupetur etiam 
admirabilis quia, quamvis ex duobus non cogitatur esse duo, 
quasí per partes numeretur. Non enim perfectus perfecto adhae- 
sit, sicut haeretici stulte opinati sunt, ut agnoscantur duo per- 
fecti, x9ooto amoris tantum inter se coniuncti; sed ille, qui 
creditur perfectus in quantum agnoscitur Deus, perfecte inhu- 
manatus est et etiam natus est ex Matre; et duae nativitates 
agnoscuntur esse unius Verbi incarnati et unius Filii inhuma- 
nati. Et quia ipse, qui factus est, natus est, id est, qui factus est 
Deus erat et genitori suo consubstantialis antequam fieret, illa 
quae peperit, Dei Genitrix merito appellata est, quia Deum de 
se ipsa inhumanatum secundum carnem peperit. Etenim, si homo 
existimatur natus in quo Deus habitavit, sicut dixit Nestorius; 
aut rursum, si Deus non prius cum ea quae peperit, cogna- 
tionem naturalem contraxerit, sicut. opinatur Eutyches, secun- 
dum sententiam utriusque Virgo ut vera Dei Genitrix haberi 
non potest. Nam si Deus existimatur sine carne natus, id est, 
non incarnatus nec inhumanatus ex ea quae peperit, res ista 
transitus est, non vera nativitas; et rursum, si in alio incar- 
nato et nato, id est, in carne velin homine, Verbum habitasse 
cogitatur, nativitas ad inhabitatum, non ad habitatorem per- 
tinere censetur, sicut nulla earum mulierum, quae temporibus 
diversis prophetas et iustos pepererunt, Dei genitrix dicta est 
quod homines, in quibus Deus habitabat, genuerit. 

Oportet igitur ut « fieri », non *inhabitatio, nativitatem prae- 
celat; quapropter scriptum est Verbum factum esse carnem, 
non in carne habitasse. Etenim ille, qui prius fit, ipse etiam 

a pure inhabitat, non existimatur natus, sen 
stulti sint, dum ostende d hb dun Medis bx 
mihl medio e 4 D PNIS de ROREM 
struere; quia Ha We avennintir corporalitatem penitus de~ 
incarhalak e Bd us natus est non agnoscitur primum 
: P m Corpus non habet. Et haereses istae, Nesto- 
rianorum, inquam, et Eutyclianorum, quae existimantur altera 
alteri contradicere, inveniuntur unam sententiam tenere et 
pariter negare Deum ex Maria natum esse. Etenim. si Deus 
apparentiam tantum carnis, non autem hoc corpus nostrum 
verum et ex natura Virginis habuerit, quae peperit non est 
vere Deipara, quia ille quem peperit, prius ex ipsa non est 
incarnatus. Et rursum, si carnem in qua Verbum habitavit, 
non autem Verbum incarnatum, peperit, neque ita congruenter 
credenda esset Dei genitrix, quia non Deum incarnatum pe- 
perisset, sed id quod recens in ipsa creatum esset, id est, car- 
nem vel hominem. Et quid nisi illud sensit et tradidit Nesto- 
rius? Nonue enim, quia opinatus est Verbum carnem non factum 
esse, sed carnem factam esse et a Verbo assuuptar, conclusit 
Mariam non esse Dei genitricem, sed carnis genitricem. id est, 
hominis in quo Deus habitavit: quod etiam de quolibet iusto recte 
diei potest. Itaque omnino necessarium est ut « fieri » nativi- 
vitatem praecedat; et si Deus creditur homo factus esse absque 
mutatione, Virgo est vere Dei genitrix; quod si homo factus 
est in quo Deus quocumque modo, sive *voluntarie, sive per- 
sonaliter, habitasse dicitur, Virgo mater est hominis, quamtum- 
vis ille quem peperit per inhabitationem Dei honoretur. 
Qui ergo ita sentiunt, mysterium inhumanationis penitus 
destruunt et simul cum eo, ut evidens est, omne bonum quod 
per inhumanationem generi humano paratum est. Quidam ho- 
rum aperte dicunt Mariam non esse Dei genitricem: alii vero, 
etsi hac voce utantur, eam sensu adverso constanter interpre- 
tantur quia, aut nomen nativitatis Deo secundum derivationem 
tribuunt, dum putant realiter rem ipsam ad hominem pertinere, 
aut hominem, quem genitum dieunt, Deum propter honorem 
vocant; nee contra Libros sanctos prophetarum, et apostolorum, 
et evangelistarum, et etiam Patrum beatorum, qui talia exeogi- 
taverunt docere erubescunt. Etenim, si Deus, ut dicunt, hominem 
assumpsit, ipse autem non est inhumanatus ex Maria, quis ergo 

natus est: homo natus est, aut Deus qui eum assumpsit, aut 
ambo simul, aut duo nati sunt? ex nullo loco ostendere possunt, 
Quod si dieunt hominem esse qui natus est, quia is est qui 
cognationem naturalem habet cum ea quae peperit; tunc. homo 
iste non sine coniugio natus est; nam homo naturalis, post 
legem a Creatore semel statutam, sine coniugio exsistentiam 
accipere nequit. Et si dicant: Ecce Adamus et Eva sine coniugio 
creati sunt, sciant hoc decretum de propagatione generis humani 
nondum latum fuisse. Sed isti aperte dicere declinaverumnt ho- 
minem natum esse, quia id putant filiis Ecclesiae scandalo esse, 
et pro illo dicunt Christum natum esse, Christum quidem intel- 
legentes Deum et hominem, et rem *nativitatis homini tantum 
tribuunt, quam nomine etiam ad Deum referunt. Si autem di- 
cunt lios duos natos esse, sibi erubescendum est quia, dum unus 
est qui vocatur Primogenitus, Dominus, et Redemptor, Virginem 
matrem geminomum ostendunt, et mysterium inhumanationis 
adorabile et divinum contemnunt. 

Quapropter Christus ab omnibus, qui recte sapiunt, confiten- 
dus est Deus homo factus, ita ut non existimetur esse duo, 
sive personae, sive naturae. Etenim, non difficile fuisset Libris 
divinis aut sinceris Patribus docere eum hominem sumpsisse, 
si eum post inhumanationem duo esse credi voluissent. Nunc 
vero lohannes evangelista clare scripsit !: « Verbum caro fa- 
ctum est et habitavit in nobis » ; et sapientissimus Paulus docuit *: 
« Misit Deus Filium suum factum ex muliere », et rursus ?: 
« Misit Deus Filium suum in similitudinem carnis peccati et 
propter ipsum peccatum ». Et trecenti decem et octo Patres, 
qui Nieaeam convenerunt, definiverunt « Deus de Deo, descendit 
et incarnatus est ex Spiritu sancto et ex Maria virgine, et homo 
factus est »; et istis verbis aperte refutarunt quod haeretici 
dicunt: Deum hominem assumpsisse, non vero ipsum absque 
mutatione inhumanatum esse. Nunc autem, ut aperte indica- 
rent eum unum esse, non duos, post unionem, pro « hominem 
assumpsit » ubique tradunt « Verbum factum est homo ». Illud 
enim « Verbum caro factum est » clare stabilivit istud « fa- 
cium est homo », ex parte carnis totum hominem designando; 
nam in eo quod factum est assumptio docetur non hominis, 

deinde inhumanatum, et corpus nostrum, non autem homo ex 
nobis, dicitur ad illud pertinere. Et quia ille qui inhumanatus 
dicitur immutabilis est secundum naturam, confessio immuta- 
pilitatis recte ei servatur etiam quoad inhumanationem. Etenim, 
yer verba « fieri » et « inhumanatio », quae Seriptura et Patres 
usurparunt, duo simul significantur: assurnptio et unio; assur- 
ptio per inhumanationem, et unio per « fieri ». Quod enim in- 
troducunt dum pro illo « Deus homo factus est » tradunt « ho- 
minem assumpsit », aperte significat non factam esse unionem 
nec fuisse inhumanationem, nee dispensationem in carne ullo 
modo adimpletam. Etenim, licet nomen dispensationis apud alios 
agnitum sit, sicut per Abraham et Moysen incepit tota dispen- 
gatio secundum legem, illa tamen, quae dispensatio in carne 
reputatur, hic tantum hac in re agnita est, quia Deus ipse 
personaliter incarnatus est et inhumanatus, et ea quae per 
alios effici non poterant, ipse dispensatorio modo in se ipso 
adimplevit: scilicet destructionem peccati et omnium quae pec- 
catum intulerat, et stabilimentum iustitiae et eorum quae per eani 
omnibus, qui huic dispensationi recte credunt, gratis data sunt. 

Unio igitur Verbi cum humanitate sequenti modo effecta est. 
Quemadmodum homo vetus, cum in baptismum descendit. inde 
alium hominem non assumit, sed ipse novus fit homo Spiritum 
sanctum accipiendo, et, cum hoc modo creatus denuo ex ipso 
baptismo nascitur, unus et idem est corporalis qui factus est 
spiritalis, non quia agnoscitur duo esse, spiritalis et corporalis, 
liber et servus, sed quia unus est secundum personam et nu- 
merum suum; ita et Deus Verbum, qui virtus Altissimi et forma 
Patris creditur, *eum in similitudinem nostram venit. sieut seri- 
ptum est: « Virtus Altissimi obumbrabit tibi », in Virgine non 
formavit alium hominem extra se agnitum, quem per electio- 
nem assumptum sibi uniret, quia Filius Dei non dicitur homi- 
nem assumpsisse, sed ipse creditur homo factus esse absque 
mutatione et mansisse, etiam postquam factus est, id quod 
erat secundum naturam, id est, Filius Dei, quemadmodum etiam 
homo naturalis in utero baptismi ft filius per renovationem et 
homo manet secundum naturam; nam non eo quod mutatur 
X eo quod erat existimatur homo factus esse, sed per assum- 
Ponem carnis ex ea, quae peperit, Virgine seilicet. coniugii 

inexperte. Et dum homo naturalis, Spiritum accipiendo, Dei fit 
filius in baptismo, ita Filius Dei, Deus Verbum, carnem per 
incorporationem assumendo, factus est homo in Virgine sine 
mutatione; et dum homo corporalis fit in baptismo spiritalis, 
ibi in Virgine et ex ea Deus spiritalis factus est homo cor- 
poralis. Et quemadmodum hono in naturali adspectu suo primo 
manet etiam postquam factus est homo novus ex baptismo, ita 
et Deus in natura sua absque mutatione permansit etiam si 
homo sicut nos factus est. Et quemadmodum homo non repu- 
tatur duo esse ubi fit filius Dei ex baptismo, ita non licet Fi- 
lium Dei, qui factus est homo ex Virgine, numerari duos propter 
hoc quod factus est. Et quemadmodum homo, dum in baptismum 
descendit. homo tantum agnoscitur, sed postquam descendit et 
denuo creatus est, idem est filius per gratiam et homo secun- 
dum naturam in uno numero, non *in duobus; ita et Verbum 
Dei cum ad Virginem venire, Deus tantum sine carne erat; 
cum autem se exinanivit et in utero habitavit unde absque 
mutatione inhumanatum est, carnem etiam habuit; et idem 
agnoscitur esse Deus et homo, ipse totus in hoc et totus in 
ilo, quia dualitas ei non advenit nec numerum accepit; nam 
inhumanatio eius cogitationem dualitatis aperte excludit, et in- 
carnatio eius opinionem numeri. Et quemadmodum ille, qui ex 
baptismo nascitur, unus est in sua persona et numero, non 
autem duo sibi invicem adhaerentes vel in se invicem habi- 
tantes: ita et ille, qui ex Virgine inhumanatus est, Unigenitus 
Dei Filius, unus est in sua persona et numero, totus in hoc 
quod erat et totus in hoc quod factus est; nam ut Deus per- 
fectus genitus est a Patre perfecto, ita et homo perfectus natus 
est ex Matre, quae et ipsa perfecta est quoad personam et nu- 
merum, secundum sermonem de ea dictum. Et quemadmodum 
Pater, Filium generando, non minutus est, ita nec Virgo de- 
trimentum passa est cum Filius ex ipsa incorporatus et natus 
est. Et quemadmodum homo naturalis non est duo ubi fit spi- 
ritalis et filius Dei, ita nec Filius naturalis inhumanatus potest 
numerari duo inde quod factus est corporalis et filius mulieris, 
sed mansit, etiam postquam factus est, una natura Filii incar- 
nata, quia « fieri » non natura eius est, quae antea exsiste- 
bat, sed incorporatio per quam carnem habere agnitus est. 
Et quemadrmodura homo, ex utero natus, cum ex baptismo na- 

ica in ub nativitatis remanet, licet *prior sit corpo- 
SENTU er Da EE ita et Verbum, ex essentia Dei Patris 
liaa Su qu ind is ille, non amisit illud quod Filius ined 
nativitat D ds e na exinaniret et incarnaretur Aa 
iE pu. m iene patiretur, sed etiarn ita mansit Deus 
, oluit se ut hominem manifestare. Et quernadmo- 
dum homo, qui est filius unicus parentum suorum naturalium, 
si forte ante alios baptizatur et sic fit eis prior eorumque pri- 
mogenitus ex baptismo, hac de causa non amittit illud quod 
est filius unicus parentum suorum primorum, sed ut unicus 
manet etiam ubi cum multis in baptismo connumeratur ; ita et 
Unigenitus Dei Filius, qui inhumanatus et natus est et ingres- 
sus est primogenitus in orbem terrarum, sicut scriptum est!, 
et inter multos fratres factus est, non amisit illud quod erat 
Unigenitus Patris eo quod factus est primogenitus et inter 
multos fratres connumeratus est, sed mansit ut Unigenitus. quod 
ex essentia habet, etiam ubi officio primogeniturae erga hu- 
inanitatem functus est, et factus est ex baptismo et resurrectione 
primus et primitiae fratrum quos sibi per gratiam fecit. Et 
quemadmodum, etsi spiritalitas in eo qui ex baptismo nascitur 
a corporalitate differt, non licet tamen dicere has in eo duas 
naturas esse; ita nec Christus, qui inhumanatus est et natus 
ex Virgine, est hanc ob causam duae naturae, quamvis in eo 
divinitas ab humanitate diversa sit, nam differentia naturarum, 
quam in Christo confiteri debemus, non numerum indicat, sed 
praedicat nullam confusionem per unionem factam esse. *Et 
quemadmodum homo ille, qui filius unicus parentum natura- 
lium dictus est, unicus remanet parentibus suis etiam in hac 
Secunda nativitate ex baptismo; ita et Filius naturalis, ex es- 
sentia Patris unice genitus, unicus mansit etiam ubi primoge- 
nitus in orbem terrarum per Virginem intravit et inter multos 
fratres adnumeratus est. Et quemadmodum eius, qui est filius 
unicus parentum suorum primorum, fratres fiunt ex baptismo 
qui cum ipso et sicut ipse nascuntur, nec tamen hane ob cau- 
sam reputantur esse fratres ipsius secundum primam nativita- 
tem; ita et Verbum, ex Patre unice genitum, fecit sibi fratres 

secundum carnalem nativitatem, quorum causa de ipso dictum 
est: « Non confusus est eos fratres suos vocare ! » ; non tamen 
isti hae de causa fratres ipsius existimantur secundum essen- 
'ialem generationem ex Patre, quod ubi vocatum est primo- 
genitus, ibi etiam fratres ipsius hi dicti sunt. Et quemadmodum 
ile, qui est filius unicus parentum naturalium, cum fit primo- 
genitus eorum qui post ipsum ex baptismo, matre gratia, na- 
scuntur, ob hanc causam non existimatur esse duae naturae; 
ita et ille qui apud Patrem unigenitus propter essentiam con- 
fitendus est, primogenitus fratrum multorum ratione humanitatis 
factus est, sed eius primogenitura cum unicitate eius non nu- 
inerata fuit. Et quemadmodum homo qui in baptismum descen- 
dit idem est qui ex eo filius Dei factus est, nec alius cum 
ipso vel ipsius loco nascitur; ita et ille qui naturaliter Filius 
Dei est, idem est qui etiam secundum carnem filius est hominis 
ratione secundae nativitatis, nec alius homo cum ipso vel ipsius 
loco natus est, Et quemadmodum ille qui ex baptismo filius 
Dei nascitur, homo est per naturam *et filius per gratiam; ita 
et Filius Dei, qui homo ex Maria natus est, Deus est secun- 
dum naturam suam, homo vero secundum carnem propter mi- 
sericordiam suam. Et confitemur eum qui naturaliter homo 
est, filium Dei in baptismo fieri, sed modum quo id fiat as- 
sequi non possumus; ita et credimus Deum in Virgine et ex 
ea factum esse hominem, sed qua ratione exponere non vale- 
mus. Et quemadmodum ille qui baptizatur, et per virtutem 
accipit ea quae baptismo dari solent, cum fit fllius Dei ex 
baptismo, non mutatur ab eo quo existimatur homo, et omnia 
humana habet; ita nec Deus Verbum, cum filius bominis ex 
Virgine factus est et inde humana acquisivit, mutatus est ab 
eo quo secundum naturam Deus est, nec a divinis quae ex 
essentia possidet. Et quemadmodum Spiritus secundo utero ba- 
ptismi dedit ut homines denuo filios Dei generaret; ita et Spi- 
ritus in utero carnali, qui homines generare solet, sanctitatem 
et virtutem] posuit ut Verbum incarnatum recipere posset et 
ipsuni ex eo nasceretur. 

Has igitur opiniones et sententias et alias huiusmodi nobis 
ignotas, quae fortasse aliis notae sunt, aliquis potest instituere 

duos uteros inter se comparando, uterum Virginis et uterum 
baptismi, Filium ex Virgine natum et filios ex aqua et Spi- 
ritu natos. Et quemadmodum sapientissimus Paulus. resurre- 
ctionem hominum ex mortuis docere volens, e resurrectione 
Christi testimonium adduxit ad resurrectionem eorum confir- 
mandam, ita et nos, ut opinor, recte egimus cum, ex nativitate 
per gratiam quae hominibus gratis data est, in qua curn fimus 
filii non amittimus esse homines nec *ullus nostrum numeratur 
duo ubi factus est /i/us, demonstravimus Deum factum esse 
hominem nec tamen ex essentia sua mutatum esse, aut nume- 
rum accepisse. Patet quidem has duas res se invicem fortiter 
corroborare. Etenim, quia Deus in utero naturali homo absque 
mutatione factus est, possibile fuit homines in utero baptismi 
filios Dei fieri. Et quia intellectu difficile est menti. quomodo 
Deus homo fieri potuerit et id quod erat remanere, et unus 
idemque agnoscendus sit id quod erat et id quod factus est, 
haec omnia connürmantur eo quod homo ex baptismo filius Dei 
factus est et non amisit esse hominem. Quapropter etiam Iohan- 
nes evangelista haec duo unum iuxta alterum posuit !: scilicet 
Verbum carnem factum esse et homines filios Dei fieri. De 
inhumanatione Dei scripsit: « Verbum caro factum est et habi- 
tavit in nobis », et de divina hominum filiatione dixit: « Qui 
non ex sanguine, neque ex voluntate carnis, neque ex volun- 
tate viri, sed ex Deo nati sunt ». Quos non humano modo 
factos esse filios aperte indicavit; quomodo autem facti sint 
exponere non potuit. Ita et nos docuit Verbum factum esse 
carnem, id est, hominem; quo autem modo vel quo medio non 
revelavit, et evidenter quia id assequi non potuit. Haec enim 
res ad Deum pertinet et eius cognitio intellectum omnium crea- 
turarum superat. Quapropter nobis cum Evangelista dicendum 
est: « Verbum caro factum est», id est, homo, et etiam ad- 
dendum est, verbi gratia, non mutatum, non alteratum, non 
transformatum, non in carnem conversum, non concretum, non 
factum. Verbum ita non fuisse dicere valemus, sed quomodo 
fuerit nec intellegere nec *dicere possumus; quia haec res in- 
tellectum nostrum ceterorumque rationalium, sive spiritalium, 
give corporalium, transcendit. 

Simili modo, de unione eius cum carne et de inhumanatione 
eius ex nobis, sentire oportet hanc unionem sine confusione aut 
commixtione factam esse, quia Verbum in carnem non muta- 
tum est cum ex ea incorporatum est, nec caro in naturam Verbi 
conversa est cum Verbo unita est. Nec naturae inter se mixtae 
sunt sicut aqua et vinum, quae per mixtionem naturam suam 
propriam amittunt, aut sicut colores et pharmaca quorum, cum 
inter se miscentur, unumquodque amittit quidquid integritatis 
et cognoscibilitatis ex natura habet; sed haec res, quia Dei 
est, est prodigium incomparabile, et tale quale aliud nunquam 
effectum est; fidei a Spiritu Dei commissum est qua acciperetur 
et servaretur. Nam, quemadmodum superius multis ostendimus, 
virtus prodigiorum intellectu cuiuslibet creaturae comprehendi 
non potest, sed scientia Dei tantum, qui est omnipotens et factor 
omnium prodigiorum. Unus ergo est Unigenitus Deus Verbum, 
qui secundum divinitatem ex essentia Patris est et secundum 
humanitatem ex Maria virgine; idem est Deus et homo, abscon- 
ditus et revelatus, Verbum et caro, una natura Fili quoad 
utramque nativitatem; qui cum Patre et Spiritu adoratur et 
ter laudatur nunc et semper et in saecula saeculorum. Amen. 


EXPLICIT SENTENTIA OCTAVA. 

TRACTATUS TERTIUS 


IN QUO DANTUR ETIAM ALIAE SENTENTIAE QUAS VARIS MODIS 
DE DISPENSATIONE CHRISTI IN CARNE HABUIT. 


Accedamus rursum, cum etiam auxilium fidei nunc habea- p.152. 


mus, ad investigandum alios sensus et significationes de di- 
spensatione divina in carne, et de eis, quantum fieri potest, 
disseramus, si non quantum decet, tamen quantum in nobis est, 
demonstrando etiam si verba quae de Deo et nobis in rebus 
eiusmodi dicuntur, paria sunt, vim tamen sensumque eorum 
valde diversa esse et differentia; nec decere ut sensus qui 
de nobis usurpantur, in Deum ipsum etiam transferantur: quia 
natura divina in omnibus a nobis differt nec ulli creaturae 
omnino similis est. 

Nune autem imprimis oportet, sicut res ipsa nos cogit, dicere 
de locutionibus quibus dispensatio Domini nostri in carne reve- 
lata est; quae sunt primum: « Verbum caro factum est », deinde: 
« incorporatus est, corporeus factus est, incarnatus est, inhuma- 
natus est Deus ». Rursum, aliae quae sunt: « assumpsit, unitus 
est, habitavit, induit, adhaesit ». Quibus singulis locutionibus 
hae duae doctrinae, quae adhuc in Ecclesia exstant, Nestoriana 
nempe et Eutychiana, assentiri videntur. Primas enim locu- 
tiones, scilicet « factus est, incorporatus est, corporeus factus 
est, incarnatus est, inhumanatus est », Eutychiani se docere pro- 
fitentur; secundas autem, *id est, « assumpsit, unitus est, habi- 
lavit, induit, adhaesit », Nestoriani recipere videntur. Patres 
autem veteres et Doctores, qui irreprehensibiles habiti sunt, 
omnibus istis verbis et locutionibus pariter usi esse inveniuntur 
et unumquodque horum sensu convenienti intellexerunt. Eis 
enim quibus Eutychiani gaudent, non usisunt ut corpus hu- 
manum extra Deum ponerent; neque ea quae Nestoriani re- 
cipiunt, adhibuerunt ut probarenl Christum esse unum et alte- 
rum, aut in duabus personis vel duabus naturis numerari. 
Crediderunt isti haeretici fautoribus doctrinarum antiquarum, 
qui ante eos fuerunt, Maneti scilicet, Marcioni, Valentino, Bar- 
desani, et aliis qui ante hos fuerunt, qui et ipsi verba selecta 
de Scriptura deprompserunt, quemadmodum | hodierni haeretici 

verba et locutiones Scripturae et Doctorum, omnesque alias 
Spiritus sententias reiecerunt. Et quidam haeretici vim senten- 
tiarum alieno sensu intellexerunt: illi autem qui nunc intus 
dimicant, Nestoriani nempe et Eutychiani, omnes sanctae Seri- 
pturae sententias accipere videntur, sed in verbis quae de 
inhumamatione dicunt, errant, non solum quia non omnia verba 
simul recipiunt, sed quia quisque eorum ea quae recipit, aliter 
intellegit. 

Et primum patet eos inter filios Ecclesiae non esse, eo quod 
unusquisque horum ea quae sibi placent eligit et sumit, sicut 
de aliis haereticis sermo noster iam ostendit. Eutychiani enim 
per illa: « Deus factus est, incorporatus est, corporeus factus 
est, incarnatus est, inhumanatus est », intellegunt eum speciem 
et apparentiam humanam tantum habuisse; eum autem quid- 
quam ex Maria sumpsisse, id est, hanc *corporalitatem in qua 
se manifestavit, dicere recusant. Existimant enim quod, si quid 
ex Maria sumptum esset, incrementum in trinitate factum esset 
et trinitas aliquid, quod ex seipsa non esset, accepisset. Nesto- 
riani vero per has alias locutiones: « assumpsit, unitus est, 
induit, habitavit, adhaesit », quibus se assentiri profitentur, 
stabilire contendunt Christum propter hoc duas naturas esse 
et putant unionem ad prosopon tantum, non autem etiam ad 
naturam pertinere. Qui, dum per illa verba ostendunt se contra 
doctrinam Eutychetis sapienter pugnare, ipsi capti in alias 
opiniones haereticas incidunt. Etenim, eo quod aliqua verba 
et locutiones. quae sensu orthodoxo dicta sunt, reiiciunt, aliqua 
vero recipiunt, satis probatur eos esse fures et latrones nec 
per ianuam in ovile intrare. Sed quamvis verba violenter de- 
sumpserint et unum ab alio diviserint, eaque abstracta disper- 
serint et dissipaverint, quia non sunt ex ovibus quae vocem 
pastoris cognoscunt, nos debemus in omnibus verbis, secundum 
sensura qui vivificare possit, gaudere et laetari, eaque non 
solum simpliciter recipere sed recte investigare et intellegere. 
Et quia Ecclesia Novum et Vetus Testamentum ab haereticis 
antiquis accepit ostenditque libros et sententias, quae lii sepa- 
raverant, esse unum, oportet nos ab haereticis hodiernis voces 
et locutiones sumere, easque cunctas recte confiteri, earum 
sensum sapienter intellegere, et per unamquamque harum quasi 
per semitam rectam et simplicem ad veritatem accedere. Hi 

autem istas locutiones recipiunt, non quia volunt in 
Ecclesiae manere, sed quia existimant se a fidelibus probandos 
esse, ne, si invenirentur reiicere quod ab omnibus recipitur 
ab omnibus haberentur ut extranei, et quasi aperti inimici ex 
ovilibus ecclesiasticis eiicerentur. Nam si unusquique eriin 
sano sensu, non autem ex coactione seu timore fidelium. et zela- 
torum prudentiumque qui inter eos sunt, istas locutiones et 
voces acciperet, nihil prohiberet earum sensum recte recipere, 
et has omnes sicut nos intellegere; nec eas unar ab alia divi- 
derent, nec earum significationem alieno sensu explicarent. Sed 
quia propter traditionem, quae per hos haereticos in simplices 
propagata est, multi ex fidelibus tales locutiones recipere decli- 
nant, et alii quidem reiiciunt ea quae ab Eutychianis dicuntur. 
alii vero accipiunt quae a Nestorianis usurpantur, necessarium 
est nos omnes has voces et locutiones, quae ex utraque parte 
dicuntur, simul accipere, et earum sensum qui verus et rectus 


est, non sicut nobis placet, sed quemadmodum Patres et Docto- 
res senserunt, intellegere. 


I. QUOMODO INTELLEGENDA SUNT HAEC: 
« DEUS HOMO FACTUS EST ». 


Verbum quod pro « fleri » in Libris divinis ponitur. et etiam 
a Doctoribus dicitur, multiplici sensu accipitur, sicut in qua- 
cumque sententia clare iamiam exponetur. Hoc enim verbum 
« fieri » praedicatum est aliquando de eis quae ex nihilo "facta 
sunt, et etiam de creaturis quae ex istis constitutae sunt. Di- 
citur etiam quando homo recenter accepit id quod antea non 
habebat, et factus est id quod non erat. Rursum, dicitur de 
concordia quae exsistit inter multos; et etiam ubi diversitas 
naturarum per illud agnoscitur, quarum aliae ex aliquo et aliae 
ex nihilo factae sunt, Rursum, scribitur quoque de viro et mu- 
liere qui etiam una. caro fiunt. Dicitur praeterea etiam de di- 
spensatione Dei Verbi in carne. 

Ubi Scriptura de operibus ait !: « Ipse dixit et faeta sunt: 
ipse mandavit et creata sunt », et ?: «In principio creavit Deus 
caelum et terram », et 3: « Dixit Deus: Fiat lux et facta est lux ». 

his verbis docuit has creaturas ex nihilo factas esse. Ubi vero 
dixit !: « Fiat firmamentum in medio aquarum, et factum est 
ita », ostendit naturam liquidam factam esse densam et duram 
aliamque formam induisse, sicut natura firmamenti videtur esse; 
quia notum est illud ex aquis induratum et condensatum fuisse 
et mandato Creatoris supra altitudines multas positum fuisse, 
licet ex natura gravi constituatur, quae solet descendere ; et in eo 
forma aquarum adhuc videtur sicut adspectus eius clare ostendit. 

Etiam alio modo «fieri » intellegitur, quando nempe ali- 
quid ex alio fit, sed secundum naturam non simile est illi ex 
quod faetum est: quemadmodum pisces, et volucres, et anima- 
lia omnia, quae in mari habitant, ex aquis facta sunt; quem- 
admodum etiam arbores, et plantae, et semina, et beluae, et 
iumenta e terra facta sunt. Haec, etsi ex naturis primordiis 
facta sunt, similia non sunt creaturis ex quibus facta sunt, 
sive *quoad formam, sive quoad colorem, sive quoad naturam. 
Fiunt etiam ex semine et sanguine corpora hominum et alia- 
rum specierum, quae per copulam et fluxum carnalem formantur. 

Rursum, alio modo « fieri » intellegitur, qui non solum ex 
re ipsa, sed etiam ex verbo Scripturae cognoscitur; scilicet 
cum aliquis, potestatem vel honorem accipiendo, fit quod antea 
non erat, ut si quis fiat rex aut dux aut aliquam potestatem 
huiusmodi recipiat. Eo enim quod honorem accipit, ipse fit 
quod antea non erat; quemadmodum Ezechiel propheta de con- 
gregatione domus Judae dixit ?: « Tulit unum de leunculis suis, 
et leonem constituit eum », et iterum de illo qui regnavit, di- 
xit 3: « Crevit unus de leunculis eius, et factus est leo, et 
didicit praedam capere »; et utrumque, scilicet « tulit » et 
« factus est », sub uno sensu colligit. 

Rursus dicitur « fuit » ex regione vel loco aliquo, secundum 
morem et usum linguae hebraicae, sicut scriptum est 1: « Fuit 
vir unus de Ramathaim Dawqe, de monte Ephraim »; et ite- 
rum 5: « Factum est in diebus Iudicum »; et item de Baptista 
scriptum est^: « Fuit homo missus a Deo, cui nomen erat Io- 
hannes ». 

Rursum, alio modo «fieri» intellegitur, qui ex prodigio agno- 
scitur, quemadmodum virga Moysis facta est coluber et iterum 

1 Gen., 1, 6. —? EZECH., xix, 5. — ? EZECH., Xix, 6. — * 1 Reg., », 1. 
— * CC IV Reg, xxi, 22. — ê JOHANN., I, 6. 


10 


15 


20 


30 


e 


1o 


l 


en 


2 


e 


80 


A« 119 $ 


ex colubro in virgam conversa est « Quid est hoc in manibus 
tuis? Respondit: Virga. Dixitque ad eum Dominus: Proiice 
eam in terram. Et proiecit eam in terram et versa est in co- 
lubrum, ita ut Moyses ab eo fugeret. Dixitque iterum Dominus: 
Extende manum tuam et apprehende caudar eius. *Et extendit 
manum suam et tenuit, et versa est in virgam in manu eius 
sicut antea erat ' ». Itaque coluber ex virga factus est, et rur- 
sum virga ex colubro; et utrumque per prodigium evenit. Post 
haec etiam scriptum est Moysen virgam suam coram Pharaone 
proiecisse eamque versam esse in draconem, et maleficos etiam 
virgas suas proiecisse easque versas esse in colubros; verum- 
tamen virga Moysis revera facta est coluber, virgae autem 
eorum secundum visum oculorum tantum. Neque hic scriptum 
est Moysen ab eo, sicut prima vice, fugisse, quia Spiritus in- 
tellectum eius illuminavit ut vim prodigii percipere posset. Et 
Moyses eam videbat esse duo, virgam scilicet et colubrum; 
Pharao autem et malefici eam esse tantum id quod facta erat. 
Virgae maleficorum Pharaoni et Aegyptiis videbantur esse co- 
lubri, Moysi autem virgae sicut erant. Ita et virga Moysis eis 
videbatur draco esse; Moysi vero duo simul, virga scilicet et 
coluber. 

Rursum, alio modo « fieri » dicitur, scilicet cum multi una 
mens fiunt per mutuam concordiam; sieut scriptum est in Acti- 
bus Apostolorum ?: « Omnes qui crediderant erant cor unum 
et anima una»; sicut etiam Apostolus dixit 3: « Omnes erimus 
unum in fide et agnitione Filii Dei, in unum virum perfectum », 
et rursum, Redemptor noster de discipulis ad Patrem suum 
dixit 4: « Da eis ut in nobis unum sint; sicut tu, Pater mi, 
in me et ego in te, ita et ipsi unum in nobis sint. » 

Itaque verbum « fleri », secundum has differentias expositum 
est; quarum aliae ex Scriptura, aliae vero ex natura ipsa €o- 
gnitae sunt, *Cuinam horum modorum putamus «feri» Dei 
Simile esse? Illi per quem aliquid ex nihilo fit? Aut illi per 
(Wem aliquid ex alio constituitur? Aut illi quo aliquid ft per 
mutationem? Aut illi secundum quem pluribus diversisque vo- 
luntatibus unum fit cor? Aut illi quo vir et mulier una car 
funt? Aut ili quo homo ex plebeio fit dux aut rex? Ego qui- 

dem existimo modum quo Deus « factus est » cum nullo horum 
comparandum esse; quia ex eis, quae enumerata sunt, alia per 
mutationem fiunt aliquid aliud, alia fiunt per assumptionem at 
sine unione, alia, licet aliquid assumant, non uniuntur, alia per 
voluntatem tantum fiunt quid unum, et alia per prodigium, sicut 
accidit virgae Moysis quae in colubrum conversa est, sed non 
per assumptionem. Si quis dicat virgam in colubrum versam 
esse per mutationem: ecce, etiam postquam facta est coluber, 
Moysi virga esse videbatur, eamque videbat esse virgam et colu- 
brum, non quidem per duas species, sed per unam, quia erat virga 
secundum naturam et coluber secundum prodigium. Rursum, 
cum facta est coluber, ita non est agnita eo quod aliquid 
ex colubro sumpserit; nec sicut Verbum factum est caro ex 
carne humana, coluber etiam factus est ex alio colubro. Sed 
effectum est etiam prodigium quemadmodum decet virtutem 
Dei. Nam virga faeta est coluber per prodigium et virga mansit 
secundum naturam suam; quemadmodum etium aqua ibi san- 
guis facta est, et aqua, sicut erat, permansit. De his duobus 
testes sunt Aegyptii et Hebraei: Aegyptii quia non potuerunt, 
ut antea, aquam de flumine bibere, nam ipsis facta est sanguis, 
et eodem tempore Hebraei eam sicut aquam biberunt; quem- 
admodum etiam Moysis virga ipsi videbatur esse virga, co- 
luber autem tantum Pharaoni et maleficis. 

Rursum, dictum est *de viro et muliere !: « Relinquet homo 
patrem suum et matrem suam, et adhaerebit uxori suae: et 
erunt duo in carne una ». Unum quidem fiunt quantum atti- 
net ad eum qui ex ipsis nascitur, dum secundum personas evi- 
denter duo sunt. 

At nullum ex his «fieri » in omnibus congruit cum illo: 
« Factus est Deus homo », et si in aliquo simile videtur, in 
alis tamen invenitur differre. Hoc enim « fieri » Dez unicum 
est et singulare, sicut decet « fleri » Dei esse. « Verbum caro 
factum est et habitavit [in nobis] ». Verbum quidem erat, non 
autem caro; quapropter factum est quod non erat, et secun- 
dum naturam mansit quod erat. Huic autem « factum est », 
addimus illud « non mutatum est »; sed cum confitemur Ver- 
bum non mutatum esse, non ideo apprehendimus quomodo 

factum sit. Quod non ita factum sit tantum confitemur, sed 
quomodo factum est non possumus statuere, 

Rursum, Apostolus de Verbo incarnato disit 1: « Christus 
nos redemit de maledicto legis, quia factus est pro nobis ma- 
ledictum ». Sed qui illud « factus est » per istud « assumpsit » 
explicant, dicunt eum factum esse carnem sicut factus est male- 
dictum; quasi dicerent: etiam ibi carnem assumpsisse non vero 
factum esse noscitur, sicut bic maledictum sumpsit non autem 
factus est. Non autem sicut hi, illud intellexerunt sancti Patres, 
nec explicarunt illud « factus est » per istud « assumpsit », 
sed, ut ostenderent Verbum factum esse carnem absque mu- 
tatione, in memoriam redegerunt eum factum esse pro nobis 
maledictum, cum tamen in maledictum non conversum fuerit. 

Duo ergo « fieri » didicimus a sanctis Scripturis intellegenda 
esse de Iesu, Filio Dei: unum in initio, *alterum vero in fine 
dispensationis agnoscitur. Quod est in initio, est id: « Verbum 
caro factum est et habitavit in nobis; » in fine vero est illut 
quod dixit Paulus: « Christus nos redemit de maledicto legis, 
factus pro nobis maledictum ». Factus est caro ut maledictum 
etiam fieri posset. Impossibile enim erat eum fleri maledictum 
nisi prius caro fieret. In utroque casu agnoscimus eum propter 
nos. factum esse. Propter nos enim factus est caro, quia sibi 
et propter se spiritus est et Deus. Et rursum, pro nobis faetus 
est maledictum, quia sibi et propter se vivens est et immor- 
talis. Et utrumque verum est; non solum e testimonio Libro- 
rum, sed etiam e rebus ipsis. Verbum enim vere factum est 
caro, licet secundum naturam suam spiritus sit et incomposi- 
tum. Et rursum, vere factum est maledictum, id est, mortis 
capax, licet, in quantum agnoscitur Deus, incompositum et vi- 
vens et immortale sit. In essentia quidem sua non erat id quod 
factum est, sed in ea erat Deus et Dominus et Spiritus, sicut 
Pater ex quo est. Caro vero factum est, id est homo, quod 
et nos sumus. Simili modo non erat maledictum secundum 
naturam, nec propter transgressionem legis, nec propter pec- 
catum, sed sicut factum est caro, quod ad voluntatem, non ad 
naturam ipsius, pertinet. Voluntarie enim se demisit ut omo 
« fieret », nec naturaliter est id quod faetum est. Ita et factum 

est maledictum, id est, crucifixus est, passus, et mortuus propter 
nostram salutem, non quia de facto aut ex natura huic poenae 
subiectus erat. Sensus ergo verborum Apostoli est, nec decet ea 
aliter interpretari, quod Christus revera factus est maledictum, 
quia vere passus et mortuus est. Non enim *huic: « Omnia 
peccata nostra ipse sustulit et pertulit in corpore suo super 
crucem ! », simile est illud: « Factus est pro nobis maledictum », 
nec huic: « Vetus homo noster crucifixus est cum eo? », Nam 
ubi de peccato voluit docere clare dixit: « Omnia peccata nostra 
pertulit », quemadmodum dietum est?: « Ecce Agnus Dei qui 
tollit peccatum mundi » ; ubi vero maledictum significare voluit, 
non dixit « maledictum pertulit », sed « factus est pro nobis 
maledictum », quasi diceret: Pro nobis passus et mortuus est, 
et propter nostram salutem crucifixus est. 

Ut pateat hunc esse sensum verborum, addam: Maledictum 
in lege positum, sub quo quilibet peccator erat, poena erat a 
Deo decreta in eos qui legem trasgrediebantur aut legislatorem 
blasphemabant. Et licet multae diversaeque essent sententiae 
latae in eos qui talia peccata committebant, membra enim ex 
corporibus reorum abscindebantur, alii gladio necabantur, alii 
lapidabantur, alii igne comburebantur, poena omnium durissima 
atque opprobrio plenissima erat crucifixio hominis super lignum. 
Haec quidem, prae ceteris sententiis, existimabatur opprobrio 
et ignominia plena, eratque supplicium durum quod Christus 
etiam subiit cum maledictum adversus nos per legem decretum 
auferre voluit. Ipse enim non solum crucem accepit, sed etiam 
crucifixus est; et non solum externo modo passionem et mor- 
tem pertulit, sed revera passus et mortuus est. Etenim, aliud 
existimatur esse quod quis assumat aliquid a se distinctum, et 
aliud quod ipse fiat id quod assumpsisse dicitur. Christus igitur 
peccatum *non factus est, sed illud pertulit; factus est autem 
maledictum, quia revera passus et mortuus est. Et aliud esse 
illud, aliud vero hoc, Scriptura sancta testatur. Dicet enim Isaias, 
eo quod Christus futurus erat maledictum, id est, passurus et 
moriturus: « Languores nostros ipse feret et pro nobis patietur; 
et nos putavimus eum quasi defatigatum, et percussum a Deo, 
et sub languore factum »; id est, « occisus est propter scelera 

nostra, et attritus est propter iniquitatem nostram: disciplina 
pacis nostrae super eum, et livore eius sanati sumus ! », Ft haec 
propter maledictum quod Christus futurus erat dixit, quia fuit 
in languoribus nostris, et passiones nostras passus est, et ten- 
tatus est laboribus nostris, et verberatus est, et pereussus, et 
crucifixus, et occisus, et mortuus; de peccato autem non dicit 
eum factum esse peccatum, sed illud pertulisse *: « Omnes nos 
quasi oves erravimus; unusquisque in viam suam declinavit, 
et Dominus tradidit eum propter peccata nostra ; et cur attritus 
est non aperuit os suum ». Non tanquam reus tacuit, sed sicut 
is qui voluntarie attritus est. « Sicut agnus ad occisionem ductus 
est, et quasi ovis coram tondente se non aperuit os suum ? ». 
Iterum, dicit eum in humiliatione sua non aperuisse os suum, 
non tamen quia vincere non poterat. « Iniquitatem non fecit. 
nec dolus inventus est in ore eius. Et Dominus voluit conterere 
eum in infirmitate ! ». Contritionem enim in cruce accepit, et 
per eam nobis propitiationem fecit; et factus est in passionibus, 
et mortem subiit, ut nos per ista sanaremur. 

Igitur, sicut dixi, duae sunt maledicti species: unum male- 
dictum agnoscitur ex voluntate esse, alterum vero ex sententia. 
Maledictum enim peccati ex voluntate est, maledictum poenae 
ex iustitia. Illud homo vult, hoc autem fugit, certe quia hoc 
eum passione et dolore affligit. Sententia enim *solet diifundi 
super tumorem peccati, et iustitia adhibere passionem, ut per 
dolorem iniquitatem ex negligentia ortam auferat, et per afictio- 
nem corporis peccatorem passionis memorem reddat quam ani- 
inae accidentem non percepit. Quapropter, libertati suave est de- 
Siderium fructum peccati carpendi, amara autem poena quam 
propter peccatum iustitia imponit. Igitur unum ex his effectibus 
peccati, inquam, Christus tulit; sub altero autem factus est. Pec- 
catum enim non factus est, sed peccata nostra in se sustulit. 
Maledictum vero, ut dictum est, factus est, quia maledictum 
vere expertus est dum crucifixionem et mortem subiit. Non enim 
poenam tulit ut alteri imponeret, quemadmodum Iudaei erucem 
quam ei imposuerant tulerunt et imposuerunt ei quem angaria- 
verunt, Simeoni Cyrenensi; sed ipse sub poena factus est ut 
nos ab ea liberaret. Nam statim ac venerunt in locum ubi cru- 

cifigendus erat, fixerunt ibi crucem et in eam lesum suspen- 
derunt. Et forsan Simeon prius crucem ideo portavit ut osten- 
deretur lesum propter peccatum aliorum, non propter suum, 
moriturum: « Etenim, vetus homo crucifixus est cum eo », dicit 
Apostolus ! de homine qui peccato servierat. Et rursus Scriptura 
3it?: « Omnia peccata nostra ipse sustulit et pertulit in cor- 
pore suo super lignum ». Vetus homo cum eo crucifixus est, 
cum ipse poenam contra hominem veterem decretam pro nobis 
dedit, et ipse personaliter crucifixus est, et passus, et mortuus. 

Ecce igitur undique probavimus Christum maledictum peccati 
tulisse, et alterum poenae factum esse. Etenim, licet non pec- 
caverit, mortuus est sicut unus ex peccatoribus, et licet iniqui- 
tatem non fecerit nec dolus in ore eius inventus sit, poenam 
propter ea decretam dedit. 

Recte igitur hoc: « Christus factus est *maledictum », isto: 
« factus est caro » comparavimus. Nam quemadmodum, cum 
spiritus esset factus est caro, nec mutatus est ab eo quod erat 
spiritus; ita et cum agnosceretur vivens et immortalis, mortem 
subiit, nec immortalitas eius per mortem mutata est. Etenim, 
sicut saepius diximus, Apostolus hoc: « Christus factus est male- 
dictum » pro illo: «crucifixus est et passus et mortuus » posuit; 
non autem ut ostenderet eum morte aliorum afflictum esse 
sed non mortuum esse. Et si quidam e Patribus pro hoc: « Chri- 
stus factus est caro », ut exemplum adhibuerunt illud: « factus 
est pro nobis maledictum », ifa fecerunt non ut probarent eum 
non factum esse carnem, sed ut docerent eum, quamvis factus 
sit, non mutatum esse: sive ab eo quod spiritus est, ubi factus 
est caro, sive ab eo quod impassibilis est et immortalis, ubi 
maledictum factus est, id est, ubi passionem et mortem subiit. 
His verbis usi sunt non ut probarent eum sumpsisse carnem non 
autem carnem factum esse, sed ut ostenderent eum, cum factus 
est, non reliquisse id quod erat, sive ubi factus est caro sive 
ubi factus est maledictum. Ubi enim factus est homo, patet eum 
mansisse Deum; et ubi occisus est et sepultus, vivus omniaque 
implens mansit. Et quemadmodum, cum factus est maledictum, 
id est, passiones et mortem subiit, ipse personaliter ea expertus 
est, non vero quae alius tulisset metaphorice sua fecit; ita et 

cum factus est caro, hoc ipsi tribuimus, non autem cogitamus 
alium factum esse carnem aut hominem, quem, ut hi dicunt, 
Verbum assumpserit. 

Deus enim non assumpsit hominem qualemcumque in utero 
formatum, in quo, sicut in uno ex iustis, habitavit; sed ipse 
factus est *homo absque mutatione, iuxta verbum Apostoli. Nam 
Paulus de Christo, quem praedicavit « Deum super omnia! », 
et « Deum magnum », testificatus est dicens?: « Ipse nos rede- 
mit de maledicto legis, quia factus est pro nobis maledictum ». 
Et dum Iohannes superius scripsit Verbum carner factum esse, 
Paulus hic dixit Christum, Deum magnum et Deum super omnia, 
factum esse pro nobis maledictum. Hic est ergo verborum sensus 
nec decet ea aliter interpretari. Etenim, aliud legere et aliud 
intellegere idem est ac scripta delere aliaque subrogare. Nam 
interpretatio lectioni contraria lectionem foras expellit et aliquid 
diversum introducit. Si quis vero dicat: Ecce sunt in Libris 
sanctis verba quae non intelligenda sunt ut leguntur, sicut haec: 
« Dominus aegre tulit et eum paenituit? », aut haec: « Inter- 
rogavit: Ubi es tu, Adam? ! », aut: « Moysen rogavit: Quid est 
hoc quod habes in manu tua? 5 », aut sicut illa quae ad Abraham 
dixit: « Descendam et videbo? », aut alia a prophetis dicta: 
« Deus obdormivit et surrexit? »; «inclinavit aurem suam et 
audivit? », « aperuit oculos suos et vidit »; et « odoratus est 
odorem holocausti? », «ivit, venit; descendit, adscendit ; fatigatus 
est, requievit »; sciat ille hoe: « Verbum caro factum est » et 
cetera quae sequuntur, et etiam illud: « Christus factus est ma- 
ledictum », istis non esse similia. Etenim supra, verbis humanis 
actiones divinae, quae non potuissent aliter cognosci, manife- 
stantur; hic autem verba, quae manifestant id quod factum est, 
ad ostendendas res, quae revera factae sunt adhibentur, quae 
res, ut patet, verbis priores sunt. Verbum enim prius factum 
est caro et etiam maledictum, et deinde Iohannes et Paulus 
verba, quibus res revelatae sunt, clamaverunt. 

Sciat haereticus, si putet illa *quae dicta sunt. « Verbum 
caro facium est » et « Christus factus est maledictum », similia 

esse verbis de Deo in Vetere Testamento scriptis, se procul a 
veritate expulsum et in se reapse adimpleri illud !: « Stultus 
loquitur stultitiam et cor eius machinatur malum ». Verba enim 
superius allata figurativa sunt, nam ibi non scriptum est Deum 
revelatum esse in carne, sed in igne vel in lumine, vel in nube, 
vel in forma humana. Unaquaeque harum revelationum fuit 
similitudo naturalis, non autem natura vera; quia per has re- 
velationes hoc tempore curavit doctrinam ab extra tradere, 
non autem voluit in se naturam humanam denuo creare et 
renovare. Hoc enim novissime effectum est per inhumanationem 
ex Virgine. Et quia tota haec dispensatio vera est resque exacta, 
non autem per figuran et visionem, etiam verba, quibus agnita 
est, vera existimanda sunt. Et quemadmodum nativitas aliter 
non est explicanda, ita nec « fieri ». Etenim, ut evidens est, 
ille qui e Virgine natus est, prius in ea factus est et deinde 
ex ea natus, et, sicut scriptum est, etiam suxit lac, et circum- 
cisus est, et pannis involutus est, et positus est in praesepio, 
et crevit in statura secundum carnem, et esurivit, et sitivit, 
et laboravit, et fatigatus est, et somniavit, et dormivit, et maestus 
fuit, et contristatus est, et timuit, et turbatus est, et appre- 
hensus est a crucifixoribus, et pavit, et despectus est, et spuerunt 
in faciem eius, et caput eius arundine percusserunt, et passus 
est verbera, et, quemadmodum dixit Apostolus, « factus est pro 
nobis maledictum », id est, revera crucifixus est, passus, et 
mortuus. Et quia poenas contra nos lege decretas pro nobis 
dedit, potuit etiam nos omnes a maledicto legis liberare. Haec 
omnia, quae scripta sunt, vera sunt, et sicut leguntur intelle- 
genda. *Eorum omnium primum est illud: « Verbum caro factum 
est », et post omnia positum est istud: « Christus factus est pro 
nobis maledictum ». Nemini licet aliter intellegere sive primum, 
sive illa in medio posita, sive hoc « factus est maledictum » 
post cetera scriptum, eaque alteri tribuere et existimare ea non 
pertinere ad eum de quo scripta sunt, aut putare ea secundum 
figuram, aut phantasiam, aut visionem, aut apparentiam tantum 
dicta esse, sicut illa quae de Deo in Lege et Prophetis dicta 
sunt. Sed quemadmodum illa: « Dominus noster natus est », et 
« crevit, et esurivit, et sitivit, et laboravit, et fatigatus est, et 

necessitates humanas cognovit», vera suni; ita et vera sunt 
haeo: « Verbum caro factum est », et illa: « factus est pro nobis 
maledictum ». Evangelista enim in hoc loco scripsit: « Verbum 
caro factum est », nec licet aliter dicere aut cogitare, nec ibi 
« factum est » per « assumpsit » interpretari. Deinde simul im- 
mediate posuit: « habitavit in nobis» ; nec debemus alium sensum 
fingere et illud: « habitavit in nobis» per istud: « habitavit in 
eo » exponere, sicut sentiunt et dicunt haeretici. Verbum enim 
non habitavit in homine, sicut hi delirant, sed in nobis homi- 
nibus, id est, in natura communi habitavit, non vero in persona 
singulari unius hominis. Quod enim Deus in uno habitaret sem- 
per factum est apud quemlibet iustum et prophetam; hoc autem, 
quod tota natura humana sit ei habitaculum et templum, et 
denuo creetur, ita ut Deus in omnibus nobis ex sua parte, 
habitet, factum est recenter tantum, eo quod ipse caro factus 
est. Nam quemadmodum caro, quam assumpsit, communis est nec 
iustorum tantum: ex natura enim humana incarnatus est per 
Virginem et inhumanatus; ita et inhabitationem omnibus nobis 
concessit, scilicet omnibus qui volunt per baptismum denuo nasci: 
« Vos templa Dei estis, et Spiritus Dei habitat in vobis!». 
Itaque *Verbum in nobis per Spiritum suum habitavit, et natura 
nostra facta est ei templum, quia ipse se exinanivit et ex nobis 
incarnatus est. Huic, opinor, simile est etiam illud quod ab 
Angelo vocatus est Emmanuel, quod est interpretatum « nobis- 
cum Deus? ». Etenim, hic non dixit « Deus cum eo », sed « no- 
biscum », sicut dixit « habitavit in nobis », non autem «in eo». 
Haec duo enim dieuntur de multis, non vero de uno, sicut 
intellexerunt haeretici. Non enim Verbum fuit cum uno ho- 
mine, nec in uno habitavit; sed factum est caro, id est, 
homo, ut in nobis omnibus habitaret et cum nobis omnibus 
esset, quemadmodum propheta dixit?: « In terra videbitur et 
cum hominibus conversabitur », quemadmodum etiam ipse uni 
ex discipulis suis dixit!: « Tanto tempore vobiscum sum et non 
cognovisti me? » Non licet igitur interpretationes alienas verbis 
divinis imponere, sed haec decet explicare sicut scripta sunt. 
Omme enim verbum scriptum est ut per lectionem reve] 


retur, 
non ut per illud sensus alieni proderentur. Exinde mu 

sunt semitae in aberrationeni haeresum ducentes, quia haeretici 
alia legerunt et alia interpretati sunt. Quidam ex eis Scripta 
delerunt et alia consignarunt; quidam autem Jacerarunt et non 
scripserunt; quidam vero ea aliter interpretati sunt. Et, ut 
opinor, plures sunt doctrinae ex alienis interpretationibus ortae 
quam doctrinae inventae ab eis qui scientiam verborum divi- 
norum corruperunt et delerunt. Nunc enim haereticus, quia 
alienas interpretationes iis quae legit imponit, ostendit se, si 
potuisset, etiam verba penitus delevisse et, loco eorum, ea quae 
ipsi placent subrogasse. Nonne patet eum qui pro illis: « factus 
est caro », haec: « carnem assumpsit » intellexit, et pro illis: 
« habitavit in nobis », ista: « habitavit in eo », et pro illis: 
« nobiscum Deus », haec: « Deus cum eo », "etiam verba, si po- 
Luisset, mutasse, et loco eorum sua deliramenta introduxisse ? 

Invenitur etiam Nestorius, a quo haec doctrina quidem no- 
men sumpsit, in uno ex tractatibus a se compositis, lectionem 
propriam sententiae mutasse. Pro illis: « Verbum caro factum 
est et habitavit in nobis », docuit discipulos suos sic legere: 
« Caro facta est et Verbum habitavit in ea ». Lege « Verbum »; 
et pone punctum; adde: « caro facta est », ita ut sensus sit: 
« Caro faeta est et Verbum habitavit in ea ». Ecce vero, o 
haeretice, Iohannes non dixit carnem factam esse, hanc enim 
Sciebat de more fleri, sed « Verbum carnem factum esse », quod 
est aliquid novi et res supernaturalis. Caro quidem semper fit 
secundum legem a Creatore in principio statutam, et, cum animam 
recipit, appellatur homo. Nunc vero non ita accidit in Virgine; 
sed recenter Verbum caro factum est, id est, perfecte inhu- 
manatum est. Quia haec res admiratione plena est et mysterium 
Deo solo dignum, Evangelista eam ut aliquid novi miratus est 
et posuit dixitque: « Verbum caro factum est ». Verbum enim 
exsistebat, et factum est id quod non erat, id est, caro, quasi 
diceret « homo ». Haee concordant cum eis quae initio libri 
sui posuit. Ubi enim voluit ostendere Verbum esse Deum, scripsit 
haec verba !: « In principio erat Verbum, et Verbum erat apud 
Deur, et Deus erat Verbum. Hoc erat in principio apud Deum ». 
Hic vero, nostrorum memor, salutem et vitam ostendere volens 
dixit: « Verbum caro factum est». Hoc enim est quod nos 

vivificavit. Non enim 
ad SU ue i per istud: « Verbum caro factura est » 
dens, SE qoin Tk ru posed Saum hominum saluti invi- 

: ; Suus !ominem assumpsit » introduxit. Ille 
enim, si dixerit Verbum carnem sumpsisse, hominera sumpsisse 
intellegit, non autem iq quod nos credimus. Non enim existi- 
1namus Demn in Virgine, sicut in aliis mulieribus, carnem aut 
liominem qui non exsistebat, formasse, eumque assurpsisse tan- 
tum ut in eo habitaret; sed confiternur Verbum, quod Deus est, 
quia voluit homines filios Dei facere, se exinanisse et factum 
esse carnem atque perfecte inhumanatum fuisse, ut totum homi- 
nem in se denuo crearet. Et quia Verbum in nobis facturn esl 
homo, nos in eo deificati sumus, filii Dei et Patris facti. Ne- 
Storius quidem dixit carnem factam esse et Verbum in ea habi- 
tasse; lohannes vero Verbum factum esse carnem et in nobis 
habitasse. Nestorius « fleri » carni tribuit, quia si caro prius 
facia sit in qua Verbum habitaverit, caro, non Verbum, nata 
est, nam patet quod nativitas « fieri » consequitur. 

Si Verbum agnoscitur prius ad Virginem venisse et ex ea 
per Spiritum sanctum incarnatum et inhumanatum fuisse, Maria 
vere confitenda est Dei genitrix. Etenim, quemadmodum sae- 
pius dictum est, quicumque nascitur prius fit et postea nascitur, 
et exinde appellatur filius illius quae eum parit, sicut etiam 
Deus Verbum vocatus est filius Virginis propter nativitatem se- 
cundum carnem: « Peperit filium suum primogenitum, et yannis 
eum involvit, et reclinavit eum in praesepio!»; et Angelus 
dixit ad loseph ?: « Surge, et accipe puerum, et matrem eius, 
et fuge in Aegyptum ». Etenim, ante hanc nativitatem Verbum 
erat tantum Deus et ex *Deo; cum autem caro factum est et 
natum, agnitum est etiam homo et ex muliere, non vero homo 
in quo Deus habitat sicut hi dicunt. Non enim scripsit Evan- 
gelista Verbum « habitavisse in homine », sed « carnem faetum 
esse et habitavisse in nobis ». Et si tamen non apprehendimus 
quomodo Verbum, cum exsisteret, caro factum sil, non mirari 
debemus. Res enim mysterium est et prodigium novum, atque 
actio quae naturaliter Deo non convenit. Et eum sit non solum 
bonus et misericors sed etiam fortis et omnipotens, voluit inhu- 

manari; et inde quidem manifestavit suam bonitatem, quod nos 
in seipso fecit novam creaturam; quia vero non mutatus est, 
revelavit se esse omnipotentem. Etenim, si res aliter effecta 
esset et Verbum hominem ex Maria assumpsisset, non vero 
ipsum faetum esset caro et homo sine mutatione, Evangelista 
id quod factum esset scripsisset; id enim facilius erat quam 
quod scripsit, et loco huius: « Verbum caro faetum est », dicere 
poterat illud: « earnem assumpsit et habitavit in ea », quae sen- 
tentia nulla indigebat explicatione nec dubium audienti inspi- 
rare poterat ; nam Deus alios homines, iustos scilicet ot prophetas, 
semper assumpsit et in eis habitavit. Mibi autem, et cuicum- 
que cupienti intellegere, cura non est auferendi explicationem 
eorum et eius oco meam explicationem subrogare, sed osten- 
dere volo rem inhumanationis scientia cuiuslibet creaturae in- 
tellegi non posse, et caveo ne nomine interpretationis, quae 
non interpretatio sed blasphemia est, corrumpatur sensus verbi 
Scripturae, id est, ne avellatur lapis ille in fundamentis aedificii 
dispensationis secundum carnem positus, qui est hoc « Verbum 
caro factum est ». Haec igitur verba legenda et exponenda 
sunt *iuxta scopum et mentem scriptoris, id est, Iohannis evan- 
gelistae, cui etiam omnes Patres adhaeserunt, nam legerunt et 
intellexerunt sicut ipse tradidit; illi praesertim qui Nicaeam 
convenerunt et per quos Christus locutus est, qui scripserunt 
et dixerunt Deum de Deo descendisse et incarnatum et inhu- 
manatum fuisse. Et licet intellegere non possimus quomodo Ver- 
bum earo faetum sit, nobis mirandum non est. Talis enim est 
vis prodigiorum ut scientia nostra apprehendi non possint; et 
praesertim huius prodigii quod unicum et singulare et incom- 
parabile est, et magis quam alia prodigia ab intellectu omnium 
rationalium absconditum. Hoc enim prodigium in persona Dei 
singulariter faetum est, et non in voluntate eius tantum sicut 
alia prodigia quae in naturis creatis facta sunt. 

Si quis dicat: Ecce alii haeretici, haeresim Eutychetis sectan- 
tes, hoc verbo nunc plerumque utuntur et per illud suam opi- 
nionem undique stabilire nituntur; non decet, propter voluntatem 
eorum pravam, hoc verbum recusare aut sensum eius mutare. 
Illud enim « Verbum caro factum est » non est Eutychelis, nec 
Apollinaris, nec Arii, nec Eunomii, qui circa illud inveniuntur 
errasse, sed apostoli et evangelistae Iohannis qui, postquam per 

ea quae initio libri sui E ei Verbum sine initio exsi- 
sere êl esse. Deum et apu eum. et Dem esse Verbum, et 
introduxit etiam historiam Iohannis Baptistae qui missus est 
ut primus Verbum Rpnun dares deinde illu addidit; « Verbum 
caro *factum est et hahbitay it in nobis ^s ut ostenderet Verbum 
esse unum etiam ubi revelatum est, sicut unum est ex Patre 
in quantum genitum est. Et si quis haereticus, sive Apollinaris. 
sive Eutyches, sive Arius, sive Eunomius, illud aliter intellegere 
vult, cum sententia sua mala a nobis anathematizabitur, Apol- 
linarem et Eutychen anathematizamus quia, etsi videntur con- 
fiteri Verbum factum esse carnem, non dicunt ipsum incarnatum 
esse ex ea ex qua natum est, sed alicunde, prout ipsi delirant. 
Alii vero haeretici, Arius, inquam, et Eunomius, anathemati- 
zantur quia, mutationem fingentes, proclamant Verbum, loco 
animae, in carne habitasse, et animae instar necessario pertu- 
lisse omnia quae per carnem sibi evenerunt; et « quia Verbum 
est creatura, etiam in quantum agnoscitur Deus, cum non esset 
etiam ibi factum est », dicunt ipsum hie quoque per mutationem 
factum esse carnem. Itaque asseclas Eutychetis reprehendimus 
non quia dicunt Verbum factum esse carnem, quod et Evan- 
gelista dixit, sed quia non confitentur Verbum ex Maria faetum 
esse, et quia iniuriose sub macula et accusatione etiam crea- 
tionem hominum ponunt, et dispensationem in carne tanquam 
hallucinationem habent. 

Nos autem, verba sicut scripta sunt legentes eorumque sensum 
recte intellegentes, ad omnem haereticum, qui aliter de illis 
sentit, verba correptionis plena respondemus. Ario, qui mu- 
tationem cogitat dicitque animam non fuisse assumptam. afir- 
mamus Deum Verbum et incarnatum esse et anima informatum: 
et quoad utrumque in immutabilitate sua permansisse. Ad Apol- 
linarem autem, qui putavit Deum Verbum incarnatum esse sed 
anima sine mente informatum, respondemus Verbum perfecte 
inhumanatum esse, et nobis per «inia, praeter peccatum, assi- 
milatum fuisse, sicut *dixit Paulus. Ad Eutychen, qui Verbum 
confitetur « factum esse », sed non ex Virgine, clamamus: ex 
ipsa ex qua natum est etiam faetum esse: quae non esset vere 
mater eius si ex ea vere incarnatum non esset, sed im ea 
tantum habitavisset non vero ab ea natum. Et Nestorium, qui 
opmatur Verbum non factum esse carnem sed carnem as- 

sumpsisse, eisdem verbis redarguimus eique dicimus: « Ver- 
bum earo factum est et habitavit in nobis ». 

Ecce e medio viae omnia offendicula, quae in eam haeretici 
dolose proiecerunt, removimus; et rursus elucidatum est verbum 
Apostoli, quantum fieri potuit. Et undique agnitum est Verbum 
non esse incarnatum per mutationem, nec in Virgine tantum 
factum esse quin ex ea incarnatum sit, nec incarnatum esse 
sine anima, nec anima sine mente informatum esse, sed eum, 
qui totus agnoscitur Deus secundum suum « esse », totum ap- 
paruisse hominem secundum suum « fieri», et totum credi in 
utroque: totum Deum ubi visus est homo, et totum hominem 
ubi creditus est Deus. Etenim, partes non agnoscuntur in eo, 
nec latera adhaerentia tantum, sed ex duobus, id est, ex di- 
vinitate et humanitate, unus Filius, et Christus, et Dominus 
agnoscitur per unionem ineffabilem, quam scientia humana nullo 
modo comprehendere potest. Sed puto eum, qui ex adverso est, 
petiturum: Si confiteris Verbum factum esse carnem, dic etiam 
quomodo factum sit. Quod si hoc dicere non valeas, agnoscas 
« assumpsisse », quod explicatione nonindiget, nec dicas « fac- 
tum esse », *quod est obscurum etiam audienti. Huic nos saltem 
respondere debemus: Quod confitemur, nempe « Verbum caro 
factum est », ex Scriptura desumptum est, et ea quae Soriptura 
dicit recipienda sunt quamvis non intelligantur. Quod autem 
Verbum ex Virgine sit, et non ex aliunde, apostolus docuit. 
Ait enim !: « Cum essemus parvali, sub elementis mundi eramus 
servientes. At ubi venit plenitudo temporis, misit Deus Filium 
suum, factum ex muliere, factum sub lege, ut eos qui sub lege 
erant redimeret ». Ecce duo praecones divini, Evangelista et Apo- 
Stolus, pariter ostenderunt Verbum factum esse carnem, ot unde 
factum sit; sed illi haeretici, quo facilius sit eis pervertere, 
haec verba corruperunt, non solum per interpretationem, sed 
etiam ordine lectionis; et, dum Paulus dixit: « Misit Deus Filium 
suum factum ex muliere », ut ostenderet eum qui factus est 
cum esset, eumdem esse qui missus est, isti lectionem muta- 
verunt, dicentes: Misit Deus filium suum, eum qui factus est 
ex muliere, eum qui factus est sub lege. Quippe qui opinantur 
illum Filium aeternum nec ex muliere nec sub lege factum 

esse. Quam vocem aperte in libris suis ponunt eamque legunt 
quasi Paulus ita dixisset, et per eam conantur ostendere aperte 
duos filios, unum factum ex muliere et missum, alterum vero 
nec factum noc missum. Et is, qui inter eos! Doctor nuneupa- 
tur, quem dicunt prae quovis alio Interpretem Librorum, Theo- 
dorus, inquam, pater et causa huius haereseos, sine pudore 
duos filios demonstravit dum hanc interpretatur sententiam: 
unum nec factum nec missum, qui est Deus Verbum, et alterum, 
filium adoptivum, qui factus est ut mitteretur. Nec recordatus est 
Scriba ille etiam omnes prophetas et apostolos ideo factos esse 
*ut essent prophetae et apostoli, iuxta verba divina de eis dicta: 
« Vos mihi electi estis ante constitutionem mundi? »; et ad 
Ieremiam Deus dixit?: « Priusquam te formaren in utero novi 
te, et antequam exires de vulva sanctificavi te ». Si Iesus re- 
demptor noster, ut opinantur, factus est ut mitteretur, tunc si- 
milis est ceteris qui faeti sunt ut eligerentur et mitterentur, id 
est, agniti sunt electi etiam antequam fierent et nascerentur. 
Nos igitur debemus hoc verbum ad mentem Apostoli intel- 
legere illudque legere sicut ab eo scriptum est, et dicere: « Misit 
Deus Filium suum factum ex muliere, factum sub lege ». Nam 
si homo quidam, sicut hi dicunt, ex muliere factus esset, Apo- 
stolus non dixisset: « Misit Deus Filium suum », sed dixisset 
eum primum factum esse et postea missum. Impossibile enim 
erat ut mitteretur qui adhuc creatus non erat, nam necessarium 
erat eum exsistere et deinde ut salvatorem ad alios mitti. Etenim 
etiam prophetae, qui temporibus diversis. missi sunt, primum 
facti sunt et deinde missi. Ita et ile qui nunc missus est, si 
homo sit, ut dicit haereticus, primum exponere decebat eum 
factum esse et natum sicut singulos prophetas, et deinde in- 
ducere illud: « Misit Deus filium suum ». Nune vero Paulus 
non dixit eum factum esse hominem et deinde missum, sed 
issum esse et deinde factum: « Misit Deus Filium suum », 
M p atet, exsistebat antequam initteretur. Omnes enim qui 
qui " Pt prius facti sunt et deinde missi. Impossibile enim 
diointur itti qui adhuc non exsisteret; et de nemine horum 
orak omn m d missus fuerit et factus ex muliere, quemadmo- 
dictum est y" » scripsit et dixit eum primum missum esse et 

est de Virgine ad humanitatem, sed de essentia ad Virginem, 
ut postea sub lege fieret: « Misit Deus Filium suum ut ex Vir- 
gine et sub lege fleret, ut eos qui sub lege erant redimeret ». 

Itaque Virgo in medio posita est, et ille qui exsistebat an- 
tequam fieret, missus est ut ex ea fleret. Et cum factus esset 
ex muliere, intravit ut primogenitus in orbem terrarum, et 


sub lege factus est, sicut de eo scriptum est. Etenim, statim - 


ac natus est, non solum naturalia adimplevit, sed etiam legalia 
servavit. Haec sunt naturalia quod natus est ex muliere, invo- 
lutus est pannis, suxit lac, portatus est in brachiis et super 
genua, crescebat paulatim; ad legem pertinet quod circumcisus 
est, obtulit donum post quadraginta dies, adscendebat singulis 
annis ad templum ut ministerium legale adimpleret, subditus 
erat parentibus, et alia mandata omnia quae, ut constat, im- 
plevit, sicut Paulus de eo dixit: « factus est sub lege ». Legem 
ergo servavit postquam inhumanatus est et natus, quia lex in 
homines potestatem habebat. Quapropter etiam postquam natus 
est ex Virgine, incepit esse sub lege. Primum missus est a Patre 
et factus est ex muliere; et postquam ex ea factus est homo, 
factus est etiam sub lege. Paulus hoc « factus est» bis scripsit, 
et dixit « factus est ex muliere » et postea « factus est sub 
lege », ut ostenderet quemadmodum ille qui sub lege factus 
est non agnoscitur diversus ab eo qui ex muliere factus est, 
ita etiam illum qui *ex muliere factus est, non differre ab eo 
qui a Patre missus est. 

Filius igitur qui est ex essentia, a Patre missus est, et factus 
est homo, et natus est ex muliere, et etiam sub lege factus est. 
Et quemadmodum sentire non licet eum qui sub lege factus est, 
alium esse ab eo qui ex muliere factus est; ita et illum qui 
ex muliere factus est, alium non licet cogitare ac eum qui ex 
Patre genitus est. Et sicut ipse personaliter legem adimplevit, 
non auiem alia persona extra ipsum agnita legem servavit; 
ita et ipse personaliter factus est caro, non caro aliena facta 
est cui adhaereret. Apostolus enim, non de corpore, sed de Filio 


: dixit factum esse ex muliere: « Misit Deus Filium suum, factum 


ex muliere ». Et quemadmodum mandata legis in persona Filii 
adimpleta sunt, ita et corporalitas ex Virgine in persona Filii 
agnita est. Ille enim, qui est Verbum ex Patre, idem est caro 

ex muliere, et qui est caro et liomo ex muliere, ipse est Ver- 
bum et Deus ex Patre. Et quemadmodum unus est quoad es- 
sentialem nativitatem, ita unus est etiam quoad humanam. Et 
quemadmodum, in quantum ex Patre est, similis est Patri in 
omnibus, ita et in quantum ex Virgine factus est, similis est 
nobis per omnia, praeter copulam et concupiscentiam, et pec- 
catum. 

Eadem ergo persona, quae ex Patre nata est Deus sicut ille, 
eliam ex Virgine facta est homo sicut nos. Et quemadmodum, 
cum ex Patre nasceretur, neque fluxus, neque sectio, neque 
passio, neque abscissio, neque deminutio in illa nativitate accidit, 
sed Filius perfectus natus est ex Patre perfecto, Deus ex Deo, 
*et Genitor nihil prorsus amisit, sed perfectus sicut erat man- 
sit etiam postquam Filius natus est; simili modo de hac na- 
tivitate humana sentire debemus eum, qui ibi natus est Deus 
perfectus, hic factum et natum esse hominem perfectum; eum, 
qui ibi est unus Filius ex Patre uno, eumdem hic agnitum 
esse unum filium ex matre una. Et sicut ibi est Filius Patris 
absque matre, ita et hic factus et fllius Virginis absque patre. 
ad normam primae generationis, sine deminutione, inquam, sine 
abscissione, sine sectione, sine evulsione, sine fluxu, sine scis- 
sione, quod nemo nec dicere nec intellegere valet. Ile, qui 
agnitus est Verbum et Deus ex Patre, ex Virgine se mani- 
festavit carnem et hominem, dum persona Virginis ex qua factus 
est et natus integra sicut erat, permansit. Etenim quae peperit 
nullum detrimentum passa est, nec qui natus est ullum incre- 
mentum accepit; nam persona eius nullam deficientiam habebat 
quae per incrementum compleretur, nec factus est ut deficien- 
tiam propriam compleret. Perfectus enim et integer in omnibus 
est, in quantum agnoscitur Deus; et cum voluit et ad mensu- 
ram nostram venire, ut homo sicut nos pro nobis fieret, etiam 
hic secundum humanitatem agnitus est homo perfectus, sicut 
in essentia Deus est perfectus. 

Christus ergo non est duo perfecti, sicut haeretici opinantur, 
quia humanitas non agnoscitur esse extra divinitatem, ut pu- 
tarentur duo perfecti; sed ille qui Deus perfectus creditur, idem 
est etiam homo perfectus; non tamen in duabus personis aut 
naturis, quia Filius non aliam naturam ex Virgine habuit, sed 
corpus et animam quae "ipsius esse agnita sunt, eo quod incor- 

porafus est et animam sumpsit. Non enim sicut habet naturam 
ex Patre, ita et habuit aliam naturam ex matre; sed inde 
habet naturam et personam, hinc vero incarnationem et inhu- 
manationem sine mutatione ; et dum natura eius ex Patre agno- 
scitur, caro eius ex matre est; non quidem caro tantum sine 
anima, nec anima sine mente, nam haec inhumanatio partibus 
non constitit; non enim Verbum agnitum est seorsim in Vir- 
gine, nee caro eius seorsim extra ipsum, ut postea inter se 
convenirent vinculo unionis; sed totus Deus perfectus factus 
est perfecte ex Maria caro et homo; numerum vero non accepit, 
neque duplex factum esse existimatur, quia in Maria primum 
non agnitae sunt duae personae aut naturae quae postea 
unitae sint. Si id accidisset, forsan causa esset cur dupli- 
citas eogitaretur et numerus induceretur. Nunc autem quod 
ile qui in utero habitavit, Virtus Altissimi, ipse creditur ex 
eo incarnatus et inhumanatus, et factus id quod unusquisque 
nostrum est, absque mutatione, homo perfectus, non est locus 
sentiendi aut dicendi partes in eo esse quae sub numerum cadant, 
quia mens non potest Verbum in utero considerare cum carnem 
non haberet nec carnem agnoscere in propria ratione, quae 
non esset Verbi. Quod deliramentum cum in mente accepissent, 
qui senserunt et dixerunt duas esse in Christo naturas, a 
scientia quae inhumanationi convenit, defecerunt. 

Una est ergo natura unusque numerus Verbi, una eius per- 
sona unumque « esse », quoad utramque nativitatem, antequam 
fieret et postquam factum est. Ipsum enim factum est *homo 
ex Virgine quia inhumanatum est, nec alium hominem sibi co- 
pulavit. Ipsum personaliter factum est caro sine mutatione, non 
autem carnem creatam quae sit alterius, fecit suam; et si con- 
fitemur ipsum carni unitum esse et inhumanaàtum, carnem com- 
munem dicimus, non vero carnem quae prius alterius, et postea 
ipsius fuerit. Scriptum est enim quod se exinanivit et formam 
servi assurnpsit, id est, similitudinem et habitum uniuscuiusque 
nostrum, quae per carnem cognoscuntur. Ipse, cum praesertim 
vellet se humiliare et ad extremum omnis exinanitionis venire, 
a carne incepit, id est primum incarnatus est, sicque formam 
Servi sibi assumpsit; et postea informatus est anima et factus 
est, ut scriptum est , « in similitudinem hominum, et habitu in- 

ventus ut homo ». Quia suscepit se hominem fieri, ut sic hominem 
denuo crearet, non recusavit fieri etiam secundum ordinem quo 
unusquisque nostrum fit et incipere unde incipimus. Adamus 
enim primum quoad corpus formatus est, et deinde per inspi- 
rationem animar viventem accepit. Rursum etiam unusquisque 
nostrum in utero primum corpus fit, et, secundum legem a Crea- 
tore statutam, in eo etiam anima creatur: « Creavit Dominus 
spiritum hominis in eo ! ». Ita et secundus Adamus, cum vellet 
ut secundum initium generi nostro constitueretur, quo qui cor- 
porales et mortales in Adamo erant, spiritales et immortales 
in ipso essent, hinc, id est e carne, ipse etiam incepit sicut 
Adamus in principio et omnis homo quovis tempore. Nec nobis 
mirandum est. Ille enim qui de caelo ad terram descendit et 
de throno in uterum venit, non recusaturus erat etiam a carne 
incipere. Quapropter lohannes evangelista, haec considerans 
non dixit: « Verbum factum est homo », quamvis sciret ipsum 
perfecte *inhumanatum fuisse, sed: « Verbum varo factum est, 
et habitavit in nobis ». 

Obstupesce ergo, o sapiens, et mirare quomodo Verbum Dei 
se diffudit in utero, et incorporatum est, et caro factum est, et 
seipsum per Spiritum sanctum formavit secundum omnes simi- 
litudines nostras, et omnem compositionem nostram sibi sumpsit. 
et nostrum corpus corpus suum animamque nostram animam 
corporis sui esse ostendit, et modo incomprehensibili et ineffabili 
nobis unitum est. Ipsum enim est qui vere formatum est, quia 
participavit sanguini et carni, et incarnatum est, et delineatum 
est, et constitutum, et membris praeditum, homo perfectus, ma- 
nens tamen Deus perfectus absque mutatione sicuti erat. Quia 
factum est, creditur esse caro; quia vero non mutatum est, agno- 
scitur carnem habere. Haec igitur Iohannes contemplabatur cum 
clamaret et diceret: « Verbum caro factum est » ; haec et Paulus 
considerans dixit: « Misit Deus Filium suum, factum ex mu- 
liere, factum sub lege ». Per illud « factum sub lege » ostendit 
etiam eum perfecte inhumanatum esse, quia caro sine anima 
non solet sub lege fleri, nec Deo subiici, nec mandata eius 
servare. Sed quemadmodum omnis Judaeus qui sub lege erat 
corpore et anima constabat, non autem corpore tantum sine 

anima: haec enim duo constituunt hominem qui solet legem 
servare; ita et ille qui, cum factus sit caro, factus est sub lege 
Deus Verbum, qui legem olim dedit, cum voluerit legem quam 
dederat servare et a servitute legis omnes qui vario modo legem 
transgressi erant, liberare, factus est caro et anima informatus 
est, et agnitus est homo perfectus, sicut ceteri qui sub lege 
erant, et sic legem pro omnibus nobis implevit. Impossibile 


. enim erat *eum sub lege fieri nisi primum homo fieret, qui 


secundum ordinem legi subiiceretur, quia lex super corporales 
naturas, non autem super spiritales, potestatem habet. Illis enim 
les imposita est, non autem his quae sine carne creatae sunt, 
quae, cum lex daretur mediatores fuerunt et ministrae: « Lex 
data est per Angelos in manu mediatoris ! »; et iterum dicit de 
leze?: « Sermo, qui per angelum dictus est, confirmatus est ». 
Itaque huic legi angeli non subduntur, quia mandata in ea 
consignata corporalia sunt, hominibusque, qui corpore et anima 
constant, conveniunt. Deus ergo, qui pro nobis et propter nos 
se humiliavit, non se elevavit ad angelos ut observaret man- 
data quae eis data sunt, quia non factus est angelus: angeli 
enim legem suam non transgressi sunt; sed voluntarie factus 
est homo legi subditus, et, legem servando, humanae naturae 
debitum solvit. Etenim, si angelus factus esset, ad extremum 
totius humiliationis non descendisset, nec in tota mensura exina- 
uitionis agnitus esset; quia natura angelorum multo superior 
el nobilior est natura hominum. Sed cum vellet iuxta men- 
suram suae altitudinis se humiliare, ad mensuram nostram, 
non autem angelorum, descendit, et ille, qui naturaliter supra 
omnia est, factus est infra omnia, sicut dixit Apostolus ?: « Quod 
autem adscendit, quid est, nisi quia et descendit primum in in- 
feriores partes terrae? Qui descendit, ipse est qui et adscendit 
super omnes caelos, ut impleret omnia ». 

Adscensio igitur fuit secundum rationem descensionis eius; 
et quemadmodum adscensio eius sine mensura est, ita et de- 
scensio eius, ut non solum naturalia Dei agnoscerentur esse supra 
mensuram, sed etiam ea quae al exinanitionem eius pertinent. 


* Non tamen ad nihilum exivit cum vellet *multum humiliari; 


quta non novam creaturam ex nihilo creare volebat aut huius- 

odi rationem habebat eur ad nihilum exiret; sed voluit ho- 
m. qui post suam creationem vetus et corruptus factus erat, 

raius opera in alium ordinem omnia conversa erant, denuo 
er creare per incarnationem et inhumanationem. Et voluntas 
ejus aemulata est Uh oi e natura eius est 
supra omnia, inum voluntate ( eh eret infra omnia, ( res 
admiratione plena ! 0 mysterium absconditum et ineffabile, quod 
Deus nobis revelavit! Voluntas eius cum natura eius aequalis est, 
quia secundum mensuram qua natura eius sublimis est et super 
omnia, per voluntatem suam etiam ad exinanitionem descendit 
ut infra ommia fieret. Et quemadmodum terminum mensurae 
superioris tenet in quantum agnoscitur Deus, ita terminum omni- 
modae humiliationis tenet quia se exinanivit, et occisus est, et 
mortuus, et sepultus, et crucifixus inter latrones. Etenim, Deus 
naturaliter non est humilis nec pauper, nam secundum naturam 
suam sublimis est et plenus et dives, sed voluntarie ad men- 
saram humilitatis nostrae descendit, licet non sola voluntas eius 
fuerit exinanita, incarnata, et inhumanata. Quapropter descendit, 
ut dictum est, in inferiores partes terrae, et, quia uterus locus 
est ubi formantur homines, ipse primum descendit ut in eo 
habitaret; et quia homines e carne incipiunt et funt, ipse e 
carne incepit et homo factus est, et conceptus est in utero, et 
exivit e vulva ut infans, et portatus est super genua et inter 
brachia ut puer, et pertulit sordes naturae humanae, et mo- 
lestias, et fletum, et educationem, et alia quae necessario huie 
inhaerent. 

Et rursum, quia lex erat locus servitutis eorum, ipse etiam 
factus est sub lege et inter legis subditos adnumeratus est, et 
omnia mandata eius, etiam quae existimabantur minora et bu- 
milia, servavit. Etenim, cum ageret dispensationem secundum 
carnem, in quacumque semita ambulavit, *se primum in ea 
ostendit; et ad quamcumque humiliationem descendere voluit, 
infra omnes in ea inventus est. Mater, quae ei fuit secundum 
carnem, pauper erat; qui ministravit gestienti et yarieuti fuit 
loseph faber. Nazareth locus est ubi existimatur conceptus es: 
spelunca in Bethlehem locus est nativitatis eius; praesepe ani- 
malium locus est ubi post nativitatem suam reclinatus est, et 
Galilea regio est ubi educatus est. Rursus, plus quam quivis 
alius parentibus suis subditus est, praeterquam aubmissione 

magna legem servavit. Cum conversaretur cum peccatoribus, 
sicut unus eorum venit ad haptismum; et cum tentaretur a 
diabolo, magis quam quivis alius probatus est. hursus, cum 
appareret ut doctor, ut homo vulgaris inter turbas sedebat et 
docebat in monte et deserto, in navi et ad littus maris, in locis 
humilibus et despectis, non habens in mundo propriam habita- 
tionem, ne locum quidem ubi caput reclinaret: « Filius hominis 
non habet ubi caput reclinet? ». Eius cibus et discipulorum 
pane hordeaceo constabat, quem tamen non semper habebant, 
Plus quam ceteri esurivit, sitivit, laboravit, fatigatus est, con- 
turbatus est, afflictus est. Totam noctem orationi impendebat; 
totam diem docendo ducebat, modo turbas docens, modo discipulis 
solis mysteria sua revelans. E regione in aliam se conferebat, 
et eloco in alium peregrinabatur. Tempore meridiano non re- 
quiescebat; nec aliis temporibus otio fruebatur, ut plus quam 
alii laborem et defatigationem experiretur essetque in angustia 
et dolore, quia ad colligendum oves suas *dispersas festinabat. 
Ab omnibus enim despiciebatur, blasphemabatur, conviciis et 
opprobriis afficiebatur. A Iudaeis vocabatur samaritanus, dae- 
inoniacus, insanus, mente captus, qui daemones per principem 
daemonum eiiciebat; pedibus quos sanaverat, currebant ut eum 
apprehenderent; et manus, quas curaverat, extendebant ut eum 
tenerent; et linguis, quas solverat, conviciis eum afficiebant. 
Nullum tempus erat quo necem eius non molirentur et ei cru- 
cem constituere se non pararent. Cum eis Scripturas legisset et 
explicavisset, surrexeruut ut eum e rupe deiicerent; sed dum 
eum interficere semper quaerunt, id perficere non valebant, quia 
hora eius nondum venerat. Pascha cum discipulis suis mandu- 
care voluit; sed nihil paratum invenerunt, nec impensas in hoc 
facere potuerunt, adeo ut ipse, potestate quam habebat secreto 
usus, alium iuberet qui ipsi pascha pararet. Licet duodecim tan- 
tum discipuli ei adhaererent, unus eorum proditor inventus est. 
Cum etiam de passione sua in caena locutus esset et praenun- 
tiavisset se crucifigendum esse, dum ceteri, postquam mandu- 
caverant, somno se dant, ipse, post caenam, orationi institit, et 
coepit, ut scriptum est, contristari et maestus esse, dixitque ?: 
« Tristis est anima mea usque ad mortem », et?: « Nunc anima 

mea turbata est »; et Evangelista de eo dixit!: « Factus in 
timore, prolixius orabat ». Maior quam cuiusvis alius fuit eius 
timor, et tantus quilem ut in oratione sua non solum sudorem 
simplicem sudaret, sed qui, ut dictum est, coagulatus est et 
5 fuit sicut guttae sanguinis. Ángustiam, et tristitiam, et tarba- 
tionem animi plus quam «quilibet alius *expertus est, adeo ut 
discipulis suis dixerit?: « Non potuistis una hora vigilare me- 
cum? Vigilate et orate, ut non intretis in tentationem ». 
Apprehensus est ut malefactor; venerunt cum fustibus et gla- 
iw diis ut eum tanquam latronem conprehendereut; rapiebant eum 
et trahebant; abducebant eum et deridebant; ex uno praetorio 
ad aliud ducebatur, manibus multorum pulsus. Quidam contra 
eum testificatus est: « Dixit se templum eversurum ? »; alius: 
« Moysen et legem blasphemavit* »; et alius: « Dicere se esse 
15 filium Dei ausus est? ». Unus alapis eum caedebat; alter in fa- 
ciem eius exspuebat; quidam protrahebant eum ut flagellaretur: 
al dorsum eius flagellis verberabant; aliiilludentes coram eo 
genua flectebant eumque adorabant et regem ludaeorum derisu 
appellabant; eum vestibus solitis unus exuebat et alter vesti- 
2 mentis derisus induebat; unus coronam spineam pro diademate 
ei imponebat, et alter arundinem pro sceptro imperii in manu 
eius ponebat, alius, arundine accepta, caput eius percutiebat. 
Milites eum deridebant; Iudaei eum blasphemabant; principes 
sacerdotum capita sua in eum movebant; daemones instantes 
?; erant. Deductus est ut crucifigeretur; et quo maiori opprobrio 
eum afficerent crucem super humeros eius posuerunt. Hoc fuit 
spectaculum novum angelis, et hominibus, et daemonibus: au- 
geli obstupescebant, homines dubii haerebant, et daemones con- 
turbabantur, cum haec agerentur. lustus enim cum iniquis re- 
30 putatus est, benefactor cum malefactoribus, Deus eum latronibus, 
vivificator cum occisoribus. Vestimentis eum exuerunt *et super. p. 128, 
lignum extenderunt; manibus et pedibus eius clavos infixerun. 
Pro eo clamaverat propheta, dicens 5: « Foderunt manus meas 
et pedos meos, et dinumeraverunt omnia ossa mea ». 
3$ — Crucifixerunt eum cum latronibus eumque in medio statue- 
runt quo peior eis videretur. Clamavit dicens: «Sitio», et 
| LUC., XXN, 43. — * MATTH, XX vi, 40-41, — ? Ct. MATTH, XXV, Ul. 

pro vino, quod etiam sicariis morientibus dari solebat, acetum 
cum felle mixtum ei porrexerunt. Deum in auxilium vocavit, 
ut propter hoc saltem erubescerent; illi vero, capita sua in 
eum derisu moverunt, et ei quasi per contemptum ut de cruce 
descenderet clamaverunt: « Descende de cruce, et credemus 
tibi »; et: « Si alios salvos fecisti salva te ipsum ! », ita ut, 
cum non descenderit quia hoc non proderat, negarent alios ab 
eo vivificatos fuisse. Rogaverunt ut quod non decebat faceret, 
ita ut, cum non fecerit, quia hoc non congruebat, ea quae re- 
vera facta sunt, negarent. llle in ligno pendet, illi ira exar- 
descunt, ille cruciatur, illi furore inflammantur, ille clavis 
configitur, illi invidia tabescunt. Non misericordia sed odio con- 
citantur, et compassio illa, qua omnis homo affici solet erga 
eum qui in afflictionibus versatur, in crudelitatem apud eos 
mutata est. Etenim, neque postquam mortuus est eum torquere 
cessarunt, sed unus ex custodibus latus eius lancea confodit. 
Sepultus est cum celeritate; involutus est ex eleemosyna, et 
ipsa sepultura eius ex eleemosyna concessa est. Donec permi- 
serit iudex, non fuit qui ausus est corpus eius sepelire; et 
cum etiam sepulcrum ubi positus est mutuatum esset, plus quam 
ipse dixerat accidit, quia non solum habitationem non habuit 
cum hominibus sed ne sepulerum quidem cum mortuis. 

Tales ergo defectus *et humiliationes, quae omme verbum 
contemptus et miseriae superant, ipse Redemptor communis 
expertus est, quia plus quam quivis alius passus est, et indigens 
et egenus fuit, et humiliatus est, et despectus, et conviciis op- 
probriisque affectus, et maledictus, et blasphematus. Heputatus 
est stultus et vilis ab Herode et servis eius, et a Pilato et mi- 
nistris eius, et ab omnibus qui mysterium silentii et humilitatis 
eius intellegere non potuerunt; ita ut tanta esset humiliatio 
eius quanta altitudo eius, et secundum mensuram qua a spi- 
ritalibus creaturis honoratur, etiam a corporalibus despiceretur. 
Et illud est primum omnium, et terribilius mirabiliusque quam 
cetera quod, dum esset ex essentia, in creaturis se reclusit: 
« Verbum caro factum est et habitavit in nobis ». De hoc Iohan- 
nes et Paulus pariter testificati sunt. Ille enim dixit: « caro 
factum est et habitavit in nobis »; hic vero: «factus ex mu- 
liere et sub lege ». Ille Verbo, hic Filio, «fieri » tribuit. 

1 Cf. MATTH., XXVII, 42. 

IL. SENTENTIA ALIA. 


Si qui aliter sentiendum esse docuerunt, pro more suo de- 
lirantes, dicant: Ecce nomen filii commune est, et duas naturas 
indicat: et idcirco dictum est de eo « factus est ex muliere », 
quia « factus est » de homine, non autem de Deo, praedicari 
potest; redarguet eos qui non recte sentiunt hoc « Verbum 
caro factum est », quod demonstrat « fieri » subiectum habere 
etiam nomen quod simplex ab eis dicitur, et non solum appel- 
lationem filii quam proclamant esse duplicem. Praeterea, etiam 
in hoc errare invenientur. Etenim, si lesus vocatus esset filius 
post incorporationem tantum, id est, post unionem suam eum 
natura humana, forsan ratio esset ita opinandi. Nunc autem hoc 
nomen possidet Christus ex quo natus est ex *essentia; el vo- 
catur Filius quia natus est ex Patre,sicut et vocatur Verbum 
quia absque passione natus est et quia per eum Patrem eiusque 
omnia cognovimus. Et una eademque est persona et natura Filii 
et Verbi. Quod si Filius in Scriptura dicitur Christus, agnoscitur 
simul ut Verbum, et rursus si Verbum appellatur, demonstratur 
etiam esse Filius; quia nomina Verbi et Filii non duas naturas 
nec duas personas denotant, sed tantum res quae factae sunl. 
Christus enim, sicut dixi, est Filius quia genitus, et Verbum quia 
Patrem revelavit et quia absque passione et tempore natus est. 

Si adhuc in sua opinione maneant qui stulte putant nomen 
Filii esse duplex et duas naturas denotare, respondeamus: 
Ille agnitus est ex Patre genitus et ei consubstantialis; item, 
missus est ab eo et ad Virginem venit: sentiuntne duas na- 
turas ex eo genitas esse eique esse consubstantiales, et ex eo 
exiisse ut ad Mariam venirent? Ergo ex caelo est etiam corpus 
eius et consubstantiale est Deo et Patri? Cur ergo reprehendunt 
Valentinum et Bardesanem etiamque Hutychen quod omnes 
hallucinentur et dicant corpus Christi ex caelo esse, et etiam 
alios quod proclament carnem ex Maria Verbo esse consub- 
stantialem? Verum, nos talibus doctrinis non assentimur, sed 
eas ut figmenta stultarum mentium et paganas doctrinas in- 
ventionesque daemonum habemus. Nam credimus, quemadmodum 
accepimus e Libris sanctis et ex eis qui illos recte et accurate 
intellexerunt, beatis Patribus, Deum de Deo, Filium consub- 

pro vino, quod etiam sicariis morientibus dari solebat, acetum 
cum felle mixtum ei porrexerunt. Deum in auxilium vocavit, 
ut propter hoc saltem erubescerent; illi vero, capita sua in 
eum derisu moverunt, et ei quasi per contemptum ut de cruce 
descenderet clamaverunt: « Descende de cruce, et credemus 
tibi »; et: « Si alios salvos fecisti, salva te ipsum ! », ita ut, 
cum non descenderit quia hoc non proderat, negarent alios ab 
eo vivificatos fuisse. Rogaverunt ut quod non decebat faceret, 
ita ut, cum non fecerit, quia hoc non congruebat, ea quae re- 
vera facta sunt, negarent. Ille in ligno pendet, illi ira exar- 
descunt, ille cruciatur, illi furore inflammantur, ille clavis 
configitur, illi invidia tabescunt. Non misericordia sed odio con- 
citantur, et compassio illa, qua omnis homo affici solet erga 
eum qui in afflictionibus versatur, in crudelitatem apud eos 
mutata est. Etenim, neque postquam mortuus est eum torquere 
cessarunt, sed unus ex custodibus latus eius lancea confodit. 
Sepultus est cum celeritate; involutus est ex eleemosyna, et 
ipsa sepultura eius ex eleemosyna concessa est. Donec permi- 
serit iudex, non fuit qui ausus est corpus eius sepelire; et 
cum etiam sepulerum ubi positus est mutuatum esset, plus quam 
ipse dixerat accidit, quia non solum habitationem non habuit 
cum hominibus sed ne sepulcrum quidem cum mortuis. 

Tales ergo defectus *et humiliationes, quae omne verbum 
contemptus et miseriae superant, ipse Redemptor communis 
expertus est, quia plus quam quivis alius passus est, et indigens 
et egenus fuit, et humiliatus est, et despectus, et conviciis op- 
probriisque affectus, et maledictus, et blasphematus. Reputatus 
est stultus et vilis ab Herode et servis eius, et a Pilato et mi- 
nistris eius, et ab omnibus qui mysterium silentii et humilitatis 
eius intellegere non potuerunt; ita ut tanta esset humiliatio 
eius quanta altitudo eius, et secundum mensuram qua a spi- 
ritalibus creaturis honoratur, etiam a corporalibus despiceretur. 
Et illud est primum omuium, et terribilius mirabiliusque quam 
cetera quod, dum esset ex essentia, in creaturis se reclusit: 
« Verbum caro factum est et habitavit in nobis ». De hoc Iohan- 
nes et Paulus pariter testificati sunt. Ille enim dixit: « caro 
factum est et habitavit in nobis »; hic vero: «factus ex mu- 
liere et sub lege ». Ille Verbo, hic Filio, «fleri» tribuit. 

! Cf. MATTH., XXVII, 42. 


20 


30 


[zl 


H 


o 


= 
I2] 


2 


30 


=q 143 ya 


Il. SENTENTIA ALlA. 


Si qui aliter sentiendum esse docuerunt, pro more suo de- 
Jirantes, dicant: Ecce nomen filii commune est, et duas naturas 
indicat: et idcirco dictum est de eo « factus est ex muliere », 
quia « factus est » de homine, non autem de Deo, praedicari 
potest; redarguet eos qui non recte sentiunt hoc « Verbum 
caro factum est », quod demonstrat « fieri » subiectum habere 
etiam nomen quod simplex ab eis dicitur, et non solum appel- 
lationem filii quam proclamant esse duplicem. Praeterea, etiam 
in hoc errare invenientur. Etenim, si lesus vocatus esset filius 
post incorporationem tantum, id est, post unionem suam cum 
natura humana, forsan ratio esset ita opinandi. Nunc autem hoc 
nomen possidet Christus ex quo natus est ex *essentia; et vo- 
catur Filius quia natus est ex Patre, sicut et vocatur Verbum 
quia absque passione natus est et quia per eum Patrem eiusque 
omnia cognovimus. Et una eademque est persona et natura Filii 
et Verbi. Quod si Filius in Scriptura dicitur Christus, agnoscitur 
simul ut Verbum, et rursus si Verbum appellatur, demonstratur 
etiam esse Filius; quia nomina Verbi et Filii non duas naturas 
nec duas personas denotant, sed tantum res quae factae sunt. 
Christus enim, sicut dixi, est Filius quia genitus, et Verbum quia 
Patrem revelavit et quia absque passione et tempore natus est. 

Si adhuc in sua opinione maneant qui stulte putant nomen 


Filii esse duplex et duas naturas denotare, respondeamus: 


Ille agnitus est ex Patre genitus et ei consubstantialis; item, 
missus est ab eo et ad Virginem venit: sentiuntne duas na- 
turas ex eo genitas esse eique esse consubstantiales, et ex eo 
exiisse ut ad Mariam venirent? Ergo ex caelo est etiam corpus 
eius et consubstantiale est Deo et Patri? Cur ergo reprehendunt 
Valentinum et Bardesanem etiamque Eutychen quod omnes 
hallucinentur et dicant corpus Christi ex caelo esse, et etiam 
alios quod proclament carnem ex Maria Verbo esse consub- 
stantialem? Verum, nos talibus doctrinis non assentimur. sed 
eas ut figmenta stullarum mentium et paganas doctrinas in- 
ventionesque daemonum habemus. Nam credimus, quemadmodum 
accepimus e Libris sanctis et ex eis qui illos recte et accurate 
intellexerunt, beatis Patribus, Deum de Deo, Filium consub- 

stantialem Deo Patri, ab eo missum esse, sicut Paulus docuit; 
eumque descendisse absque mutatione de caelo, sicut Patres 
dixerunt; et incarnatum esse de Spiritu saneto et ex Maria 
virgine, et inhumanatum esse quin duplicitas ei acciderit, aut 
incrementum receperit, aut sub numerum ceciderit, sed qui 
antea et ex Patre agnoscitur Deus, idem agnoscitur homo 
ex Maria virgine per exinanilionem, totus in illo et totus in 
hoc, idem et unus in quantum Deus est el in quantum homo 
apparuit. Et si dicimus eum factum esse, eum « fieri» eum 
etiam immutabilitatem naturaliter possilere, necesse est intel- 
legamus, ex qua. consequitur etiam eum, cum factus est homo, 
Deum mansisse, et, cum incarnatus est, Verbum perstitisse, et, 
cum corporeus factus est, Spiritum permansisse, et, cum incor- 
poratus est, simplicem agnitum esse. 

Hoe mysterium profundum est et inexplicabile, subtile et in- 
serutabile, et absconditum etiamsi existimetur revelatum. Non 
enim ut intellegeretur revelatum est, sed ut incomprehensibile 
agnosceretur. Si enim incorporeus est qui corporeus factus est, 
et simplex qui compositus est, eL Verbum quod incarnatum est, 
et Deus qui inhumanatus est, et Creator qui formatus est, et 
qui omnia adduxit ad exsistentiam is qui factus est ex mu- 
liere seeundum carnem, quomodo hoc mysterium non habebimus 
mirabile, et opus patratum ineffabile superansque omnem scien- 
tiam humanam omnemque vivam rationalem facultatem? Et 
quia quodlibet opus et prodigium huiusmodi, quod intellectus 
comprehendere non valet, solet fidei committi, decet etiam hoc 
negotium, quod propier suam difficultatem mirabile dictum est, 
fidei tradere, quae circa illud operationem qua gaudet, ostendet. 
Etenim, quemadmodum omnis facultas naturalis, quam sive in 
anima sive in corpore possidemus, per aliquid sibi cognatum ope- 
rationem suam ostendit: ita et fides, optimum donum quod Deus 
*jn anima nostra posuit, per ea quae sunt difficilia et ardua et 
incomprehensibilia et mirabilia probatur, et his solet operatio- 
nem qua pollet manifestare. Auditis ergo istis: « Qui exsistit factus 
est; forma Dei apparuit forma servi; plasmator plasmatus est; 
creator formatus est; factor delineatus est; incompositus mem- 
bris donatus est », fides nulli eorum contradicit, sed omnibus 
gaudet sicut oculus luce, eisque obviam ardenter prorumpit sicut 
sensus quilibet obviam eis quae percipit. Percipitur enim lux 

oculo, et sonus aure, et odor naribus, et sapores palato, et 
tactilia tactu. Ita et ea quae incomprehensibilia sunt. fide per- 
cipiuntur. Et quemadmodum unicuique sensui inest vis patnralis 
percipiendi ea quae ei semel data sunt ut perciperet, ita el 
fides vim habet percipiendi ea. quae sub scientiae. sensibus nos 
cadunt; quae simul ac percipit miratus sed non declarat, Ft 
quemadinodum scientia et sermo de eis quae sub sensibus po- 
uunur animam implent cwm anima cognitionem eorum in se 
recipit, ita et ea quae supra sensus suut animam adinivatiane 
implent cum per fidem perceptionem eorum recipit. 

Ecce et illud quod tenemus: « Demn omnia ex uililo fecisse », 
per fidem tantum habemus, sicut dixit etiam Apostolus !: « Fide 
intellegimus aptata esse saecula verbo Dei, ut ex invisibilibus 
visibilia fierent ».. Quod si fide acceipirius naturas ex nihilo factas 
esse et alia opera *ex eis constituta esse, quid de « neri» Dri 
sentire aut dicere possimus? De hoc enim Evangelista et Apo- 
stolus nihil amplius dicere potuerunt quam emn facti esse 
et unile factus sit. Iohannes quidem dixit: « Verbum caro factum 
est et habitavit in nobis»; et Paulus*: « Misit Deus Filium 
suum factum ex muliere » ; sicque ambo, mysterii eius qui factus 
est conscii, Enti, id est, Filio consubstantiali, vocahulwn « tieri ». 
quod pro more de carne, homine, ceterisque creaturis praedi- 
catur, tribuerunt. Ie dieit Verbum carnem « fachun esse »: 
liic vero Filium « factum esse » hominem. Hie non. dixit homi- 
nem qui de more fit cuin. non exsistat factum esse, neque ille 
carnem recenter factam esse: sed ambo « fieri » ei qui exsistit 
tribuerunt, non per opinionem. nee per aeceplionem, nec per 
derivationem. nee per appellationem imetaphovicam. ita ut alter 
«sit» et alteri « fieri » tribuatur. sed per veritatem. secandu 
naturam rei ipsius. Quod mysterium, cun revera ita faetum 
sit sicut seriptuni est, comprehendi nequit sive seientia. nostra, 
sive scientia cuiuslibet virtutis spiritalis, sive etiam seieutia 
sanctorum apostolorum et evangelistarum, sed tantum scientia 
eius qui factus est, intellegi potest. Ipse enim solus cut sto 
Patre et Spiritu eius sancto, cognitionem zlaequatain aetionum 
suarum possidet: ceterae vero erealurae ex auditu tantum per 
fidem doctrina. de huiusmodi rebus accipitat, Nos hl aga 

dixit Apostolus !: « Fides ex auditu; auditus autem per verbum 
Dei », debet, ut opinor, non solum de hominibus, sed etiam de 
"ceteris naturis rationalibus accipi. Quod si mens ea quae 
abscondita sunt plus aequo contemplari vult, ei accidit quod 
et oculo cum nititur globum solis immoderate intueri, praesertim 
tempore quod ab oriente adscendit; tum enim, pro solis vehe- 
menti luce, ille, qui intuetur, sicut quoddam velum super globum 
extensum videre putat. Etsi non sit in sole aliud et aliud, id 
est, lux alba et velum rubrum, oculus tamen, propter infirmi- 
tatem suam et quia accurate intueri non potuit, aliud pro alio 
vidit. Ita et mens, si vult mensuram rationalitatis suae prae- 
tergredi et locum ubi Verbum babitavit, id est, sanctuarium 
uteri genitricis Dei, quod fuit sicut globus soli iustitiae, audacter 
intueri, etsi existimaverit ibi duos sibi apparuisse, Deum nempe 
et hominem, non duo tamen erant in utero, ut putat, sed ita 
ei apparuerunt propter infirmitatem eius et quia capere non 
potuit celeritatem qua Verbum usum est cum habitavit in utero 
et caro factum est et agnitum est unum et idem Verbum et 
caro, Deus et homo, absconditum et revelatum, forma Dei quae 
est forma servi. Hallucinationem vidit pro realitate, et que- 
madmodum oculus obscuritatem in globo solis, ita et mens in 
Virgine Deum in homine videre sibi finxit. Sed quemadmodum 
expansio illa quae existimata est in globo solis esse, non ex 
sole provenit, sed ex debilitate videntis, ita et oculus mentis, 
si putat se in Virgine vidisse hominem separatum aut Deo 
adhaerentem, hunc rerera ibi non vidit, sed ipse homo vidit 
praeter eum notionem carnis in specie humana. 

Etenim homo a Deo distinctus non exstitit, ne per ictum 
quidem *oculi, in Virgine, quamvis homo appareat erranti; 
sed in ea erat Deus inhumanatus qui, in ea et ex ea vere 
conceptus, factus est absque mutatione homo perfectus, manens, 
sicuti est, Deus perfectus. Ipsemet agnoscitur esse hoc et illud: 
ex essentia Deus, et ex humanitate homo; et totaliter in utro- 
que unus est, non duo sicut iudicat is qui inepte vidit. Etenim, 
ille qui visione quae Deum decet Virginem contemplari scit, 
Deum in ea invenit; ille vero qui humano modo intuetur, homi- 
nem in ea videt. Unusquisque igitur, sicut intueri vult, ita el 

invenit: qui divino modo adspicit, Dewn, sicut dixi, in Vir- 
gine videt; qui autem crasso et humano modo adspicit, homi- 
nem videre putat; nam, quia humano modo adspexit, homo, non 
Deus inhumanatus, sicut res ipsa se habet, ei ostensus est. 
Sicut Paulus et Petrus sunt numerice duo et unum per 
voluntatem fidei, non ita in Christo Deus et homo sunt dun 
numerice, unum autem potestate et honore, sicut Nestorius 
sensit. Etenim, unio non facta est secundum amorem tantum 
aut concordiam voluntatis; sed est revera naturalis sicut unio 
animae et corporis. Quemadmodum hie, guoar! hanc wnionein, 
unus homo agnoscitur esse ex duobus, licet ea quae unita sunt. 
id est, anima et corpus, diversa sint quantum ad naturar attinet, 
ita ex Verbo, quod essentiam Patris habet, et ex carne, quae 
ex humanitate est, una persona unaque natura Filii nobis re- 
velata est; et propterea Patres in commentariis suis nobis tra- 
diderunt ut Christum esse unam naturam incorporatam confi- 
teremur. Non enim *de hac unione sentiendum est sicut de vire 
et muliere qui, dum duo sunt secundum personam, unà caro 
fiunt ratione coniunctionis et manent, sicut sunt, duae personae. 
Hic est sensus illorum pravus, quem reiicimus uf extraneum et 
alienum et huic novo et ineffabili mysterio haud convenientem. 
Ni opus sit exemplo, res enim valde ditticiles per exemplum 
cognosci solent, sequenti utamur, licet ex omni parte non con- 
veniat, siquidem exemplum est, non res vera. Quemadmodum 
ex viro et muliere nascitur homo, qui est ex utroque secundum 
legem a Creatore statutam, nec in prole partes viri aut mulieris 
Secernuntur, nec quis sive oculo videre sive mente intueri po- 
test quae partes ex viro sint, quae autem ex muliere, postquam 
facta est mixtio seminis cum sanguine, sicut statuit Creator, et 
unus homo ex duobus formatur, totus ex viro per semen e! 
totus ex muliere ratione sanguinis, licet. ante formationem mens 
distingueret principia ex quibus formatio conflata est; ita et 
in mente nostra accipimus eum. qui in Maria conceptus est, 
Unigenitum Dei Filium esse ex divinitate et ex humanitate, 
Verbum ex Patre, sicut semen ex viro, et carnem ex matre, 
sicut sanguinem ex muliere, et ex utroque per unionem ineia- 
bilem unum Christum et Filium Dominum agnitum esse. Et 
partium aut naturarum non est in eo nunierus, sed apud utrumque 
agnoscitur totus, scilicet, ex Patre Deus et ex matre liomo, Deux 

apud hominem, et apud Deum, postquam factus est, etiam homo. 


. *Hoc tamen non fit per mutationem illius in hoc, nec huius in 


illud, quod accidit respectu seminis et sanguinis, quia exem- 
plum allatum est non ad probandam mutationem, sed tantum 
ad ostendendam unionem quae ex duobus conflata est. In hac 
enim duo esse nullo modo videre possumus; nam quemadmo- 
dum non erat unio antequam mixtio fieret, ita non est sepa- 
ratio postquam unio per mixtionem effecta est. 

Et quemadmodum ante manifestationem Dei in carne, prophe- 
tae, et doctores, et sacerdotes, et iusti adlaboraverunt ut humani- 
tatem divinitati unirent, nec tamen potuerunt, ita et doctores 
haeresum et duces sectarum, quantumvis hanc unionem, quae 
semel ex divinitate et humanitate modo mirabili effecta est, 
scindere studeant, nec valebunt nec poterunt; nam quod Deus 
coniunxit homo separare nequit, nec quae ostendit esse unum 
alii valent efficere duo. Etenim, quemadmodum nulla erat unio 
ante hanc mixtionem, ita nulla separatio, id est, nullus numerus, 
post hanc unionem esse potest. Quod si quis, dolo utens more 
haereticorum, dieat: Ecce vir et mulier una natura sunt, et 
elementa, quae ex his duobus colliguntur, per mutationem caro 
fiunt; item, ambo sunt creaturae et fluxus naturalis est: quare 
ergo comparantur huic unioni, quae facta est absque muta- 
tione et ex divinitate ac humanitate conflata est? Huic respon- 
deamus: lam praenotavimus exemplum non posse veritatem 
ilius quod docet ex omni parte ostendere, sed ex una tantum 
aut duabus partibus; nam si ex omui parte perfectum esset 
simileque ei propter quod adhibetur, iam non esset exemplum 
sed res ipsa exacta quae *per illud cognoscenda erat. Itaque 
hoc exemplum protulimus solum ad ostendendum aliquid esse 
ex duobus elementis, quae sibi nec adspectu, nec virtute, nec 
natura similia sunt. Haec enim, licet duo sint secundum origi- 
nem suam, in eo coniuncta sunt et facta sunt unum, nec iam oculo 
aut cogitationi duo esse videntur in eo apud quod coniuncta 
et unum facta sunt, id est, in carne cuiuslibet hominis. Etenim, 
quamvis personae viri et mulieris, qui unius naturae sunt, divi- 
nitati et humanitati, quae duae sunt naturae, comparari non 
possint, tamen proles, quae ex his duobus per semen et san- 
guinem formata est, symbolice nobis ostendit unam personam 
ex divinitate et humanitate conflatam. Ad hoc enim tantum 

adhibninus exemphnun; sicut quidam e Patribus in tractatibus 
suis vocem « mixtio » posuerunt, non ad ostendendam muta- 
tionem naturarum, sicul. aquae et vini, sed ad docendum nulla 
separationem fieri posse. Etenim, quemadmodum infans formatur 
ex duobus, semine et sanguine, quae, postquam inter se mixta 
gunt, rürsum separari nom possunt, ita ex divinitate et huma- 
nitate mixtio ine7abilis effecta est, et ex duobus agnitus est 
unus Dominus, et Christus, et Filius. Attamen cogitare non licet 
Verbuin mutatur esse a natura sua et. factum esse carnem per 
mutationem, sicul. semen et sanguis mutantur et sic fiunt. caro 
el ossa et aliae res: sed absque mutatione, ut dixi senfimns 
illud per prodigium agnitum esse unum cum carne. sicut. etiam 
semen et sanguinem in uno corpore. Etenim Verbum, cum factum 
est, absque ulla mutatione agnitum est quod factum est. Neque 
*factum est sieut aliqua creatura; nam omnis creatura, cum 
fit. mutatur, et deinde agnoscitur esse aliquid aliud, sive ali- 
quid ex nihilo flat, sive aliquid ex alio constituatur, sicut na- 
turae primordiae quae ex nihilo factae sunt, et aves ef pisces 
ex aqua, et iumenta et belluae e terra. 

Deus autem Verbum, cum homo factus est, non mutatus est 
sicut una ex his naturis aut generibus. Etenim, non factus est 
cum non existeret, sicut ila; sed, in quantum est Deus, non 
factus est ex nihilo cum non exsisteret, sicut naturae primor- 
diae quae, cum non essent, factae sunt ex nihilo, ipse euim 
exsistit essentialiter et non creatus est; nam Deus ex Deo et 
Filius Entis ex Ente natus est, Pariter, in quantum factus est 
homo, in omnibus a ceteris operibus differt. Haec enim omnia 
per mutationem facta sunt; ipse autem absque mutatione factus 
est. Et quemadmodum non incepit in quantum «est», ita non 
mutatus est in quantum « factus est»; et quemadmodun a 
creaturis differt quoad « esse », quia semper exsistit, illae autem 
iu tempore creatae sunt, ita et quoad «feri» ab eis ditiert, 
quia factus est absque mutatione, illae vero per mutationem 
fiunt. Investigare on licet quomodo exsistat cum non factus sit, 
eo quod creaturae existunt quia factae sunt: ita, ubi factus est, 
non lieet cogitare quomodo factus sit sine mutatione, quia 
creaturae per mutationem fiunt. Etenim fleri et non mutari, 
Sicut saepius dixi, ad Deum solum pertinet, *qui exsistentiam 
habet increatam. Ipse solus utramque habet, essentiam et incor- 

porationem, quia exsistit iucreatus et factus est absque muta- 
tione. Et quemadmodum quoad « esse » mutationis expers est, 
quia non mutatus est a nihilo ut fieret aliquid, ita et quoad 
«feri » a mutatione alienus est quia, cum voluerit fieri quod 
non erat, non amisit quod. est; et incomprehensibilitas « fleri » 
ejus comprobatur ex incomprehensibilitate essentiae eius. Bius 
enim essentia non potest comprehendi; et similiter eius « fieri » 
explicari nequit. Et quemadmodum agnoscitur esse ex Patre, 
nec dicere licet quomodo sit; ita et creditur factus ex matre 
nec investigare decet quomodo factus sit. Necesse est ut con- 
fiteamur eum factum esse ex nobis, id est, ex Virgine; quo- 
modo vero, nec cogitare nec dicere licet, etiamsi de hoc de- 
derimus tantum notitiam per imperfectam similitudinem ex 
humano exemplo quod de semine et sanguine adliibuimus. Etenim, 
quemadmodum haec, eum inter/se misceantur, per suam mixtio- 
nem, sicut creator semel statuit, fiunt, ut diximus, corpus huna- 
num quod componitur et colligatur et stabilitur ex multis ele- 
mentis adspectu ab invicem dissimilibus; ita ex divinitate et 
humanitate, absque ulla mutatione aut confusione, mixtio ineffa- 
bilis mirabiliter facta est. Hoc tamen exemplum, sicut iam di- 
ximus. ex omni parte non convenit. Primo enim illa duo, quae 
inter se miscentur, semen, inquam, et sanguis, creaturae sunt; 
Deus autem Verbum, qui, sicut Paulus dixit, sanguini et carni 
participavit, Creator sane est et natura eius ex Patre est, 


2. caro autem eius ex *maire. Rursum, semen et sanguis visibilia 


sunt; Verbum autem, quod factum est caro, est invisibile ; illa 
initium habent, ipsum vero est ante initium; illa sunt partes 
incomipletae, ipsum autem perfectum erat et completum etiam 
antequam carni et sanguini parliciparet; illa duo sunt cor- 
ruptibilia, ipsum autem incorruptibile; illa duo, etiamsi adspectu 
et forma inter se differant, sunt tamen una natura; Verbum 
autem pro nobis incarnatum et caro eius ita non sunt. Rursum, 
elementa illa, quorum mutua mixtione corpus humanum sta- 
bilitur, ex natura traducuntur ; prior vero nativitas Filii Dei 
non aliquam traducem aut divisionem novit, nec rursum altera 
nativitas ex matre; sed ibi natus est totus, id est, Deus ex 
Deo et perfectus ex perfecto; et hic rursum ex Virgine, 
(uae et ipsa in omnibus perfecta est, sicut de ipsa dicitur, 
factus et natus est liomo perfectus. 

Itaque secundiun unam similitudinem tantum loe exemplo 
usi sumus, ad ostendendun aliquid quod constat duobus qnae 
ab invicem separari non possuut. sicut se habet caro hitinana, 
quae formatur et fit ex semine et sanguine. Haec. enim. post- 
quam unum fiunt, iam in hoc distincte non appreli-ndnntur, 
sel unum corpus soluminolo ex duobus agnoscitur, sicut etiam 
ex divinitate et humanitate una persona unaque natura Christi 
agnoscitur; in eo enim divinitatem extra lhlumanitaten videre 
non licet, nec humanitatem sine divinitate. sed tauttui emm 
esse totaliter utramque et apud utrsunque. licet differentia quae 
naturaliter unicuique earum competit. absque confusione etian 
in unione servetur; quia Verbum non mutatwn est #in carnem 
eum factum est caro, nec caro conversa est in naturan Verbi 
cum per unionem ipsius facta est. Exempluni allatum non ha- 
bendum est extraneum aut huie mysterio incongruum eo quoi 
semen ex viro proveniat et sanguis ex muliere sumatur. 
At si in utero. ubi haec formantur et caro fiunt, Verbum se 
demisit ut habitaret et in eo et ex eo fieret caro Jumana. iuo- 
modo haec elementa, quae in utero formantur. esse exemplum 
:o0 « fieri » eius aliquis putaret. negandum, eo quod necessitas 
agendi eum non adduxit ut caro fieret, sicut adilucit semen et 
sanguinem ut misceantur et corpus fiant, sed ipse voluntarie se 
demiserit ut fieret id quod ex istis factum est. »raeter quam non 
ex semine viri factus est sed ex matre tantum, sicut etiam 
Adamus ex terra, et Eva ex latere illius? Nam ea. quae ihi 
mystice facta sunt, hic ipsa re explicata sunt. Factus enim 
est Adamus ex terra sine ope viri: item et Eva ex latere 
eius sine ope mulieris, sicut Christus natus est ex Patre sine 
matre, et etiam factus est ex matre sine patre. 

Illud exemplum adhibuimus non solum ad demonstrandum ar- 
gumentum quod discipuli Nestorii reiiciunt, sed etiam ad cou- 
firmandam assumptionem illam quam Eutychiani negant. Solent 
enim dicere, nescientes quidem quid dicant, sieut. eso saepe 
ab eis audivi: Quemadmodum semen viri nihil de muliere sumit 
sed ipsum solum plasmatur et fit earo, ita et Verbum nihil de 
Virgine sumpsit, sed ipsum, sicut voluit. in ea formatum est 
et factum est caro. Xdhibent ut argumentum quod non intel- 
legunt, *rem quam non cognoseunt, et quando quidem quod na- 
turale est intellegere nou potuerunt, litem movent de eo qued 

est supernaturale! Quod si inde argumentum adducant quoq 
existimarunt semen nihil de muliere sumere, sciant semen viri 
cum sanguine mulieris misceri sicque omnem carnem humanam 
formari. Hoc probatur ex eo quod, donec nascatur conceptus, 
ubera matris lac non praestant; nam initio conceptionis san- 
guis ad formationem cum semine concurrit, et cum perfecta 
est conceptio, in utero fit nutrimentum concepto; cum autem 
is nascitur, secundum legem a Creatore statutam, ad ubera 
transit in quibus fit lac, et sicut in utero ita et extra uterum 
proli nutrimentum fit. 

Verumtamen etiam ex hac parte. Eutychiani stulti et impe- 
riti visi suut, quia ea, quae medicis vel ipsis mulieribus nota sunt, 
intellegere non potuerunt. Et inde merito ab omnibus damnandi 
sunt quod, dum rem naturalem non intellexerunt, quod est su- 
pra naturam, incorporationem Dei, serutantur; et quia huius 
mysterii profunditatem assequi non valuerunt, vere enim profun- 
dum est omnibusque inexploratum, etiam incorporationem peni- 
tus negaverunt. Si enim Verbum ex Virgine incarnatum esse non 
creditur, neque illud habere carnem probatur; et si carnem 
non habuerit, quasi per phantasma et non secundum veritatem 
apparuit. Et sibi super se ipsos lugendum est quia, dum filiis 
Ecclesiae adnumerari curant, in agmine Manichaeorum inve- 
niuntur, quorum inter alia etiam illud est: Deum per appa- 
rentiam tantum, non vero per carnem humanam, se manife- 
Slavisse. Si carnem, aiunt, Deus ex Maria sumpsit, aliquid 
*personae eius additum est; et si in persona Filii factum est 
additamentum, patet quod factum est etiam in Trinitate. Neque 
hi cogitant quod si Deus carnem, licet non ex Maria factam 
sicut opinantur, habuit, tunc etiam aliquid novi Trinitati additum 
est, et caro, licet ex Virgine non fuerit, cum Patre et Filio 
et Spiritu numerari invenitur. Et accidit quod omnes istae di- 
sciplinae in tales opiniones declinaverunt quia non potuerunt 
virtutem unionis intellegere, nec scire quod Deus omnia facere 
valet et, quemadmodum unus cum Patre est secundum naturam, 
unus cum carne sua secundum personam esse potuit, et unita- 
tem quam sine carne habet potuit ostendere in se, sine numero, 
etiam postquam incarnatus est. 

Itaque Nestoriani unionem sciderunt et cogitaverunt alium 
esse Deum in incorporatione et alium hominem; et Eutychiani 

dixerunt, si decet confiteri unum Filium etiam post incarna- 
tionem, inde probari eum carnem non sumpsisse. Dicunt. enim: 
si hanc statuimus assumpta esse, fieri nequit «nominus nu- 
merentur, assumptor scilicet el assumptus, Verbum et caro. 
Et inveniuntur omnes isti in errore extra fidem capti, quia 
scientiam de unione non intellexerunt. Nos vero. utramque 
opinionem omnino reiicientes, quod rectum est confitemur. et 
dicimus Deum vere incarnatum esse et inhumanatum: quod 
Nestorius non admittit; item clamamus eum ex nobis, id est. 
ex Maria incarnatum esse: quod Eutyches non recipit. Etenim 
Christum, si per unionem duae naturae est, sicut ille dixit, fa- 
tendum est hominem assuimpsisse, non vero ipsum inlumanatum 
esse; si vero carnem ex Maria *non assumpsit, sicut hie. opi- 
natur, iam non decet dicere eum incarnatum esse. Nam si ex 
ea incarnatus non est ex qua natus est. cum nulla mutatio ei 
acciderit nec carnem habeat naturaliter, iam non factus est 
caro sicut scriptum est, nec gestatus est in utero novem mensibus. 
nec puer ex utero exivit, nec pannis involutus est, nec secun- 
dum staturam crevit, nec manus eum amplexae sunt, nec di- 
giti tetigerunt, nec fuit quidquam visibile, nec esurivit. man- 
ducavit, sitivit, bibit, sommiavit, dormivit, passus est, mortuus 
est. Quod si nihil horum factum est, dispensatio in carne ut 
mera vox habenda est. 


IIl. SENTENTIA ALIA. 


Deus Verbum non assumpsit hominem prius extra x: agnitwn 
et deinde sibi unitum, sicut dixit Nestorius; sed ipse vere facetus 
est caro, quemadmodum scriptum est. Etenim, illul verbut 
« fieri » a Iolianne et Paulo introductum, et illae propositic- 
nes «incarnatus est » et « inhumanatus est» a sanctis Pa- 
tribus adhibitae, homini qui naturaliter caro et homo est non 
conveniunt, sed ad eum pertinent qui prius iudicatur esse sine 
carne, sicut Deus agnoscitur fuisse ante incarnationem. Nam 
hominem quemlibet fieri dum non exsistit, non est mysterium, 
nec prodigium, nee dignum erat quod in Scriptura ut quid novi 
poneretur, sicut Iohannes scripsit et dixit de Verbo faetum esse 
carnem. Sed eum qui est factum esse, prodigium exsistimatur, 
Et quia factus est cum exsisteret, non autem creatus esf re- 
center cum non exsisteret, Iohannes, id miratus, posuit et dixit: 

Verbum, quod exsistit, factum est caro et habitavit in nobis. 
Et factum est *eum exsisteret, ut agnoscerotur pro aliis, non pro 
se ipso, factum; nam sibi Deus erat, nobis vero et propter nos 
voluit homo fieri. Etenim, quia impossibile erat nos filios Pa- 
tris eius fieri ex eo quod sit Filius, ipse ex nobis factus est 
homo sicut nos, ut ita possemus et nos filii Patris et fratres 
filiationis eius fieri, 

ltaque. si ille qui factus est, homo est qui, ut hi dicunt, non 
exsistebal antequam fleret, tum ille, sieut homo quilibet, sibi, 
non aliis. factus est. Quid dicam, sieut homo quilibet? Immo, 
etiam sieut. quodlibet genus iumentorum, et beluarum, et vo- 
inerum. nam haee etiam fiunt ut exsistant et pro nobis fiunt, 
non vero ut per suam creationem alia ad essistentiam adducant. 
Si dicunt Deum hune eveasse ut per eum alios redimeret, tum 
ile propter nos factus est, nec nos per eum denuo ereati su- 
mus. Et quemadmodum omnia genera írrationalium propter nos 
faeta sunt, alia ad cibum, alia ad oblectationem, alia aid alia 
munera, et etiam semina et herbae et arbores omnis generis 
propter nos usumque nostrum multiplicata sunt: ita et ille, si 
factus est cum non exsisteret, tum pro nobis et propter nos factus 
est ut salutis nostrae minister sit. Et si, ut videtur, salute non in- 
diguissemus, ipse exsistentiam nunquam accepisset; et, ut illud 
dicam quod ex re ipsa manifestum est, sí non peccavissemus, 
forsan Christus ereatus non fuisset. Peccatum enim sub debi- 
tum passionum, mortis atque maledicti nos posuit, oportebatque 
nos ab eis liberari: quapropter necesse erat ut Christus nos 
redimeret, Et propter hoc, ut dicunt, ad exsistentiam venit, sicut 
etiam quivis *propheta ut prophetaret et omnis salvator propter 
salutem quam effecit. Et non solum creatio eius invenitur esse 
pro nobis, sed etiam per ipsam omnia prodigia quae in dispen- 
satione facta sunt: primum quod conceptus sit absque coniugio 
et exierit quin signa virginitatis laederet, quod glorificatus est 
‘ab angelis, et inanifestatus est per stellam, et aceurrerunt Magi 
ab Oriente eique munera obtulerunt; nam si homo est, ut dicunt, 
haec ommia,. tempore nativitatis eius effecta, non facta sunt ut 
ille per ea glorificaretur, sed ut nos rebus huiusmodi cresce- 
remur et honoraremur. Etenim, si ipse factus est propter nos, 
quanto magis haee omnia, eius causa, nostra reputabuntur et 
pro nobis scribentur? Et quemadmodum mirabilia quae facta 

sunt circa Iohannem Baptistam per &nnunciationetm, et con- 
ceptionem, et educationem eius, in honorem Christi facta sust, 
ut per ea quae facta sunt apud praeconem suum multo maior 
videretur; ita etiam gloria eorum quae propter Christum facta 
sunt ad nos spectat, quippe qui pro nobis et propter nos creatus 
est. Et etiam ea quae fecit, causa nostri valuit facere; verbi 
gratia quod mundavit leprosos, aperuit oculos caecorum, sanavit 
inorbos, curavit dolores, eiecit daemones, ambulavit super mare, 
compescuit ventos, multiplicavit panem, satiavit esurientes, su- 
scitavit mortuos, aquam in vinuin convertit, erexit curvos, sta- 
bilivit claudos, et omnia quae eum fecisse scriptum est. Si homo 
factus est pro nobis cum non exsisteret, haec pro nobis fecit et 
causa nostri honoratus est. Et quemadmodum causa nostri factus 
est, ita etiam propter nos glorificatus est et accepit virtutem, et 
potestatem, et imperium, et potentiam; et praeterea etiam re- 
surrectio ex mortuis propter nos ei advenit. Dicunt euim: *Deus 
eum primum suscitavit ut nobis esset primitiae resurrectionis, 
et per resurrectionein eius certum evaderet nos resurrecturos: 
nam, secundum sententiam eorum, nisi ipse futurus erat nobis 
exemplum nostrae resurrectionis, nullo modo resurrexisset, sed 
in morte sicut unusquisque hominum mansisset. Surrexit ergo 
propter nos; et rursus pro nobis in caelum adscendit et ad 
dexteram Patris sedet, et coram eo flectitur, ut dixit Apostolus !, 
omne genu caelestium, et terrestrium, et infernorum. 

Si homo est qui, cum non exsisteret, factus est pro nobis, 
etiam omnibus huiusmodi honoribus causa nostri cumulatus est. 
Illum igitur decet nobis gratias agere quod tanta gloria causa 
nostri dignus factus sit, nec nos pro his nostris ei gratiam 
reddere debemus. Et ante omnia, ipse non creatus esset nisi 
nos per eum renovandi essemus. Et, secundum sententiam eorum 
falsam, minister et instrumentum tantum fuit nostrae salutis, 
nec apparuit salvator noster; sed quemadmodum singuli prophetae 
et apostoli apparuerunt, quorum alii nobis facti sunt. doctores. 
ali praecones, et obtinuerunt diversimode propter nos dispen- 
sationem doctrinae divinae, sicut etiam Paulus in persona sua 
de omnibus ceteris dixit ?: « Dispensatio mihi credita est; nam 
si evangelizavero, non est mihi gloria: necessitas enim mihi 

iueumbii: vae enim mihi, si non evangelizavero ». Ergo lioc 
« Yàe », quod dixit Paulus, seeundinn sententiam eorum impiani, 
etiam Christo convenit, si ila quae ipsi propter nos credita 
sunt. neglexerit, 

Scriptum est etiam de Ieremia ! : « Priusquam te formarem 
in utero, novi te: et antequam exires de vulva, sanetifieavi te, 
el prophetam in gentibus dedi te ». Quod si lesus, cum non 
existeret, sicut ille factus est et electus, tunc est propheta etiam 
sicut ille et decet de eo similia dicere, eumque repitare *electunm 
et honoratum dumtaxat in praescientia Dei; sicut David de se 
ipso dixit *:. « Tu formasti me eb posuisti super me manum 
tuam » quasi diceret: Tu formnasti me et elegisti me ad pro- 
phetiam et reguuni. Ad haec enim praeelechus erat nt esset rex 
eb propheta, Rursus, sieut. seriptum est, Deus elegit. etiain Sa- 
lomenem uem misit ad nos ut prophetam et vocavit dilectum 
et carin, ef, etiani antequaur nasceretur, revelavit eum post 
David regnaturmu*. Ia etiam Tosiae qui serius regnavit, scriptum 
esi uomen inpositum fuisse. regnumque eius annunciatum plu- 
ribus ante. generationibus. Unus ex prophetis de eo dixit !: 
« Ecce. filius nascetur domui David, Iosias nomine ». Sed nullus 
eormn propter haec. seilicet propter praescientiam et prae- 
electionem, vel quia maiorem honorem quam ceteri acceperit, 
vocatus est Christus aut Filius aut Dominus, sed etiam ita erant 
natura homines, qui quol cogniti erant a Deo, facti sunt ce- 
teris exeellentiores et maiores in quantun: praenunciavit eos 
futuros esse ministros rerum ipsius vel per prophetiam, vel per 
sacerdotium, vel per imperium, Bursunm, providentia divina erga 
Moysen, qui serius agnitus est salvator, statim. ae natus est, 
manifestata est. Etenim, cum mater eum in flumen. proiecisset, 
uini occultare emn non poterat. Devs fecit ut quasi filius regis 
in domo Pharaonis educaretur; et factus est non solum propheta 
prinnesque prophetarun, sed eliam princeps sacerdotum, et sacer- 
dotum uneton et mediator inter Deum et populum, et salvator, et 
resis Jocunr tenens, eb. princeps, et dux, et. quod his omnibus 
mains est, vocatus est etiani Deus, ot ei, tanquam Deo. et Crea- 
lori omnium. obedierunt naturae, nam per signa quae in na- 
turis fecit Aegyptios delevit et Hebraeos liberavit. "Propter 

haec tamen, quantumvis multa magnaque sint, lesus noster 
non reputatus est, nec Verbum nec filius Dei secundum naturam 
habitus est. 

Non igitur excellentia honoris neque praeelectio aliquern facit 
Deum, sicut videre est etiam ex eis quae apud lacob et Esau 
facta sunt. Etenim, licet gemini essent, in utero simul concepti, 
et ex eodem patre eademque matre nati, lacob solus electus 
est et patriarchis adnumeratus, Esau autem reiectus est. quem- 
admodum etiam Paulus dixit!: « Praecognita est electio Dei 
ut maneret, non ex operibus, sed ex vocante. Dictum est enim: 
Maior serviet minori, sicut scriptam est: Iacob dilexi, Esau 
autem odio habui ». lta et Isaac, eorum pater. videtur per 
electionem honoratus fuisse. Deus enim ad Abraham de eo 
dixit?: « In Isaac vocabitur tibi semen »; et?: « Benedicentur 
in semine tuo omnes genles ». Quae Apostolus interpretans clare 
ostendit Christo convenire et de eo dici, ut exinde cognoscamus 
omnia quae illis contingebant fuisse typos et symbola et exem- 
pla quibus annunciaretur is qui in fine venturus erat, non qui 
fieret cum non exsisteret, sed qui revelaretur ex eo quod erat: 
quem cum absconditus esset typi et signa manifestaverant. 
Cum autem in carne vere revelatus est, clare docuit adun- 
brationem inhumanationis super primos homines cecidisse eosque 
lionorasse. 

Scriptum est etiam de Noe iusto, cum nasceretur, patrem eius 
de eo prophetavisse dicens !: « Iste consolabitur nos ab operibus 
*et laboribus manuum nostrarum et a terra cui maledixit Do- 
minus Deus ». itt, secundum hoc verbum, quantum fieri poterat. 
consolationem per eum accepit. Hoe enim tempore genus humi- 
num et terra, cui maledixerat Dominus causa peccati, sub tri- 
stitia sententiae tenebantur. Rursus, electio per praescientia 
agnita est etiam apud Phares et Zara. Etenim, licet natura Zara 
primum quoad nativitatem ostenderit, electio ordinem mutavit: 
nam postquam coccinum ligatum fuit in manu Zara qui prior 
exiret, ipse manum suam retraxit, et qui posterior erat prior 
natus est et primogenitum se ostendit?. Haec eis acciderunt ab 
utero simul ac nascebantur. Verum, apud Ephraim et Manas- 

sen discretio electionis apparuit cum iam iuvenes essent. Iacoh 
enim, manibus extensis, dexteram super Ephraim et sinistram 
super Manassen posuit, licet Ioseph Manassen, tanquam pri- 
mogenitum, ad dexteram et Ephraim ad sinistram statuisset 1, 
Ita et de Samson, qui per nazaream vitam agnitus est potens 
et fortis in Israel, et unus ex salvatoribus et iudicibus factus 
est: haec agnita sunt antequam conciperetur. Angelus enim, 
qui missus est, revelavit matri eius quod conciperet et pareret 
filium, quamvis sterilis esset, eamque docuit modum educationis 
et rationem vitae eius et abstinentiam eius ex qua robur eius 
stabiliretur, eumque futurum esse salvatorem et iudicem in 
Israel?. Ita etiam Samuel propheta, statim ac natus est, oblatus 
est Deo, et per facta manifestatus est non solum propheta, sed 
etiam iudex et princeps sacerdotum ?*. Audimus etiam Re- 
demptorem nostrum apostolis suis sanctis aperte dixisse !: « Vos 
mihi electi estis ante mundi constitutionem ». Et iterum Apo- 
stolus de se ipso scripsit 5: « Cum placuit ei qui me segregavit 
ex utero matris meae, et vocavit me per gratiam suam, ut 
revelaret *Filium suum in me, ut evangelizarem illum in gen- 
tibus: continuo non aequievi carni et sanguini, neque adscendi 
lerosolimam ad antecessores meos apostolos ». Et etiam docuit 
se, statim ac natus est, ad hoc segregatum esse ut in gentibus 
apostolus esset. Etenim, cum voluntas eius ex ignorantia zelo 
legis detineretur, quod voluntate prius est, id est, electio, eum 
posuit praeconem et doctorem gentium, ut patet ex verbis quae 
Dominus noster ad Ananiam locutus est: « Vade, quoniam vas 
electionis est mihi iste, ut portet nomen meum coram gentibus, 
et regibus, et filiis Israel ^ ». lohannes autem Baptista, ante- 
quam nasceretur, electus est ut praeco et nuncius coram Do- 
mino fieret, quemadmodum docent ea quae Angelus de eo ad 
patrem eius dixit ^: « Ne timeas, Zacharia, quoniam exaudita 
est deprecatio tua; et uxor tua Elisabeth concipiet et pariet 
tibi filium, et vocabis nomen eius Iohannem; hic erit magnus 
coram Domino: et vinum et siceram non bibet, et Spiritu sancto 
replebitur adhuc in utero matris suae, et multos filiorum Israel 
convertet ad Dominum Deum ipsorum; et ipse praecedet ante 

iln in spiritu et virtute Eliae prophetae ». Ecce etiam ille 
per electionem segregatus est, et, antequam fieret et nasceretur, 
honoratus est et vocatus est Vox qua Verbum revelandurn erat. 
el Angelus annunciator Regis, et dictus est etiam replendus 
spiritu et virtute Eliae prophetae. Verumtamen etiarn ille, sicut 
ceteri quos recensuimus, factus est cum non exsisteret, et con- 
ceptus et natus est ex senibus sterilibus. Quod si Jesus, ut dicit 
haereticus, factus est cum non exsisteret sicut isti, non autem 
cum exsisteret, accepit pro nobis et propter nos fleri, id est ut 
incarnaretur et inlumanaretur ut nos novam creationem in se 
ostenderet, nilil differt ab omnibus istis quos recensuimus. Et 
si dicat illum *eis excellentiorem esse quod maiorem honorem 
donaque praestantiora acceperit, donis eorum absque com|a- 
ratione multo sublimiora, sciat inter istos alium alio supe- 
riorem esse eorumque dona aliud ab alio plus minus differre, 
neminem eorum tamen propter hoc habitum esse ut Deum aut 
adorabilem, nec angelos nec homines iussos esse eum ado- 
rare, sicut de lesu nostro dictum est!: « Ádorent eum omnes 
angeli Dei», et?: « Coram eo omne genu flectatur caelestium. 
terrestrium et infernorum ». 

Quapropter si Iesus, secundum eorum sententiam, merus homo 
est sicut unus ex istis, non autem Deus inhumanatus, ipse in- 
venitur accepisse etiam exsistentiam propter nos, et dignus fuisse 
qui homo fleret ut nos per eum filii fieremus, et propter hoc 
adnumerandus est non solum inter prophetas et iustos, sed etiam 
inter alia genera quae creata sunt propter necessitatem usum- 
que nostrum, et etiam inter cibos resque alias quae Creator 
ad sustentationem vitae nostrae in hoc mundo condidit. Patet 
enim haec omnia facta esse, non propter se, sed propter vitam, 
usum atque necessitatem hominum, aut ut per ea homines eru- 
direntur ad Deum creatorem cognoscendum eaque essent tan- 
quam liber ei qui scientiam humanam comparaturus erat. Quod 
si ratione et sermone praedita essent, forsan confiterentur se 
eis propter quos facia sunt, id est, hominibus, gratias agere, 
Verumtamen in alio sensu Paulus de eis nos erudivit, dicens?: 
« Et ipsa creatura liberabitur a servitute corruptionis, in li- 
bertatem gloriae filiorum Dei » ; nam, quemadmodum ratio eulmi 

est triticum quoil fert in summitate, et ratio omnis arboris est 
fructus quem producit, ita et “ratio eur omnia facta sunt homo 
est. Pro eo enim et propter eum atque in eius usum, omnia 
quae facta sunt exsistentiam acceperunt, quorum alia ex nihilo, 
alia autem unum ex altero orta sunt et oriuntur. Quod si Iesus 
factus est cum non existeret, ut exsislimant insipientes, ipse 
invenitur etiam propter nos homines factus, ut nos per emn 
liberaremur. et redimeremur, et haereditatem bonorum fatu- 
rorum aceiperemus. Ergo non sumus glorificati per eum, sed 
ipse causa nostri et propter nos honoratus est, id est, ad 
haee omnia factus est cum non exsisteret. Sed ecce ubique 
Scriptura causam per quam redempti sumus magis exaltat quam 
ipsam redemptionem nostram a morte, et corruptione, et pec- 
cato, et passionibus; et in Christo ostendit amorem Dei Patris 
erga nos, sicut hoc! : « Cum inimici essemus, reconciliati sumus 
Deo per mortem Filii eius »; et sicut. hoc ?: « Proprio Filio 
uou pepercit, sel pro nobis omnibus tradidit illum » ; et sicut 
hoc?: « Sic. Deus dilexit mundum ut Filium suum unigenitum 
pro eo daret », et sicut hoc t; « Ubi venit plenitudo temporis 
misit Deus Filium suum,...^ in sirilitulinem carnis peccati, et 
de peecato damnavit peccatum in carne »; et sicut hoc: * « Glo- 
rjamur in Deo per Dominum nostru Iesum Christum per quein 
reconciliationem accepimus ». Quod si. ut. hi dicunt, Christus 
faetus sit propter nos et eausa nostri, nos vero non propter 
eun. et causa elus, et per eum facti sumus filii Dei ot. Patris, 
eliam ei convenit illud quod Paulus dixit’: « Omnia propter 
vos sunt, sive Paulus, sive Apollo, sive Cephas, sivo. mundus, 
sive vita. sive mors, sive praesentia, sive futura ». Nimirum, 
si Christus homo sit pro nobis et propter nos creatus *sicut 
hae aliae ereaturae, ipse autem non sit qui omnia et nos ipsos 
creavit, necesse est eum cum his quae Paulus recensuit nu- 
meravi et existimari esse nostri et propter nos sicut illa, eumque 
ese possessionem nostram, non autem nos eius possessionen: 
et fortasse dubia sunt haec ^: « Ipse fecit nos, et nou ipsi nos: 
nos sumus populus eius et oves paseuae eius », et haec alia ”: 
« [pse salvum faciet populum suum a peccatis »? 

His autem Apostolus non assentitur; aperte enim dixit !: 
« Omnia propter vos, quia vos Christi estis ». Postquam enim 
enumeravit singula quae posita sunt, dixitque: « Omnia propter 
vos », causam revelavit propter quam haec nostra sint, dicens: 
« Vos autem Christi ». Omnia quidem vestra sunt: sed etiam sunt 
verba horum interpretationi opposita quae ostendunt nos esse 
propter Christum, non autem Christum propter nos. Revelata e»t 
sane nunc insania huius doctrinae, el exposita est, etsi aegro 
animo, stultitia eoruni qui eam profitentur, qui Christum unam ex 
creaturis reputant, et eum dicunt, sieut illas, cum non exsisteret, 
factum esse. Si non creditur Deus liomo factus cum exsisteret. 
sed homo recenter creatus cum non existeret, ipse omnibus 
creaturis connumerandus est, non solum nobilioribus, sed etiam 
valde humilibus et vilibus, scilicet. avibus caeli et reptilibus 
terrae et cuicumque substantiae quae ex nihilo recenter creatur. 
Sed quamvis haec aut verbis proferre, aut in memoriam redigere 
non deceat,ea tamen coacti sumus ad ostendendam haeretico- 
rum insipientiam hoc modo proferre; qua re isti harum rerum 
omnium culpam sustineant, qui causa fuerunt cur loquuti su- 
inus id quod decebat latere. 


IV, SENTENTIA ALIA. 


Christus igitur non factus est cum non exsisteret, sicut hae- 
retici dicunt. Etenim, aliquid fieri cum non exsisteret, omnium 
est; Creator autem non factus est cum non exsisteret, sed, cum 
esset Deus, factus est homo absque mutatione. Id autem quod 
factus est docet etiam propter quod factus est, id est, propter 
homines homo; sed propter Patrem mansit Filius et Deus, At- 
tamen quod dicitur « factum esse Christum », non est inventio 
Nestorianorum, sed Arianorum qui primi hanc impietatem 
finxerunt dixeruntque Christum, cum non exsisteret, factum esse. 
Quibus Nestoriani adhaerentes etiam in commentariis suis tra- 
diderunt Christum, cum non exsisteret, faetum esse. Ariani di- 
cunt eum, cum non exsísteret, factum esse Deum ex nihilo; 
Nestoriani vero eum esse hominem recenter factum ex aliquo, id 
est, ex Virgine. Mutato tantum verborum loco, quod Ariani de 

prima nativitate intellexerunt, de secunda Nestoriani sumpse- 
runt, et alio sensu peius quam Ariani erraverunt, quia finxe- 
runt aliud esse Verbum et aliud Christum, non vero unum et 
eumdem sicut illi intellexerunt; et cogitaverunt Verbum esse 
Creatorem, Christum vero creaturam. In hoc ergo, sicut res 
ostendit, inveniuntur Ariani eis rectiores, quod Christum unum 
tantum eumdemque esse intellexerunt, et eum agnoverunt Deum 


et hominem, Verbum et carnem, nec in naturas nec in per. 


sonas eum diviserunt, sicut isti qui, mutato verborum loco, 
nomen pro nomine posuerunt, *scilicet nomen Christi pro no- 
mine Verbi. Et dum illi dixerunt. Verbum factum esse, hi do- 
cuerunt Christum creatum esse, ct illud « fieri », quod Iohannes 
admiratione plenus Verbo tribuit, dicens: « Verbum, quod erat 
in principio, factum est caro », hi personae Christi tribuerunt; 
et pro « Verbum caro factum est et habitavit in nobis », in- 
tellexerunt. Christum factum esse et Verbum in eo habitasse, 
ita ut Christus necessario habendus sit ut unus ex sanctis in 
quibus Deus interdum habitavit. Illi enim, scientia destituti, non 
perpenderunt eum solum, neminem autem ex iustis, vocatum 
esse Emmanuel; eum tantum natum esse ex Virgine, dum omnes 
isti coniugio nati sunt; de ipso solo scriptum esse in fine mundi 
venisse, quasi iam erat antequam veniret; mortem huius solius 
posse vivificare mortisque potestatem destruere; eum solum 
tertia die resurrexisse, dum omnes iusti adhuc in morte sunt; 
et eum solum appellatum esse filium, et dilectum, et primo- 
genitum omnium creaturarum, licet et iusti, propter electionem, 
honorem adepti erant. 

lllud igitur «fieri», quod est carnis et cuiuscumque rei 
quae fit, lohannes Verbo tribuit ut ostenderet Verbum non esse 
alium extra carnem suam, sed cum existimetur factum esse, 
ilud « fleri » Verbo adscribendum esse, et cum Verbum cre- 
datur fuisse in principio Deus et apud Deum, haec de Verbo 
extra carnem non cogitanda esse. Etenim, postquam Verbum 
carni unitum est, nomen resve propria non est Verbi solius 
nec carnis tantum, sed, sicut Apostolus intellexit, « Filius factus 
est *ex semine David secundum carnem ! », et ?: « In Christo lesu 
creata sunt omnia ». Sed illi, qui res tam manifestas non in- 

tellexerunt, reputandi sunt stultitiores omnibus doctrinis, et 
obdurati corde ad credendum sicut ludaei; et de eis etiarn 
illud dictum est ': « Non videbunt oculis, nec audient auribus, 
nec corde intellegent, nec convertentur ad Dominum nec sanet 
eos », et illud alterum quod dixit Apostolus?: « Existimantes 
se esse sapientes, stulti facti sunt ». Et revera stulti sunt, et 
omnibus stultis stultiores quia, dum stulti sunt, putant se esse 
sapientes. 

Itaque natura humana non per hominem recenter factum 
denuo creata fuit. Tantum enim opus creatione alicuius homi- 
nis perfici non poterat; sicut hic mundus visibilis non creatus 
est eo quod Adamus primus factus sit, sed Scriptura dicit 
primum facta esse caelum et terram et mare et omnia quae 
in eis sunt, et deinde hominem formatum fuisse. Etenim quid- 
quid fit cum non exsisteret, primum sibi et deinde aliis fit; et 
primum in eo manifestatur donum et deinde in eis propter 
quae factum est. Ita et Christus; si, cum non exsisteret, re- 
center factus est, ipse donum exsistentiae accepit, nec alii in 
eo denuo creati sunt. At vero Apostolus his non assentitur, sed 
aperte dicit omnia per eum et in eo creata esse", et per eum 
olim creaturas factas esse, et in eo denique denuo creatas cum 
eas renovavit. Etenim nunc eas, non per voluntatem tantum 
sicut prima vice creavit, sed in persona sua propria renovavit 
eas, cum ex ipsa natura humana incarnatus est et inhumanatus 
est,et per hoc *magnitudinem amoris sui ineffabilis ita osten- 
dit, ut omnes operationes eius sibi similes essent, creatio gratiae, 
et amor renovationi. Etenim Deus ineffabiliter bonus est, et 
Creator inexplicabilis, amore immenso plenus, et incomprehen- 
sibilis renovator. Et magis quam benefacere ostendere voluit 
quantum diligat; et quia nihil amorem ipsius mensurare po- 
terat, eum per Pilium suum qui ei consubstantialis est men- 
suravit, quemadmodum Filius de Patre suo docuit, dicens !: « Sic 
Deus dilexit mundum, ut Filium suum unigenitum pro eo daret ». 
Non enim per « fieri » alicuius hominis munus lenuo creatus 
est, o haeretice, sed per « fieri » illius qui est; qui, cum factus 
sit cum exsisteret, eos, qui post creationem suam corrupti erant, 

renovare potuit. Quod si sensus huius mysterii profundior te 
sit, ad illud descende; si penitior te sit, veteris hominis cras- 
situdine a te deposita, per angustam portam ad illud ingredere. 
Idcirco enim Verbum incarnatum est et incorporatum ut nos 
spiritales et subtiles redderet et crassitudinem carnis eiusque 
passionum de medio tolleret, quae solet impedire quominus mens 
spiritalia videat. Verbum quidem per incarnationem suam ei 
dedit ut virtutes spiritales videret et cum eis per omnia commu- 
nicaret; et quia informatum est anima, etiam sanctam Trini- 
tatem manifestavit et mentem dignam fecit quae cum ea in 
spiritu coniungeretur. Infirmius igitur est et nimis debile « fieri » 
hominis, nec potest in suo «fleri » alium facere, nec causa 
esse cur cum ipse fit alii, qui non essent, cum ipso fiant. Quae 
sententia confirmatur ex « fieri » omnium iustorum, et patrum, 
et prophetarum. Unusquisque enim horum, cum factus sit cum 
non exsisteret, alios in suo « fleri » non fecit, sive remotos 
sive ei genere propinquos, sive etiam quos contigit uno partu 
cum aliquo eorum nasci. 

*Factus est Abraham et natus est, nec tamen per eius « fleri » 
fratres eius Nachor et Haran facti sunt. Rursus, Isaac filius fuit 
Abrahae; nec, quia iste factus est, facti sunt Abrahae filios e 
Cetura. Facti sunt etiam uno partu lacob et Esau; sed Esau 
non formatus est quia Iacob conceptus est, nam matura, se- 
cundum conceptum, Esau primum ostendit. Ita Iosue, filius Nun, 


non creatus est quia Moyses factus est; nec quia concipiendus : 


erat David facti sunt fratres eius; nec factus est Eliseus quia 
Elias creatus est. Patet enim omnem iustum factum esse ut 
exsisteret, non ut alii per «fieri» ipsius essent. Neque, si 
fleri geminos contigerit, quorum unus iustus et alter peccator 
sit, creatus est peccator propter iustum, ut lacob et Esau con- 
ceptus manifeste ostendit; sed omnes, qui facti sunt, sive iusti, 
sive peccatores, facti sunt ut exsisterent, non ut alios aut se 
invicem per suum « fieri» crearent. Ltenim, omnis homo ideo 
fit ut exsistat, et simili modo quaelibet natura et creatura. 
lta vero se non habet « fieri » quod de Creatore Scriptum 
est, id est, de Verbo quod factum est caro; sed est novum et 
singulare, resque prodigiosa. Sed quod ipse dignatus est fleri, 
quod factus est cum exsisteret, quod eius « fieri » eius essentiam 
non mutavit, quod aliis dedit ut per fieri ipsius fierent et tamen 

in suo « fieri » non amitterent quod erant, mirabile est et magis 
stupendun quam alios in «fleri » ipsius ad exsistentiam ad- 
duci. Ita quidem gestae sunt res ut quidquid per Dei exinani- 
tionem factum est, agnoscatur esse prodigium quod creditur 
sed non intellegitur, quol praedicatur sed non comprehenditur. 
Cum enim Deus ex essentia abscondita ad nativitatem mani- 
festam per dispensationem venire voluit, omnia denuo *instau- 
randa erant. Quapropter non solum carnem sed etiam animat 
assumpsit, ut per carnem omnia visibilia et per animam invi- 
sibilia, id est, omnem creaturam rationalem et spiritalem, in 
se ipso renovaret, ita ut ob hane causam Apostolus dicere po- 
iuerit!: « Omnia in Christo facta sunt nova », et iterum ?: 
« Omnia per ipsum et in ipso creata sunt, sive Tlhroni, sive 
Dominationes », cum aliis ordinibus ibi enumeratis. 

Itaque Deus absque mutatione factus est quod non erat, il 
esi homo, et in essentia sua mansit quod erat, scilicet. Deus 
et Filius. Et quemadmodum homines fiunt quod non erant, id 
est filii Dei, et manent, sicut oculo apparent, homines; ita et 
Deus factus est quod non erat, id est homo, et permansit, sicut 
in veritate et natura est, Deus. « Fieri» eius essentiam non 
mutavit, nec essentia « fieri » eius dissipavit. Etenim antequam 
fieret ei erat tantum essentia; sed, postquam factus est, cum 
ea habuit etiam « fieri »; et idem est filius essentiae et factus, 
Verbum et caro, Deus et homo. Et quemadmodum homo non 
mutatur dum ex corporali fit spiritalis, ita nec Deus mutationem 
passus est cum ex spiritali corporalis, et ex Verbo caro factus 
sit. Etenim, quia infirmum erat hominum primum « fleri », si- 
quidem « fieri » hominum fuit initium exsistentiae eorum, necesse 
fuit ut aliud initium, id est « fleri» Dei, sit principium « fieri » 
nostri, et loco illius primi fundamenti, quod erat infirmum et in- 
stabile, aliud poneretur firmum el inconcussum, ita ut domus super 
illud aedificandae non sicut olim corruerent, sed, virtute ab eo 
accepta, absque dissolutione et mutatione in aeternum perma- 
nerent, *et totum aedificium firmitate fundamentis simile esset, 
et arbor radici, et palmites viti: « Ego sum vitis. et vos palmi- 
tes ? ». et « Pater meus agricola est +: ». Et Paulus ait è: « Fun- 

damentum aliud nemo potest ponere, praeter id quod positum 
est, quod est Cliristus Iesus ». Etenim, quia ereatio primi hominis, 
quae exsistentiae nostrae fundamentum erat, per mortem et 
passiones et corruptionem dissoluta cum toto aedificio sibi su- 
perimposito corruerat, Deus omnipotens voluit in amore suo 
semetipsum exinanire, et ille, qui sibi et propter se Deus est, 
pro nobis et sicut nos homo factus est. Quia factus est quod 
sumus, filiationis suae cognatos nos posuit; factus est caro et 
nos reputavit fratres suos; vocatus est caput nostrum et nos 
membra sua fecit; factus est in nobis vitis, et nos in eo pal- 
mites; constitutus est primitiae nostrae, et nos omnes facti su- 
mus fructus eius ne aedificium nostrum sicut prima vice de- 
strueretur, corrumperetur, dissiparetur et disperderetur, sed 
fixum firmumque esset per virtutem illius cui superimpositi 
sumus. lpse est enim lapis angularis fundamenti super quem 
universum aedificium componitur et colligatur et usque ad Deum 
crescit. 

Primum enim initium et fundamentum exsistentiae nostrae 
est Adamus, primus homo, super quem omnes generationes ho- 
minum, quasi domus, aedificatae sunt, possidentes naturam et 
debilitatem et mortalitatem, quae ei acciderant. Earum exsisten- 
tia exsistentiae eius similis est, non iu eis quae habuit cum a 
Deo crearetur, sed in eis quae ei post peccatum acciderunt. 
Necesse enim erat ramos et fructus esse sicut radices, et pal- 
mites sicut vitem ex qua orti sunt. Et quia debile erat prin- 
cipium quod habuerunt, res postulabat ut etiam totum aedificium 
pariter infirmaretur et dissolveretur, *sicut sancta Seriptura de 
generatione ante diluvium clare docuit, dicens !: « Omnis caro 
corruperat viam suam super terram ». Et Artifex mundi, cum 
videret aedificium, quo altius adscenderet, eo debilius propter 
opera peccati fieri, illud per diluvium diruit, alio fundamento 
quod priori excellentius erat posito, id est, Noe, tertio iusto, 
loco Adami primi peccatoris. Scriptum est enim Abel et He- 
noch et Noe iustos fuisse ante diluvium; et Abel occisus est, 
et Henoch translatus est, et Noe servatus est, et una cum eo 
et propter eum uxor et filii nurusque eius. Sed quia ille lapis, 
id est, Noe iustus, etiam ex primo monte abscissus erat, ii 

qui super eum aedificati erant, parvo tantum tempore in fide 
Dei bonaque conversatione permanserunt. Cum autem inique 
agere coepissent, non solum peccatores facti sunt sed etiam 
conira Deum rebellare meditati sunt, ut Deus non posset, si 
vellet, eos propter peccatum ipsorum sicut primos homines pu- 
nire. Quapropter coeperunt aedificare sibi turrim quae ad caelum 
pertingeret ; nam quasi mente capti putaverunt Deum ratione 
loci tantum ipsis fortiorem esse. Hos tamen noluit per alterum 
diluvium perdere, aut per ignem sicut Sodomitas, sel super 
faciem universae terrae eos tantum dispersit. quia tulit ab 
omnibus, exceptis parvulis, primae linguae cognitionem et in 
eis posuit verba, et voces, et nomina aliarum linguarum quas 
non cognoscebant. Et exinde ab aedificanda turri destiterunt. 

Cum vero sapiens mundi Artifex videret illud secundum aedi- 
ficium, cuius fundamentum Noe fuit, iam veterascere et cor- 
rumpi, et sedimen peccati, quod in lege cum lepra comparatum 
est, spissius in hoc "quam in primum cecirlisse, et homines non 
solum in operibus corruptos esse sed etiam cognitionem Dei 
pervertisse et loco unius Dei veri multos falsos deos sibi fecisse. 
quisque in loco et populo suo et regione ubi sedem suam ele- 
gerat, ipse rursus tulit ex eodem genere humano Abraham. 
tertium lapidem, super quem aedificavit, nor. universam mundi 
domum sicut olim sed familiam tantum Abrahae, quae etiam 
vocata est unus populus et gens Israel. Et Artifex dimensiones 
domus tertiae contraxit minuitque, forsan ut haecsic servaretur 
nec caderet eaque ipse tanquam habitaculo uteretur. Verum- 
tamen Deus, cum videret etiam domum veterascere et corrumpi 
eam non diruit sicut primam, nec dispersit sicut secundam, sed 
in ea fulcimenta posuit eamque vincturis colligavit, quae fuerunt 
prophetae, et sacerdotes, et reges, et iusti, ad firmandam eius 
instabilitatem. Sed nec ita mansit domus cui eximia cura pro- 
videbat, et quia valde vetus et corrupta erat per peccatum. 
constanter ruebat et cadebat et vario modo evertebatur et di- 
sperdebatur, nec fulcimenta potuerunt eam sustinere nee vinetu- 
rae impedire quin ad ruinam spectaret. 

Sapientissimus domus Artifex, cum videret aedificium. fami- 
liae Abrahae eo modo conservari non posse, nec totum populum 
habitaculum sibi fleri posse, ne omnino deficiat sibi locus, vel, 
ut ipse ait, ne forte ubi caput reclinaret non inveniretur, illa 

enim sententia fortasse de ipsis dieta est, ex universa domo 
Iacob duas tribus tantum, Iudae scilicet *et Beniaminis sibi 
elegit. His praefecit reges ex familia David qui, e tribu Iudae 
oriundus, in figura sibi aedificaverat civitatem parvam Ieru- 
salem ubi posuit thronum imperii sui et successionem familiae 
suae; et cui testimonium Deus dedit, dicens !: « Inveni David, 
filium lesse, virum secundum cor meum, qui faciet omnes vo- 
luntates meas ». Sed neque hoc aedificium, quod pro fundamento 
habuit virum iustum qui vocatus es cor Dei, inconcussum et 
solidum et incorruptum permanere potuit. Haec vero ita acci- 
derunt non quod Artifex imperitus erat aut nesciebat fodere 
et alta fundamenta super petram iacere, sed quia lapides, in 
fundamentis positi ex monte primo et vetere humani generis 
natura abscissi erant, et debilitas in iustitia inclinatioque ad 
peccatum non solum Adamo, sed etiam toti generi ex eo pro- 
pagato, inhaerebant. Quapropter, etiamsi iusti nonnulli, qui per 
magnam fortitudinem et laborum perpessionem, non autem quia 
natura ad haec facile tendere cupit, in iustitia et cognitione 
Dei manserunt, in hoc genere interdum inventi sint, attamen, 
cum non quilibet homo amet laborare aut sustinere pondus 
allictionum quibus posset in Deo manere eiusque voluntates 
facere, multi corrupti erant et inquinati, perpauci vero apud 
Dominum permanserant. Hi tamen, non virtute sua propria, sed 
à Deo evidenter servati sunt, ne una cum ceteris per peccati 
fluctus abriperentur, quemadmodum Deus clare *docuit per ea 
quae dixit ad Eliam prophetam ?: « Ecce dereliqui mihi septem 
milia virorum qui non incurvaverunt genua ut Baal ado- 
rerent ». 


Sed quia omnis lapis, qui assumptus erat ut alterius aedificii 


fundamentum esset, e primo aedificio erat, sicut dixi, eique vis ? 


peccati ex concupiscentia, non quidem per voluntatem sed propter 
naturae debilitatem, inhaerebat, reliqui qui aedificabantur, in 
eumdem errorem et peccatum propter eius infirmitatem omnes 
ruebant. Quid postea fecit sapiens Architectus Creatorque totius 
generis humani? Cum variis multisque modis per rerum expe- 
rientiam omnes homines docuisset nullo modo fieri posse ut 
lapis, qui alterius aedificii fundamentum esse valeat, ex aedi- 

ficio antiquo tantum surmeretur nisi ex ipso virtuteni acciperet. 
qua alterius aedificii initium esse et omnes super ipsum aedi- 
ficandos absque mutatione et concupiscentia et illecebris peccati 
servare possel, misit Filium suum unigenitum: per quem fecit 
et saecula et cuius virtutis verbo omnia ad exsistentiam adduxit. 
llle descendit ab eo sine mutatione et, secundum verbum apo- 
stolicum, semetipsum exinanivit, et ex artifice factus est lapis 
per incarnationem et inhumanationem suam. et de monte fa- 
miliae Abrahae sine manibus abseissus est. Hune posuit in fun- 
damentis aedificii ut sit, sicut dixit propheta, lapis angmlaris 
et fundamentum. Ille, etiam postquam factus est, idem utrius- 
que respectu mansit; nam, quia factus est, positus est in fun- 
damentum aedificii, et, quia est, constanter in aedificio habitat 
illudque perficit ut fastigium eius ad Deum et Patrem perducat: 
et iam nec renovatio eius veterascit nec firmitas eius concu- 
titur, quia lapis in fundamentis positus non est homo *vetus 
sed Deus recenter inhumanatus. Inlhumanatus vero est ut sibi 
aedificium apte imponeretur et ipse cognationem naturalem cum 
ceteris lapidibus super seipsum aedificandis contraheret. Et quia 
non solum carnali generi Abrahae. sicut Abraham, sed etiam 
omnibus hominibus factus est fundamentum, idcirco vocatus 
est lapis angularis, qui solet parietes inter se colligare. sicut 
docuit etiam propheta +: « Ecce ponam in Sion lapidem pro- 
batum, angularem, pretiosum ». Et David etiam dixit?: « La- 
pidem quem reprobaverunt aedificantes, hic factus est in caput 
aedificii ». Et eius verba elucidans Redemptor noster dixit ?: 
« Hic est lapis, quem vos aedificantes reprobastis, qui factus 
est in caput aedificii ». Et Daniel videt hunc lapidem abscis- 
sum de monte sine manibus !; et montem, ut opinor, vocat vel 
universam naturam humanam vel familiam Abrahae ex qua in- 
carnatus Deus lapis nuncupatus est, qui dicitur abscissus sine 
manibus quia sine coniugio conceptus et natus est. Si quis autem, 
baec aliter interpretari volens, diceret montem symbolice esse 
Patrem, quia immutabilis est et immobilis, et lapidem sine 
manibus abscissum esse Unigenitum, qui sine materia et auxilio 
extrinseco ex eo natus est, de hoc querendum non esset. 

Hac de re Apostolus etiam dixit?: « Fundamentum aliud 

nemo potest ponere praeter id quod positum est, quod est Chri- 
stus lesus »; et ut ostenderet differentiam inter hunc lapidem, 
qui factus est fundamentum huius aedificii, et illum primum 
qui positus est in aedificio vetere, dixit ': « Primus homo de 
terra, terrenus; secundus homo, Dominus de caelo. Qualis ter- 
venus, tales et terreni; et qualis "caelestis tales et caelestes, 
Et sicut induimus imaginem terreni, induamus et imaginem 
caelestis ». Ille ergo qui, ut dixit Apostolus, nobis factus est 
principium secundae nativitatis, est secundus homo, Dominus 
de caelo, qui etiam in Seriptura appellatus est lapis, quia in 
fundamentis aedificii positus est et, loco Adami, capitis carnalis 
generis, caput et initium familiae spiritalis factus est, et, dum 
per Adamum facti sumus homines, per eum et in eo filii Dei 
et Patris reputati sumus. Adamus enim, primus homo, factus 
est cum non exsisteret; ille vero secundus homo qui est Domi- 
nus de caelo, factus est cum exsisteret, quia factus est pro aliis 
non ut ipse exsistentiam acciperet. Erat enim Deus secundum 
naturam suam, nec illi necesse erat fleri quod erat, sed nobis 
et propter nos factus est quod sumus ut nos filios Patris deosque 
caelestes faceret. Ipse idcirco factus est homo ut nos etiam 
fleremus quod ipse est, lioc est, filii Dei et dii. Etenim, per novam 
permutationem, quae mirabiliter effecta est, quia ipse factus est 
homo, homines per baptismum filii Dei fieri potuerunt. 

Ipse tameu non factus est cum non exsisteret, sicut Adamus, 
Noe, Abraham, Moyses, David, ceterique prophetae, quorum 
ali in fundamentum aedificii, alii vero in eiusdem vincturas 
et fuleimenta facti sunt. Hi enim, quia facti sunt cum non 
exsisterent, non facti sunt aliquid immutabile; quapropter nemo 
eorum vocatus est veritas sicut ipse solus de se ipso dixit?: 
« Ego sum veritas ». Ipse enim solus, sicut docuit, est veritas 
perfecta et genuina, quia non factus est cum non exsisteret, 
nec, cum factus est, mutationem passus est; et, quia non mu- 
tatus est, potuit eos, qui exsistebant [denuo] creare. *Liber 
est enim Dous, potestatem habens nullo coarctatam, non solum 
non voluntate, sed neque natura. Quapropter ubicumque esse 
vult, ibi invenitur absque inutatione id quod vult, iuxta vim 
ilius: « Ego sum veritas », id est, ego sum immutabilis. Et 

quemadmodum, cum legi voluntarie se subiecerit, potestas eius 
sub lege non facta est: ipse enim dator legis erat, ita, cum 
formam servi sumpsit, servus naturaliter non factus est, quia 
liber est secundum naturam. Ea enim reputanda est vera li- 
hertas quae, cum fit ubicumque vult, ab essentia sua non mu- 
tatur; quia si mutaretur cum progreditur ad operationem, iam 
non esset libertas; et rursum, si mutationis timore non pro- 
greditur, certam non habet suam firmitatem in opere libertatis. 
Etenim, si quis putaret Deum non ledi quia ab iniuriis recedit 
et idcirco esse immutabilem quia non accipit « fieri », neu- 
trum satis esset ad demonstrandum eum esse supra iniuriam 
et mutationem. Quod si vero Deus vult fieri quod et ipse fecit, 
cum etiam immutabilis in suo « fleri » maneat, inde cognita 
est veritas immutabilitatis eius. 

Si quis cupiat haec subtilius explorare, Deus non manife- 
status est nobis immutabilis ex suo « esse », sicut ostensus est 
nobis immutabilis ex suo «fieri ». In illo enim ex auditu 
tantum cognovimus eum esse immutabilem, in hoc autem, 
« fieri » nempe, ex experientia rei; quia, etiam postquam fa- 
ctus est, se esse veritatem nobis praedicavit et dixit. Et rursus, 
per unum ex prophetis docuit!: « Ego sum, et non mutatus 
sum »; quomodo haereticus putavit *mutationem ei accidisse 
quia factus est, aut eum, si non mutatus sit, sicut dicit, non 
factum esse? Semper enim est Deus, et per hoc cognitum est 
quod exsistit; factus est autem homo in plenitudine temporum, 
et in hoc ostensum est quod immutabilis est. Itaque factus est 
non solum ut nos denuo crearet, sed ut et veritatem immutabi- 
litatis suae nobis ostenderet, quia experientia, melius quam 
auditus, veritatem rei patefacere potest. Quomodo ergo aude- 
ret quis negare Deum factum esse hominem? Ecce enim per 
hoc veritas immutabilitatis eius maxime revelata est. Quod si 
in eo mutationem cogitarem ubi ego confiteor eum factum 
esse, forsan ab eo qui non credit sicut ego recte reprehen- 
derer; si vero verbum « fieri » ut argumentum immutabilitatis 
adhibeo, cur haereticus me frustra redarguit et, per me, Iohan- 
nem qui dixit: « Verbum caro factum est », quamvis non ad- 
diderit « et non mutatus est », siquidem, ut puto, « fieri » non 

quasi mutationem intellexit? Si ille, qui recte non credit eum 
factum esse, dicat « fieri » apud hominem mutationem indicare, 
sciat « fieri » apud Deum ita non esse, sed apud eum modo 
singulari considerandum esse. Et sicut Deus possidebat « esse » 
cum non factus esset, ita et debemus credere eum factum esse 
absque mutatione. Res vere mirabilis est et ineffabilis « fleri » 
Dei: et licet non debeamus cogitare aliquid maius aut minus 
in Deo esse, eius « fieri » tamen maius quam « esse » eius in- 
vestiganti apparet. Etenim, ex eius « esse » didicimus solum- 
nodo eum inereatum esse; ex eius « fieri », vero, multa di- 
scere possumus: primo, exsistentiam eius, quia ex eius « fieri » 
dilieiinus eum exsistere, nam dixit* Evangelista « Verbum », 
et deinde addidit « caro factum est»; rursum, cognovimus 
eum immutabilem esse, quia, postquam factus est, Evangelista 
dixit eum in nobis ut Deum habitavisse; rursum, cognovimus 
emm esse liberum. «quia, ubicumque esse vult, invenitur sicut 
vult: et praeterea, eum esse fortem, non solum in operibus 
suis sed etiam in semet ipso, quia illud « fecit creaturas » 
non est lam mirabile, ei qui investigare scit, quam hoc: « fa- 
ctus est una ex creaturis suis ». Rursum, eum esse bonum 
melius cognovimus, quia bonitas eius non apparuit in hoc quod 
ipse nos fecit. sieut apparuit in hoc quod ipse, quo magis bene- 
faceret, factus est sicut nos; item, eum valde diligere ho- 
mines, quia tantum eos dilexit ut ipse factus sit sicut illi et 
illi sicut ipse: quae timorem movent si modo cogitantur. 
aec aliaque cognovimus ex eo quod Deus homo factus est. 
Cur denegaremus confessionem quae tales doctrinas nobis pro- 
ponit. et fontem, qui has aquas vivas nobis scaturire fecit, 
obstrueremus? Itaque ex experientia apparet plus utilitatis ex 
« fieri » Dei quam ex eius « esse » nobis advenisse, et eius 
« esse » etiain per eius « fleri » revelatum esse; nam, donec 
fierel caro, non cognoscebamus eum exsistere et habere Pa- 
trem Deum. Si quis eius « fieri » reiicere voluerit, simul cum 
eo eius « esse » aperte negabit; et si quis, dispensationis vir- 
tutem ignorans, dicat: Ecce Iohannes primum scripsit eum 
exsistere, et postea eum factum esse, audiat a nobis quod To- 
hannes dixerit ewn, etiam postquam factus est, exsistere. Ete- 
nim. post inhumanationein, passionem, resurrectionem et ad- 
scensioneu: eius ad Patrem, posuit illa: « In principio erat 

Verbum », et alia cum illis scripta, ut sciremus quod non ib 
ceat dicere eum exsistere sine eius carne, vel eum factum esse 
sine eius divinitate. Haec enim est virtus unionis quae faeta 
est, ut nemo possit *eius « esse » ab eius « fleri » aut eius 
« fleri » ab « esse » eius in unione separ'are, quamvis certum 
sit eum ante tempora exsistere et in tempore factum esse. 5i 
quis vult eius « fieri » tollere, eius « esse » pariter reiicit: et 
si eius « fieri » alieno modo explicat creditque eum non vere 
factum esse, eius « esse » pariter alieno sensu intellegendum 
est, nec nobis ostendit eum exsistere increatum. Si vero eius 
« esse » essentiam nobis revelavit, eius « fleri » aliter expli- 
candum non est: humanitatem eius nobis manifestavit, nec 
decet quidquam aliud cogitare. Si credere debeamus eius 
« esse » etsi incomprehensibile sit, credamus etiam eius « fieri » 
licet inexplicabile sit. Ecce enim cum dicimus eum exsistere, 
non cogitamus eum exsistere quia factum. rgo, cum profite- 
mur eum factum esse, ne sentiamus eum factum esse per mu- 
tationem. Ille enim qui initium quoad «esse» non habet. 
mutationem per suum «fleri » pali non poterat. Neque inter- 
pretandum est eum sumpsisse hominem. Scriptum enim non 
est eum hominem sumpsisse, sed dictum et predicatum est 
eum factum esse hominem: « Verbum caro factum est et ha- 
bitavit in nobis », ubi pars pro toto homine ponitur. Et quem- 
admodum eum dicimus eum esse, per hoc alterum esse cum 
eo non intellegimus, ita et cum confitemur eum factum esse, 
nobis non licet, quia factus est, alterum esse cum eo sentire. 
Etenim non dicitur factus quia homo ab ipso distinctus factus 
est, sed haec de eo scripta sunt quia ipse revera factus est. 
In hoc loco Nestoriani et Ariani consentiunt. Etenim Ariani, 
cum dicunt Filium existere, *intellegunt eum, quia factus est, 
exsistere dicuntque eum exsistere quia factus est; quasi non 
quidquid est, eo quod factum est, exsisteret: non solum caeli, 
et terra, et maria, et alia genera magna et corpora valida, 
sed etiam culices, et pulices, et viliora volatilia, et reptilia, 
et omnia istis similia. 3i omnia creata exsistunt quia facta sunt, 
et Filius etiam, sicut hi dieunt, exsistit quia factus est, non 
vero exsistit quia « est », sicut. Pater, ostendant tune blasphe- 
matores isti in quo Filius a ceteris creaturis differat? Num 
quia exsistit eo quod factus est? Sed haec etiam exsistunt post- 

quam facta sunt. Si dicont quia Spiritus est et Deus; ecce 
etiam angeli creati sunt spiritus et ab hominibus ! etiam dii 
vocati sunt. Omnes isti tamen facti sunt per voluntatem Dei 
et famulatum et electionem, et deinde ita vocati sunt; nam 
differentia infinita agnoscitur inter eos qui exsistunt quia facti 
sunt et illum qui exsistit quia « est ». Patet enim, sicut dixi, 
omnem creaturam exsistere quia facta est. Non autem ita es- 
sentia; sed ipsa exsistit quia est, et nihil aliud de ea dici po- 
test. Confitemur Patrem existere quia exsistit; et credimus Fi- 
lium exsistere quia genitus est; item Spiritum sanctum exsistere 
quia a Patre procedit et de Filio accipit. His quidquam ad- 
dere aut ab eis minuere non licet. Nemo igitur recipere de- 
bet id quod intellegunt Nestoriani interpretantes Deum factum 
esse hominem quia hominem assumpsit. Sed a nobis cogendi 
sunt, sicut Ariani, ut quemadmodum legunt ita et intellegant. 
Etenim, si talis est sensus illius « factus est », et pro illo hoc 
« assumpsit » intellegitur, id convenit non solum Christo* sed 
etiam aliis iustis quos omnes Deus segregavit, elegit et as- 
sumpsit, quosdam ad prophetiam, quosdam ad regnum, alios 
al sacerdotium, alios ut sibi familiares essent; et tunc de 
unoquoque horum dicendum esset quod, quia a Deo assumptus 
est, ibi Deus homo factus est. 

Hoc tamen neque cogitandum neque dicendum est, sicut ex 
libris sanctis clare ostenditur. Scriptum est enim Deum sum- 
psisse pulverem et Adamum formasse; neque tamen «dictum est 
Deum, ob hanc assumptionem, ibi factum esse pulverem aut 
inhumanatum esse. Ita et dictum est ex Adamo costam sumpsisse 
eamque in mulierem aedificavisse; nec rursus hic cogitatur Deum, 
quia sumpsit, factum esse, nec licet « assumptionem » per « fieri » 
explicare. « Immisit Dominus Deus soporem in Adamum; cum- 
que obdormivisset, sumpsit unam e costis eius, ot replevit car- 
nem pro ea. Et aedificavit Dominus Deus costam, quam sum. 
pserat de Adamo in mulierem? »; cogitare tamen non licet 
Deum factum esse, sive quia sumpsit, sive quia aedificavit. Item, 
dictum est 3: « Sumpsit Dominus Deus hominem quem formave- 
rat, et posuit eum in paradiso deliciarum ut operaretur et custo- 

diret illum » ; neque tamen haec assumptio per unionem aut fleri 
explicatur. Quod si hic Deus putaretur hominem ex Maria as- 
sumpsisse, sicut sumpsit pulverem et Adamum formavit, et sicut 
sumpsit costam quam in mulierem aedificavit, et sicut sumpsit 
hominem quem in paradiso posuit, non erat dicendum: « Ver- 
bum caro factum est », quod propter obscuritatem aptum erat 
suscitare quaestiones, generare querelas, inducere diversas opi- 
niones in iis qui legunt et audiunt, sed aequum erat etiam hic 
clave scribere: « Verbum hominem tulit », sicut sumpsit. co- 
stam, sumpsit pulverem, sumpsit hominem; quia nusquam *solet 
sancta Scriptura assumptionem pro « fleri » ponere, aut. « fieri » 
pro assumptione. Ecce enim Deus sumpsit Abraham eiusque 
familiam ex Ur Chaldaeorum et adduxit Harran, et inde in 
terram Canaan perduxit !; item, posteros eius per Moysen ex 
Aegypto sumpsit eosque reduxit in terram quam ei promi- 
serat; sumpsit etiam David ex ovibus, guem exaltavit et re- 
gem fecit, et ex pastore ovium ducem hominum constituit; 
sumpsit et discipulos quos ex piscatoribus fecit apostolos; si- 
mili modo, sumpsit et Paulum quem ex zelatore legis in praeco- 
nem evangelii segregavit; attamen apud unumquemque horum 
non licet sentire aut docere plus quam seriptum est. Scriptum 
est etiam de Henoch ?: « Placuit, et Deus sumpsit eum », et Eze- 
chiel de se ipso dixit’: « Spiritus sumpsit me, et abduxit me. 
et fui inter terram et caelum »; apud neutrum horum tamen 
scriptum est Deum factum esse, auf incarnatum, aut inhuma- 
natum. De eo enim, quia alium sumpsit aut segregavit aut elegit 
in aliquod opus, talia nunquam dicia sunt. Quod si hominem 
assumpsisset, sicut hi dicunt, id facilius esset scribere quam 
illud: « Verbum caro factum est ». Cum autem Apostoli, Evan- 
gelistae, et Patres dixerint tantum eum factum esse, et incar- 
natum, et inhumanatum, eorum verbis assentiamur et cum eis 
dicamus ea quae scripta sunt. Clamemus cum Iohanne: « Ver- 
bum caro factum est »; et cum Matthaeo !: « Iesu Christi autem 
generatio sic erat: Antequam convenirent, inventa est in utero 
labens de Spiritu sancto », et?: « Quod in ea natum est, de 
Spiritu sancto est »; cum Luca, id est, cum angelo?: « Spi- 

ritus sanctus superveniet in te et virtus Altissimi obumbrabit 
tibi; ideoque et quod nascetur in te Sanctum vocabitur Filius 
*Dei », et!: « Coneipies in utero, et paries filium, et vocabis 
nomen eius Jesum ». Rursus, ait Marcus?: « Initium Evangelii 
Iesu Christi, Filii Dei ». Et Paulus aliquo loco dixit 3; « Quia 
pueri communicaverunt carni et sanguini, et ipse similiter par- 
ticipavit eisdem »; et in alio loco t; « Misit Deus Filium suum 
factum ex muliere »; et rursus’: « Misit Deus Filium suum in 
similitudinem carnis peccati, et propter peccatum » ; et iterum ^: 
« Assimilatus est nobis per omnia excepto peccato ». Et Pe- 
trus” scripsit: « Omnis spiritus qui non confitetur Iesum in 
carne venisse, ex Deo non est». Rursus, sancti Patres, om- 
nibus his verbis perpensis, dixerunt *: « Deus de Deo incarnatus 
est et inhumanatus est per Spiritum sanctum ex Maria virgine ». 

Haec quidem scripta sunt, non a meris hominibus, sed ab 
eis in quibus Christus per Spiritum suum locutus est; nec nobis 
licet interpretationes alienas verbis sanctorum imponere, nec hoc 
« factus est » per illul « hominem assumpsit » explicare, ne 
ei qui id fecerit, Spiritus dicat ea quae per prophetam locutus 
est”: «© homo, quid inter te et libros mandatorum meorum? 
Quare assumis testamentum meum per os tuum? Tu vero odisti 
disciplinam et proiecisti sermones meos retrorsum ». Confite- 
mur Deum hominem assumpsisse, hoc nihil novi existimatur ; 
nam ubique Deus invenitur homines diversis modis sibi assum- 
psisse. Si vero quod « factus est Deus » dubitas idque putas 
mutationem inducere, quia quidquid fit solet mutari, solve du- 
bium eo quod Deus « est» cum non factus sit $Œ, cetera vero 
quae exsistunt, *exsistunt. quia facta sunt. Ad illud: « Deus 
hominem assumpsit», evidenter nobis necesse non e&t ex- 
primere: «et non mutatus est», quemadmodum, ubicumque 
Scriptum est eum hominem assumpsisse, nobis opus non fuit 
tali locutione uti et dicere eum assumpsisse hominem eumque 
mutatum non fuisse; nam cogitatio mutationis non oritur quando 
Deus aut homo aliquid aliud assumere dicitur. Quapropter cum 
audimus quemdam hominem sumpsisse lapidem, vel lignum, vel 

aliquid huiusmodi, non miramur; si vero audimus eum factum 
esse lapidem vel lignum admiratio et curiositas nostra excitatur, 
praesertim si simul dieitur eum, curn ita factus est, mutatum 
non fuisse; nam putamus eum aut nullo modo factum esse 
aliquid horum, aut, si factus fuerit, mutationem passum esse. 
Ita et cum audimus Scripturam docentem quod Deus homi- 
nem sumpsit ne parva quidem cogitatio contraria in nobis 
oritur; quod si Seriptura nobis dicat eum factum esse, cui 
rei suspicio mutationis inhaeret, statim nobis innuit etiam 
intellegendum eum mutatum non fuisse. Et quia sermo de Deo 
est, non autem de una ex naturis quae existere inceperunt, 
eius « fleri » absque mutatione intellegimus. Itaque, ubi hae- 
reticus offendit, ille qui recte credit magis aedificatur. Igitur 
primum considera, o homo, quis sit qui factus est, sieque co- 
gitationem de eius «fieri » in te accipe. Si ille qui factus est 
creaius est, tene eum cum factus sit etiam mutatum esse; si 
vero Scriptura te docet eum qui est factum esse, crede merito 
quod ipse, cum exsistentiam habeat increatam, etiam « fieri » 
absque mutatione habuisse; nec scire quaeras quomodo factus 
sit. De Deo enim non decet sermonem habere vel quomodo 
exsistat, vel quomodo creaturas faciat. "Quod si de ereáturis, 

quae ab eo factae sunt vel fiunt, dicere non liceat quomodo 

fiant, nec de prodigiis, quae diversimode Deus in creaturis 

manifestavit et manifestat, dicere non liceat quomodo fiant, 

cur de «fleri» illius, qui creditur factus absque mutatione, 

auderet quis investigare ad discendum quomodo Verbum caro 

factum sit aut quomodo inhumanatum? Audi ergo eum qui huic 

dicit, sicut Sarae !: « Numquid Deo quidquam est difficile? », 

et etiam angelum, qui huic respondet, sicut Virgini?: « Nihil 

est impossibile apud Deum ». 


RURSUM: SENTENTIA QUINTA. 


Breviter igitur sententia nostra circa « fieri » Dei haec est: 
Quemadmodum opinamur eum exsistere et quidem non crea- 
tum, ita confitemur eum factum esse et quidem non mutatum. 
Et utrumque didicimus a Iohanne. Ait enim ?: « In principio 

erat Verbum, et Verbum erat apud Deum, et Deus erat Ver- 
bum. Hoc erat in principio apud Deum ». Quemadmodum haec 
non explicantur nec dicuntur de alio qui esset cum Verbo, 
sed de Verbo ipso accipiuntur, quod in principio personaliter 
erat apud Deum et Patrem, ut Deus apud Deum et ut Filius 
apud Patrem, ita et cum audimus Evapgelistam dicentem !: 
« Verbum caro factum est et habitavit in nobis », non est 
sentiendum hoc « fieri » alteri convenire, cui adhaesit aut in 
quo habitavit, aut quem induit vel assumpsit, hoc nomen 
«fieri » Verbo metaphorice tantum tribuendo; sed cum Libris 
recte credere debemus ibi Verbum « esse », hic vero « factum 
esse ». *Et quemadmodum ipsum est quoad « esse », nec alius 
existimatur eius loco, ita et quoad « fieri », ipsum est, noc 
licet alium cum eo introducere. Ipsum enim est una persona 
et una natura incorporata, Deus et homo, Verbum et caro, 
Filius et Christus, Unigenitus et Primogenitus, Dominus et 
lesus. Et quemadmodum esse Deum ei tribuitur, non vero alii 
qui cum eo sit, ita et factum esse hominem in eo ipso ma- 
nifestatum est, non autem in alio prope eum. Scriptum est 
enim invisibilem visum esse; et intactilis dicitur contrectatus 
esse °: « Vidimus oculis nostris et manibus nostris contrecta- 
vimus Verbum vitae; et vita manifestata est quae erat apud 
Patrem, et nobis revelata est»; nempe, is qui dicitur Deus 
verus et vita aeterna. 

Non enim propter alium qui esset cum Verbo scriptum est 
Verbum exsistere; neque hic licet ei tribuere « fieri » eo 
quod homo cum eo factus sit. Sed ad ipsum revera pertinet 
utrumque, « esse » scilicet et « fieri »: esse, quia genitum est 
sine initio a Patre; et fieri, quia natum est cum initio ex 
Matre. Sicut Deus est secundum suum « esse », ita et homo 
secundum suum «fieri»; et sicut quoad suum « esse » non 
potest numerari duo, ita nec in suo «fleri» debet cogitari 
duo. Et quemadmodum in « esse » eius non est alius Deus 
cum eo, sed Pater solus ex quo est, ita et in « fieri » eius ei 
non adhaeret alius homo cui primum agnita sit persona aut 
natura. Etenim, naturae humanae dicitur *Deus per Virginem 

adhaesisse, non autem alteri homini qui existimetur ex na- 
tura humana assumptus. 
Quod si inveniuntur quidam ex Patribus qui passim usi fue- 
vint his verbis: « Deus adhaesit homini », vel: « assumpsit homi- 
5 nem», vel: « habitavit in homine », vel aliis eiusdem generis, 
de natura humana locuti sunt, non vero de persona cuiusdam 
hominis in quo, ut aiunt Nestoriani, Deus placito tantum, sicut 
in uno ex sanctis, habitavit. Item si dicunt quod unitus est, 
non £nlellegunt unitum esse cuidam homini qui, secundum suum 
10 esse numerumque, primum agnitus fuerit et deinde existima- 
tus est unum cum eo esse; nam « carni et sanguini », quibus 
natura humana constituitur, non autem personae cuiusdam 
hominis, Paulus dixit Deum Verbum participasse. Etenim, na~ 
turam humanam honoravit, non autem hominem quemdam de 
15 natura humana sumptum exaltavit et „Deum fecit. Naturam 
humanam adoptione filiorum dignam fecit, non vero unum 
hominem tantum. Omnium nostrum vocatus est primogenitus. 
et nos fratres ipsius per gratiam, non autem unum hominem 
segregavit et fratrem sibi fecit. Et nos, ut ait Paulus, facti 
?0 sumus templa eius; sed non alius homo, extra eum agnitus, 
dicitur ei factus esse templum. Omnium nostrum factus est primi- 
tiae, non vero unius. Omnium nostrum primus in omnibus factus 
est, non unius. Nam bona, quae per revelationem in carne 
advenerunt, nobis omuibus parata et promissa sunt, non vero 
3 uni homini. « Nos resuscitavit et consedere secum fecit in 
caelo in Christo lesu! ». Et iterum ?: « Non servi estis, sed 
filii; si autem filii, et haeredes Dei per Christum » ; et rursus *: 
« Si compatimur, et conglorificabimur »; ett: « Si sustinebi- 
mus, et conregnabimus »; et iterum ?: « Sicut induimus imagi- 
30 nem terrenorum, induamus et imaginem caelestium ». Rur- 
sus, lohannes evangelista ait5: « Quotquot receperunt eum, 
dedit eis potestatem filios *Dei fleri, his qui non ex sanguine, 
neque ex voluntate carnis, neque ex voluntate viri, sed ex 
Deo nati sunt ». Deinde causam, propter quam et per quam 
35 facti sumus filii Dei et Patris, immediate subiungit, dicens *: 
« Verbum caro factum est et habitavit in nobis », quasi di- 

ceret, quia ipsum [factum est homo, facti sumus filii Patris 
eius, et fratres eius filiationis: « Non confusus est fratres suos 
eos vocare, dicens: Nunciabo nomen tuum fratribus meis! >, 

Haec ergo perpendentes sciamus omnia ad nos omnes Spe- 
ctare, non autem de uno dici. Non enim unum hominem Fi- 
lius Dei fratrem sibi fecit; neque unus dicitur conregnaturus 
et congloritieandus; neque unum consedere fecit super thro- 
num: duo enim filii cum Patre non sedent; neque unus tan- 
tum in Filium credidit homo cui cum eum receperit dedit po- 
testatem filium Dei fieri. Etenim Iohannes non dixit: Hominem, 
qui eum recepit, fecit filium, sed: « his qui crediderunt in eum 
et receperunt eum, dedit potestatem filios Dei fleri ». Sensus 
huius verbi ad multos spectat, ad nos omnes scilicet, qui per 
revelationem Filii filiorum adoptione honorati sumus. Qua- 
propter quicumque baptizatur et Spiritum accipit, fit filius at- 
que haeres Dei et Patris cum Christo. Naturam ergo huma- 
nam redemit et renovavit Christus, non vero unum hominem 
ut hi Aiaeretici dicunt. Omnes enim per eum iustificati sumus, 
omnes mundati sumus, omnes sanctificati sumus. Omnes facti 
sumus liberi ex servis, redempti ex captivis, subditi ex rebel- 
libus, pacifici ex iratis, propinqui ex longinquis, amici ex ini- 
micis, dilectores ex osoribus, et familiares ex extraneis. Omnes 
"exaltati sumus, omnes glorificati sumus; omnes facti sumus 
ex passibilibus impassibiles, ex mortalibus immortales, ex cor- 
ruptibilibus incorruptibiles, ex terrenis caelestes, ex corporalibus 
spiritales, ex peccatoribus iusti, ex provocantibus ad iram 
reconciliati, ex. pollutis sancti, ex exsulibus familiares. Etenim 
nobis omnibus, si volumus, ea quae perdiderat Adamus, caput 
generis nostri reddita sunt. Omnes facti sumus filii per Filium 
qui factus est homo; omnes deificati sumus per unum Deum 
inhumanatum. Quod si baec ita non se habent, si ita non iu- 
dicandum sit de illis quae dispensatio meruit, ostendant aere- 
lici quando hic homo, quem dicunt, abierit et redierit, quando 
perditus sit et inventus, quando peccaverit et deinde iustifi- 
catus sit, quando exacerbaverit et deinde reconciliatus sit, 
quando pollutus et deinde sanctificatus, quando inimicus et 
deinde pacificus, quandoque egerit celera superius in ordine 

singillatim enumerata. Et si erubescunt talia de eo sentire et 

dicere, vel si haec cogitant, sed timent manifestare, confitean- 

tur nobiscum quae recta sunt, et acquiescant sicut nos sensui 

et menti Librorum sanctorum et interpretationibus Patrum 
s qui eorum verba recte intellexerunt. 

Haec ergo omniaque eiusdem generis naturae humanae 
gratis data sunt, non autem personae unius hominis. Nam 
Deus per incorporationem suam naturam nostram, non vero 
unum ex filiis hominum, honoravit. Homines, quia renati sunt. 

i0 per gratiam divinam filii Dei facti sunt, sed non unus homo 
tantum factus est filius per gratiam et Deus novus. Homo 
enim naturalis non factus est Deus creatus, o haeretice, sed 
Deus substantialis factus est homo mirabilis. Neque unus homo 
honoratus est, adoptionem filiorum recipiendo; sed nos omnes 

15 ea digni facti sumus, quia Filius Dei homo factus est. Ille 
enim *qui est consubstantialis Filius, Verbum, Deus, factus est 
filius Abrahae secundum carnem; ef qui natura sua Dominus 
David est, etiam filius David appellatus est. Nam Christum, 
qui secundum carnem ex [ludaeis est, Paulus praedicavit ! 

?0 « benedictum et Deum super omnia ». « Verbum caro factum 
est et habitavit in nobis », et qui factus est caro per exina- 
nitionem, vocatus est filius Abrahae et filius David; adscriptus 
est etiam in genealogiis, et ei consociati sunt christi et fra- 
tres filii adoptivi, et apparuit in terra et cum hominibus con- 

?; versatus est. Deus enim qui in Virgine et ex ea inhumanatus 
est, non vero homo merus et naturalis, per nativitatem hu- 
manam in mundum intravit, Hunc adorare iussi suni angeli, 
non autem hominem quemdam ipsis minorem; hune, inquam, 
qui noviter Bethlehem exivit, cum haberet processionem ab 

30 essentia sine initio et a diebus aeternitatis, hunc qui formam 
servi sibi assumpsit sed non perdidit, quam habebat, formam 
Dei Etenim quia aliquis homo natus est, Deus non dietus est 
factus; nam impossibile est Deum fieri hominem eo quod alius 
creatur, quemadmodum in nativitate Moysis, qui appellatus est 

sx; Deus, non dictum est Deum factum esse hominem; neque etiam 
in nativitate unius ex iustis qui erant sancti, mundi et Deo 
induti, hoc de Deo scriptum est. 

Quod si Deus posset fieri homo ex eo quod homo quilibet 
natus sit, fortasse ab initio mundi cum quocumque homine na- 
scente factus esset homo; sin cum omnibus, saltem cum primo 
homine qui nova formatione honoratus est. Et si asserunt: 
Hic absque coniugio conceptus est, et hac de causa in na- 
tivitate eius Deus dicitur factus; ecce et Adamus et Eva sine 
coniugio creati sunt, cur non dictum est *in eorum creatione 
Deum factum esse hominem? Si non decebat eum omnes natos 
assumere, assumpsisset saltem electos et sanctos, qui creati et 
nati sunt vario modo per generationes. Et inde sequeretur, se- 
cundum vanam haereticorum fabulam, Deum non una vice tan- 
tum sed pluries, 2d es! cum omnibus iustis, factum esse hominem. 
Et cur, o stupidi, dicit Paulus !: « At ubi venit plenitudo tem- 
poris. misit Deus Filium suum, factum ex muliere, factum sub 
lege. ut eos qui sub lege erant redimeret, ut adoptionem filio- 
rum reciperemus? » Sed respondent adversarii: Assumptio 
huius hominis tantum dicta est nativitas Dei, ut hic homo per 
illam honoraretur et exinanitio Dei revelaretur. Sed ecce, Deus 
iustos multos, ut saepe dictum est, in omnibus generationibus 
elegit et assumpsit. Cur ergo non dictum est apud quemcumque 
horum Deum factum esse hominem, aut se exinanisse et as- 
sumpsisse formam servi, aut ditissimum factum esse pauperem, 
aut Altissimum se humiliasse? Quod si dicant hunc hominem 
propter iustitiam suam et gratiam ei concessam, maiorem et 
sublimiorem fuisse ceteris omnibus, sciant et iustos alios aliis 
excellentiores fuisse, non solum quoad voluntatem eorum sed 
etiam propter dona accepta. Et si assumptio illius hominis na- 
tivitas Dei existimata est quia iustitia eius aliorum iustitiam 
superabat, hic ordo etiam apud alios servandus esset. 

Res autem ita se non habet; sed quemadmodum in « fieri » 
cuiusvis hominis, homo agnoscitur quod ipse homo fit, non autem 
quod alius fit in huius « fleri », ita his: « Verbum caro factum 
est », didicimus ipsum factum esse pro nobis, non vero alte- 
rum factum esse et assumptum in « fieri», *nec « fleri» et 
assumptionern alterius Verbo nomine tantum tributa esse, Serip- 
tura sancta, cui imprimis credendum est, nusquam nos docuit 
Deum factum esse hominem nisi cum fleret ex Virgine, Et 

quemadmodum, ubi scriptum est eum sumpsisse hominem, non 
jicet dicere eum factum esse hominem, vel ubi sumpsisse 
pulverem, pulverem factum esse, vel ubi costam sumpsisse, 
in costam transformatum esse, ita neque quoi hie dicatur 
factus, licet cogitare eum sumpsisse alterum; sed cum Evan- 
gelista confileri debemus ea quae sibi, id est, spiritui Dei, 
qui per Iohannem nobis revelavit mysterium inhumanationis, 
dicere placuit. Nam de utraque Verbi nativitate, divina scilicet 
et humana, Spiritus Dei nos erudivit; alioquin nou constaret 
Deo esse Filium consubstantialem, quemadmodum ipse Filius 
aperte dixit !: « Manifestavi nomen tuum hominibus »: ct“: 
« Nemo novit Patrem nisi Filius; neque Filium quis novit nisi 
Pater et cui voluerit Filius revelare ». Et sieut. incompertum 
esset eum exsistere, ita nec revelatum esset eum factum esse. 
Sed quemadmodum illud accipimus licet nou intelligamus, ita 
et hoc debemus credere etiamsi non assequamur: et. praeter 
factum esse, etiam unde factus sit confiteri debemus, quia et 
hoc clare in Libris ponitur. Et sicut non liceret dicere uul- 
factus sit nisi illud nos Scriptura aperte doceret, ita et nunc 
quod clare dixit eum factum esse et unde factus sit, "vonfes- 
sionem utriusque recusare non debemus, seh ab inquirendo 
quomodo factus sit plane abstinendum est. « ^sse » enito apud 
eum est naturale, «fieri» vero supra natu.am. Et si quod 
huic congruit a nobis non apprehensum est, quomodo illud quod 
mirabiliter et supra ordinem naturae effectum est, attingere 
posset scientia nostra? 

Scripserunt quidam ex sapientibus profanis de creatione et 
generatione hominum generumque irrationalium, et multis ar- 
gumentis redarguitur eorum scientia quae non potuit assequi 
veritatem, et quod ex opinione tantum finxerint et dixerint quod 
sibi placuerat. Rursum, ex experientia et successiva traditione 
constat eos vera non dixisse, eo quod alius alii contradixerit 
et scripserit quisque contra proximum suum, nitens opinionem 
suam stabilire. Quod si scientia humana assequi non potuerit 
quomodo caro ex carne facta sit, vel qua via creatura aliqua 
ex alia sibi simili creata sit, quomodo apprehendere posset eum 
qui exsistit factum esse et tamen remansisse quod erat, Nunquid 

potest mens illa, quae in carne langueseit et agitatur, cogno- 
scere quod soli Deo apertum est? Debemus igitur quod scriptum 
non est vitare, tenere autem et credere quae scripta sunt. Qui 
enim ea quae scripta sunt confitetur, reprehensionem avertit 
à se sibique apologiam adversus quemlibet accusatorem parat. 
Die ergo eum lohanne evangelista: « Verbum caro factum est », 
et quia non posuit modum quo faetum est, noli quidpiam addere. 
Rursus, clama eum Paulo: « Misit Deus Filium suum factum 
ex muliere », et rursus?: « Misit Deus Filium suum in simi- 


. litudinem *carnis peccati, et propter peccatum ut damnaret pec- 


catum in carne sua »; sed ne quaeras scire quomodo missus 
fuerit qui omnia implet et in omni loco est, vel quo missus fuerit 
cum nullus locus ab eo vacuus sit, vel quomodo mitti potuerit 
cum totus in Patre 'sit et Pater etiam totus in eo agnoscatur. 
Huiusmodi enim indagationibus fides non invenitur, sed quae 
habetur penitus tollitur. « Fieri» enim hominis non est my- 
sterium, etiamsi putetur sine coniugio natus; et siid non ap- 
prehendatur, non inde est quod mysterium sit, sed quod opera 
Dei incomprehensibilia sint. Est autem prodigium, quod non 
solum hominibus sed etiam virtutibus caelorum omnibus admi- 
rationem movit, Deum in utero habitasse, in vulva inclusum 
fuisse, carni humanae unitum esse, incarnatum et inhumana- 
tum esse, et puerum ex muliere exivisse. Scriptum est eos qui 
Bethlehem eum natum viderunt, ibi ei laudes clamasse quia 
admiratione repleti erant propter prodigium quod viderant. Debet 
etiam omnis homo vivo intellectu praeditus ita agere, si capax 
sit hoc prodigium percipiendi; debet a se excutere somnum 
neglegentiae et dormitionem quae ex errore solet in mente 
oriri; et divagationem cogitationum quae ex ignorantia nos 
perturbat, et meminisse dumtaxat quis sit qui factus est, et 
propter quem factus est, id est, Deus propter homines homo, 
forma Dei propter servos rebelles forma servi, liber dans ca- 
pitationemn pro eis qui ipsum tributo servitutis fraudaverant, 
qui nibil indiget experiens necessitates ut eos qui semper fue- 
rant indigentes a necessitatibus liberaret, impassibilis qui sub 
passionibus factus est ut passibiles supra passiones elevaret, 

Huiusmodi rerum memoriam semper in nubis excitare de- 
bemus: memoriam scilicet exinanitionis Plenissini, hunilitatis 
Altissimi, servitutis Regis, « fieri » illius qui est, nativitatis illius 
qui genitus est, educationis illins qui est. perfectus, passionum 
Impassibilis, mortis illius qui immunis est a morte, ita ut, his 
cogitationibus illuminati, admiratione scientiaque divina reylea- 
mur. helinquamus ergo illul: « Verbum caro factum est ». in 
Scriptura positum, sicuti est; neque minuamus neque coarcte- 
mus per interpretationem quae illud non decet: qui enim pro- 
digium interpretatur, evidenter minuit eius admirationem, simul 
atque ostendit illud non esse prodigium. Quapropter illa: « Ver- 
bum caro factum est, et mansit Deus », quamdiu non explica- 
buntur, admiratione nos implebunt, movebunt in nobis stuporem, 
augebuntque in nobis laudem et gratiarum actionem erga euni 
qui factus est. Etenim si Deus dicatur hominem sumpsisse tan- 
tum, hoc nimis imperfecte ostendit potentiam et charitatem Dei: 
non autem si Deus credatur hominem factum esse absque mu- 
tatione. Nam quod «factus est» charitatem eius ostendit: 
quod vero « factus est cum exsisteret », et quod « cum factus 
sit non est mutatus », virtutem eius manifestavit; illud « factus 
est » voluntati eius convenit, hoc autem « non mutatus est » 
verae firmitati immutabilitatis eius, quam habet naturaliter, 
congruit. Et quia nulla contrarietas in. Deo est, natura volun- 
tatem non cohibet ne velit homo fieri, nec voluntas vim infert 
naturae, ut cum fleret, mutaretur ab eo quod est Deus. Huius- 
modi rebus ostendit se nihil recusare ut hominem vivificaret. 
Et quia est Deus naturaliter, "mansit id quod est etiam in 
quantum homo factus est. Nam immutabilitas ad naturam eius. 
« fleri » vero ad voluntatem et charitatem eius pertinet. kt 
quia immensus est amor eius, forsan mutari propter nos non 
recusassef, si natura eius capax mutationis fuisset. Nunc autem, 
natura sua in bonis essentjalibus quae naturaliter habet per- 
manente, per voluntatem fecit ea quae amorem suum decehant 
et misericordiae suae divitiis conveniebant. Et quia non susti- 
nuit imaginem suam extra seipsum videre, inhumanatus est et 
sibi sumpsit similitudinem nostram; ille qui, ut liber, formam 
Dei habehat, servi similitudinem fecit suam. Et quia, ut dixi, 
immutabilitatem habet naturaliter, mansit, etiam ubi factus est, 
in immutabilitate quam habet, quia ut Deus agnoscitur, et faetus 

est homo propter suum amorem, et mansit Deus propter suam 
naturam. 

Deus igitur incarnatus et inhumanatus est, sicque ex Virgine 
natus est. Haec ergo credenda est Dei genitrix esse. Quod si 
Deus, cum fieret, mutatus esset, iam eam, non Dei genitricem. 
sed hominis genitricem conveniret appellari. Neque, si Deus 
alium hominem factum assumpsisset, potuisset illa naturaliter 
Dei genitrix vocari, sed genitrix hominis a Deo assumpti, vel 
hominis in quo Deus habitavit. Quia vero, secundum fidem no- 
stram, id est, fidem Librorum divinorum, Deus non agnoscitur 
alium assumpsisse, nec mutatio ei accidit cum re vera fieret 
homo, quae Deum incorporatum peperit, esse veram Dei ge- 
nitricem confitenda est: nam per inhumanationem Deus nati- 
vitatem humanam passus est, et creditur *Deus etiam quoad 
hanc nativitatem, quia non mutatus est cum homo fieret. Iure 
ergo meritoque Virgo, quae lesum peperit, Dei genitrix di- 
citur, non solum quod sine coniugio peperit, sed etiam quod 
Deum incorporatum peperit, et quod ubique in Libris divinis Iesus 
praedicatur nasci potuisse quia incorporatus est. Nam nisi hoc 
prius factum esset, ipse non potuisset humanam nativitatem pati. 
Etenim, qui nascitur ex aliquo, necesse est possideat affinitatem 
cum eo ex quo nascitur, verbi gratia Deus cum Deo et homo 
quicumque cum parentibus naturalibus. Ergo filius Virginis, ut 
Deus, affinitatem habet cum Patre, et, ut homo, cum matre quae 
eum secundum carnem peperit; et utrique stirpi consubstan- 
tialis dicitur, essentiae scilicet et humanitati, neutra tamen ex 
his duabus naturis, quae in unionem convenerunt, seorsim in 
eo agnoscitur aut numeratur. Haec enim est virtus unionis quae 
facta est, ut duo, quae unita sunt, unum ostendat, quemadmo- 
dum sensus dualitatis est duo ostendere ea quae numerantur. 
Et qui Unigenitum in eius incorporatione numerant, corpora- 
litatem aperte negant; nam si numeratur, ut hi contendunt, iam 
corpus invenitur non esse Dei sed hominis, quia corpus ad ho- 
mínem, non ad Deum, naturaliter pertinet. Quod si unus cre- 
ditur, quemadmodum nos confitemur, etiam postquam factus est, 
sicut erat antequam fieret: nam totus agnoscitur Deus quoad 
suum « esse » ettotus homo quoad «fieri», corporalitas me- 
rito existimatur ad Deum pertinere, et dicimus ei esse spiri- 
talitatem quia est, et corporalitatem quia factus est. Si vero, 

ut hi dicunt, homo existimatur *natus quem Deus assumpsit aut 
in quo Deus habitavit, in neutro casu corporalitatem Deo tri- 
buere licet, quemadmodum non convenit eam de eo praedicari 
eo quod in unoquoque iusto habitat. 

Fortasse illud alterum nobis obiiciant: Si Deus vere homo 
factus est, homo ergo est qui natus est; quia impossibile erat 
unum fieri, alterum vero nasci, Audiant a nobis responsio- 
nem: Ergo mutationem et infirmitatem in Deo praedicatis, 
quia, secundum sententiam vestram, non potuit suum « esse » 
divinum hie servare ubi voluit homo fieri? Apud nos autem 
utrumque firmum est: corporalitas scilicet et essentia Filii, et 
una cum istis etiam immutabilitas eius; essentia, quia Deus 
erat antequam fieret homo; corporalitas, quia ipse factus est 
et non alium factum assumpsit; immufabilifas, quia mansit 
Deus etiam ubi factus est homo. Quapropter dicentes Virginem 
esse Dei genitricem, postquam praedicamus Deum ex ea factum 
esse hominem, immutabilitatem Dei confitemur et dicimus Deum 
factum esse hominem et natum, et sic ostendimus eum, cum 
fieret quod sumus, non mutatum esse ab eo quod erat. Sed 
Virginem dicere genitricem Dei et hominis non licet; talis 
enim doctrina ad aifinmandum eam esse genitricem tantum 
hominis nos ducit. Etenim, nisi idem sit homo Deus et idem 
Deus homo, qui in personis aut naturis non numeretur, nati- 
vitatem ex muliere homini omnino convenit, et locutio « ge- 


5 nitrix Dei et hominis » invenitur significare Mariam esse ge- 


nitricem *hominis tantum, sicut sensit et tradidit Nestorius. 
Etenim dicere « genitrix hominis » vel « genitrix Dei et 
hominis », idem est quoad sensum. Nam si ille qui natus est 
putatur esse duo, res est vel adhaesio vel inhabitatio, et in 
neutro casu nativitas potest Deo tribui, quemadmodum, cum 
Deus in unoquoque iusto habitavit, vel fuit cum eo, vel ei 
adhaesit, huius nativitas Deo non praedicata est. Quia vero 
puduit eos qui Nestorium sequuntur, Virginem aperte appellare 
hominis genitricem, eam vocant genitricem Dei et hominis, 
et quidam ex eis etiam Dei genitricem. Illi dualitatem, hi 
autem derivationem et honorem intellegunt. Nam aut se- 
cundum derivationem tribuunt Deo nativitatem humanam, aut 
secundum honorem putant hominem esse Deum. Et idem est 
nativitatem humanam nomine tantum Deo tribuere ac homi- 

nem secundum honorem tantum appellare Deum. Quapropter 
Virginem existimari genitricem hominis prorsus nihil differt 
ab eo quol genitrix Dei et hominis credatur. Etenim si duo 
existimantur nati esse, nativitas uni tribuenda est realiter, 
alteri vero nomine fear; et qui factus est, sine dubio is 
est qui etiam natus est. Si igitur Verbum factum ost caro, ut 
ait Iohannes. Verbum est quod natum est secundum carnem; 
si autem homo natus est, ut dicit haereticus, evidens est eum 
qui natus est, etiam factum esse. At si homo factus est in 
Virgine, nullo modo potuit absque coniugio formari. Nunc vero 
res non ita se kabet, sed qui conceptus est est Verbum, et 
Spiritus sanctus causa fuit conceptionis, et illa, in qua Ver- 
bum incarnatum et conceptum est, Virgo est quae coniugium 
non cognovit, Et quemadmodum omnis mulier existimatur 
esse mater *hominis, licet sola caro eius qui nascitur ex sua 
carne sit, non vero anima eius ex anima sua; ita et Virgo 
credenda est Dei genitrix, quamvis corpus tantum, non autem 
divinitas éius qui natus est; ex ea sit. Nam non potest dari 
vera nativitas nisi «fieri» prius certum evadat; quod si 
« fieri » est hominis, ut ait haereticus, etiam nativitas ad ho- 
minem pertinet; et si nativitas est Dei, ei et « fieri » tribuen- 
dum est, quemadmodum lohannes docuit et docet, dicens: 
« Verbum caro factum est». Et si dicunt, ut mos ipsis est: 
Deus erat in homine qui natus est; etiam in hoc casu Virgo 
mater hominis invenitur, nam « fieri », non autem inhabitatio, 
nativitatem facit certam; et si « fieri » existimatur hominis 
esse, certum est et nalivitatem ad eum pertinere. Si vero 
« fieri » est Dei, propter illud: « Verbum caro factum est », 
Dei est etiam nativitas ex matre; nam omnis filius, qui na- 
scitur, debet et patrem et matrem habere. 

Si homo est qui natus est, exinde necesse est eum habuisse 
patrem !; si autem Deus, id est, Unigenitus Filius, Deum Pa- 
trem ut Patrem habet, de quo dictum est?: « Misit eum fa- 
ctum ex muliere, factum sub lege ». Itaque, ut saepius dictum 
est, primum requiritur ut « fieri » cognoscatur et cuius sit; 
deinde post hoc, adducetur verbum de nativitate. Et quia 

Johannes evangelista persuasum habebat per illud « Verbum 
caro factum est» hoc « natum est» certum evadere, tacuit 
de nativitate et posuit « fieri ». Verbuim factura esse carnem 
dixit, natum autem non scripsit. Neque aperte in hoc loco 
Virginem vocat Dei genitricem, quemadmodum nunc ab uni- 
versa Ecclesia praedicatur; nam evidens est *eum yer illud 
« factum est» eliam hoc « natum est » intellexisse, quia in- 
possibile erat unum fieri et alterum nasci. Verbum igitur fa- 
ctum est caro, id est, homo, propter hoc solum ut ad nos et 
propter nos exiret ut homo ex muliere, quae et ipsa creata 
fuit. Et ex ea natum est non spiritus sed corpus. Virgo enim 
puerum peperit compositum, formatum et membris coale- 
scentem, qui est Deus incorpovatus. Et mirabile est quod 
virgo inansit etiam post partum; nam quod ex ea exivit, 
corpus est, non spiritus est; ut verius loquamur, exivit ex 
ea Verbum incarnatum, spiritum incorporatum, Deum inhu- 
manatum, et simplicem compositum. Signa virginitatis non 
corrupta sunt cum pareret: nam qui in ea caro factus est non 
mutatus est ab eo quod erat spiritus. Et peperit naturaliter 
et supra naturam; naturaliter quia carnem peperit, et supra 
naturam quia Verbum incarnatum peperit. Rursus, naturaliter 
quia quae peperit mulier est; supra naturam vero quia, dum 
est virgo, fit mater, et virgo eliam post partum permansit. 
Utraque res prodigium est; utraque admiratione vere plena: 
quod Deus natus sit ex virgine, et virgo potuerit Deum pa- 
rere; quod is qui erat exierit ex utero ut corpus, et quod 
illa quae peperit etiam post partum virgo permanserit. 

Itaque « fieri » Dei omni modo requiritur ad hanc nativi- 
tatem, ut sie firmum sit Deum esse qui natus est. Quod si 
«fieri » tribuitur homini in quo Deus dicitur habitasse. quae 
peperit mater est hominis, et canalis Dei. Quod enim Peus 
habitet in eo qui nascitur, eam quae peperit matrem esse Dei 
non probat. Etenim, neque Elisabeth existimata est mater 
Spiritus esse eo quod Spiritus sauetus erat in Iohanne qui *ex 
ea natus est. Igitur, qui dicit Deum faetum esse hominem, sed 
non ex Virgine, et qui docet hominem, non Deum, ex Virgine fa- 
etum esse, ambo opinantur Deum por Virginem tanquam per ca- 
nalem transiisse. Et ecce cum Nestoriani in argumento suo de 
corporalitate contra Eutychianos ¿d ostendant, quomodo non in- 

tellexerunt se in eamdem impietatem labi, eo quod dicunt Ver. 
bum carnem non factum esse, sed carnem factam esse et a Verbo 
assumptam? Si caro ei facta non est, id est, si non est in- 
carnatus, sed caro facta est alii homini quem Verbum postea 
assumpsit, corpus est possessio huius Aon nés, qui Verbo fa. 
miliaris tantum est sicut quilibet e iustis, nec corpus ad per- 
sonam Verbi pertinet. Corpus autem agnoscitur vere ad Ver- 
bum, id est, ad personam eius pertinere, si credis ipsum vere 
hominem factum esse absque mntatione. Etenim, omnis homo, 
ex eo quod factus est, non vero ex eo quod corpus in nomine 
alterius formatum assumit et suum facit, existimatur corpus 
habere. 

At haeretici, quia caeci sunt, et, quemadmodum de eis di- 
ctum est, palpant parietes ut caeci, et tangunt aliud pro alio, 
et offendunt in inventionibus suis, et ut errantes? irretiuntur 
laqueo opinionis suae, et ipsi capiuntur rete quo volunt alium 
capere: « Sane, aiunt, confiteatur quis Deum ex Maria hominem 
sumpsisse », eumque ex duabus naturis constare, ex assumptore 
et assumpto, sicut Eutyches? opinatur. Ecce, o stulte, qui ita 
sentit sequitur Eutychetis sententiam, et negat, sicut ille, cor- 
poralitatem Dei. Nam si Deus non creditur homo factus, *et 
exinde corpus habuisse; si alium hominem putatur sumpsisse, 
corpus invenitur esse hominis, non Dei. Quomodo hac ratione 
corporalitas adscriberetur Deo? Quomodo corpus tribueretur 
Deo sicut cuilibet homini, si Deus putaretur hominem assum- 
psisse et in duabus naturis agnosceretur? Et tu, haeretice, si- 
cut Eutyches, carnem a Deo evellisti ut alii homini coniungeres. 
Ille carnem negat, quia cum illo: « Verbum caro factum est » 
non confitetur etiam Verbum ex Virgine factum esse, et ex 
ea vere esse corpus eius, quemadmodum corpus cuiuslibet ho- 
minis ex matre eius est. Tu autem Deum corpore fraudas quia 
sentis non Verbum factum esse carnem, sed carnem, id est, 
hominem, creatam esse et Verbo adhaesisse. Sed si homo est, 
qui factus est cum non exsisteret; si Deus, qui est, non factus 
est homo quod non erat, caro ad eum qui factus est, pertinet, 
id est, ad hominem, non ad Deum. Tunc verbum illud « cor- 

poralitas » apud vos, sicut et apud illos, invenitur esse sonus 
tantum; nam non confitemini Deum sine mutatione factum esse 
hominem, ut exinde credatur corporalitatem et inhumanatio- 
nem habere. Voces enim huiusmodi, ei qui naturaliter homo 
est congruere non videntur; quia innuunt eum incorporatum 
esse cum esset supra corpus. Quapropter, nemo eorum qui 
mediocri intellectu gaudent et significationes verborum, vocum, 
et nominum callent, unquam ausus est dicere hominem inhu- 
manatum esse, aut carnem incarnatam esse, *aut corpus factum 
esse corpus, aut corporeum incorporatum esse. Haec ommia 
iamen dicta sunt a sanctis Patribus de Verbo quod, cum su- 
pra ea esset semetipsum exinanivit ut in eis fleret, Et quia 
non erat homo antequam fieret, Patres dicunt ipsum inhuma- 
natum esse; et quia non erat ei caro, incarnatum esse; el 
quia corpus non habebat, incorporatum esse; et quia cor- 
poreum non erat, corporeum factum esse. Confessio igitur 
talium verborum non solum veritatem eorum ostendit, sed 
etiam significat eum, qui in illis factus est, supra ea esse. 
Quemadmodum, ubi Seriptura Christum post inhumanationem 
dicit Deum, nos cogit ut eum insuper etiam hominem esse 
intellegamus, et ubi eum vocat hominem, urget nos ut simul 
etiam Deum sentiamus; ita et quodcumque ex his nominibus, 
quae Patres adhibent, nos cogit ut aliul nomen sibi adnexum 
intellegamus; illud « inhumanatus est» postulat ut agnosca- 
mus eum antea non fuisse hominem; illud « incarnatus est », 
spiritum fuisse, nou carnem; illud « corpus factus est », iu- 
compositum fuisse, non corpus; illud « incorporatus est », sim- 
plicem, non corporeum fuisse. Et quemadmodum per nomen 
Patris agnoscitur Filius, et per appellationem Filii Pater, non 
quia sunt in una persona, sed quia in una natura agnoscun- 
tur: ita et per unumquodque ex his nominibus aliud cogno- 
scitur; scilicel, eo quod lesus vocatur « homo », eum esse 
Deum; per « carnem », eum non fuisse antea incarnatum ; per 
« corpus », eum non fuisse antea corporeum; et per « corpo- 
ralitatem », eum antea incorporatum fuisse. Unumquodque 
enim ex his nominibus alterum exacte manifestat, non in 
duabus personis, sicut Filius Patrem ostendit et Pater *Filium 
sed in una eademque persona ef natura. Etenim si ille, qui 
antea homo non erat, creditur inhumanatus, inhumanatio de 

eo praedicatur et in persona eius est. Quod si inhumanatio in 
eo consideratur, inhumanatio non invenitur habere aliam na- 
turàm extra eum: nàm nou sine inhumanatione agnitus est esse 
Deus. Quia homini cuicumque non est natura a natura proximi 
sui distincta, quamvis alia sit persona eius, aliae vero perso- 
nae aliorum hominum, ita nec in Deo inhumanato quis, post 
inhumanationem, ostendere potest naturam inhumanationis so- 
lam aut naturam divinitatis solam. Nam inhumanatio non 
agnita est cum Dei non esset, nec Deus nobis revelatus est 
extra suam inhumanationem : « Revelatum est », inquit Paulus !, 
« mysterium pietatis Dei in carne ». Quod si Verbum in carne 
revelatum est, Verbum enim Apostolus vocavit mysterium quia 
absconditum erat, ei qui illud extra carnem quaerit, nondum 
revelatum est; si enim in quo revelatum est, id est, in carne 
sua, non invenitur, nullo modo potest in alio inveniri. 
Quapropter neque Nestoriani possunt Deum Verbum in alio 
homine invenire, quamdiu eum quaerant extra eius inhuma- 
nationem, quemadmodum in nullo ex iustis et sanctis, per quos 
revelatus est, inventus est. Et sane etiam apud illos tantum 
fuisse agnitus est, non vero factum esse quilibet eorum; nam 
aliud est Deum revelari et agnosci exsistere, aliud autem cre- 
dere eum factum esse id quod revelatus est. Hic autem cum 
in carne revelatus est, non tantum exsistere agnitus est, sed 
etiam factum esse id quo'l apparuit; quemadmodum ipse caeco 
dixit?: « Vidisti Filium Dei et qui loquitur tecum ipse est ». 
Igitur si locutio ila: « Deus inhumanatus est », ostendit id 
quod Dens est *et il quod factus est, et manifestat eumdem 
esse Deum et hominem, quomodo quis posset duas naturas in 
eo admittere ratione unionis quae ex duobus conflata est? 
Ecce enim. si confiteris inhumanationem esse Dei et dicis di- 
vinitatem esse ilius qui inhumanatus est, tunc non dicendum 
est Virginem peperisse hominem, neque Deum, si quidem ex 
ipsa non inhumanatus est, neque Deum et hominem in dua- 
bus naturis agnitos, quemadmodum Elisabeth, quae Iohannem 
peperit in quo erat Spiritus sanctus, non debet vocari aliquo 
ex his nominibus, sive genitrix Spiritus sive genitrix Spiritus 
et hominis. Etenim inhabitatio in alio qui nascitur nativitatem 

inhabitantis ostendere nequit, quia nativitas non denominatur 
ex inhabitatione, sed, sicut saepius dixi, ex « fieri », et con- 
ceptione, et cognatione secundum naturam. 

Íta et de Virgine sentiendum est. 5i homo in ea factus est, 
hune peperit; si autem Deus factus est homo ex ea, quemad- 
modum Libri ubique praedicant et Doctores qui verba eorum 
recte intellexerunt tradiderunt, eum qui factus est etiam pe- 
perit; et merito in Ecclesia confitenda est Dei genitrix, quia 
eum peperit qui ex ipsa sine mutatione homo factus est, et, in 
ipsa conceptus, cognationem naturalem cum ipsa per incorpora- 
tionem contraxit. Et, ut res nativitatis genuina esset, nam qui 
nascitur debet omnino consubstantialis esse illi quae parit, 
Verbum, quia factum est consubstantiale Virgini, id est nobis, 
secundum carnem, etiam natum est ex ea corporaliter, et idem 
est consubstantiale nobis secundum carnem et Deo secundum 
spiritum. Etenim, si ex inhabitatione in alio puero nato nati- 
vitas inhabitantis denominaretur, aequum esset Elisabeth ap- 
pellari sive Spiritus genitricem, sive hominis et Spiritus geni- 
tricem, quia Spiritus erat “in puero lohanne qui ex ea natus 
est, in quo scimus Spiritum habitasse statim ac perfecte for- 
matus est. Ostendit enim evangelista Iohannem, sexto mense 
conceptionis suae, voce genitricis Dei audita, in utero exsultasse; 
nam mense, qui erat mensis sextus conceptionis Elisabeth, Maria 
dieitur ad Elisabeth venisse !. Et licet Spiritus tanto tempore 
antea in eo habitaverit, et evidenter statim ac informatus est 
anima per quam potuit Spiritum accipere, illa quae ew; pe- 
perit, non appellata est genitrix Spiritus et hominis, sed tan- 
tum genitrix hominis in quo Spiritus habitavit. Non enim peperit 
Spiritum habitantem in homine, quia lohannes erat templum 
tantum et vas Spiritus sancli. Nec Spiritus factus est in utero 
Elisabeth homo aut caro, sicut. Deus Verbum in Virgine et ex 
ea. Quapropter Elisabeth existimatur genitrix hominis tantum, 
licet Spiritus esset in puero qui ex ea natus est. 

Ita dicendum est etiam de Virgine. Si homo nove in ea 
creatus est, ut Iohannes in Elisabeth, etiamsi factus sit sine 
coniugio, et si Deus Verbum in eo, sicut Spiritus in. lohanne, 
habitaverit, ipsa propter hoc non potest Dei genitrix appellari. 

Etenim plene ostensum est nativitatem ex inhabitatione nullo 
modo denominari, sed tantum ex « fieri » et assumplione, vel 
ex conceptione et cognatione naturali. Si quis autem dicere 
vellet quod, statim ac formata est caro Verbum ei adhaesit et 
in ea habitavit, vel eam nomini et personae suae univit, neque 
hae ratione Verbi navitatem probare posset. Nam ex eo quod 
Verbum in puero de Virgiue ab ipso principio habitasset, Spi- 
ritus vero in Iohanne sexto mense, hac de causa non liceret 
Mariam Dei genitricem existimari, Elisabeth vero non. Etenim 
sive maturius, sive *serius Vilius aut Spiritus sanctus in aliquo 
homine inhabitet, hoc non probat eum, qui domicilium est, Deum 
esse auf Spiritum, sicut clare ostendit exemplum ex nativi- 
tate Iohannis desumptum. Ex eo igitur quod Deus mature ha- 
bitat in puero nascituro, quae hunc genuit non appellanda est 
Dei genitrix: si autem sero habitat, num ex hoc sumenda est 
haec appellatio? Gloria igitur qua Virgo sola prae omnibus 
mulieribus Dei genitrix appellatur, ei non advenit ex eo quod 
Deus mature habitaverit in puero ex ea nato, aut in homine 
ex ea assumpto; sed ipsa vocata est Dei genitrix quia Ver- 
bum ex ea incarnatum est, et absque mutatione homo factum 
cognationem naturalem cum ea contraxit. 

Ecce enim et Iohannes Baptista, cum adhuc esset in utero 
et sex menses tantum conceptus, Spiritum sanctum, ut dictum 
esL accepit; nec tamen propter hoc existimatus est Deus esse. 
Item, nemo ex sanctis et prophetis, quorum alii serius, alii voro 
maturius Spiritum acceperunt, hac de causa factus est Deus, 
aut appellatus est filius naturalis et consedens cum Patre, quem- 
admodum ille, qui ex Virgine natus est, in Scriptura prae- 
dicatus est. Etenim, neque donum Spiritus, neque gratia pro- 
phetiae, neque quilibet honor a Deo datus potest hominem 
naturalem facere Deum, non quod dator infirmus sit, sed quod 
receptor non possit hoc accipere. Nam qui vere Deus est hoo 
ex natura habet, non autem ex dono. Scriptum est quidem Deum 
sese revelasse Moysi, octoginta annos nato, eique dedisse gra- 
tian prophetiae, et appellasse etiam deum; attamen eum non 
appellavit deum secundum naturam aut super omnia, sed di- 
citur tantum quol eum constituit deum Pharaonis. Et licet 

Moyses fardius quam ceteri prophetae *gratiam prophetiae ac- 
ceperit, ipse solus prae omnibus vocatus est deus, et agnitus 
est primus maximusque prophetarum, ut manifestum sit homi- 
pem honorari non ex eo quod Spiritum mature accipit, sed ex 
mensura ipsius doni. leremias vero, antequam crearetur, segre- 
gatus est ut esset propheta: « Priusquam te formarem in utero, 
novi te; et antequam exires de vulva sanctiflcavi te! »; sed, 
hae de causa, non existimatus est deus aut dominus esse. Jta 
et David, adhuc iuvenis, unctus est et Spiritum sanctum ac- 
cepit ?. Daniel etiarn duodecim annos natus factus est propheta *: 
rursum, Ezechiel videtur adolescens fuisse cum dignus habitus 
est qui visionem terribilem videret; similiter Scriptura innuit 
Isaiam cum eadem aetate esset factum esse prophetam °: et 
forsan alii theophori et sancti, cum adhuc iuvenes essent hono- 
rati sunt. Quod si propter inhabitationem Filii, vel Spiritus 
sancti, aut Dei et Patris, homo posset fieri deus et dominus 
secundum naturam, et consedens cum Patre, omnes quos re- 
censuimus, etiam ad hunc honorem evehendi fuissent, et non 
hi tantum, sed etiam quicumque mandata servavit. Dixit enim 
Dominus noster": « Qui diligit me, sermonem meum servabit, 
et Pater meus diliget eum, et ego et Pater meus veniemus et 
mansionem apud eum faciemus »; et rursum, de discipulis suis 
dixit Patri suo/: «Da eis ut unum in nobis sint, sicut ego et 
tu unum sumus »; sed nemo ex eis, propter inhabitationem 
Filii aut Spiritus aut sanctae Trinitatis, existimatus est aequalis 
Patri, aut vocatus est verbum vel spiritus. 

Ita nec Iesus Dominus noster, si non est natura Deus, propter 
inhabitationem Dei tantum hoc poterat accipere, aut, propter 
adhaesionem, Verbum incarnatum vel Deus *inhumanatus appel- 
lari. Erat quidem in Iohanne Spiritus quem ab utero accepit, sed 
propter hoc Scriptura nusquam lohannem vocavit Spiritum 
sanctum, aut Spiritum et hominem, aut hominem et Spiritum, 
quemadmodum ubique Iesum appellat et dicit Deum super omnia 
et Deum magnum, et rursus aliis locis eumdem dicit hominem. 
Si quis propter inhabitationem posset existimari deus, etiam 
lohannes ad hunc honorem evehendus erat, etsi non sicut Iesus 

saltem gradu minori; et pariter ac ille etiam quicumque iustus, 
iuxta mensuram doni apud ipsum, appellandus erat deus, et 
filius. et dominus, et spiritus, eo quod Spiritus sanctus in eo 
habitavit; et honor Moysis fieret minor honore horum omnium 
quia tardius quam ceteri Spiritum accepit et appellatus est pro- 
pheta. Verumtamen res nos docuerunt cogitare non ex prae- 
habitatione honorem augeri nec ex tarditate inhabitationis 
minui, sed, ut dixit Apostolus, ex mensura doni quod Spiritus 
largitur. 

Apparet igitur ex omni loco, propter inhabitationem Dei vel 
Spiritus in homine, aut propter praeinhabitationem, eam quae 
peperit Dei genitricem aut Spiritus genitricem appellari non 
posse, neque eum qui ex ea natus est, Deum et hominem, aut 
Spiritum et hominem existimari posse. Similiter nec Virgo 
potest recte vocari Dei genitrix, aut genitrix Dei et hominis, 
ex hoc tantum quod Deus erat in eo qui ex ea natus est, nisi 
qui ex ea natus est primum credatur ex ea incarnatus et inhu- 
manatus et, quia Deus est, absque mutatione homo factus. Et- 
enim, si eius « fleri » re verum est, inde etiam nativitas inve- 
nitur realis; si autem « tieri» accipitur nomine tantum, et cum 
"alius factus sit Deus dicitur homo factus, etiam illud « natus 
est» ita accipiendum est, nempe, ex eo quod homo natus est 
in quo Deus habitabat, nativitas de Deo metaphorice accepta 
est: et quod metaphoricum est evidenter similitudo est et in 


opinione tantum fundatur. Quod si «fieri» et nativitas opi- < 


niones sunt, evidens est cetera et totam dispensationem in carne 
ita esse. Quid aliud, o stulti, a vestra confessione differens, te- 
nent Manichaei, inter omnes doctrinas maxime impii? Quod si 
dicant se Virginem existimare non genitricem hominis tan- 
tum, sed etiam genitricem Dei, ut qui natus est Deus et homo 
habeatur, sciant quod Scriptura non docet eam peperisse duos, 
sed unum qui est Deus inhumanatus. Ait enim !: « Cum natus 
esset lesus in Bethlehem luda ». Et iterum angelus dixit Vir- 
gini?: « Paries filium, et vocabis nomen eius lesum. Hic erit 
magnus, et Filius Altissimi vocabitur ». Et idem ipse pastoribus 
ait*: « Natus est vobis hodie Salvator, qui est Christus Do- 
minus, in civitate David. Ingredimini: invenietis puerum pannis 

involutum et positum in praesepio ». Et de ipsa Virgine dictum 
est!: « Cum impleti essent dies eius ut pareret, peperit filium 
suum primogenitum, et pannis eum involvit, et reclinavit eum 
in praesepio ». Et rursum, ubi Evangelista docet eum conceptum 
fuisse, unius significat, non duorum, fuisse conceptum *: « Iesu 
Christi nativitas sic erat: Cum desponsata esset Maria mater 
eius Iosepho, cum non convenissent, inventa est gravida de 
Spiritu sancto»; et Iosepho ait angelus: « Qui natus est in 
ea de Spiritu sancto est; pariet filium et vocabis nomen eius 
lesum ». Et rursum quoad circumcisionem unus agnoscitur !: 
« Et cum impleti essent dies octo ut circumciderent eur, etiam 
*vocatum est nomen eius lesus, quod vocatum est ab angelo 
priusquam in utero conciperetur ». Pariter, cum «deduxerunt 
eum in templum ut offerrent oblationes purificationis, unum 
deductum esse, et munera pro uno oblata fuisse scriptum est ^: 
« Et postquam consummati sunt dies purgationis, secundum legem 
Mosis, tulerunt illum in Ierusalem ut sisterent eum coram Do- 
mino, sicut scriptum est in lege Domini: Omne masculimnn 
adaperiens vulvam sanctum Domino vocabitur ». Ubique igitur 
reputatur Virgo nobis unum peperisse, qui est idem ipse Deus 
et homo seu Deus inhumanatus: in annunciiione, in genera- 
tione, in conceptu, ubi natus est et positus i1 praesepio; rur- 
sum, et ubi accepit circumcisionem et adsc.adit in templum 
obtulitque munera, haec omnia et singula unius esse manife- 
stum est, quem nemini licet in personas vel in naturas numerare. 
Etenim, non unum incarnatum et conceptum esse scriptum 
est, et duos natos esse cogitandum, ut isti dicunt: qui incar- 
natus est unus et qui nati sunt duo, Deus et homo. Non enim 
duplieatum est Verbum in utero, nec numero auctum, quoniam 
non hominem sumpsit sibi qui cum eo numeraretur, sed ipsum 
factum est sine mutatione homo; et insuper ne possibile quidem 
erat ut Deus cum homine numeraretur, sed ipse factus est id 
quod est unusquisque nostrum, praeter peccatum et concupi- 
scientiam et quae ab extra ingressa sunt plasmationem nostram. 
Sicut erat unus filius incorporeus antequam fieret, ita mansit 
unus incorporatus postquam factus est. Nec accepit Trinitas 

augmentum per numerum extraneum: nec in ea ingressa est 
nove persona quae ipsius non erat; nam est semper absoluta et 
perfecta, nec quid sibi addere patitur nec a se detrahi "sinit, 
sed credendum est eam esse semper id quod est essentialiter 
et tripliciter. Et sicut non licet dicere eam esse creaturam: ita 
nec eam recipere ab extra aliquam creaturarum quae cum ea 
sit aut numeretur. Si autem dicant: Ecce caro ei extranea est, 
siquidem ab humanitate desumpta est; quomodo non existi- 
mabitur Trinitas recepisse creaturam? Audiant quod ignorant. 
Non aguita est prius caro creata et deinde facta est creatoris, 
nec [secundum esse] et numerum suum unita est Unigenito, 
sed ipse Unigenitus quando incarnatus est et inhumanatus sibi 
sumpsit humanitatem nostram, et notus est integer homo in 
quantum factus est sicut est integer Deus in quantum est, totus 
nobis consubstantialis per carnem et totus Patri per Spiritum. 
Non enim agnita est caro in Verbo quae fuerit natura alia ab 
ipso et postea ipsius facta sit: quia ipse natus est qui caro 
factus est. Et si ipsius fuit, non vero alterius naturae humanae 
quae seorsum exstiterit, ubi est locus cogitandi Christum crea- 
torem et creaturam, Dominum et servum, Deum et hominem, 
in duas formas postquam inhumanatus est? [Si quis] ita sentit 
aut praedicat, reiicit inhumanationem, solvit unionem et pro 
hac inducit sive adhaesionem sive inhabitationem in homine 
assumpto. Haec etiam Nestorianus opinatus est; nam qui dua- 
rum naturarum praedicat eum qui natus est, necessario duos 
incorporatos esse intellegere debet: hominem qui natura sua 
corporeus est, et Deum incorporeum qui incorporatus est. Si 
aulem ita sentire non licet, neque Iesum esse duo in nativitate, 
nec licet admittere nisi unam tantum personam et naturam 
incarnatam. Etenim, quicumque in humanatione duas naturas 
intellegit, aut ignorat quod dicit aut si noscit voluntarie *peccat 
quo magis damnetur. 

Nos vero, sicut audivimus e Libris sacris et ex eis qui his 
adhaeserunt, Patribus beatis, ita didicimus, et docemus et te- 
nemus, et credimus in unum Filium Dei cum Patre et Spiritu 
sancto, qui est consubstantialis et coequalis Dei Patris, splen- 
dor et imago personae eius, omnipotens virtute verbi sui, qui 
in gloria sua, sicut dixit Apostolus! exinanijvit semetipsum et 

venit ad mensuram nostram, et incarnatus est et inhumana- 
tus est ex ea quae eum genuit, sancta et virgine Dei genitrice, 
et nobis assimilatus est in omnibus praeter peccatum, et car- 
nem nostram fecit suam, et animam simili modo *ostendit sibi 
esse, quia incorporatio non sola ínearmatio est sed etiam ani- 
mae informatio. Et, cum primus homo in se totam naturam 
hominis confregisset, idcirco Christus restituit et renovavit 
[totam naturam] quam perdiderat tentator per transgressionem 
mandati; quia impossibile erat [nisi] is peccato [occurrerit] et 
expertus fuerit passiones, [dolores| et mortem, alio modo re- 
novaretur et posset recuperare quae per peccatum perdiderat. 
Et ideo plenus et perfectus Deus Verbum omnino integer homo 
est postquam factus est; idem ipse est, non per mutationem 
sed per mirabilem operationem, Deus homo et homo Deus, qui 
agnoscitur in..... et... ul , absconditus et revelatus, simplex 
et compositus, infinitus et definitus, forma Dei et imago servi. 
sine initio et sub tempora. Et in singulis istis... ......... sse 
cum quidem exinde Filius Dei et Deus venit, et quatenus Filius 
Dei factus est caro, et natus est e muliere. videns est quod 
esse Deum et Filium ex essentia habet, quia aequalis est 
Patri........... Pater caelestis et Adam terrenus, imago 
eius qui *genuit et forma naturae incarnatae; non in duas [natu- 
ras] aut in duas formas, sed in una [forma] et imagine et persona 
et natura, quia « esse » habet ex essentia et « fleri » novis- 
sime e Virgine. Et est generatio non alius sed ipsius qui est. 
qui cum factus est non duplicatus est, sed mansit in singula- 
ritate sua etiam postquam inhumanatus est. Et sicut verum 
est eum esse, ita et eum factum esse. Nec est suspicio aut er- 
ror in hoc mysterio, quod falsum non reputandum est inde 
quod non intellegitur; sed hac de causa magis nobis creden- 
dum est haec omnia a Deo facta esse supra captum intelle- 
ctus [cuiuslibet,] et sicut confitendum est eum esse Deum quia 
[est, ita et] decet credere eum, ín quantum factus est, homt- 
UN NUN RN filius.......- ... Verbum; 
homo lesus Christus, qui est idem ipse Deus et homo: Deus 
Mm quantum est, homo autem in quantum factus êst; [qui ab- 
Sconditus] et revelatus est, [qui secretus] et manifestatus est, 
[conclusus] qui infinitus est, palpabilis qui est supra sensum, 
qu est in loco et qui implet omnia, qui reponitur in praesepio 

et est supra thronum, qui portatur in ulnis et [sustinet] uni- 
versa, qui sugit lac et..... , [qui patitur] circumcisionem 
[et..... ], qui offert *hostias et accipere [oblationes . .... ] qui 
reputatur cum peccatoribus cum ipse dimittat peccata, qui 
baptizatur in aquis et implet nos ....... sess . [fllius] di- 
lectus, qui est in passione et manet impassibilis, qui [experitur 
mortem cum habeat] immortalitatem, qui diripit, quatenus 
mortuus, thesauros toð $60] mortisque et habitat, quatenus 
vivus, in caelis caelorum, qui adnumeratus est mortuis in se- 
pulero et ab eo surrexit tertia die in gloria Patris sui fa- 
ctusque est ab eo, sicut scriptum est !, Dominus mortuorum et 
vivorum: qui est ubique et in omnibus ex Trinitate Unigenitus 
Filius Dei: ipsi gloria, et eius Patri et Spiritui eius sancto, 
nunc et semper, et in saecula saeculorum. Amen. 

